
PREDGOVOR HRVATSKOM IZDANJU 


DRAGA MLADEŽI , RODITELJI I ODGOJITELJI! 

» ČOVJEKA NEMAM!-« — Toj krik paralitika iz Betsaide 
još i danas odjekuje svijetom i biva sve snažniji jer u današnjem atom- 
skom Babilonu sve više kruže roboti, a sve manje ljudi. 

Zato neka ovo djelo slavnoga pedagoga Fridrika Viljema Foerstera 
svim pregaraocima koji rade u vrlo teškom ali divnom umijeću odgoja 
— no izgradnji budućega čovjeka, u prvom redu našoj omladini, rodite- 
ljima i odgojiteljima pomogne da u novim pokoljenjima ne odgoje robote, 
već ljude dobre, milosrdna srca, plemenite i velike duše, 

. . . ljude ljubavi i mira, po kojima će pred ovim svijetom zasjati 
lik novoga čovjeka, as time svanuti dani istinske ljudske 
sreće, radosti, vedrine, kršćanskog poleta i optimizma, 

. . . dani, kada se čovjek ne treba bojati čovjeka, gdje nije jedan 
drugomu — tu dina c — već brat, koji će požrtvovno otirati suze 
s patničkog lica svoga bližnjega, tražiti i graditi putove razumijevanja 
među ljudima, nastojati da unosi u svačije srce melem dobrote, kako 
bi u životu bilo što više sretnijih, nasmijanijih i vedrijih lica, što više 
kršćanske smirene radosti, a što manje boli, patnja i suza, te da ljudska 
srca, osobita srca hrvatske mladeži po Božanskoj Kristovoj ljubavi prožme 
nutarnji mir i zadovoljstvo. Neka tome primognu etička načela kršćan- 
stva iznesena u ovoj knjizi. 

S ljubavlju i razumijevanjem za ljudske slaboće pisane su stranice 
ove knjige. Želimo da njihov duh prožme sve ljude dobre volje. 

N eka ova brojna zrnca velike životne mudrosti budu 
na dobrobit tebi, hrvatska mladeži! 

DJEČACI I DJEVOJČICE, MLADICI I DJEVOJKE, koji stojite na 
raspuću života, očevi i majke i svi odgojitelji mlađeg 


Tisak: „NOVI LIST" — Rijeka 


naraštaja, primite ovu knjigu, prigrlite je i crpite iz nje blago. 
Želimo da ove misli korisno plode u svim hrvatskim obiteljima, u svakoj 
pojedinoj duši naše drage i lijepe zemlje. 

Ako tako doista bude, bit će to najdraža nagrada prevodiocu i onima 
koji su se žrtvovali oko ove knjige kao i onima koji su omogućili da ovaj 
biser Foersterova plemenitog duha izađe u hrvatskom prijevodu. 

Neka Gospodin Isus Krist, Gospodar Života i Smrti, blagoslovi 
plemenite nakane ovoga djela, kako bi po recima ove knjige u mlade- 
načkim dušama zaplamsalo novo svjetlo, pokazujući pravi put koji vodi 
k najvišoj sreći — Bogu! 

Božić, 1966. 

Prevodilac 

UVOD 


što sve čovjek u vašim godinama ne poduzima da pokaže snagu 
i odvažnost: skok na glavu kod kupanja, puni kružni okret na preči kod 
gimnastičkih vježaba, pa još mnogo toga — i svaki se raduje pruži li mu 
se prilika da se pokaže snažnim i odvažnim. 

Ali vi znate dobro: od ne znam kakve tjelesne snage važnija je moć 
volje i bez ustrajne volje ne postizavamo ništa korisno ni u vježbanju 
tjelesnih snaga, a kamoli u izgradnji svoje unutarnjosti. 

Moja je želja da u ovim razgovorima s vama raspravljam o bez- 
brojnim prilikama u kojima možemo odgajati volju u bilo koje doba i bilo 
gdje _ a ne samo kod tjelovježbe i kupanja. Samo ne smijemo biti slijepi 
za priliku, i moramo je iskoristiti! 

Duboko je u čovjeku ukorijenjena moć da kaže istinu, čak i kad bi 
se s malenom laži mogao osloboditi velikih neugodnosti: moć da uguši 
srdžbu i onda kada misli da mu više nema opstanka; moć da nadvlada 
čvrsto ukorijenjenu lagodnost, kao što npr. vrstan jahač valjano pokrene 
i najhirovitijega konja: moć da podnese bol i uguši požudu, makar ona 
vrištala poput malih ptića kada traže hranu. 

Ali svoje sposobnosti moramo vježbati, mače će nam zakržljati i po- 
stat ćemo slabići. Ne budimo nikada slabići! 

I u ljubavi je moć; tko misli samo na se i živi samo za se, pokazuje 
da ima malo snage, inače bi je i drugome davao. A tko ljubi, ima veoma 
mnogo snage! 

Ljubav u malenim i velikim stvarima je snaga djevojaka i žena: 
u tome i leži njihova najčudesnija sposobnost i moć. Ali gdjekoja ne zna 
kako da u sebi probudi tu snagu, da joj dade život i upotrijebi je, ne vidi 
prilike za to, pa postaje mrzovoljna i nezadovoljna poput sušičava bolesni- 
ka. Sušičav je naime onaj čija je ljubav još sva u sponama i vezana. 

Komu je ozbiljno stalo do toga da ojača volju i ljubav, ova će mu 
knjiga rado pokazati put. Ovdje se radi više, ili manje o razgovorima što 
ih vodim već nekoliko godina u Ziirichu s jedanaest — do petnaestgo- 
dišnjim dječacima i djevojčicama. Rado bih vas imao uza se. Budući da 
to nije moguće, napisao sam ovu knjigu. 


Fr. W. Foerster 



ISTRAŽIVAČ 

Govorimo li o onome koji traži staze, sjetit ćete se zacijelo hrabra 
Izviđača iz Cooperovih pripovijetki, koji je pronašao stazu u najnepristu- 
pačnijoj divljini, ili svih onih bijelih naseljenika koji su postepeno krčili 
putove kroz prašumu; u sjećanju su vam smjeli istražitelji, npr. Kolumbo, 
koji su kulturi i znanosti otkrili nepoznate krajeve i odvažno ustrajali na 
svojoj samotnoj stazi dok god nisu uvjerili svijet da imadu pravo. Sjetite 
se istraživača u srcu Afrike, zatim Nansena koji je unio svjetlo u sve 
strahote vječnoga leda i polarne noći. Ali danas vam kanim pripovijedati 

0 nekim veoma skromnim tražiocima staza. 

živjela je jednom mala djevojčica koja je rado švrljala po kući, pa 
je tako jednog dana kad roditelja nije bilo kod kuće, zabasala u tavansku 
sobu za kućnu poslugu. Uplašila se tame i neugodne sobe, vidjela je da 
na zidovima nema niti jedne slike. Odmah je pohrlila dolje u svoju sobu, 
uzela je dvije lijepe male slike i objesila ih u sobi djevojke. Gledajte, i ova 
je djevojčica sebi tražila staze, ta našla je put do dobrote srca na koju 
još nitko nije bio pomislio, pa ni njeni roditelji. Nemojte nipošto misliti 
da je dobrota srca zemlja u kojoj su već sve otkrili i gdje bismo morah 
učiti što su drugi već davno pred nama otkrili. Baš obratno, [dobrota je 
srca još uvijek velika neistražena zemlja gdje je obrađen samo njen kraj- 
nji rub, dok je u njenoj unutarnjosti još sve neistraženo i zapušteno. Sva- 
ki od vas može tu otkriti još novi svijetj — a zato mu nisu potrebni ni ratni 
brodovi ni prolijevanje krvi, nego samo malo osjećajnog srca. 

Pričat ću vam još o drugom tražitelju. Neki se mladić ljuto prepirao 
sa svojim drugom i na koncu dobio zaušnicu. Sav razjaren pošao je kući 

1 zakleo se da će se idućeg dana osvetiti. Dok je sjedio u sobi i mrko pro- 
matrao susjedne krovove, sinula mu je misao: kako bi bilo da se s njim 
pomirim i svu krivnju svalim na sebe? Ah što će na to drugovi? Smijat će 
se i smatrati me kukavicom. Ah nije M možda kukavičkije stidjeti se nji- 
hova podsmijevanja i ne usuditi se učiniti ono što žehm? I gle, krenuo je 
doista na put u nepoznatu tajanstvenu zemlju velikodušnosti gdje nije 
znao što ga čeka. Srce mu je udaralo kao vehkom otkrivaču. Hitro je 
pojurio stepenicama, do stana svog prijatelja, pokucao je, još jednom du- 
boko uzdahnuo i onda je rekao iznenađenom prijatelju: »Možda se čudiš 
sto dolazim. Pa čudim se zapravo i sam sebi. Nego lijepo te molim da mi 
ne zamjeriš što sam te danas tako razljutio da si me udario.« A prijatelj 

će sav zbunjen: »Ta kriv sam bio ja, ne ljuti se!« U sobi je za časak na- 
stala tišina, obojica su se gledali u neprilici kao da ih je stid što su se 
odlučili za nešto bolje negoli je guranje i isprsivanje . . . Zatim su si ste- 
gli ruke, nastavili opet igru i gledali knjige, i to tako oduševljeno kao da 
su doživjeli nešto zaista veliko. Tragač se zaista naveče vesela srca vra- 
ćao kući i, držim, s osjećajem ništa manje ugodnim od Stanleya kad je 
konačno otkrio put kroz nepoznatu zemlju. 


MAJSTORSKA DJELA 


»Majstorsko djelo« — kažemo često kad je riječ o nekom naročitom 
djelu, bila to lijepa slika, smion uspon na planine ili vatren govor. Govo- 
’rimo o majstorskom djelu prirode kada vidimo lijepa čovjeka ili neobično 
lijepo razgranato stablo. Znate li odakle nam zapravo ova riječ? 

Jednoć su pomoćnici, prije negoli su postali majstori, posebnim svo- 
jim djelom morali dokazati da su doista izučili zanat: to su djelo zatim 
nazvali majstorskim. 

Mnogo smo govorili o svladavanju samoga sebe. Ljudi ostaju na 
žalost u velikoj većini za cijelog života samo kalfe i nikada ne postaju 
majstori. A ima ih dosta koji nemaju niti toliko snage da bi postali barem 
naučnici. Misle da tako ide; a ako ne ide, hm, ne ide. Ne uviđaju kako 
je za čovjeka u bilo kojem zvanju i ne znam u kakvim prilikama neizmjer- 
no važno da zavlada samim sobom. Važno je to upravo tako kao i naučiti 
hodati. Tko se ne zna obuzdavati, sličan je čovjeku koji tetura, spotakne 
se o svakoga i, ako ga tko gume, nikad ne zna gdje je, jer ni u čemu što 
govori i radi nema pouzdane mjere. 

Da vam nabrojim nekoliko majstorskih djela u svladavanju samoga 
sebe? Moraš biti već prilično vremena naučnik i pomoćnik dok postaneš 
kadar da ih izvedeš. Za to ste vi možda još preslabi. Ipak, neću vam ih 
prešutjeti. 

Mirko je prekasno ustao i mora se žuriti da stigne na vrijeme u ško- 
lu. Kad ustane, sve mu ide naopako. Rado bi obukao košulju, kadli pri- 
mijeti da nije okrenuta na pravu stranu, dugmeta su iznutra. I mrmljajući 
opet je svuče. Kad obuva cipele, pretrgne mu se vezica. Dohvati sapun. 

on mu isklizne i poleti pod krevet. Kad Mirko sprema torbu, nema knji- 
a Razjaren divlja po sobi, prevrne lonac s cvijećem i majka ga silom 
natjera da pospremi zemlju i krhotine. Iz kože bi skočio! Konačno se 
n mi. Ali kad je već na stepenicama, mora još jednom natrag, zaboravio 
doručak. Sav zadihan i dršćući od srdžbe poleti konačno niz stepenice. 
Dođe na ulicu, otvori se prozor, i majka ga u brizi zove odozgo: »Mirko, 
■vrati se i obuj galoše, danas je jako mokro na ulici!« 

što bi učinila i rekla većina mladića? Radije neću odgovoriti. Mož- 
da bi se dobro odgojeni šutke vratili — ali lica kao okamenjena od ljutine. 

Mirko pak — ne kažem da je doista živio, ali jednom će u budućno- 
sti živjeti — Mirko je izvršio majstorsko djelo, nešto nečuveno: odmah je 
skočio i pohrlio natrag uz stepenice, ušao vedra lica i rekao: »Majko, li- 
jepa ti hvala što si me podsjetila«, obuo galoše i još je zapjevušio lijepu 
pjesmicu: Gle, svibanj je svanuo . . . zatim je ljubezno pozdravio »Zbo- 
gom!« i potrčao u školu: od samog veselja što je pobijedio samoga sebe, 
razumije se, skačući po najvećim mlakama. 

Drugo majstorsko djelo: 

Pavica bi rado sjela za stol na posao. Nu, ondje nađe Juričin zemljo- 
vid. Silom ga potisne na stranu da je uz trijesak odletio na pod i ostao 
ondje prilično oštećen. Jurica je došao i vidio što se dogodilo, što sada? 
Sami dobro znate. Stoljećima se u svjetskoj povijesti ponavlja da se jedan 
vlada surovo, a drugi mu vraća u dvostrukoj mjeri: udara i bubnja, grmi 
i sijeva, puše i pišti, i tko nadvlada, drži da je izvršio majstorsko djelo. 
»Nu, pošteno sam mu zagudio,« ponosno će. Jurid je dojadila ovakva vrst 
svjetske povijesti. Već mu u školi prisjeda, pa čemu da se još i kod kuće 
s njome nateže? Šuteći podigne zemljovid, pogladi ga, ogleda i položivši 
ga na njegovo mjesto reče Pavici: »Oprosti mi što sam bio tako nemaran 
i postavio zemljovid na tvoj stolić.« A Pavica? Sjedjela je za stolom sprem- 
na na napadaj, oboružala se primjernom zalihom zajedljivih riječi, a pri- 
premila je i čašu vode. A Jurica eto govori sad nešto tako nečuveno. Po- 
crvenjela je kao kuhan rak. I ne zna što da odgovori. Ali i ona će prije ili 
kasnije učiniti nešto novo i dobro, jer jedna majstorija izaziva drugu. 

O GLUHONIJEMIMA 


Jeste li možda kada bili u zavodu za gluhonijeme? Kako je pri srcu 
tim jadnim ljudima? Sve što je lijepo i usrdno, što čovjek može^ reći dru- 
gima i od njih čuti — sve to ne postoji za njih. Sa svojim se bližnjim spo- 
razumijevaju samo mučnim znakovima — kao da su utamničenici koji iz 
ćelija daju neke znakove. Jednom sam čitao pjesmu o gluhonijemoj djed, 
pjesmu koja kaže: 

Dođi, pogledaj i u grozi klikni: 
gorak takav je život; 
crkve su njima — bez zvona, 

, pjesme — bez pjeva, 
misli — ko kuća bez vrata, 
čuvstva — bez riječi, 
a glas svaki bez zvuka: 
gorak takav je život! 

čitajući ovu pjesmu i nehotice se sjećam također mnoštva ljudi 
koji nisu ni gluhi ni nijemi, pa ipak žive bijednim životom gluhonijemih 
jer nikad nisu naučili upotrebljavati svoja usta i uši. Uvijek imadu toliko 
posla sami sa sobom da čuju samo ono što je za njih, a oglušuju se kad 
se tiče drugih, čuju izvrsno kad ih zovu k objedu — a ako im majka u 
razgovoru natukne da je umorna i da joj je potrebna pomoć onda to 
osobito spretno prečuju. Ako im tko kao rog za trubi na uho što želi, još 
čuju — ali ako ih tko zamoli tiho i stidljivo, ni brige ih nije. Da su ranili 
i ražalostili svoju sestru, dobro čuju kad na glas plače — ali ako njen 
glas samo podrhtava i trese se, jer su s njom bili surovi, imadu slonovsku 
kožu. Skiću se naokolo po šumi, tragaju za ptičjim gnijezdima, razlučuju 
svaki ptičji glas, bio zov ili opomena, srdžba ili radost ah za ljudske 
glasove nemaju smisla — jednom riječi gluhi su. Uho im ne javlja ništa 
iz nutrinje bližnjega, ništa ne razmišljaju kako mu je pri duši, i tako, 
dakako, ne znaju s njime postupati, bespomoćni su kao i gluhonijemi. Zar 
i za njih ne vrijedi: Gorak takav je život!? 

Jeste li možda već čuli o Indijancima koji su tako izvježbali sluh 
da na veliku daljinu osjete topot konja ako uho pritisnu na tlo i da čo- 
v ječji dolazak zamijete već po samom šuštanju Ušća, dok bjelokožac o 
jfljne ni ne sanja? Danas nam više nije potrebno učiti stvari, a ipak 
ne bi baš ništa škodilo kad bismo također i svoje uši priviknuli na neka 
umijeća. Mislim naime da bismo tako izoštrili i oplemenili sluh te bismo 
lako već iz samog naglaska riječi zaključili što se odigrava u srcu naših 
bližnjih, jesu li potišteni ih uznemireni, uvrijeđeni ih loše volje, premoreni 
ih razdraženi. To možeš naučiti upravo tako dobro kao što je i Indijanac 
naučio svoje umijeće. Moramo samo veoma paziti i sve zapamtiti — kao 
što i glumci veoma marljivo vježbaju da već naglaskom izraze razna unu- 
tarnja čuvstva, inače ne bi se uopće mogle prikazivati predstave, želite 
li na primjer prirediti predstavu i rado biste prikazah ohola ih bojažljiva 
čovjeka, pomislite ipak, uvijek također: kako tko govori, ako je drzak 
ih bojažljiv. Indijanac izoštrava svoj sluh da bude ravan svojim neprija- 
teljima ih da im u pravi čas izbjegne — mi bismo se pak morah vježbati 
u umijeću da ljudima koje ljubimo ne učinimo nešto nažao ih da im ne 
budemo barem nehotice na teret . . . Zar nije teško vidjeti čovjeka koji 
nimalo nije svjestan da nekoga smeta ih umara, nego uvijek čeka da ga 
netko pošalje »do đavola«? 

Samo pomno promatrajte što će netko učiniti ako mu kažete štogod 
neugodno, a on ne žeh da to primijetite. Ako sramotite kojeg prijatelja 
pred drugim ih pripovijedate kako je bio kažnjen u školi. »Proguta« — 
reklo bi se u takvim slučajevima. Iz njegova glasa lako razaberemo gu- 
tanje i vidimo da ga je zaboljelo. Ako imamo dobro razvijen sluh, možemo 
još prije negoh završimo svoje pričanje, po njegovim međumjesnim pri- 
mjedbama vidjeti kako mu je strahovito teško, pa u prvo vrijeme presta- 
nimo i zašutimo. Međutim, gluhonijemi to ne zapaža i nimalo mu nije 
stalo do nevolje bližnjega. U takvim zgodama izgubiš dosta puta najbolje 
prijatelje ih dobiješ nove na koje nisi računao. Samo pogledajte kako tko 
govori kad ga sahjeću pitanjima ih molbama, a ima drugi posao ih je umo- 
ran. Koliko je ljudi koji su upravo shjepi i progledaju tek kad je prekasno. 
Posebice kad posjećujemo bolesnike, od velike je važnosti da smo nježni 
1 da vidimo bolesnikovu umomost prije negoh on sam toga postane svje- 
stan — kao što Indijanac čuje konjski topot dok se još daleko naokolo 

ništa ne vidi. Nema ih također malo koji su tako dobro odgojeni da čak 
pri najnapornijem radu ili kad kane otići od kuće prijazno dočekaju posje- 
tioce, a ako tko dobro čuje, ubrzo će iz njihova glasa spoznati da su sa- 
mo na silu veseli i u neprilici. Ako je netko slijep za takve stvari, sjedjet 
će naravno čitave sate, mada onaj na glas uzdahne i zijevne ili mu kaže 
kako je toga dana veoma izmoren. Samo ne zaboravite da s magarećim 
ušima ne možemo nikada biti doista naobraženi i plemeniti ljudi; uši nam 
nisu izrasle da nam drže šešir, nego da hvataju vijesti i da nam u pravo 
vrijeme kažu gdje je potrebna ljubav, gdje moramo karati dobru riječ, 
gdje srdačno stisnuti ruku, koga zamoliti za oproštenje i kada brzo se 
povući. 

A sada još nekoliko riječi o gluhonijemima. 0 njima govore ovi 
reci: »Njihova su čuvstva — bez riječi, a glas svaki bez zvuka.« Već 
možete zamisliti koga imam u mislima pod riječju »nijemi«. Ima ljudi koji 
ne mogu .nikada u pravo vrijeme reći čovjeku prijaznu ili dobru riječ, 
koji u srcu ne znam kako pošteno i iskreno osjećaju, pa ipak ne smatraju 
vrijednim potruditi se da barem malo od toga pokažu. Ponekad se radi 

0 običnoj tromosti ili lijenosti, a ponekad je tomu uzrokom stidljivost ili 
pomanjkanje vježbe. Ako ih tko nekamo pozove na kakvu zabavu i zaista 
su se odlično zabavljali, progunđaju pri oproštaju »Zbogom« ili možda čak 
zahvale, ali ne svladaju se toliko da ugostitelju kažu izričito kako ih je 
razveselio, što im je posebice bilo po volji, zašto je tako lijepo kod njega, 

1 slično. Ako nije tako, ne treba dakako reći — ali ako doista tako osje- 
ćaš, zašto ne na svjetlo s riječju? Zar je možda previše srdačnosti na svi- 
jetu? Ne bih zaista mogao kazati. Naprotiv! Prijazna, iskrena riječ je vrlo 
rijetka, i ako je komu priuštimo, taj je nikada zaboraviti neće, uvijek će 
je s veseljem i brižljivo čuvati kao što učenik čuva dobru svjedodžbu ili 
zaručnik pismo svoje zaručnice. I bude li kasnije u životu kod drugih 
ljudi morao prečuti nešto teško, brzo će si kriomice pomoći sjetivši se pri- 
jazne riječi i s njom rastjerati neugodne osjećaje. Koliko puta u životu 
propustimo također priliku da kažemo nježnu ili osjećajnu riječ kada ko- 
ga pritišću briga i bolest ili izgubi najmilije što je imao. Nijemi i bešćutni 
stojimo uza nj, rado bismo nešto rekli, pa ne dosjetimo se prave riječi, 
radije šutimo. Pa ipak je svaka utješna riječ kao vijenac cvijeća koji po- 
lažemo na grob. Samo jednom treba pošteno promisliti što bi koga naj- 
bolje razvedrilo u tom trenutku — i onda se moramo svladati i brzo kazati. 

Što biste na primjer karali, kad bi vašoj majci umrla sestra ili čak sama 
majka? Mislim nekako ovako: »Mila moja majčice, odsad ću te još dva- 
put više ljubiti.« Ili kada dođe u školu drug kojega pređašnjega dana 
nije bilo jer je bio na očevu sprovodu? Tiho ćeš mu pristupiti i primiti ga 
za ruku: »Veoma mi je žao što si tako nesretan — ne bi li me možda posjetio 
i rekao štogod o svom ocu?« Ili kažite nešto drugo — samo nikad nemojte 
šutjeti tupo kad imamo srce i riječi. Neki ljudi mnogo putuju i teško im 
je pri srcu kad se moraju dijeliti od rođaka i prijatelja — ali toga ne 
pokazuju ni pod koju cijenu, a oni drugi, dakako, misle da im nije do njih 
stalo i da im je čak lako otputovati. Pa ipak baš ništa te ne stoji ako 
otvoriš usta i rečeš: »Veselio sam se tvom putovanju, a sad mi je vrlo 
teško što te moram ostaviti; bit će mi teško bez tebe i već se sada veselim 
ponovnom viđenju.« To drugoga hrabri u njegovoj odsutnosti, ponosan je 
što je onaj toliko privezan uz njega — zašto dakle ne bi progovorio ove 
riječi? Ili nekoga su uvrijedili i svjesni su toga, ali da bi otvorili usta 
i rekli mu da im je žao i da nisu tako mislili — ne. Srce im ne da, radije 
čekaju da se njegova srdžba slegne poput vode iza pljuska. Ali uvreda 
na žalost nije kao kišnica koja otječe, nego izgriza u duši kao otrov i često 
uguši svu ljubav. Sve je to plod šutnje. Pa usta imamo za nešto bolje 
negoli je obično srkanje juhe — ni ne mislite kako lijepe i nježne crte za- 
dobivaju ako naučimo kazati prijaznu i iskrenu riječ uvijek kad nam je 
toplo i lijepo pri srcu. Ne velim da nam srce uvijek bude na jeziku — 
ozeblo bi — ne, nego jednom riječi naučimo pravovremeno otresti se po- 
grešnog straha i mučaljivosti i drugima dati na znanje da su nam dragi 
i mili i da prema njima osjećamo zahvalnost. To moramo doista naučiti 
— to je lijepo umijeće koje usrećuje. Učite i pjevanje i sviranje u gusle 

1 glasovir, da druge razveselite, zašto ne biste još učili umjetnost prijaznog 
govorenja? Zaista je nešto lijepo kad u govoru možete kazati što je vaše 
srce samo učinilo, dok pri glazbi morate svirati uvijek ono što su drugi 
stvorili. Radi se samo o tomu da uopće započnemo — pa smo onda na ko- 
nju. Znate li, kako kažu tjeskobi koja obuzima svakog pjevača i svaku 
pjevačicu kad prvi put javno nastupaju? Nazivaju je »zečja groznica«. 
Ako si je otjerao, spašen si i nikad više nećeš zapasti u nepriliku. Nije 
ništa drukčije ni kad se prvi put prisiliš na to da progovoriš nekoliko lju- 
beznih riječi ili zamoliš oproštenje. Potrebna je samo odvažnost, inače ne- 
ćeš nikada biti umjetnik ljudskog govora, nego ćeš zauvijek ostati samo 
obična šeprtlja — nijem čovjek. Zato nas pjesnik opominje: 

2 

Imaš li ljubavi riječcu, 
ne skrivaj je u srcu svome, 
odlomi je ko grančicu cvijeta 
i ublažuj boli njome. 

U mržnji svijet tone, 
rana bezbroj krvari, 
svaka iskrena riječ 
srce opet obdari! 

SVLADAVANJE SAMOGA SEBE 



ČEMU DA SE SVLADAVAM? 

Svladavanje samoga sebe je riječ s kojom se ne možemo sprijateljiti. 
Dok si mlad, ispunja te osjećajem vatrena konja kojega krote kožnate uz- 
de ili čovjeka koji žedan stoji kraj izvora što žubori, a ne smije piti. Svla- 
davanje samoga sebe uopće — čuje se kao neki neugodan lijek koji odrasli 
propisuju djeci. Danas vam namjeravam pokazati suprotno. Ili bit će još 
bolje da se sami osvjedočite. Pa i kad ne bi bilo odraslih i kad bi djeca 
živjela sama na nekom velikom otoku i daleko naokolo ne bi bilo nijednog 
učitelja — za nekoliko biste tjedana već spoznali da je svladavanje samo- 
ga sebe jedno od najdragocjenijih vrednota u životu. Ljudi mogu živjeti 
veoma dobro bez željeznice i telefona, bez plinskih peći i električnih svje- 
tiljki, ali nikako bez samosvladavanja. Sami morate reći zašto je to- 
me tako. 

Zamislite npr. da vas prigodom brodoloma sve nekamo zanese i vi 
se poput Robinsona spasite na samotan otok. Zajednički biste poput div- 
ljaka morali graditi stanove i zajednički voditi brigu o hrani. Zar mislite 
da bi za gradnju stanova bili potrebni samo drvo, kamenje i snažne ruke? 
Ne! Od svega toga važnije je da svaki zna svladavati samoga sebe. Za- 
što? Zato, jer bi se svi za pola sata zavadili i razišli. Za zajednički život 
ljudi svladavanje samoga sebe potrebno je upravo tako kao strogi zakoni 
kretanja za zvijezde na nebu. Kad bi svaka zvijezda na nebu kružila na- 
okolo kao lastavica zrakom, bilo bi sve u rasulu. Zvijezde imadu samo tu 
prednost da ne moraju tek tražiti pravi put, dok ljudi u životu većinom 
tek nakon mnogih udaraca teško nauče uvažavati da nisu sami na svijetu. 

I mnoge koji neće učiti brojni udarci tako izmuče da se uopće više ne 
mogu podići. 

Stoga razgovarajmo danas o tomu da nađemo pravi put prije negoli 
doživite ozbiljnije udarce, kad čovjek nikad ne zna hoće li sretno izmaći. 

Jeste li kod sata prirodopisa već čuli da u životinjskom i biljnom 
carstvu pogiba sve što se ne prilagodi okolini i hrani i da ostaje na životu 
samo onaj tko je dobro opskrbljen svim potrebnim organima? Zamislite 
Ja je lav plave umjesto žute boje. U pustinji bi ga izdaleka vidjeli i on se 
ne bi mogao došuljati ni do jedne zvijeri. Kad bi ševa bila crvena, ne bi 
mogla letjeti preko žitnih polja, a da je odmah ne primijete ptice grabljivice, 
čak su i ptičja jaja prilagođena okolini. Ili pomislite na čudovito oštre oči 

gim: to moramo, dakle dokazati. Često je dovoljna već malenkost. Ako 
npr. vidim da susjed nije dobio voća za u školu, a ja imam lijepu slatku 
jabuku, mogu mu dati polovicu ili čak cijelu. On će vidjeti da s njime 
osjećam, pa će me možda zavoljeti, a iz malih početaka razvija se prija- 
teljstvo. Pomislite samo kako je bilo kad ste kojega od drugova izabrali 
za prijatelja — zacijelo je bila sitnica koja vam se na njemu svidjela. 
Ali govorili smo o jabuci. Dogodi se na žalost više puta da nas nešto ne- 
premostivo priječi te jabuku ne možemo dati. Rado bismo je dali, a ne 
možemo. Zašto ne? što je potrebno da uzmognemo jabuku dati? Moramo 
sebe svladati. Rado bismo jabuku pojeli sami i ne možemo se od nje odi- 
jeliti: to je najveća zapreka za prijateljstvo. Zbog toga je pametno već 
zarana vježbati se u svladavanju svog teka i sladokustva da budemo na 
visini ako nam kada bude stalo do toga da zadobijemo prijatelja. Ili uz- 
mimo drugi primjer! Pred dvije godine imao sam u razredu malenog 
Francuza koji je pošteno nastojao govoriti njemački, ali je nehotice pravio 
veoma smiješne pogreške. Drugi su naravno uvijek udarali u bučan smi- 
jeh i na kraju ga tako zaplašili da uopće više nije mario odgovarati. Kad 
ga jednom nije bilo u školi, rekao sam djeci da malo razmisle kako bi im 
bilo pri srcu kad bi se njima u stranom svijetu tako izrugivali, i savjeto- 
vao sam im da mališana radije pokušaju bodriti. Progledali su, ali dru- 
gom su zgodom neki od njih opet prasnuli u smijeh. Bilo im je veoma 
neugodno i žao, ali nisu se mogli suzdržati. Mišići smijeha nisu slušali 
srca i djeca su se morala smijati premda im je bilo neugodno. 

Znadete li vi kada se treba najviše svladavati i kada je komu naj- 
teže ako se ne svlada? Kad smo nekom obećali da nećemo odati tajnu. 
Ema je nešto doznala uz obvezu šutnje — čvrsto je obećala da će šutjeti 
— i gle, došavši kući već je sjela sa sestrom u kut i potiho šapuće: »Ali 
za Božju volju, da o tome nikome ni riječi ne pisneš!« Sestra je još te 
iste večeri povjerila tajnu svojoj prijateljici, prijateljica bratu, a ovaj je 
u sav glas razbubnjao u svom razredu, i tako se sve saznalo. Možda znate 
da su se mnoga djevojka i mladić potužili da ne mogu naći pravog prija- 
telja ili prijateljice, a ni ne slute da je tome kriva samo njihova brblja- 
vost. Zamislite sami sebe: ako vam treba prijatelj, zaželjet ćete čovjeka 
kojemu biste mogli povjeriti sve svoje tajne. Kao što znamo da svakog 
jutra izlazi sunce, tako moramo pouzdano računati da će prijatelj šutjeti 
ako mu što povjerimo. A ako doznaš da je onaj samo sitnicu izbrbljao, 
iznenađen si, i odmah vidiš: ovo nije čovjek u kojega bih se mogao pouz- 
dati. Ako se naime nije svladao u jednoj stvari, nemoguće je pouzdati se 

u njega i u drugim stvarima. Kako je poslije toga teško onomu koji nije 
mogao šutjeti! Ali nije se vježbao u svladavanju samoga sebe, pa je na- 
vika ogovaranja i klepetanja bila jača od prijateljske vjernosti. Vježba- 
nje je u šutnji stoga potrebnije nego da vježbanjem na dvokolici ne znam 
kako jačamo nožne mišiće. Mišićima naime možeš kod biciklističkih utrka 
sebi pribaviti samo nagradu, dok samosvladavanjem možeš steći povje- 
renje. A ako toga nema, jadan si i zapušten čovjek. 

Sjetit ćete se još mnogih drugih primjera iz kojih ćete moći vidjeti 
zašto se u životu moramo svladavati. Ovdje ne možemo sve navesti. Svla- 
davanje samoga sebe znači zapravo da je čovjek jedini gospodar svojega 
tijela i da ne treba slušati savjete službenika i slugu: mišića za smijeh, 
želučanih živaca, jezika i sličnih stvari. Službenici i sluge neka slušaju 
gospodara jer on ima pred očima cjelokupnost, znade za sve dohotke i iz- 
datke i prosuđuje kako se pojedini čin slaže s cjelinom. A onaj koji ne 
svladava svojih nagpna i strasti, poriva i osjećaja, gorko će se kajati do 
zadnjega daha. Jer što oni naprave bez poglavara ne slaže se nikad s 
cjelinom, pa zato uvijek vlada nered i zbrka. 


BORBA S JEZIKOM 


Stari su Grci imali niz pobožnih i razboritih muževa. Zvali su ih 
Pitagorejcima. Tko im se htio pridružiti, morao se obvezati da će najprije 
pune tri godine šutjeti. Tek kad je prošao tu kušnju, smatrali su ga do- 
stojnim da dođe među njih. Možete li zamisliti zašto su postavili taj za- 
htjev? Po mojem mišljenju zato jer na svijetu nema teže negoli je go- 
spodariti svojim jezikom. Tko to postigne, pokazuje toliku snagu duha 
i samosvladavanja da mu možemo bez straha povjeriti i veće stvari. On 
je slobodan čovjek i više nije sluga svojih usta. što nam pomaže sva sr- 
dačnost ako brbljav jezik nije poslušan dobrom srcu? Dugi su jezici krivi 
najvećem zlu i najvećoj zbrci u svijetu. Ljudi se međusobno često ubi- 
jaju zbog nepromišljene psovke i stara se prijateljstva često raskidaju 
zbog ne znam kako glupih brbljarija. Kad sam jednom pred nekoliko go- 
dina u školi govorio o ovim stvarima, mala je djevojčica duboko uzdah- 
nula i rekla: »Da, da!« Zacijelo je i sama doživjela koliko je zla u svijetu 

skrivila jezičavost i kako brzo izlanemo riječ za koju se poslije gorko ka- 
jemo. Nije li konačno preglupo da odraslim čovjekom često vlada i gospo- 
dari onaj mali crveni komadičak mesa? Morali bismo si to zabraniti i po- 
brinuti se da svaku riječ koja nam je na jeziku, prije dobro vagnemo. Ko- 
me do toga nije stalo, sličan je caru koji je vladanje prepustio svojemu 
slugi. Možda poznajete pjesmu koja kaže: 

»Brižno na svoj jezik pazi, 
oštre riječi iz njeg teku. 

Bože, misli zle tu nije bilo — 
ipak onaj k sudu tebe zove ! 

Sjetite se samo raznih slučajeva kad smo u opasnosti da nešto izla- 
nemo. To je najčešće onda kad nas tko draži, i mi se razljutimo. Tada 
štošta kažemo što nam se kasnije čini tako tuđe da više ne prepoznajemo 
ni svojih riječi. 

Tako mislimo u ljutini jer ružna riječ mora na vidjelo, bit će nam 
lakše — a poslije toga nam je teže i često moramo čitavog života trpjeti 
zbog riječi što smo ih izrekli u jednom samom času. 

što, nam je, dakle, činiti? Bilo bi najbolje šutjeti tri godine. Pošte- 
no bismo se izučili. Ali za vas bi to bilo odviše teško. A kako bi bilo kad 
biste osnovali barem malen red u kojemu bi se svaki novi član morao 
obvezati da mjesec dana neće progovoriti ni riječi dok ga ne ostave srdž- 
ba i gnjev. Ih da se neće obazirati ni na kakvu uvredu. Latimo se kasni- 
je još druge vježbe u obuzdavanju jezika. Mnogo si uobražavate kad se 
deset puta redom uspnete na ljestve ih ako imate tvrde mišice, ah vjeruj- 
te mi da za obuzdavanje jezika treba više muške snage negoh za lakte 
i gohjeni rvača u cirkusu. 

Znate h što je činio Julije Cezar da se očuva od nepromišljene rije- 
či? Kad ga je obuzela srdžba, uvijek je brojio do dvadeset prije negoh je 
odgovorio. Odlična pripomoć. Preporučujem je vama ako vam je po- 
trebna. 

Uzmimo drugi primjer! Pomislite na riječi: »Ipak onaj k sudu tebe 
zove!« Kad se to zbiva? Kad bismo na račun svog druga rado izlanuh 
bilo neukusnu šalu bilo uvredljivu riječ samo da se drugi smiju. Ih kad 
se nekomu podsmjehujemo radi kakve mane za koju sam nije kriv ih 
radi poroka koji mu već sam zadaje dovoljno jada. Dobro znam još iz 

svojih školskih dana: čini ti se kao da ćeš puknuti moraš li nešto smiješno 
prešutjeti samo za to je bi to moglo nekoga zaboljeti, čini ti se kao da ćeš 
se rasprsnuti. Ipak nas samo jedna zlobna šala često znade lišiti najboljih 
prijatelja, jer smijeh je često okrutniji od prijekora. Radije progutajte 
ili držite jezik za zubima dok ne saznate neće li vaša riječ koga pogoditi 
i uvrijediti. Na taj način pokazujemo doista uljudnost srca. Postoje još 
i drugi razlozi za šutnju. Tko ne nauči šutjeti, ne nauči ni misliti. Neka 
nam šutnja bude priprava za mišljenje, vanjski znak odluke da nećemo 
odmah govoriti i osuđivati. 

Još nešto za djevojke ! 

Poznajemo tri vrsti jezika: goveđi, svinjski i — ogovara čki jezik. 
A od njega je najmanja korist. Nalazimo ga na žalost često kod djevojči- 
ca, a nerijetko i kod odraslih. Da li i vi ponekad ogovarate? Ne bih rekao 
da ne. Rado vam vjerujem da toga ne činite iz zlobe, nego samo jer vam 
se jezik pomiče, a srce za to ništa ne zna. No recite, sto vaše srce govori 
o brbljavosti? Jeste li ikad pomislile na to? Ima li među vama još neka 
koja misli da raznošenjem ružnih riječi ili čina činimo štogod dobro? »Ta- 
ko upozoravamo na zlo.« Čije? Svoje? Ne, brbljavica govori samo o dru- 
gima, u čemu su pogriješili i još griješe. Zar mislite da nam to koristi 
ako nam tko prišapne da je Elza nedavno slagala ili da Emin brat nijedne 
noći ne dođe kući prije ponoći? Ni najmanje! Naprotiv, što više zla ču- 
jemo o drugima, to se bolji činimo sami sebi. I što se više bavimo drugi- 
ma, to manje metemo pred svojim pragom. Zar mislite da drugima poma- 
že naše ogovaranje? Pa oni ne čuju što se sve zbiva u tajnosti! I znate 
li što je najgore? Budući da brbljavka ne radi iz ljubavi, njoj ništa nije 
sveto, ne drži se istine, sve zavija, svakom sve vjeruje samo da je nešto 
strašno. Ima brbljavica koje ne bi mogle ni muhe ubiti, ali znadu pomalo 
upropaštavati svoga bližnjega oduzimajući mu ugled i stvarajući čitavu 
lopovštinu iz njegovih najsitnijih pogrešaka. Ono što je saznao prijatelj 
njenog bratića od svoje žene kojoj je pričala služavka što je pralja nekoć 
uhvatila kroz pukotinu na vratima — brbljavice raznose kao pravu istinu, 
pa, ako na koncu tu priču ponovo čuje ona prva klepetuša, gotovo je ni 
sama više ne prepoznaje. Dašto, smijete se! Ali znate li da tim klepetu- 
šama pomaže cijela velika vojska — svi šupljoglavci koji raznose gadari- 
je, ne misleći pri tom nešto zlo, nego jedino sebi i drugima u zabavu. 

Zacijelo ste u časopisima već čitale oglas: »Od reumatizma i sličnih 
bolesti temeljito će vas izliječiti . . . « Da li znate kako ćete se pošteno 
odučiti od brbljavosti? Samo kažite! Čujte: ako smo slučajno saznale kako 

su nas ogovarali i to još i iskrivili da smo jednostavno problijedile od 
straha pred svojom vlastitom slikom koju su ubacili u svijet. 

Povjerit ću vam sad još pomoćno sredstvo za obuzdavanje jezika 
kakvo sam preporučio i mladićima. Uvijek znajte: vaše srce i razum su 
protiv brbljarija, a jezik za njih. Dva su, dakle, protiv jednomu. Jezik 
zacijelo ne može pobijediti. Ali — samo ako čvrsto odlučite da ćete pri- 
paziti. Želite li se još većma usavršiti, savjetujemo vam: odlučite da ni 
o jednom čovjeku nećete govoriti nešto ružno. Pa ako se vaša prijateljica 
zaboravi, upitajte je: »Jadna Vjekoslavo, zar si zato postavljena da raz- 
nosiš blato? Ne uradiš li i ti sama štošta što bi drugi mogli shvatiti naopa- 
ko kad te ne bi dobro poznali i voljeli?« 

Veliki crkveni otac sv. Augustin pripovijeda u svojim spisima o svo- 
joj majci, ženi iz priprostog puka, i spominje njenu najljepšu odliku: ni- 
kada nije raznosila uvredljive ili ružne riječi, čujte samo kako on kaže: 
»Ako je pred njom prijateljica u zagrižljivoj srdžbi izrigala ujedljive ri- 
ječi o odsutnoj neprijateljici, nikada nije od toga rekla odsutnoj nego samo 
ono što bi ih moglo izmiriti.« 

Vidite! Tomu su sada' gotovo dvije tisuće godina, zaboravljene su 
sve blebetuše iz onih davnih vremena, a ovoj je vjernoj majci sin podigao 
vječni spomenik i mislim da među vama nema niti jedne koja ne bi željela 
da joj postane ravna. 


UTJECAJ DUHA NA TIJELO 


Kako snažno utječe tijelo na duh, možemo svakog dana opaziti kod 
sebe samih. Kad smo tjelesno veoma umorni ili čak bolesni, ni duh nije 
voljan raditi. A kad smo zaista svježi i zdravi, tad je i duh voljan i spo- 
soban za rad. Tjelesno bolesni ljudi često boluju i na duhu — ta duh je 
kao i čovjek: cijelo njegovo raspoloženje zavisi o obitavalištu gdje stalno 
boravi. 

Mi smo promatrali i ovo: kako silno može utjecati i duh na tijelo. 
Kako muževi i žene u dubokoj starosti, premda bolesna tijela, zrače svje- 
žinom i bistrinom duha! Kako teški bolesnici vedrom ustrpljivosti snose 
svoje boli misleći i brinući se neprestano za druge! Ni jesmo li i mi mogli 

kod sebe vidjeti kako je snažna volja prisilila izmučeno tijelo da još služi 
iako se činilo da je sa snagom pri kraju? 

čudesno je također kako često samo jedna ugodna vijest može raz- 
vedriti bolesnika i rastjerati mu boli — kako veselje uopće utječe na tijelo. 
Poznato je također da je za liječnika važno ako se bolesnik pouzda u njega 
— povjerenje u liječnika je za olakšanje boli i za ozdravljenje učinilo više 
negoli sredstva što ih je liječnik propisao. 

Kako to? Ponajprije zato jer naše raspoloženje upliva na krvni tok 
i ono samo često »splakne« zaostatke u tijelu. Djelomice se to postizava 
i, nama još veoma sakrivenim, utjecajem živaca na sve organe. Znamo 
veoma dobro kako nas brzo hvata strah, kako se upravo prepuštamo raz- 
nim tjelesnim oćutima, a znamo i da bi bila dovoljna odlučna zapovijed 
duha, pa bi se odmah sve ispravilo. 

Isto tako je poznato kako se odlučnom voljom da nećeš oboljeti te 
mirnim i vedrim duševnim raspoloženjem zaista možeš sačuvati od zaraze 
i bolesti. Za velikih epidemija obole najprije upravo oni koji se najviše 
boje. Sjediš li na primjer na velikom propuhu i misliš: »Za volju Božju, 
sigurno ću še prehladiti«, imadeš bez svake sumnje pravo. Strah naime 
stiska sve krvne žilice, krv se zaustavlja i polaganije kruži, tako otporna 
snaga tijela smjesta klone pa se u organizam lako useli bilo kakva bolest. 

Za čovjeka nije ništa važnije nego da što prije nauči dovoljno upo- 
trebljavati snagu duha nad tijelom i da, ukratko, svoje tijelo nauči na 
posluh. Kada te kasnije svaka mala tjelesna slabost ili neugodnost poništi 
tako da dovodiš sebe i okolinu u slabo raspoloženje — proklinješ, dakako, 
mlade godine kad se nikad nisi odupro — tada je tijelo dobrim dijelom 
već tako pokorno živcima da je prekasno. 

Ostaneš li vedar i živahan, kad te ne znam kako bole glava i zubi, 
i ne podaješ li se svakoj umomosti; sjediš li čvrsto i ravno za stolom kad 
bi najradije klonuo na tlo; hodaš li uspravno kad bi se rado vukao, ne 
kukaš li i ne plašiš se studeni; progutaš li junački oporo jelo i ne obazireš 
li se na svaku malenu neugodnost — izvojštit ćeš slobodu i moći ćeš uči- 
niti nešto pametno u svijetu. 

,,A SAD NAVLAS NE!” 

Veoma osjetljivi ljudi često kažu: »Ne mogu pomoći, nervozan sam, 
samo mi blizu ne dolazite!« Da, njegovo je tijelo nervozno, istina je, ali 
čovjek ima duh da nije podložan tijelu. Iz raskopanih i klimavih seljačkih 
kuća u Schwarzwaldu gleda često najživahnija djevojka rumenih obraza 
i na prozorima je samo cvijeće. Upravo tako iz razrovane i osjetljive živ- 
čane zgrade može sjati najvedrija duša samo ako hoće ili ako naiđe na 
koga tko će joj veselo pogledati u pči i šapnuti: »Ne trpi tog živčanog na- 
silja, pokaži tko je gospodar u kući, ta valjda si jači od svih živaca za- 
jedno!« 

Poznata vam je zgrada o Demostenu i njegovoj sklonosti k mucanju. 
Zamišljam ga ovako: Dok je još bio dječak, upitao ga je netko što bi htio 
biti u životu, i on je odgovorio: »Velik govornik!« Dakako, svi su mu se 
smijali: »Zar ti s tvojim ukočenim jezikom i mucanjem?« I dječak se raz- 
ljutio i mislio: »Zar da tijelo odlučuje o mojemu zvanju, a ne ja? Navlas 
ne!« I pošao je na morsku obalu i vršio vježbe koje svi poznate, i proveo 
svoju volju. Upravo zato jer je imao tjelesnu manu, postao je tako velik. 
Bilo je samo potrebno da dvostruko napne svoje sile, da svlada otpor. 
Ništa nije drukčije ni s nervozom. Tko ima osjetljive živce, ni izdaleka 
nije potrebno da bude razdražljiv. Sve ovisi o tomu da kažem tijelu: A 
sad navlaš ne! Može čak postati junak u svladavanju samoga sebe, po- 
stići može još više negoli posve zdravi, jer se mora toliko trsiti, razmišljati 
i paziti da pobijedi u borbi. A za tu pobjedu često dobiva još drugu plaću 
koju nije ni očekivao! I živci mogu ozdraviti ako im ne popusti duh, nego 
ostane odlučan i miran. Duh je najbolji zavod za liječenje živčanih bolesti. 
Daje mir koji dolazi iznutra i važniji je od svega vanjskog mira. U miru 
duše mogu se izliječiti čak velike mane — pa bile one naslijeđene i od 
više rodova. Svaka čast pobjedniku! 

I o nekom njemačkom caru kola priča koja je u mnogočemu poučna. 
Na lijevoj je ruci malko ohromio, i zato se s pravom bojao da neće biti 
dobar jahač. Da naime ukrotiš konja, trebaš sve udove. Ah kazao je: 
»A sad navlaš!« Još je jače upeo i upregnuo svu volju da izravna tjelesnu 
manu, te je postao jedan od najboljih jahača u vojsci. Na konju je sjedio 
s lakoćom i sigurnošću kakve mnogi i ne postigne, mada ima posve zdra- 
ve ruke. Zašto ne! Jer duh i volja tek s otporom tijela dobivaju poticaj 
za najveća djela. 

Tko ima tjelesne mane i slaboće, neka nikad ne misli da je pozvai 
za slabiea. Navlaš ne! Pozvan je to više da postane junak. Dan mu je ve 
lik zadatak za kakav zdravi i oni bez mane nemaju takve prilike. A veliki 
zadaci stvaraju velike ljude. 

Zato baš navlaš! 


LOSE RASPOLOŽENJE 


Postoji navika koju — moram na žalost reći — često nalazimo kod 
mladih djevojaka i koja je, iako posve malena i neznatna, mnogom čovje 
ku već ogorčila život. Mislim na mrzovoljnost, ćudljivost, loše raspolože 
nje. »Zacijelo si danas ustala na lijevu nogu«, pitaju takvu djevojku kada 
primijete da odmah sve uzima za zlo, mrgodi se, neuljudna je i uopće 
izgleda kao da je za nju prestala svaka radost života. Zle je volje i svi 
joj se uklanjaju s puta. Ovoj je mrzovolji često kriva najmanja sitnica: 
pismo prijateljice koje je dugo očekivala, nije ujutro bilo u poštanskom 
pretincu, ili je prekipjelo mlijeko, ili mora ići za poslom koji joj nije 
mio, ili je brat šakama udarao po vratima dok je još spavala — ili joj 
majka nije dopustila da poslije podne ode k prijateljici na razgovor. Što 
nam je tu činiti? Ne nalazim za dobro ako u takvu slučaju svi navale na 
nju i silno je zadirkuju ili je čak braća za stolom ispituju: »Zašto si opet 
danas tako kisela? Samo nam svima kvariš dobar tek!« i slično. To upra 
vo ništa ne pomaže jer i sama najbolje zna da je nesnosna i da drugima 
kvari tek, da, čak veoma dobro zna kako je smiješno i ponizujuće kad se 
u svojim raspoloženjima pokazujemo sa sitnicama, dok na svijetu žive 
toliki muževi, žene i djevojake koji su i u najvećoj nesreći i svagdanjoj 
nestašici još uvijek vedri i prijazni, štoviše, ona znade da je za nju sud- 
bonosno ako se ova navika ukorijeni i zagrize joj se u lice: nitko neće 
više za nju mariti — pa ipak se ta djevojka ne može odviknuti od nje, jer 
ne poznaje sredstva. Biva kao začarana, i to stanje prestaje tek poslije 
mnogo sati kao glavobolja ili druga slabost. Danas vam svjetujem pomoćno 
sredstvo, ali ne samo vama nego i vašim prijateljicama i prijateljima — 
ne mislite naime da nema mušičavih dječaka i muževa. 

Nedavno sam vam jednom rekao da je sa samosvladavanjem kao s 
borbom protiv bujice. Rekao sam vam da nije dovoljno uvijek graditi na- 
sipe koji se često poruše, nego je još važnije doći do izvora i pobrinuti se 
da se vode u pravo vrijeme razdijele kako se svom silom ne bi oborile na 
ljudska naselja. Primijenimo to na obuzda van je zle volje: ako je neraspo- 
loženje već tu i obuzima našu dušu, tada je često veoma teško prisiliti se 
na ljubeznost, a i vedro raspoloženje je nešto neprirodno. Moramo štoviše 
nastojati da se poplava lošeg raspoloženja i srdžbe rasprši odmah u po- 
četku. Kako to zamišljam? Evo ovako: recimo na primjer da bismo rado 
pošli s prijateljima na izlet. Majka se boji da ćete se prehladiti, pa traži 
toplu odjeću tako dugo — dok bude prekasno. Trate na željezničku stanicu 
i gle, upravo zazviždi, vlak odjuri, a vi stojite na željezničkoj stanici. Zar 
da čovjek ne zdvoji? I opet je kriva majka sa svojim pretjeranim stra- 
hom! Poput sivog pljuska pada i iz svih se kuteva slijeva silna srdžba u 
dušu. Odlučujete da ćete satima kuhati srdžbu. Za sve takve slučajeve 
— možete ih se sami sjetiti još više — dajem vam ovaj recept: Tek što 
nekom pođe nešto po zlu ili po nesreći, odlučimo odmah: Stoj! Ova ne- 
ugodnost neka za me i druge postane blagoslov! Zato ću se sada naviknu- 
ti na nešto dobro, npr. ustajat ću rano ili prati se studenom vodom ili pak 
odviknuti od zle navike, neću npr. ostavljati otvorena vrata ili prljati 
školske zadaće — ili ću nekoga kojega volim ili znadem da je žalostan 
i u stisci, ugodno iznenaditi ili makar samom sebi prirediti radost. Samo 
pokušajte i vidjet ćete: neraspoloženje nestaje odmah u izvoru. Najednom 
osjetimo: neugodno se promijenilo u nešto ugodno. Kad neugodnosti ne bi 
bilo, ne bismo možda nikada došli na misao da stvorimo takvu odluku. 
Bogu hvala da je vlak odjurio! Talijanska poslovica kaže: »Kome Bog 
zatvara vrata, otvara prozor!« Što to znači? Znači upravo to da se iz 
svake nevolje može učiniti nešto dobro za se i za druge samo ako se raz- 
misli i ne bulji samo u nesreću. 

Većinom pak na žalost vidimo uvijek samo zatvorena vrata i pesni- 
cama udaramo po njima, galamimo i uopće ne vidimo otvoren prozor. 
Kako je žalosno ako npr. oboliš upravo za vrijeme božićnih blagdana i mo- 
raš ležati u krevetu. Prozor je ipak širom otvoren i možeš se bar vježbati 
u ustrpljivosti, pa si tako i u tim danima bolesti, patnje i trpljenja rodi- 
teljima, braći i sestrama još miliji nego prije i imaš prikladno vrijeme da 
zaista pošteno razmišljaš kako i što je s tobom. I ovakvi tihi dani razmi- 
šljanja potrebni su katkada čovječjoj duši isto tako kao što je san potre- 
ban tijelu. 


31 


Kad nas u životu zadesi nešto žalosno te bismo najradije nestali, 
upravo eksplodirali od same zle volje, ima još i drugo sredstvo: brzo 
pomislimo na one kojima je u životu mnogo teže nego nama koji mi- 
slimo da su nam ugasnula sva svjetla na nebu. Pa ako na to mislimo, 
zastidjet ćemo se što zbog svoga bola dižemo toliku galamu. 

Zacijelo ste već vidjeli kako se snažno loži lokomotiva ako vlak mo- 
ra duže voziti uzbrdo. Kad se ujutro probudite i osjetite da ste razdraženi 
i neraspoloženi, morate dvaput jače naložiti: morate odlučiti da ćete biti 
još ljubezniji i mirniji. Ugljen kojim ćete ložiti u duši, moraju biti misli 
kakve sam prije iznio — i to veoma mnogo da ih je dosta za cijeli dan. 
Ta i u toku dana možemo dometnuti ugljena. Ljudi u većini puštaju da 
ide kako hoće i odmah gube dobro raspoloženje. Kako je tada divno, nađe 
li se tu netko ili neka da ih ohrabri i podigne. 

Kraj Ziiricha uzdiže se velika gora titliberg koju obasjava sunce 
zlatnim zrakama uvijek kad se zimi s jezera dignu magle i čitavog dana 
leže na cestama. I nju okružuju magle kao valovi otoke, ali se njen vrh 
ponosno diže iznad sivih oblaka. Gradom odjekuje vijest: »Na tttlibergu 
je jasno«, i tko može, poveze se gore uspinjačom da se ondje naužije 
sunca i sinjega neba. Budite i vi takva gora, uzdignite se iznad srdžbe 
i nevolje da vam se u najgušćoj magli uzmogne s lica čitati: »Ankica je 
vedra« ili »Vlado je vedar.« 

Jednom sam čitao pripovijest o maloj djevojčici, seoskoj sirotici ko- 
ja je bila gladna i žalosna, a ipak tako vesela i prijazna da ju je cijelo 
selo voljelo kao kraljicu. Kad je pjevajući hodala cestom, dolazila su joj 
u susret djeca i odrasli su stupali na vrata, bolesnicima su otvarali pro- 
zore i svi su gledali za njom. Jer svi ljudi trpe od loše volje, pa su od srca 
zahvalni svakomu koji im pruži ljepši primjer. Tako može i najmanja dje- 
vojčica postati blagoslov za cijelo selo. Zato nastojte da postanete kraljice 
u zemlji srdačne radosti! 

RUZIN I DJEVOJAČKI CVIJET 

Ružina gredica u ožujku i ružina gredica u srpnju, kolike li razlike! 
U ožujku ništa do li pognojena oma gredica neugodnih mirisa i k tome 
gola sivozelena stabljika. A u punom ljetu — divan blistav cvijet koji 
sav vrt ispunja vonjem! 

Jeste li ikada dobro mislile na to, kakav je majstorski umjetnik 
u preobražavanju ovakav ružin grm koji iz običnoga gnoja može izmamiti 

ružu? 

Iz tamne, uprljane zemlje srče sokove za boje i mirise, koji nimalo 
ne odavaju svoj izvor. Ili pogledajte ljubicu na obronku tratine! Odakle 
joj onaj slatki vonj i tamna boja? Dočarana iz sive zemlje! Svaka je bilj- 
ka zapravo takva radionica u kojoj se zemljine tvari neprestano preobra- 
žavaju u cvjetove! 

Katkada biljke dašto i samoga čovjeka nadmudre u umjetnosti pre- 
obražavanja. Ta tko da kod mirisa ruža otkrije barem trag zemljina vo- 
nja? Naše bi lice trebalo biti naš ružim cvijet. Naša zemlja je život. A du- 
ša je određena da preobnavlja i brine se za to da se sve što nam se desi 
u životu doista pretvori u cvijet pun mirisa i miline — i da se ono ne- 
ugodno, bolno ili ružno ne odrazi odmah na licu, kao oglas na zidu kuće. 
Kolike djevojke na žalost zaboravljaju da nema ruže koja bi se mogla ras- 
cvjetati bez nutarnjeg preobražavanja! Sve neugodnosti i teškoće svagdaš- 
njeg života čitaju im se nepročišćene s lica. Odakle da dođe cvijet i mi- 
ris? Kod ovakvih ljudi nema ništa do mirisa tla i zemljinih boja! 

Pa ipak su upravo neugodnosti u životu najbolja tvar za pridobi- 
vanje plemenitih snaga koje proizvode cvijet i vonj. Radi se samo o moći 
preobražavanja ! 

Što naime znamo učiniti iz svega toga i kako se pri tom vježbamo 
ustrpljivosti i svladavanju samoga sebe! 

Mogu si zamisliti djevojčicu koja upravo tada kad joj se dogodi 
nešto vrlo teško, pribere sve sile te je ljubezna i vedra više negoli inače 
— da vonj zemlje promijeni u ružin cvijet. To u jeziku vjere znači: »Po- 
bijediti zemaljsko.« 

Ljudi zatim možda kažu: Danas joj se zacijelo opet dogodilo nešto 
veoma teško — primjećuje se to uvijek na tom da je tada uvijek prema 
svima vrlo prijazna i dobra! Velika je u njoj snaga preobražavanja — 
u obnavljanju u obnovi zaista je pravi djevojački cvijet! 

DRAGOCJENE GUSLE 


Jeste li već čuli da se mogu dobiti stare dragocjene gusle na koji- 
ma su svirali veliki umjetnici tako dugo i tako lijepo da odzvanjaju ugod- 
no i čisto pri samom doticaju nevjesta svirača? Odakle to? Mislite na ono 
što sam vam govorio o čovječjem obličju kako u svojim naborima i crta- 
ma doživljava sva raspoloženja duše i konačno dobiva izraz koji mu se 
najčešće usiječe u crte. Tako je s nježnim drvenim vlakancima drva za 
izradu gusala. Uvijek iznova titraju u čistim i lijepim tonovima — dok se 
konačno ne sliju u jedno da odgovore nježnim titranjem, iako potez gu- 
dalom nije bio posve čist. 

Nikako drukčije nije ni s čovječjom dušom. Veoma je teško, gotovo 
nemoguće surovom _i neodgojenom čovjeku odgovoriti mirno i prijazno 
ili ne uzrujati se na razdražljiv postupak, ako u duši nemamo ništa do 
zlih i svojeglavih misli. Vaše su gusle vaša duša, a vi sami ste svirači. 
Ako ste u njih ugudili mnogo prijaznih i dobrih misli i ako nastojite da 
one u svim svojim vlakancima doista često titraju u plemenitosti i milo- 
srđu, tada neće iz sebe davati tako groznih zvukova^ mada netko drugi 
po njima struže. Možda će tužno pištati, ali neće kriještati i zavijati. Naj- 
snažniji je čovjek koji je u duši prikupio toliko nježnosti i dobrote, da ga 
više nitko ne može izbaciti iz ravnoteže, nego mirno sasluša i najteže 
stvari pazeći da njegove riječi budu uvijek samo istinski izraz duboke 
ljubavi. 

To vi, naravno, još ne možete. Niti ja. Ne sviramo naime gusle još 
dovoljno dugo i potrebno je zaista raditi prilično mnogo godina dok se 
u srcu nakupi toliko plemenitosti da nestane svake nečisti. Ali ako vec 
sada ne započnete, bit će kasnije sve teže. Reći ću vam kako moramo 
učiniti. Ne mora se čovjek tek razbjesniti, zatim stisnuti zube, prekrižiti 
ruke i možda reći: »0, kad bi ti slutio kako bih te rado na mrtvo ime 
isprebijao, ah svladat ću se.« To je vrlo naporno i samo je prividna po- 
bjeda nad srdžbom. Ne, sa svladavanjem mora se započeti mnogo prije. 
Moramo se samo pitati, da li je dječaku na kojega se ljutimo u životu 
tako dobro kao nama, ili nije li možda boležljiv i slabih živaca, nijesu 
li njegovi roditelji imali vremena manje od naših da se bave njime i od- 
viknu ga raznih ludorija, ili ne dobije li zbilja rijetko kakvu dobru knjigu 
u ruke? Ukratko, ako se samo malko potrudimo da se raspitamo o nje- 

c , 0 vu malom životu, odjednom nam pred očima zasine i malne se kajemo 
što smo s njime bili tako nestrpljivi, i srdžba se mijenja u sućut. Ako 
za rođendan dobijete npr. ptičicu ili malu životinjicu, rado ćete ispitati 
odakle je životinja, kako živi, što ne može podnijeti i kako moramo s njom 
postupati. Kad vam za druga dadu čovjeka, mislite da lako možete izići 
s njime na kraj i postupati pravilno ako i ne marite za to odakle dolazi, 
što mu nedostaje, kako živi, kakve su njegove unutarnje potrebe i još što- 
šta drugo. Tada nije nikakvo čudo ako se po čitave dane na nj ljutite, 
tučete ga i psujete kad ne poznate njegov život. 

A time nanosite samima sebi najveću štetu jer vam duša ne zna 
ni za jednu prijaznu misao ni praštanje, i već vam se s lica čita da ste 
slabići u borbi protiv srdžbe i gnjeva — da ste, dakle, loši guslači. 


GOROM IDU KIĆENI SVATOVI 


Da vam danas kažem nešto o mužu i ženi. Pomislit ćete: »što nas 
se to tiče? Pa mi se još ne kanimo ženiti i udavati. Eto, vidjet ćete sami, 
ne tiče li vas se što ću sada reći. Ima lijepa pjesma pjesnika Eichendorffa 

koja kaže: 

Gorom idu kićeni svatovi, 
ori se ptica pjev, 
jahača vrlih rogovi trube 
i njihov se razlijegne zvuk. 

Al’ začas izgubi se pjev 
I strahovit nasta muk. 

Samo na drveću lišće šumi, 

Jeza mi srca dubine obujmi. 

Možete li uopće zamisliti zašto se pjesnik zgrozio ugledavši veselu 
svatovsku povorku? 

Mislim da vidi dvoje sretnih mladenaca gdje zajedno idu i tiho se 
Pita: Kako će dugo potrajati ova sreća? Do kada će je na rukama nositi 
i do kada će mu ona tako milo i nježno gledati oči? Tisuću je puta lakše 

sjajući se od sreće i zahvalnosti ići u svatovskoj povorci negoli ostati 
vedar i ljubezan kad navale patnje i brige te jedan kod drugoga otkrije 
mane i ne dobiju ono o čemu su snivali. 

Koliki mladenci polaze ovjenčani ružama i pjevajući u svoj novi 
dom misleći da će cijeloga života biti tako ljubezni i srdačni jedno s dru- 
gim kao na vjenčani dan. Tada uvenu svadbeni vijenci iznad vrata i do- 
skora čuju se razdraženi glasovi, zatim padaju žestoke riječi, vrata pras- 
kaju i poput inja na proljetno cvijeće pada surovost i svađa na nježnost 
i srdačnost. Premnogi zatim nikad više ne nađu put od srca k srcu i kada 
nadođe smrt, uopće ne znaju zašto su zapravo živjeli. Ili možda kažu na 
samrtnoj postelji: »0, kad bismo još jednom živjeli, kako bismo drukčije 
započeli.« 

Eto djeco, zato govorim s vama da vam to nikada ne bude trebalo 
kazati. Ne učite samo na dobrom primjeru odraslih nego i na njihovim 
zabludama i pogreškama, da njihove suze i kasno kajanje ne budu uzalud, 
nego da vam pomognu sa životom bolje izići na kraj. U posljednjem sam 
razgovoru s vama mnogo govorio o samosvladavanju. Suhoparna je to 
riječ, a ipak počiva na njoj sva sreća svijeta. Jer samo tko se svlada, 
vlada i životom i može dospjeti do dobra. Zar mislite, da svi oni bračni 
drugovi koji se tvrdoglavo prepiru, svađaju i svoj život pretvaraju u pa- 
kao, ne bi tisuću puta radije živjeli u slozi i dobroti? Ali na žalost oni to 
jednostavno ne mogu, jer to od malih nogu nisu učili i naučili. Bespomoć- 
ni su prema svojoj surovosti i srditosti. Svladavanje samoga sebe nije 
stvar koju čovjek dobiva tek onako kad postaje stariji, kao npr. brkove 
i ćelavu glavu, nego je nagrada za dugu odvažnu borbu u mladosti. Kada 
stoga govorimo o svladavanju samoga sebe, ne govorim to kao netko 
koji bi na svakom koraku rado sve zabranio i ogorčio svaku životnu ra- 
dost, nego zato jer je jadan život kada čovjek nije gospodar samoga sebe. 
Zacijelo ste već dosta puta čuli govoriti da treba biti dobar da se dođe 
u nebo. A nebo je i na zemlji i posvuda gdje su muž i žena onako pravo 
od srca jedno i žive u suncu međusobnog povjerenja visoko iznad svake 
svađe i prepirke — ali uto nebo dolazi samo onaj koji već u mladosti na- 
uči kako čovjek može s nekim živjeti bez psovke i mrgođenja te vedro 
i prijateljski podnositi njegove mane i slabosti. Ako tko od vas ima sestru, 
neka nikada ine misli da može s njom biti grub i svađati se, a ipak po- 
slije najednom postati drugi čovjek. Ne — sada dok je vaše srce još me- 
kano, sada kujte svoju sudbinu! Sva surovost i bezobzirnost bilo u rije- 
čima bilo u djelima duboko se ukorijeni u vašu dušu i biva kasnije za vas 

pakao — svaka pak pobjeda što je sada izvojštite nad vama olakšat će 
vam sve kasnije pobjede, dok jednom ne postanete pravi vladar svoje že- 
stine koji svoju kraljicu ne plaši i žalosti divljačkim vladanjem. 

Upitao sam jednom malena dječaka što bi želio postati. Odgovorio 
m i je: »Rado bih postao otac.« Možda je mislio da je to jedino zvanje za 
koje se ne treba naprezati, učiti i polagati ispite. Na prst natakneš zlatan 
prsten i pođeš na bračno putovanje u Italiju, zatim iznajmiš stan s više 
soba, kupiš kućnu haljinu i lulu, i onda si otac. Za sve ostalo u životu 
moramo od mladosti pošteno učiti, i govore nam: »Saberite sve svoje misli 
i spremajte se iz dana u dan, da jednom postignete sreću i uspjeh u živo- 
tu«, ali nam na žalost prerijetko govore: »Razmišljajte jednom o tomu 
kako se morate naobraziti i oplemeniti da jednom postanete sposobni oci 
i ljubljeni muževi!« A ipak svatko zna da je za našu životnu sreću neiz- 
mjerno važnije posjedovati odgojeno srce negoli imati glavu punu znanja 
i umijeća čitavog svijeta u prstima. Čovjek naime može u isvom zvanju 
podnijeti mnogo srdžbe i brige samo ako zna da ga uveče čeka miran obi- 
teljski život. Ali ako kod kuće vlada nemir i mržnja, neće nas iz toga 
tajnoga zla moći izvući nikakav sjajan napredak u životu ni sva slava svi- 
jeta i nešto nam u srcu govori: »Bijedan je i spetljan tvoj život, ali sam 
si kriv — ta pročitao si dosta knjiga i mnogo učio, ali nisi naučio biti 
čovjek ! « 

Postoji prije svega navika koju u mladosti tako rado usvajamo, a 
može nam pokvariti cijeli život. To su mrgođenje i cerenje. To su lažna 
stidljivost i kukavičluk, što nitko neće prvi zamoliti za ©proštenje, i misli 
da se pomiruje koji prvi reče dobru riječ. Mnogi se dječaci i djevojčice 
danima srde među sobom i još se natječu tko će najduže izdržati. A to na 
koncu čovjeku tako prijeđe u naviku da je kao začaran od zla koje mu 
blago lice danima pretvara u hladnu nakazu i drži ga se kao krpelj te 
sam ne zna više kako da se opet izvuče. U priči obično dođe spasilac koji 
nesretnog začaranog čovjeka dotakne čarobnim štapićem — čarolija ne- 
staje uz silan udarac groma, i sve je opet u redu. U zbilji, međutim, često 
na žalost nema spasioca, ili on sam naprći usne, pa se tako oba uvijek 
iznova začaravaju pogledima. Da, to je često veoma smiješno, ali upravo 
žalosno. Već je mnoga ljubav zbog mrgođenja zauvijek zamrla. Čitao sam 
jednom pripovijest o nekom švicarskom seljaku i njegovoj ženi. Prije 
negoli su uveče zaspali, izmolili su uvijek zajedno očenaš, dok se nisu po- 
svadili radi neke svote novaca i cijelog dana nisu progovorili ni riječi. 
Ležali su uveče u svojim posteljama i uznemirena srca čekali jedno drugo 

hoće li započeti. Sve bi tada bilo dobro, nestalo bi cara koji je ležao na 
njihovim usnama. AH ni jedno ni drugo nije se moglo svladati, pa ipak 
je svako od njih željelo da ga onaj drugi oslobodi. Tako su prvi put u 
životu šuteći zaspah, ponor među njima postajao je sve dublji i oni su se 
konačno sporazumijevah među sobom kao dva posve strana čovjeka. 

Vidite li sada, od kakva je velika značenja kad vam govorim o mužu 
i ženi? Muž i žena bih su također nekada djeca — i već su tada sijah što 
danas žanju. Tako će biti i s vama. Danas ste još gospodari svojih navika, 
danas još možete birati, a kad ste odrash, odrasle su i vaše navike i jače ! 
su od vas samih. Pokušajte samo jednom okusiti ponosni osjećaj, svladajte \ 
se i ne mrgodite, čak ako i znate da imate pravo. Shčan takav ugodan 
osjećaj ima čovjek samo kad jaše na divljem konju i lakim ga stiskom ' 
nogu može voditi kamo hoće. A povrh toga još si i veseo što si i drugoga 
oslobodio čara. Kako je zaista žalosno gledati kako muž i žena lutaju na- 1 
okolo, a oboje bi se teko rado pomirili, ah nitko od njih ne može svladati ' 
nadutost svoje malenkosti i progovoriti dobru riječ. Više nemaju vlastite 
volje, sluge su svojih ludih djetinjih navika. Zato čuvajte se i još u pravo 
vrijeme pripazite na svoje navike, da vam s glave ne skinu kraljevsku 
krunu samosvladavanja ! Tko ne nosi ovu krunu, neće nikada postati pra- I 
vi otac, neće nikada naći domovinu na zemlji i vrijednog čovjeka usrećiti. 


ZUB ZA ZUB? 


a) ZAUŠNICA 

Zacijelo se svi sjećate Kristovih riječi iz govora na gori gdje kaže: 
»Ako ite tko udari po desnom obrazu, pruži mu i drugi!« Ima li među va- 
ma netko koji je već poslušao ovu zapovijed? Zar ne, sve se čini silno 
teško! Slavan je slikar jednom rekao: »Ako te tko jedanput udari po des- 
nom obrazu, opali ga dvaput po lijevom!« Zacijelo mislite i vi tako! 

Onoga koga tuku, i još k itomu po obrazu, obuzima divlja srdžba 
i mračna ga sila tjera na odmazdu. Velim: »Mračna sila«, sigurno ste 
naime već čuh da su ljudi koji su nekoga u gnjevu nožem ubili, izjavili 
da su to učinili kao u nekom teškom snu — skoro nesvjesno. Bih su jed- 

naki ljudima koje nitko ne pita za mišljenje; udarac je pao i ruka im se 
odmah pokrenula da zada protuudarac. 

Shčni su automatu za čokoladu: odozgo ubaciš novac, zatim zače- 
grta, i odozdo dobiješ čokoladu. Upravo tako biva s ovakvim naprasitim 
ljudima: udari h ih tko ih im dobaci tešku riječ — za tren im se uzburka 
u duši, i odgovor je tu. Je li za čovjeka lijepo da je samo stroj? Ako jed- 
nom razmislite o tomu, tada ćete možda bolje razumjeti kako je Krist 
mogao učiti da za zlo treba uzvraćati dobro. Nismo h robovi drugih ako ih 
jednostavno nasljedujemo u zlu samo za to da ne bismo izgledah slabići? 
Nismo h mnogo jači, ako ne damo da drugi utječu na nas, nego da uči- 
nimo što smo spoznah za dobro i lijepo? Pomislite samo: dječak je odlu- 
čio da će postati uljudan čovjek i da nikad više neće druge psovati i tući. 
Uto se nekohko dječaka okupi, dogovore se i kažu: »Ovaj je nedavno re- 
kao da mrzi psovanje i batinanje — ah okladimo se da će se za pet mi- 
nute iznevjeriti svojoj odluci.« I jedan mu od dječaka pritrči, prilijepi od 
ostraga zaušnicu i opsuje. I gle, udareni zaboravi na odluku, i uzvrati 
udarac. I dječaci zakliktaše od radosti. Odmah je uvidio što su zapravo 
htjeli, i gorko se zastiđio u duši. Nije ostao vjeran svojoj odluci, dao se 
zavesti. Dogodilo se sve tako neočekivano. Kad vas, dakle, drugovi izazi- 
vaju i šapuću: »Ne smiješ ovo trpjeti, vrati mu pošteno«, mislite uvijek 
na, to: Ako mu sada još povrh toga učinite po volji, date se zavesti nje- 
govim grubim primjerom i priznate ga za svog učitelja, tada je vaša šteta 
još mnogo veća i on će vam se zlurado smijati. 

»Imam zaista poslušne učenike«, može kazati, »u svemu me naslje- 
duju, ja dajem ton, a oni ga poučljivo ponavljaju.« Ne, budite samostalni 
i pjevajte svoje vlastite melodije! 

Kada sam prije nekohko godina pitao u školi, zašto je Krist zapo- 
vjedio da ne vraćamo zlo zhm i udarac udarcem, neki mi je dječak posve 
ispravno odgovorio: »Jer time i sami postajemo zh.« Što je time mislio? 
Jamačno to, da zaušnice što ih dijehmo, štete najviše nama samima, jer 
se time privikavamo surovosti. Ljudi su na žalost većinom teko slijepi 
i učine li drugima nešto ružno, uvijek misle da štete samo njima i ne 
možda sami sebi. Ah pogledajte se koji pute iznenadno u ogledalo, dok 
razbješnjelo bijete oko sebe ih govorite — i vidjet ćete tko trpi najveću 
štetu. 

Vidite, dakle, da Kristova riječ o desnom i lijevom obrazu nipošto 
nije tako nerazumljiva i neupotrebiva kako nam se to ispočetka čini. 
I Krist je ipak morao biti duboko uvjeren u to da je u njegovoj nauci naj- 

viša istina, inače ne bi za nju pošao u smrt. Ali vi ćete sada možda reći: 
»Dobro, uviđamo da je za nas same najbolje, da ne vraćamo udarce i da 
ne uzvraćamo zlo zlim — ali da još povrh toga pružamo svoje lice za drugi 
udarac, ne, to je ipak glupo. Ta osramotili bismo se! A i to ne treba shva- 
titi sasvim doslovce. Imamo još i drugih izreka koje također ne uzimamo 
doslovce, pa ipak imaju vrlo lijepo značenje, koje nam može u životu po- 
moći i svijetliti. U čemu je, dakle, smisao ove Kristove zapovijedi? Odmah 
ću vam reći. Vidite, zašto ne smijemo zlo uzvraćati zlim. Jer na taj 
način i sami postajemo zli. Tako, dakako, ne odstranjujemo zlo, nego ga 
samo podvostručujemo. Mjesto u jednom, sada je u dvjema srcima. Kako 
bi bilo kada bismo onoga koji nam nanese sramotu pridobili za dobrotu 
umjesto da se od njega dademo zavesti? 

Ali kako da to postignemo? Primjerom! Sigurno samo tako. I do- 
brota je upravo tako priljepčiva kao i zlo. Zamislite, u kakvoj bi neprilici 
bio onaj dječak koji je udario, kad bi mu udareni mirno rekao: »Ako te to 
veseli, molim, učini još jedanput, samo ne misli da ću te oponašati u ova- 
kvim stvarima.« 

Ili kad je djevojčica osramotila i uvrijedila svoju drugaricu, a ova 
joj kao za uzvrat priredi kakvu malu radost ili drugima govori o njoj po- 
sebice ljubezno — ne čini li vam se da je to znak mnogo veće snage i hra- 
brosti negoli da samo jednu pakost ili surovost jednakom mjerom uzvrati- 
mo? I ne vjerujete li da takva velikodušnost i poniznost najbrže preobrate 
zlobnika te se on u srcu stidi, mada to ne pokaže? 

Ako pak učinite kao on, neće od vas ništa naučiti, nego će prvom 
prilikom opet nanijeti krivicu. Sada, dakle, vidite kamo ciljam: Tko vraća 
zlo dobrim i uvredu velikodušnošću i mirnoćom, nije ni bojažljivac ni sla- 
bić, nego naprotiv pobjednik i osvajač, jer on pobjeđuje druge i zarazuje 
ih svojom uljudnosti, a tko vraća udarce i psovke, osvojen je i zarobljen 
od zla primjera — slabić je i pobijeđenik to veći što objesnije vrši od- 
mazdu. 


b) MRTVA ŽABA 

Mnogi se dječaci hvastaju time da ne podnose ništa i da dvostruko ili 
trostruko uzvraćaju svaku uvredu, svaki udarac i svaku batinu. Dopustite 
mi da vam na primjeru iz prirodopisa pokažem da je potpuno besmisleno 
ponositi se takvim svojstvom. 


Uzmemo li tek ubijenu žabu i dotaknemo je na određenom mjestu 
na hrptenjači, pokrene se odmah njena šapica, da odbije podražaj. Čak 
ako joj odsiječemo i glavu, učinit će isto. Ne treba ti dakle, ni glava da 
udariš kada te razdraže. Upravo onako kako nam se brzo spuste vjeđe tek 
što zaprijeti oku snažan podražaj, a da prije glava nije bila zapitana za 
mišljenje (tada bi naime većinom bilo prekasno) — upravo tako svako 
živo biće u svom tijelu ima uređaj koji se brine za obranu i napadaj čim 
je tijelo ranjeno ili ugroženo. U tom se ni čovjek ništa ne razlikuje od ži- 
votinje, i ne treba si, dakle, zbog toga baš ništa uobražavati — kao ni 
zbog sposobnosti da znade jesti i piti. Mora si uvijek samo za umirenje 
kazati: Ako je razdraže, i mrtva žaba zna dignuti šapu. Za to ne treba 
biti junak. Ali mi ljudi imamo drugu sposobnost kojom se uistinu možemo 
ponositi. Koja je to sposobnost? Ona je upravo suprotna tomu da se na 
svaki podražaj uvijek odmah odgovori snažnom kretnjom ili grubom riječi: 
»svladavanje samoga sebe«. Sigurno — samosvladavanje ! 

Suhoparna je to riječ — ali ja ću vam opet nešto ispričati o prirod- 
noj povijesti samosvladavanja, pa ćete vidjeti koliko je u njoj snage i ži- 
vota. Zacijelo ste već čuli da su čovječji mozak uspoređivali s brzojavnim 
uredom kamo neprestano dolaze i odatle odlaze brzojavke. Znate li što se 
tu zapravo brzojavlja? To je u prvom redu velika obavještajna služba — 
sve što se odnosi na čovjeka — koji put se u mozak javlja također nešto 
što ga se baš ništa ne tiče. Zašto? Eto, da se čovjek ravna prema vanj- 
skim zbivanjima i pravovremeno pripazite da zna što mu valja činiti. 
Nacrtat ću vam glavu na ploči: ako je ondje mjesto kamo se brzojavom 
javlja npr. vijest o zaušnici, onda je ovdje drugo mjesto odakle proizlazi 
kretnja za uzvraćanje zaušnice. Ali ako tko ne uzvrati zaušnicu ili pogrd- 
nu riječ, što se tada zapravo zbiva u mozgu? Sve ću vam reći. Jeste li 
već čuli da vrhovni zapovjednici osnivaju za vrijeme rata takozvanu cen- 
zuru koja propušta samo takve brzojavke koje ne javljaju ništa neugodno 
o vlastitim četama? Eto, baš takvu eenzumu vlast imamo u našem mozgu, 
tj. svakojake misli koje ne dopuštaju da se brzojavka odmah odašalje 
uredu za zaušnice, nego vode brigu o tome da se najprije temeljito raz- 
misli o odgovoru na uvredu — da se ne reče i ne učini ništa zbog čega 
bismo se kasnije kajali. Kajemo se naime kad nešto učinimo a da prije 
nismo pitali za savjet svoje najbolje misli, i teško nam je ako nismo ništa 
bolji od žabe s odrezanom glavom ili automat s čokoladom o kojem sam 
vam govorio. 

Takve dobre misli ne dobivamo tako jednostavno na dar kao nos 
i uši, nego ih moramo mučno zaslužiti, a kad ih već imamo u glavi, tada 
potraje još dugo dok steknu ugled i ne prokrijumčare brzojavke na koje 
nisu udarile svoj pečat. Najbolje u svjetskoj povijesti nisu ratovi, nego 
ta povijest glave, mislim naime, postepeno sakupljanje dobrih i plemenitih 
misli koje nam pomažu do samosvlađavanja i sprečavaju da odmah popu- 
stimo svakom podražaju izvana. Kod divljaka je još tako — za svaku se 
uvredu nesvjesno osvećuje. Sigurno ste već čitali o krvnoj osveti na Kor- 
zici i o ostalim upotrebama noža gdje uvrijeđeni ne miruje dok god nije 
osvetio ranu ili uvredu. Ali usprkos tomu znate da i najdivljiji Indijanci 
visoko cijene svladavanje samoga sebe i vježbaju se u tome podnoseći bo- 
love i muke. Ako čovjeka muče, razumljivo je da viče i rukama mlati oko 
sebe, svaka životinja Čini tako. Ali jedna misao pomaže Indijancu podni- 
jeti najteži bol, a da pri tom niti ne pisne niti trene očima: hoće biti ju- 
nak, želi pokazati snagu, pa Indijanci već dobro znaju da za svladavanje 
samoga sebe treba više' junaštva negoli za najstrašniji pokolj neprijatelja. 

Sjećate li se uostalom iz vaših povjesnica da su mnoga plemena, uz 
krvnu osvetu, imala još i zapovijed koja je bila veća od one osvete? Po- 
znavali su zapovijed gostoprimstva. Priča se npr. da je kod nekog čovjeka 
odsjeo stranac — i da je domaćin u noći pomnije promatrajući zaspaloga 
prepoznao u njemu ubojicu svoga vlastitog oca. Ali je misao na svetost 
gostoprimstva ukrotila u njemu divlju želju za osvetom. 

U tome što čovjek ne mora podleći trenutačnom poticaju i svom 
slijepom nagonu — nego svoj postupak podvrgava trijeznom i istinskom 
rasuđivanju — krije se veličina njegove slobode." Ovakve umirujuće misli 
najveće su blago što su ga ljudi polako ostvarili vlastitim razmišljanjem, 
gorkim iskustvima i uzornim životom velikih muževa i žena. Zato zacijelo 
razumijete što znači kada Krist kaže da sakupljamo blago koje neće 
izgristi ni moljci ni rđa. Stoga, naša mirna savjest i sva naša sreća ovise 
o tom, da blago dobrih misli u našoj glavi postane tako veliko da nas že- 
stina ili požuda nikada ne povuku za sobom te učinimo djelo koje bi nam 
kasnije grizlo srce. Odgovorit ćemo još na pitanje: kakve su misli koje 
nam mogu pomoći da svladamo sami sebe i zaboravimo uvredu, čak da 
dobrim uzvratimo? Zajednički ćemo izgraditi malu riznicu takvih misli. 
U svojim ćete doživljajima zacijelo pronaći mnoge kojih se još sam nisam 
prisjetio. 

1. Nekomu može mnogo pomoći kada zna da je samosvlađavanje 
znak velike snage i da svaka pobjeda samoga sebe učvršćuje i oslobađa 
volju. Moramo zatim misliti na to 

2. da smo kipari vlastitoga lica. Svako se naime gnjevno i srdito 
cerenje usijeca u crte našega obličja tako da naposljetku naš obraz i u 
prvom redu naše oči odaju svu nemoć naše volje i neobuzdanosti. 

3. Sjetite se također onoga što sam vam rekao na početku. Sami 
bivamo zaraženi i gori kad uzvraćamo rugobu koju nam je netko nanio. 
Kod njega je to surovo, pa ipak se mi za njim povodimo samo zato jer nas 
golica težnja za osvetom i naprasitost. Zato je dobro ako si za mirnih tre- 
nutaka jasno predočimo da su odmazda i osveta najgluplje što možemo 
učiniti — jer, ako nas drugi zavede na to, tek tada nam je nanio istinsku 
štetu — a uvredama i psovkama škodi samo sebi. Ta s pravom kaže po- 
slovica: Tko grdi, nagrđuje samoga sebe, tj. obavještava sve o tomu kako 
je neodgojen. 

4. Iznijet ćemo još drugu misao o kojoj smo već prije govorili. Re- 
kao sam: Najlakše ćemo se obraniti od zlobe i grubosti ako ih svladamo 
dobrotom i tako sami dadnemo primjer velikodušnosti i odgoja. Za to treba 
već mnogo snage, dosta više negoli za škripanje zubima. Ali mislite uvi- 
jek na ovo: Kada se između dva naroda navijesti rat, tada oba hitaju što 
brže moguće na granicu, da bitke vode na području neprijatelja. Ovako 
biste i vi morali činiti kada vas tko uvrijedi. Požurite li se da mu opro- 
stite te ostanete velikodušni i ustrpljivi, onda ste pobjednici koji prodiru 
u njegovu dušu i ondje sastave novu vladu — a vraćate li zub za zub, 
znači da je on prodro u vašu dušu i u njoj naselio svoju surovost i neod- 
gojenost. 

5. I gostoprimstvo nas može štošta naučiti. Kazao sam da je ova 
zapovijed kod nekih naroda bila tako sveta da je zanijemila i najdivljija 
osveta, ako je uvreditelj zamolio za zaštitu gostoprimstva. Zar mi sada 
nećete dati pravo ako vam kažem: Sa svakim čovjekom koji nas vrijeđa 
i progoni ili žalosti i izaziva, morali bismo zapravo postupati kao s nekim 
koji traži zaštitu, kao sa zalutalim kojemu je potrebna naša pomoć i oslo- 
nac, kao sa strancem koji nas moli za gostoprimstvo. Zacijelo vam se to 
isprva čini smiješnim — ali ded razmislite o tomu: ne čini li vam se da 
je čovjeku koji čini krivo te kroči stazama mržnje i zavisti, zapravo dale- 
ko potrebnija pomoć negoli onome koji je postojan u dobru? Pa ako mi 
sada nanese krivicu i uvrijedi me, zar on nije predan u moje ruke i ne 
ovisi li o meni da li će postati još tvrdokorniji i divljiji ili će se smiriti 

i spoznati svoju zabludu? On je, dakle, moj gost i ja moram prema tomu 
s njime postupati. Osveta šuti, a na njeno mjesto stupa briga, sveto pravo 
nepovredivosti gosta. 

6. Ako ljudi koga ljute, muče, progone i kleveću, neka taj ne misli 
uvijek samo na zlo koje mu nanose, jer ga to malo pomalo truje tako da 
sam izgubi ravnotežu i ugled. Ne, neka misli na to da su naši neprijatelji 
zapravo naši dobri duhovi, jer nas upravo svojim podvalama prisiljavaju 
na samosvladavanje i ustrpljivost. 

7. Krist je na križu rekao: »Oče, oprosti im, jer ne znaju što čine.« 
To je najljepša misao, ali je i najteža. Potrebno je, naime, mnogo vreme- 
na da zaista shvatimo njezino značenje. Kad već jednom dotjeramo tako 
daleko da ljudima sve oprostimo, jer vidimo da griješe zbog neznanja i ne- 
ođgoja i da je prividna zloba zapravo samo žalosna sljepoća za koju 
sami ništa ne mogu — tada smo uzvišeni iznad svake srdžbe i gorčine. 
»Ne znaju što čine« znači: tako su kratkovidni da ne spoznaju što je za 
njih najbolje. S drugima postupaju zlo i ne vide kako i time sami sebe 
oštećuju i zlostavljaju. Uvijek vide samo ono što im je najbliže i tomu 
žrtvuju sve ostalo. Stoga »ne znaju« što čine. I premda nikada ne dotjera- 
mo tako daleko da bi nas u životu vodila ova misao, može nas ona barem 
blagoslivljati i pri svakom gnjevu i pritajenoj mržnji uvijek dozvati u du- 
šu: »On ne zna bolje, nije odgojen, šteti najviše samom sebi.« 

8. Dobro će nam pomoći također, da se uvijek pitamo: »Koliko sam 
ja sam kriv da se netko tako vlada, da je zloban ili osjetljiv? Možda sam 
u svom nastupu nekako nadut ili tvrda srca ili nepažljiv, pa su zbog toga 
drugi ljuti na me? Jesam li više puta čovjeka uvrijedio riječju ili izraža- 
jem lica ili iz puke nepromišljenosti i pomanjkanja pažnje? 

9. Već smo na drugom mjestu naišli na misao koja nas također veo- 
ma okrepljuje kad nam je potrebna ustrajnost prema zlobniku i podivlja- 
lom: trebamo misliti na to da je i on imao majku, i predstaviti si kako bi 
nam ona sve razjasnila i bila zahvalna za svaku iskazanu mu strpljivost. 
Majka je zagovornica zalutalih i 'tvrdokornih ne samo u nebu crkve nego 
i u našemu svagdanjem životu. 

10. Sjetite se iz našeg razgovora o spašavanju na to da možemo s 
malo svladavanja i dobrote tako lako postati spasioci čovjeka, ali tek on- 
da ako ne mislimo na zlo koje nam je nanio, nego samo na žalosno stanje 
u koje sam upada čineći zlo drugom i na svu gorčinu kojom zakoni ljudske 
sudbine kažnjavaju svakoga tko druge ljude progoni i šteti im. 


11. Sjetite li se nadalje poglavlja: »Iza zastora« — kako možemo 
svladati svoj gnjev i ogorčenje na druge ljude ako im nastojimo zaviriti u 
dušu i otkriti kakav se zapravo život sakriva iza njihove okorjelosti i ne- 
odgojenosti i kako su možda veoma vrijedni našeg sažaljenja. 

12. Kao posljednje pomoćno sredstvo za samosvladavanje pred mno- 
gim ljudima koji nas vrijeđaju, zadirkuju i izazivaju, preporučujem vam: 
prisilite se uvijek misliti na dobre vlastitosti drugoga i na dobročinstva 
koje vam je možda već učinio, ili uopće na nešto dobro i ugodno što ste od 
njega naučili — predočite si sve veoma jasno — i rasvijetlit će se tama 
vašeg gnjeva. 

Tu smo eto nagrnuli čitavo obilje misli kroz koje draženje tek mora 
proći prije negoli dođe u ured, odakle se vraća milo za drago. Te su mi- 
sli radionica gdje se draženje može preraditi u nešto više — tako te je 
čak ljudski moguće da iz prilijepljene zaušnice proizađe dobra riječ i dje- 
lo ljubavi. Tako je velika snaga duha u čovjeku. 


POBJEDNIK 

(RAZGOVOR S UČENICIMA) 

Ivan dođe u novu školu i za vrijeme prvog odmora uputi se niz ste- 
penice da s drugima prošeta u školskom dvorištu. U to se Milan i Pavao 
dogovore i kažu: »Vidjet ćemo što će učiniti.« I pođu za njim niz stepeni- 
ce. Najednom se Pavao zaleti u Milana i gurne ga u Ivana. Ovaj se opet 
zaleti u druge i dobije od njih čestitih batina. Kad se okrene, ugleda Mi- 
lana i Pavla gdje se na gornjoj stepenici grohotom smiju i naslađuju u 
svom ispadu. Što će učiniti Ivan? 

Boris: »Poći će gore i onu dvojicu gurnuti dolje.« 

Antun: »I onu će dvojicu također gurnuti dolje.« 

Josip: »Dakako!« 

Franjo: »I meni se čini.« 

Već znam što mislite. Ded da se o tome porazgovorimo. Za vrijeme 
sata zemljopisa čujete o putanjama zvijezda i zemlje, i o rijekama, gdje 

izviru i kamo utječu. Čuli ste također o Stanleyevim istraživanjima rijeke 
Konga — kako ta velika rijeka isprva teče prema sjeveru tako da se uop- 
će nije znalo gdje se izlijeva, dok Stanley nije otkrio veliki luk kojim za- 
tim ponovo zaokreće prema zapadnoj obali. Tako biva i s mnogim ljud- 
skim činima. Promatramo li njihov tok samo u početku, može se čovjek 
često ljuto prevariti u pogledu stvarnih posljedica. Pomislite npr. na laž. 
Ispočetka mislimo da nam koristi. Ako pak pratimo njen tok tačndje, ot- 
krivamo kako najednom pravi veliki luk i dolinom se tajnovitosti izlijeva 
u beskrajno more nepouzdanja puno samih brodoloma. A kako je sada s 
guranjem dolje? Pratimo samo dalje daljnji razvoj tog čina! Da li će Ivan, 
ako Milana i Pavla strovali niz stepenice biti doista zauvijek siguran pred 
daljnjim napadajima? 

Franjo: »Ne!« 

Zašto ne? 

Franjo: »Ona će dvojica pozvati u pomoć druge, i onda će tek zlo 
proći.« 

Josip: »Da, oni toga neće podnijeti.« 

Sada sigurno razumijete Kristove riječi: »Tko se mača laća, od ma- 
ča će i poginuti. Surovost izaziva uvijek još veću surovost u drugima, pa 
ako tkogođ za neko vrijeme i pobjeđuje surovošću, konačno ga ipak obara 
neobuzdanost koju je u drugima budio i jačao. 

A ako Ivan onu dvojicu ne gume niz stepenice, nego samo potrese 
glavom i još se čak ispriča kod onih u koje se zaletio — što će se dogoditi? 
Hoće li ga tada ostaviti u miru? 

Boris: »Dašto, oni bi se obradovali kada bi se razljutio. Ako pak 
ostane miran, ostavit će ga.« 

Antun: »Ne, vjerujem da bi oni mislili da mu je sve pravo, pa bi ga 
još radije dražili i gurali.« 

Josip: »I ja bih pomislio da je kukavica.« 

Franjo: »Ja također.« 

No dobro. A ako bi ustrajao, ali ne iz kukavičluka i slabosti, nego 
radi snage, mislim naime, jer je čvrsto odlučio, da neće nikada biti surov 
sa surovima — ne čini li vam se, da bi to u školi polagano primijetili i po- 
štovali ga? Zar mislite, da se u školi uvijek brzo ne pokaže, kakva je tko 
značaja? Potrebna je silna energija za to da čovjek zlo ne vraća zlim. 
Čovjeka naime ismijevaju i ne razumiju, a toga se većina boji više negoli 
udarca. Tko je, dakle, energičan, neka je bez brige, jer će već sve izaći 
na vidjelo. Zamalo će neki govoriti: »Pa ipak je odličan dečko.« Nikoga 

ne ocrnjuje. Dobar je drug i u pogledu školskih zadataka bit će samo na 
boljem, jer ako ima jaku volju u jednoj stvari, uspjet će i drugdje. 

Konačno nitko ga se više neće usuditi gurnuti — ne jer ga se boje, 
nego jer ga poštuju. Ostao je pobjednik. Ali najvrednije je ovo: Milan 
i Pavao neće od sada niti druge tako rado gurati, jer je Ivanov primjer 
nešto što ih postiđuje. Svaki je dobar primjer kao sveta slika kraj puta: 
svaki je pozdravlja, sagiba se pred njom i osjeća: U životu postoji još 
nešto više od prostaštva i živi i u mojem srcu: 0 kad bi bilo jače! 

Jedno je, međutim, istina: Najprije će mu ići zlo i dugo će trpjeti, 
dok se ne dokaže zašto zapravo ne uzvraća zlo zlim. Morat će trpjeti, jer 
mu je ozbiljno stalo do dobra. Ta inače ne bi bila nikakva umjetnost činiti 
dobro. Isprva su se ismjehivali svima koji su se u životu htjeli vladati 
drukčije nego jarci i bivoli! Ali naposljetku ostaju ipak jači — polagano 
se sakupljaju oni koji su nepokolebljivim primjerom ponovo našli svoj 
bolji »Ja« — i pletu vijenac pobjedniku. 


MOĆ DOBROTE 

(BOŽIČNA RIJEČ) 

U davna je vremena živio kralj koji je s vojskom provaljivao u stra- 
ne zemlje, palio sela i gradove i stanovnike odvodio u sužanjstvo. Svoja 
je djela dao uklesati u hridi, a kad je osjetio da mu se približava kraj ži- 
vota, dao si je iz ogromnog kamenja sazidati grobnu palaču i naredio da 
mu tijelo polože u skupocjene masti, da mu smrt ne uzmogne nauditi. Ali 
njegovo ime ne živi među nama, naša lica ne blistaju i srca ne udaraju 
kada čujemo o njemu. I doći će dan kad će pustinjski pijesak zamesti nje- 
gov trag kao da nikada nije živio. 

U davna je vremena također živio kralj koji nije imao vojnika, mije 
prolijevao krv, niti palio kuće. Nije uklesao svoje ime u hridine, nego 
u ljudska srca. Grešnicima je pružao ruku, bolesnicima nježno milovao 
vruće čelo. Svjetlom je milosrđa svijetlio bijedu siromaha i sve do smrti 
na kraju ustrajao u opraštanju i ustrpljivosti. 

Svoju je duboku sućut ukazivao onima koji su ga najviše progonili 
i čeznuo da ih svojim primjerom oslobodi njihove neobuzdanosti. 
Sagradio si nije grobnice poput starih kraljeva — pa ipak vidite gdje s« 
u velikim gradovima kao i u najmanjim selima, diže prema nebu kuća, 
posvećena njegovu spomenu, da čak visoko iznad ljudskih naselja, u bli- 
zini vječnog snijega, odzvanja kapela u spomen na djelo njegove ljubavi 
— i danas po čitavom svijetu slave svetu noć Njegova porođenja. 

Vidite! Moć je dobrote veća i trajnija od sve ratne buke ovoga svi- 
jeta. Ona poziva zalutaloga poput svjetla očinske kuće u tamnoj šumi. 
Nemojte se nikada bojati da su dobrota i ljubeznost lakoumno rasipanje. 
Svaka je blaga riječ i svaka velika ljubav besmrtna, svladava prezir 
i ruganje i u osamljenim srcima. 


POBJEDA ČOVJEKA 
NAD SILAMA PRIRODE 

Kad čitate knjige povijesti sa svim onim prolijevanjem krvi onamo 
od osvajanja Kanaana do najnovijih ratova i čujete vaše roditelje govoriti 
o svjetskim zapletajima, nemirima, revolucijama, zacijelo ćete pomisliti 
da čitava svjetska povijest zapravo nije nego vječito klanje i hrvanje do 
sudnjega dana i da ljudi nisu mnogo bolji od životinja, koje jedna drugu 
ogavno ričući i grizući gone s pašnjaka. I reći ćete: Ako nismo nešto više 
od životinja, eh, onda dopustite da i mi hodamo četveronoške, uspinjemo 
se po drveću, vratimo se natrag u prašumu gdje je zrak ipak mnogo bolji 
nego u našim velikim gradovima! Čemu onda sjedimo svaki dan po pet 
sati u školi i napamet učimo toliko mudra i dobra, kad sve to služi samo 
za međusobno klanje? 

Da, kad svjetska povijest ne bi zaista bila nego samo ono što čitate 
u svojim povijesnim knjigama, morali bismo zaista očajavati. Ali među va- 
ma ima sigurno prilično takvih koji nisu čitali samo povijest ratnih zbi- 
vanja i knjige o Indijancima nego i mnogo knjiga o pronalascima i otkri- 
ćima. I tu vidite da se daleko od ratne buke razvija istinska povijest čo- 
vječanstva. Pomislite malko, kako divljak pun straha i nemoćan bulji u 

prirodne sile i kako su ljudski duh i ljudsko društvo postepeno obuzdali 
elemente i otkrili zakone svemira. Kako nestaju praštane i divlja zvjerad, 
kako se dižu ogromne zgrade i kako preko širokih velerijeka vode željezni 
mostovi, kako bučni strojevi za nekoliko minuta ispredu vrlo velika klup- 
ka. vune, kako čovjek postaje gospodarom silne električne energije 1 nje- 
nom pomoći tjera na tisuće kotača po svim državama; kako se snježno- 
bijelo svjetlo, koje je tek trenutak prije bljesnulo crnim olujnim nebom 
iznad ljudskih naselja, razlijeva daleko onamo po cestama, radionicama 
i svečanim dvoranama mijenjajući noć u dan, kako se para pokorava njež- 
nom pritisku strojara te vuče gore i dolje ogromne terete i preko mora 
tjera plovne palače s 'tisućama ljudi koji spavaju u mrkoj noći, kako di- 
namit prodire gore i stijenje, da poveže narode među sobom — ali zar 
nam sve ovo ne govori o velikoj moći čovjeka mnogo više nego izvještaji 

0 velikim bitkama? Povijest rada, znanosti i izuma to je prava povijest 
čovjeka! 

U predvorju velike palače đinamitnog društva u Hamburgu stoji kip 
žene koja u desnici drži baklju i jednom nogom stoji na bijesnom demonu 
koji se savija po tlu i rukama ukopava u stijenu. To je pobjeda čovjeka 
nad prirodnim silama. I baklja je svjetlo znanosti. 

Vaši su oci i djedovi tokom posljednjeg stoljeća izvršili ogroman po- 
sao u svladavanju prirodnih sila. Sva je zemlja isprepletena tračnicama, 
parobrodarskim prugama i brzojavnim žicama. I uprežu se uvijek no- 
ve sile. 

A što čeka vas? Mislim, da vas čeka mnogo teži, ali i neizmjerno 
veći i važniji zadatak. Pa ako se taj zadatak ne obavi, sav će ostali sjaj 
biti bez značenja i za čovječanstvo samo bijeda i prokletstvo. 

Nastojati da se konačno u čovjekovoj nutrini obuzdaju i divlji ele- 
menti koji poput zlih bjesova uvijek iznova razdiru što su ostvarili razum 

1 ljubav. Da ukrotimo prirodne sile u svom srcu i podvrgnemo razumu — 
hitnije je od svih gradnji tunela i novih električnih pronalazaka. Ako ljudi 
sami postanu divlje zvijeri, što im onda pomaže da mogu telefonirati iz 
Berlina u Pariz, voziti se automobilom i imala centralno grijanje? Ded, 
pogledajte u svijet kako najmračnija gramzivost usprkos električne rasvje- 
te još uvijek tjera svoju igru i kako se narodi unatoč brzih parobroda 
i brzojava ne mogu podnositi, dok se tjednima nisu među sobom ubijali 
i bombama mrcvarili tijela! 

Neki je kineski državnik jednom rekao da je vidio kako Evropljani 
usprkos svojih željeznica i hotela nisu postali bolji ljudi. Sa svojim bi 

brojnim izumima mogli učiniti samo deset puta više štete negoli ostali 
narodi. Zar nije u pravu? Ta već kod kuće čujete dosta o tome što se sad 
zbiva u svijetu. Primite k srcu i razmišljajte o tome. Uvijek morate imati 
pred očima da ste mladi kraljevići koji će jednom zavladati, a sada u ti- 
šini stvaraju razne dobre odluke, kako će kasnije svoju veliku vlast pri- 
mijeniti na blagoslov. Pa ako kasnije i ne vladate u palači — svaki čovjek 
koji pruža velik primjer i u svom životu zapaljuje novo svjetlo, sjedi na 
kraljevskom prijestolju, daleko se vidi i ima vlast nad ljudima — mada 
je samo siromašan postolar. 

Ta istina je da se i danas već mnogo čini da se obuzdaju i svladaju 
neukrotiva volja i neobuzdane želje. Započinju šibom, nastavljaju bati- 
nom, i mnoge dobre propovijedi prate čovjeka sve do njegove blažene smr- 
ti. Ali da udarci i molbe i propovijedi ne pomažu mnogo — znamo dobro 
svi. Mnogi bi mnogo dao, kad bi mogao ukrotiti svoju neobuzdanost — naj- 
gore je što ne zna kako se to čini. Koliko smijemo podgrijali parni kotao 
da ne eksplodira i koliko -se pare smije pustiti kroz ventil da lokomotiva 
vozi brže ili polaganije — sve je to do u tančine proračunano i razmotre- 
no. Ali kako moramo postupati s čovjekom da ne podivlja i kako moramo 
paziti sami na se da ne izgubimo ravnotežu i po čemu možemo u pravo 
vrijeme naslutiti opasnost — sve to još nije istraženo i obrađeno i u tomu 
smo još — tačno onako djetinjasti i neiskusni kao što su u prirodoznanstvu 
neiskusni stanovnici otočja Fidži. 

Zacijelo poznajete svi stihove iz Schillerove Pjesme o zvonu, 
gdje govori o blagoslovu ukroćene prirodne sile i o nesreći oslo- 
bođenih elemenata: 

Dobrotvorna je vatre vlast, 
dok joj čovjek čuva rast. 

I što čini i što' stvara 
zasluga je tvog neba dara. 

Strašna je ta nebeska snaga 
Riješi li se okova traga: 

Putem svojim tada luta 
kći prirode vele kruta. 

Sve to ne vrijedi samo za vatru u prirodi nego i za vatru u samom 
čovjeku. Svaki dan vidimo kakva čudesna djela izvodi moć prirode ako je 
vode razum i razboritost, a kakva pustošenja gdje je prepuštena sama 

sebi — ali ne pomišljamo na to što bismo sve mogli učiniti iz svog života 
i koliko bismo bili sretniji kad bismo o svojim željama i strastima razmi- 
šljali i umovali barem polovicu onoga koliko posvećujemo obuzđavanju 
drugih prirodnih sila. 

Danas već imamo opsežnu znanost o dobivanju elektrike i kako je 
čuvamo, kako je iskorištavamo za gibanje i rad, ali kako da postupamo 
s velikim pokretnim snagama čovječje duše, kako nastaju i rastu, kako 
ih skupljamo i upotrebljavamo da služe za čovjekov napredak, a ne na 
propast njemu i ostalima — o svemu tome još ništa ne znamo. Jeste li 
u kazalištu već gledali kakvu predstavu, gdje slijede sami nesporazumi 
i strast biva sve jača, dok konačno u zadnjem prizoru na pozornici ne leži 
polovica mrtvih? Zar vam se sve to ne čini kao oluja koja divlje dotutnji 
i lomi stabla i pustoši polja i pali kuće — a zatim je opet sve mirno, samo 
sa stabala tiho cure kapi? 

Tako biva kad bukne rat. Najprije nesporazumi i neiskrena pogađa- 
nja, zatim brzojavke koje postaju sve razđraženije, dok se ne sukobe čete 
grmljavinom topova. Tako je često i u obiteljskom životu, čak među naj- 
bližim rođacima. Zar se tu ne bi mogli pronaći munjovodi, zar ne bismo 
mogli naučiti gledati čovjeku u srce pa da naučimo pametno usmjeriti 
svoje sile? 

Sada na široko istražuju kako osloboditi ogromnu snagu dinamita da 
odmah ne eksplodira, nego da se razvija polako i upotrijebi kao pogonska 
snaga mjesto pare. A kako silnu moć koja leži u čovječjoj volji i strasti 
osloboditi i usmjeriti tako da se ne rasipava u divljim ispadima, nego da 
pod vodstvom razuma vrši plemenit posao i služi životu duha — o tomu 
neće nitko da razbija glavu. 

Pomislite na to kako vam je u duši kada se razljutite. Posve ste 
izmučeni, a ipak niste ništa postigli, nego naprotiv, još ste više zapleli. 
čini se, kao da su strasti provalile poput razorne poplave s brda i nanijele 
kamenje i pijesak po vrtovima i poljima i raskopale sve putove, što ljudi 
pođuzimlju proti poplavama? U nekim zemljama samo glupo bulje ili mole 
svoje bogove i ostavljaju sve kako je bilo. U drugim zemljama pozivaju 
inžinjere da reguliraju rijeku i podignu nasipe. Pobrinu se za to da se 
voda već na početku razdijeli i naiđe na otpor, ako, protiv očekivanja, 
provali velikom snagom. Ovako obuzdavaju prirodnu silu promišljeno i na 
umjetan način, okreću u dobro. Zašto ne bismo isto učinili i sa strastima? 
Zašto uvijek iznova puštamo da ova poplava slobodno plovi po vrtu lju- 
bavi? Pa kažite sami što biste poduzeli kao inžinjeri samosvladavanja? 


51 


Kako da strasti razdijelimo odmah na izvoru i kakve misli da upotrijebi- 
mo kao obrambene nasipe, kada silovito navale? Pri tom mislim na sve 
one savjete o kojima smo govorili u poglavlju: »Zub za zub?« Prije svega 
mora nam biti jasno da ise silom i surovošću na koncu konca postizava 
uvijek suprotno od onoga što bismo zaželjeli. Značajno je da već u školi 
učimo koje se tvari spajaju a koje ne, i kako razne kiseline djeluju na 
pojedine kovine, ali kakvim se načinom može utjecati na ljude i kako se 
s njima najpravilnije postupa u raznim prilikama, o tome ništa ne dozna- 
jemo, premda je to u životu i za naobrazbu kudikamo važnije od priro- 
đopisa. Većina ljudi još uvijek drži da se grubošću i nasiljem postizava 
više nego uljudnošću i dobrotom — a svatko bi glede toga ipak mogao 
biti na čistu ako samo malo razmisli o svojim iskustvima i promatra uz- 
rok i posljedicu. Moramo se samo uvijek pitati: Kakav sam sam kad se 
tko izdere na me i kada moram mnogu gorku progutati? Čini li me to 
možda voljnim i poslušnim? 

Što sam rekao o strastima, vrijedi i za sve ostale nagone, na pri- 
mjer za sladokusnost i slična nagnuća koja hoće izbjeći vodstvu razuma. 
U idućim satovima porazgovorit ćemo se još o mnogim pomagalima i sred- 
stvima za obuzdavanje — samo vam moram kazati da svaki od vas svo- 
jim vlastitim iskustvima mora pomoći da svakim danom sve više znamo 

0 djelovanju prirodnih sila u ljudskom srcu i o najboljemu načinu kako 
im doskočiti. 

Još nešto kao zaključak. Sami dobro znate da nije dosta samo po- 
znavati pravi put, moramo još znati i kročiti njime. Što nam vrijedi ako 
samo znamo, kakvu snagu ima para i kako valja njome raditi, ako tehni- 
čar ne izgradi stroj i kotao? A tako je i s ispravnim postupkom. Nije do- 
voljno samo imati ispravan pogled na to kako ljudi utječu jedni na druge, 

1 što koga učvršćuje u okorjelosti ili oslobađa i kako već po prvim znako- 
vima kod samoga sebe raspoznaješ neobuzdanost — nego nam je potrebna 
vježba u obuzdavanju tvrdovratnih nagona. Ali o tome ćemo govoriti dru- 
gom zgodom. 

KAKO POSTAJEŠ ROB 

»Guliver među Lilipu tancima« — tko da se od vas ne sjeti ove lijepe 
omladinske knjige! Sigurno još pamtite prizor gdje Gulivera vežu patulj- 
ci. Dok je bio budan, patuljci ga nisu mogli svladati, ali kad je zaspao, 
prišli su mu i vezali ga bezbrojnim nitima, da nije mogao ustati. 

Upravo ovako čine s nama zle navike. Slične su Liliputancima koji 
nas svežu ako ne pazimo. Laž, krađa, srditost, nered, zavist ili pijanstvo 
ne napadaju čovjeka iznenada u svoj veličini. Ne, neprimjetno se došulja- 
ju i nečujno obaviju oko njega nit za niti. Kada se trgne, vidi da je sve- 
zan, da su ga zle navike u snu svladale, i sada je rob patuljaka, navika. 
Tada je većinom prekasno. 

Tako je na primjer i s laži. Lašcem se ne postaje preko noći. Da to 
dođe tako brzo, čovjek bi se toga lako odvikao. Međutim, tisuće nas niti 
pomalo obuhvataju; često se veoma dugo trpi dok čovjek postane posve 
rob. Započinje se malenim neispravnostima i neznatnim pretjerivanjem. 
Pavao se, usprkos strogoj zabrani, hodajući kući zaustavlja pred izlozima. 
Konačno se uputi kući. Uto ga sretne tetka i zamoli da joj u voćarni pro- 
mijeni novac. Kada dođe kući i majka ga za kaznu hoće zadržati kod kuće, 
on će: »Tetka me nešto zamolila, pa sam joj morao obaviti neke nabavke.« 
Budući da joj još nije nikada slagao, majka mu povjeruje, i on je veseo 
što se tako jednostavnim sredstvom izvukao. Ovoga je puta ipak pri sve- 
mu bilo nešto istine — drugi put će možda već nešto izmuđriti što će od 
početka do kraja biti laž, na primjer: »Morao sam pomoći učitelju urediti 
razredni ormar.« Da mu u tom trenutku pokažete Guliverovu sliku, mož- 
da bi se još na vrijeme trgnuo i ugledao patuljke na poslu. 

Slično je i s pijančevanjem. Čovjek ne postaje pijanac od danas na 
sutra. Polagano se, upravo polagano privikava piću i draži alkohola, i na- 
jednom na svoj užas osjeti da je postao rob, da je odanost pijanstvu po- 
stala jača od njega. Možda vam je poznato kako se Fritz Reuter za vri- 
jeme svoga dugog zarobljeništva odao piću te se kasnije nije mogao oslo- 
boditi te grozne strasti. To je robovanje prikazao u pjesmi, gdje pijanstvo 
govori ovako: 

Pošast sam grozna i kuga zla, 
stara sam već bolest. 

Ščepam li nekog, čvrsto ga držim, 
stara sam već bolest. 

Nježno se obavija, 
i ko pandžama zahvata. 

Nek brani se tko može, 
sav napor je utaman. 

Samo dođi, predragi moj, 
čemu bi se odupirao . . . 

Ko pakleni mi vjetar žari 
mozgom i žilama. 

Kako strašno zvuči: »Nek brani se tko može« — da, pakao je na 
zemlji kad čovjek sam sebe mora (tako poništavati i ne može ništa drugo 
jer je navika sputala njegovu volju. Možda ćete reći: čemu nam to govo- 
rite, ta još nismo u opasnosti da postanemo i pijanci? Da, odakle to zna- 
te? Patuljci se ne laćaju svog pogubnog posla oko nas tek kad smo već 
odrasli, što još? Ta znate da je najlakše nekoga zavesti u dječjim godi- 
nama. Ako se tko kasnije oda piću, obično je već mlad bio rob svog želuca 
i jezika, živci okusa jesu mjesto gdje zarobljavanje nenadano počinje 
posve u malom, najprije kutijicom slatkiša. Tu već može mnogo dijete 
zapjevati: »Neka brani se tko može, sav je moj otpor uzaludan.« Stoga 
ne možete nikada biti dovoljno na oprezu pred ovim pokušajima zaroblja- 
vanja, pa kada žurite k slastičaru ili započinjete bilo kakvo sladokustvo, 
morate još uvijek u pravo vrijeme pomisliti: Aha, Liliputanci! Ne zabora- 
vite nipošto da bi želudac rado zavladao. On kaže: »Ja sam Gospodin, 
bog tvoj, ne smiješ imati drugih bogova osim mene.« Stoga je dobro pri- 
uštiti mu malo posta i tako pribaviti si ugled te mu uskratiti nešto slatko 
baš onda kad se tome najviše veselio. Samo iskušajte kako divan osjećaj 
snage obuzme čovjeka kada izvojšti samo najmanju pobjedu nad želucem. 

Liliputanci, međutim, iskorištavaju cijeli niz drugih prilika da nas 
svezu. Kod mnogih je ljudi pušenje cigareta i cigara ono što im oduzima 
vlast nad samim sobom. Počinju s jednom do dvije cigarete na dan i po- 
visuju sve više dok ne osvane dan kada osjete da su vezani, da je strast 
pušenja jača od njih, i ne mogu je se više odreći, premda vrlo dobro zna- 
ju da time drugima dosađuju ili da sebi uništavaju zdravlje. Kod dječaka 
nađe se druga strast koja nerijetko podjarmi čitavog čovjeka, na primjer 
strastveno skupljanje maraka, razglednica ili slično. Ta ih strast tako 

obuzme da zaboravljaju čak na svoj posao i potajno prodaju knjige samo 
da udovolje svojim strastima. Neprestano čeprkaju po svom blagu kao 
što i škrtac, kojemu nije više stalo do drugih stvari, čeprka po svom nov- 
cu. Oni su bili vezani dok su spavali. Tko je budan, drži se u granicama 
, jek što primijeti da ga takva strast hoće učiniti robom. 

Ima još i druga vrst strasti za skupljanjem, koja je od svih naj- 
opasnija, i čovjeka ne samo čini robom nego i srce mu sasvim skraćuje. 
To su škrtost i gramzivost. Ni one ne zavladaju čovjekom kao odraslim 
velikanom i u otvorenoj borbi, nego kao Liliputanci dok niti ne pomišlja 
na to da bi mu mogli postati opasni. Svi odrasli koji isu postali nemilosrdni 
tvrdice i gramzivi lihvari, kao djeca su upravo tako kao i vi s odvrabnošću 
čitali pripovijesti o robovima novca i nisu ni pomišljali na to da bi i sami 
jednom mogli biti među njima. I kada čujete o nemilosrdnim kućevlasni- 
cima koji siromašne ljude bacaju na ulicu jer ne plaćaju tačno stanarinu, 
ili o milijunašima kojima ništa ne preostaje za dobrotvorne svrhe, tada 
zacijelo mislite: Kako samo mogu biti tako tvrda srca i kako se pri tom 
osjećaju u svojoj koži? A ne vidite da ste možda i sami već u opasnosti 
da padnete u takvo ropstvo time što se zaljubljujete u sitan novac i zabo- 
ravljate na ljubav prema bližnjemu. Kako što najveće stablo izraste iz 
sitnog sjemena tako se u čovjeku nasele škrtost i gramzivost. I u najne- 
znatnijoj prilici ljubav prema novcu pobjeđuje u njemu plemenštinu, po- 
štenje, prijateljstvo ili ljubav prema braći i sestrama. Tko u tome nije 
budan bit će vezan do smrti. 

Ne mislim time reći da ne treba štedjeti, ali štedjeti treba kada se 
radi o vlastitom uživanju, a ne onda kada treba drugima pomoći. Tada 
je štednja opasna, iako i kod darivanja trebamo držati pravu mjeru. Ali, 
kako možete vidjeti, kod mnogih tvrdica koji radije gladuju i žive u prljav- 
štini, samo da mogu zgrnuti više novca — i štednja sama po sebi može 
postati opasna ako ne potječe iz skromnosti, nego iz glada za dukatima. 
Tu moramo mnogo, mnogo paziti na se. Nemam ništa proti poslušnosti, 
naprotiv — ta netko mora biti koji je mudriji i iskusniji od nas i koji sam 
služi dobru — ali nikada nemojmo slušati samo komad mesa, na primjer 
želudac, ili komadić kovine, npr. novac — jer to je kao da si svoju dušu 
zapisao đavlu, i na koncu nisi ništa bolji od komada mesa ili komada ko- 
vine. Tada bi bilo bolje da si se odmah rodio kao vol za klanje ili kao dva- 
đesetica — bar ne bi doživio tu strahotu da’ ti se ljupka čovječja duša po- 
lagano, posve polagano sva izgubi u pohlepi i gramzivosti. 

najveća snaga 

Znate li koja je najveća snaga na svijetu? Držite, elektricitet. Da, 
kada gledamo kako uzbrdo vuče teško natovarene vlakove i tjera na ti- 
suće i tisuće kotača, a noću odjekuje od neba da djeca vicu u krevetima 
i odrasli se trzaju od sna, moglo bi se zaista misliti da je najveća moc. 
Prije negoli je Ahil uza svoja kola privezao Hektora i vukao ga oko gra- 
da, mislili su i u Troji da je Hektor najveći i najjači junak. Ali cam je 
netko uhvaćen zarobljen i svezan, nije više najjači. Nije li bas ovako i s 
električnom strujom? Čovjek ju je uhvatio i vezao. Moćniji je od nje.^ Ko- 
ja je, dakle, to snaga? Možda misao? Sami dobro znate da misao cesto 
susta'ne i malakše. Ali iza nje ipak stoji neka sila koja je budi i potiče. 
Misao joj mora biti poslušna. Naprijed, naprijed! — viče. Ne popustiti. 
Kakva je to snaga? Strpljivost! Mnogi se teški poslovi u svijetu dadu 
izvesti samo čvrstom snagom volje, ali svugdje gdje treba do kraja izvesti 
nešto doista teško i naporno, valja pozvati u pomoć strpljivost. Kad bih 
je morao naslikati, naslikao bih skroman lik blijeda obličja, neprospava- 
nih očiju i tankih bijelih prstiju. I s ovim slabašnim tijelom izgradila je 
piramide u Egiptu i sve ogromne crkve i najveličanstvenije umjetnine ko- 
je stoje pred nama kao da su odjednom bile sagrađene, a ipak su umjet- 
nika stajale toliko očajnih noći i uvijek novih pokusa! Da, ona ih je sa- 
gradila i stvorila, bez nje bi naime graditelji i umjetnici vec davno bacili 
dlijeto u kut. I njoj dugujemo zahvalnost za sva velika otkrića i iz- 
našašća. 

Kolumbovi su mornari nakon četiri tjedna rekli: »Siti smo svega, 
želimo se vratiti.« Ali je kod njega bdjela strpljivost i dala mu podnijeti 
sve dok se konačno sutradan nije pojavila sinja obala. (Strpljivost je ot- 
krila Ameriku! radoznalost i pohlepa za novcem ne bi to nikada ostvarile. 
Znate li tko je otkrio da se zemlja okreće oko sunca? Tornski kanonik 
Kopemik koji je čitavog života računao, dok nije na smrtnoj postelji do- 
vršio svoje djelo. Pomislite samo na to kako već brzo gubite strpljenje 
kad samo nekoliko sati sjedite kod nekog računa i ne možete naći po- 
grešku . . . Vidite kako je krivo kod riječi ustrpljivost misliti uvijek na 
dobroćudnu ovcu koja sve podnosi. Kod ovce to uopće nije strpljivost, ne- 
go tupoglavost i bespomoćnost — kad bi naime ovca zaista bila strpljiva, 
ne bi za svaku sitnicu meketala.jNe, istinska strpljivost je najveća sila 



jer nikada ne prestaje — ona je kao vječni sjaj zvijezda, dok su naprotiv 
sva ostala čovjekova umijeća samo prskalice^U nekih je ljudi silna ener- 
gija i žarko oduševljenje; odluče se na nešto, a kada ne ide sve onako 
kako žele, odmah dižu ruke i ostavljaju sve. Ili žele promjenu ili izmjenu 
— mrsko im je uvijek iz dana u dan raditi isto. Ima mnogo ljudi koji mogu 
podnijeti velike boli, da, koji bi se dali čak mučiti, a da pri tom ni ne tre- 
nu okom, ali ako ih godinama muči patnja i povrh toga još znadu da joj 
nikada neće biti kraj, tada bjesne, gube mir i hladnokrvnost i plaču kao 
djeca. 

»Strpljivost« je ime divovskoj snazi koja daje da nemiran i požudan 
čovjek govori: »Miran sam, mogu čekati.« 

Znate li gdje se ta snaga najčešće rađa? Poznato vam je da se elek- 
trična sila proizvodi u posebnim prostorijama i odanle otprema dalje. 
I strpljivost se ponajviše rađa u posebnim prostorijama — to su bolesnič- 
ke sobe. Odatle izvire primjer dirljiva ustrpljenja i predanosti uvijek iz- 
nova sa silnom, silnom snagom koja goni sve što je u svijetu veliko — 
tako kao električna snaga tvornice. Ne pružaju primjer samo bolesnici 
nego i oni koji dan i noć neumorno i s najvećom ljubavi poslužuju bolesni- 
ke — koji uvijek iznova pristupaju prijazna lica — iako možda sam boles- 
nik pripada neustrpljivima koji drugima ne pružaju primjer. 

Ima po koji čovjek koji nikada nije čeznuo za tim da nosi kraljevsku 
krunu — ali nema čovjeka koji u bilo kojem trenutku nije osjetio kako je 
strahovito bijedan čovjek bez ustrpljivosti i koji nije poželio njenu krunu. 
Dok je čovjek još mlad, može još naučiti biti strpljiv i za to na sreću 
ne treba posebnih satova kao za učenje klavira ili za ručni rad. Strpljivost 
možeš naučiti onako posve usput, čak i za vrijeme ostalih satova, mada 
nije dopušteno za vrijeme sata raditi što drugo. Ako na primjer dok učite 
svirati gusle ili glasovir, izgubite strpljenje, onda pomislite da je vježba- 
nje u strpljivosti važnije od glazbe; glazba vam naime poslije može za- 
sladiti mnoge satove i rastjerati turobno raspoloženje — ali strpljivost je 
velika sila koja vam daje snagu da sve teško u životu primate kao da nije 
ništa, a loša raspoloženja uopće ne puštate da se pojave. 

Dakako, strpljivosti se možemo naučiti samo ako započnemo s naj- 
manjim stvarima. Da vam iznesem jedan primjer — ostale ćete zacijelo 
i sami pronaći. Kada ujutro obuvate cipele i vezice nađete zauzlane, tada 
većinom strašno cvilite i preklinjete, dok na koncu ne uzmete nož ili baci- 
te cipele u kut. Ovo je škola pripravnica za ljude koji kasnije u životu ne 
napreduju ništa i nemaju snage kada dospiju u teške položaje. Međutim, 

gotovo je sigurno da je vezivanje cipela uzicom sredstvo da prizovemo 
duha ustrpljivosti kao što Aladin čarobnom svjetiljkom zapovijeda moć- 
nom duhu. »Kaži mi kako postupaš s cipelama, pa ću ti kazati što ćeš biti«, 
mogli bismo doista kazati. Samo pokušajte jednom polagano i mimo bez 
mrmljanja razvezati vezice na cipelama i pri tom pjevajte: »Došao je 
svibanj« ili »Koga Božja milost da obasja« i; ako ste za deset minuta u 
tome uspjeli, možete si čestitati. U vama se za to vrijeme skupila velika 
snaga, ne ona koja eksplodira i pretvori se u ništa, nego tiha, veličan 
stvena snaga ustrajnosti koja se ne umara nikada i okrunjuje nas za vla- 
dare sudbine. Ili — ako ne možete zakopčati ovratnik ili vam kod pisanja 
zađe vlas u pero ili ne možete udjenuti nit u iglu ili čujete viku pri čemu 
biste najradije iskočili iz kože, ili vas tko ljuti tako da biste rado kliknuli: 
»Sada sam svega sit«, ne, ne budite svega siti, nego uzmite to kao sredstvo 
vaše vježbe, kao etidu ili sonatu za sviranje ustrpljivosti — i ići će. To su 
zacijelo samo sitnice, ali nema drugog puta da dragocjenu snagu natjerate 
u svoju službu. 


KAKO SE MOZES SVLADATI 


Mnogo smo govorili o tomu, zašto je samosvladavanje vrlo važno 
za svakoga čovjeka. Zacijelo ćete mi u tomu dati pravo. Ali vi ćete pitati: 
A kako da čovjek uspije svladati samoga sebe? čovjek to sigurno jako 
želi, ali u tren oka ispopadne ga napad bjesnila ili se ušulja u neku sla- 
stičarnicu, i slično tome. Još u djetinjstvu čitamo o starim Rimljanima 
koji su se tako čudesno svladavali, na primjer o Mudji Scevoli koji je 
mimo dao da mu pale ruku na vatri da tame neprijateljskom vojskovođi 
pruži primjer snage rimske volje. Sve to divno zvuči i čovjek bi prema 
sebi rado postao tako jak kao ovi junaci davnine, ali ne zna kako da za- 
počne. Nasljedovati ne može se tako jednostavno. 

Jeste li ipak već jednom razmišljali o pomoćnim sredstvima i sred- 
stvima za vježbanje u svladavanju samoga sebe? Predložit ću vam danas 
nekoliko vježbi: pokušajte posve u tišini izvojštiti prve malene pobjede 
nad tijelom; tko je jednom okusio ovu radost, čeznut će silno za sve 
većim pobjedama: 


58 


a) SMIJEH 


Sjećam se dječje igre koja ima duboko značenje. Dvojica gledaju jedan 
drugome u lice i iskušavaju, kako će dugo svaki uzdržati da se ne nasmiju. 
Takvom igrom ćemo lako naučiti obuzdavati mišiće za smijeh. Već sam 
vam pokazao kako ta snaga koji put može biti važna za čovjeka. Sjećam 
se da se ova vježba može najduže izdržati ako čovjek svom snagom sebe 
prisili da misli na sasvim nešto drugo. Ova se igra može još nešto oteža- 
ti. Neka, na primjer, jedan drugomu pripovijeda smiješnu dogodovštinu 
i obojica neka pri tom nastoje držati se ozbiljno. To je vanredno teško 
onda ako ih je više zajedno, a igra je zaista zabavna. Ali je vježba izvr- 
sna. Ona čovjeku pomaže onda kada mora raditi usred buke, a ne uspije- 
va mu, jer nema snage da svoje misli usmjeri u određenu tačku. Kod 
svladavanja samoga sebe uopće je dobro da sve što se vježba na jednom 
području jača volju i za sve ostale zadatke. Samosvladavanje donosi 
kamate! 


b) GLAD I ŽEĐA 

Druga dobra vježba, na primjer jest, na izletu u prirodi što dulje 
podnijeti žeđu da ne postaneš rob svog ždrijela. To koristi i zdravlju jer 
mnogo piti na putovanju nije nikako dobro. Ne kažem da sebi treba 
uvijek uskraćivati piće. Ali se s vremena na vrijeme moraš uvjeriti da 
li si još gospodar u svojoj kući. Veliki planinari pokušavaju katkada čuč- 
nuti na jednu nogu i drugu pri tom ispružiti. Žele vidjeti da li se mišići 
u koljenima još pokoravaju volji. Tako moramo i mi više puta iskušati, 
imamo li još snagu volje da se nečega odrečemo, ili je već zavladao ma- 
mac slasti. 

I zapovijed posta koju imaju mnoge vjere, ima dobru svrhu: čovjeku 
katkada daje priliku da vježba i moć volje. Kao što vašu odraslu braću 
preko ljeta pozivaju na nekoliko tjedana u vojsku, na vojne vježbe, da ne 
zaborave ratne vještine, tako se morate i vi sami koji put pozvati na vjež- 
bu u dobrovoljnom postu. 

U nekom dječačkom odgojnom zavodu u Šleskoj razvila se jednom 
među pitomcima prava utakmica tko će se dobrovoljno prisiliti na nešto 
najneugodnije što postoji. Jeli su hrušteve, grizli gusjenice i žvakali velike 

muhe. Tko je u tomu najdalje dotjerao, držali su ga junakom. Dakako, 
ne mislim da vam upravo to treba da posluži kao primjer, jer ima do- 
voljno drugih neugodnosti koje si možemo sami naložiti. Volju možeš vjež- 
bati i u uzdržljivosti odričući se na primjer poslije objeda slatkih kolača 
kojima si se veoma veselio, ili prepuštajući ih svojoj sestri, pak se na taj 
način vježbaš u svladavanju sladokusnih požuda. Među Indijancima vlada 
praznovjerje da s jelima u ljude katkada dolaze zli duhovi, i da zato nije 
dobro previše jesti; ovo praznovjerje može imati svoje značenje: Znamo 
naime da pohlepa i neumjerenost u jelu zacijelo budi u čovjeku zle duhove 
i dovodi ga u opasnost da postane poslušan sluga svojih požuda. Zbog toga ' 
je stol za jelo izvrsno vježbalište gdje se možemo vježbati u samosvla- ■ 
davanju. 

c) BOLEST SPAVANJA 

Sigurno ste već jednom čuli da je najveća opasnost kod dugog ho- 
danja po snježnim brdima neodoljiva bolest spavanja koja nenadano hvata 
čovjeka tako da zaboravi na opasnost i postaje ravnodušan prema samoj 
smrti; samo da može spavati. Popusti li, čeka ga sigurna smrt, neće se - 
više probuditi, osim ako ga slučajno nađu psi bernardinoi. 

Držim da bi trebalo uvijek misliti na to da nesvladana umornost i 
postaje čovjeku sudbonosna i u dolini. Upravo iz udobnosti, malo pomalo : 
i sasvim neprimjetno, nastaje više zla i nesreća negoli iz svih pakosti 
zajedno. Ne radi se o nagloj smrti koja prijeti čovjeku kod bolesti spava- ! 
nja u vječnom snijegu, ne, nego se radi o pritajenoj, nevidljivoj i jezivoj ’ 
smrti koja uništava sve što čovjek čini i oduzima mu svako pouzdanje — i 
jer ništa nije učinjeno temeljito i mnogo toga je naopako: na žalost, nad- j 
vladala ga je nenadano bolest spavanja, lijenost je bila jača od njega! 
Koliko važnih stvari zanemari čovjek u životu iz lijenosti, koliko prilika 
propušta, koliko briga i jada zadaje sebi i drugima samo iz udobnosti! 

Kad bi se moglo izračunati koliko teških nesreća i nepopravljivih 
krivica nastaje iz udobnosti, prestrašili bismo se i trgnuli iz opasnosti kao 
zaspala straža kad je oslovi general. 

Ima li tome lijeka? Vježba, ništa nego samo vježba. Navještaj rata, j 
da volja osvoji baštinjeno kraljevstvo dok još nije prekasno. Ustati ujutro 
tačno u određeni sat usprkos svih lijepih madraca i jastuka, brzo se odje- 
nuti bez lijenog spoticanja i zijevanja. S dvostrukom bodrošću sjesti za 

s tol premda bi se najradije sklopio kao džepni nožić, s dvostrukom bod- 
rošću hodati, mada se na povratku s izleta još jedva jeđvice držiš na no- 
g ama _ to su pobjede nad tijelom koje jačaju cijeloga čovjeka. Ili ako si 
veoma umoran od hodanja, onda potrči poput mladog dvorjanika i dvaput 
okreni stepenicama gore i dolje. Tada se nikada neće dogoditi da majci 
pokažeš kiselo lice ako si umoran i ako za nju treba još gdjegod obaviti 
neki posao. Poznavao sam gospodina. Imao je konja koji se na povratku 
u staju gotovo nije mogao ukrotiti, tako se radovao staji. Ah ga je gospo- 
dar tik pred stajskim vratima prisilio da se još jednom okrene i triput 
kasom prođe po cesti gore i dolje. Ovakva bi vježba često koristila lijeno- 
mu konju, našemu tijelu. 


d) SRDITOST 

Rimljanin Cezar imao je dobro sredstvo proti srditosti. Kada ga je 
obuzela srditost, brojio je do dvadeset prije negoli je odgovorio. To mu 
je prešlo u naviku tako da je lp konačno obavljao i bez brojanja — kao 
što na primjer i kod učenja sviranja glasovira najprije brojiš stanke, a 
poslije ih sam bez toga osjećaš — i tako ga srditost nikada nije dovela do 
nepromišljenih riječi. 

Još se bolje osiguravamo — a o tomu smo već mnogo govorili — 
ako veoma mnogo razmišljamo o ljudima koji čovjeka jako uzrujavaju 
i mislimo na to što im je život uskratio (možda su im nedostajali prije 
svega strpljivi prijatelji). Riječi: »Ljubi svoje neprijatelje« možda su za 
mnoge kao prvi korak preteške; Njima bi se kao prvo pomoćno sredstvo 
možda moglo reći: Razmišljaj češće mirno o onima koji ti žele napakostiti 
i ljute te, pristani jednom u mislima uz njih imajući pred očima njihove 
dobre strane. Tada će se već u tebi nastaniti mir i pojavit će se možda 
i ljubav — kao što se nebo odražava u jezeru kad su se stišali valovi. 


e) STRAH PRED VODOM 

I strah pred vodom je dobro tjelovježbeno oružje za vježbanje volje. 
Jeaenje kože najlakše se liječi krpom za brisanje suda. Tko se tu svlada 
i svojevoljno sebi nanese neugodnost, onomu će kasnije štošta postati lak- 
še. A onomu koji podlegne, postat će mnogo toga teže; jer život traži od 

čovjeka svakog dana, zapravo svakog časa, nešto što mu nije ugodno — 
tko je tu preslabašan i premekan prema samom sebi, s time sudbina 
tvrdo postupa. 


BESPLATAN HITAC 


»Besplatan hitac, tko pogodi u središte nišana« bilo je napisano na 
nekoj .streljani prigodom velikog streljačkog slavlja. Gusto zbijeni stajali 
su ljudi oko daščare da pokušaju sreću, ali je nišan lukavo bio pričvr- 
šćen za krilo goluba koji se neprestano amo-tamo njihao da je rijetko tko 
pogodio. A našao se dobar strijelac koji je pogodio svaki put i tako je 
strijeljao cijeli sat, pa ipak -je platio samo deset novčića, jer mu je svaki 
pogodak dao pravo na idući hitac. VlaShik streljane bio je veseo što nisu 
svi tako dobro gađali, jer bi inače bi® rjiovao zatvoriti svoju streljanu. 

Znate li koja je plaća svakog dobrog čina i svakog samosvlađava- 
nja? Imamo besplatan hitac; tim lakše ćemo učiniti drugo dobro djelo. 
Prvi metak moramo platiti, a drugi je već besplatan. Prvi nas čin još 
stoji teške muke, dok drugi polazi već lakše za rukom. Tko mora napeti 
sve svoje sile da daruje svome drugu krušku koju bi najradije sam pojeo, 
nema samo dobru savjest, nego mu to polazi za rukom i drugi put, i to 
bez mnogo truda, štoviše: Ne .samo darivanje kruške, nego i svaka druga 
pobjeda bit će mu lakša. Vlasnik streljane ne dozvoljava pobjedniku da 



gađa samo goluba nego smije izabrati bilo kakvu metu, ne treba ništa 


više plaćati. Tko se prisili da ujutro rano ustane, lakše će izvršiti težak 


posao, i tko se prisili da svojoj sestri brzo oprosti ili je brzo zamoli da mu 
oprosti, ako joj je učinio štogod nažao, ima opet besplatan hitac, a to zna- 
či da sada može bez ikakva napora temeljito naučiti dosadnu glasovirsku 
sonatu, koju dosada nikako nije mogao svladati. Naviknite i na to, da 
najednom zatvorite vrlo napetu knjigu upravo onda kad je najzanimljivi- 
ja — i vidjet ćete kako ćete u nagradu za to usred igre moći prestati igra 
ti osjećajući da je sada vrijeme rada. Je li vam poznata povijest urotni 
ka Bruta i njegove žene Porcije? Dok je s drugim Rimljanima kovao urotu 
da smakne Cezara, primijetila je ona na njegovu nemirnom vladanju da 
mu nešto .teško pritišle srce. I boljelo ju je što nema -povjerenja u nju. 

Znala je: pred njom šuti, jer se boji da kod žene nije sigurna nijedna 
tajna, da ne može držati jezik za zubima, čak ni kad bi o njenoj šutnji 
zavisio život njena muža. Stoga si je nožem zadala bolnu ranu da dokaže 
mužu da posjeduje dovoljno snage za samosvlađavanje, pa joj prema to- 
me može povjeriti i svoju tajnu. Molila ga je za potpuno povjerenje 
i rekla: 

»Čvrsto sam iskusila svoju moć, 

gle, sama sam sebe ranila 

na nozi tu: ako sam to podnijela, 

zar ne bi mogla podnijeti i muževe tajne?« 

I Brut se više nije ustručavao povjeriti joj se. Znao je, čin volje 
učinit će je sposobnom da i u drugim stvarima bude čvrsta i ne popusti. 
Tko svojoj boli ne popusti, znat će krotiti i svoju znatiželju. 

Govorimo li, dakle, o nagradi dobrih djela, nemojte nikada zabo- 
raviti: najveća je plaća to — da sa svakim dobrim djelom postanemo 
jači. da radimo još bolje. Zato nije uzalud ni trpljenje, ni ljubav, ni žrtva, 
iako ne žanjemo ništa osim nezahvalnosti — jer snaga koja se na taj 
način jača i okuša, dovoljna je plaća i zahvala. 

PROTJERANI KRALJ 


Ako pobliže pogledate neke ribe ili polipe, vidjet ćete da oni zapravo 
nisu ništa drugo nego plovni želuci koji sprijeda imaju malen otvor za 
prožđiranje, a otraga i prema donjoj strani par peraja kojima veslaju 
i plivaju za plijenom. Upravo tako lako vidite da su i životinje i ptice u 
osnovi sasvim obični želuci koji trče i lete — jer svi lijepi dodaci imadu 
zapravo samo svrhu da uhvate plijen ili da ga primame ili mu se neopa- 
ženo prišuljaju. 

Pogledajte na primjer orla s njegovim kraljevskim vladanjem — 
čemu prodoran pogled, snažan kljun, ogromna krila i jake pandže? Sve 
služi želucu i sav je radni dan orla posvećen želucu. Zar mislite da kruži 
po nebeskim visinama samo da duhovno razvedri planinare? 

Ni čovjek u divljem stanju nije mnogo bolji od orla što se penje 
i luta. Svi su njegovi pokreti i glasovi posvećeni gladu i žeđi. Dijete je 
želudac koji viče. Poznamo, dakle, želuce^ koji plivaju, trče, lete, penju 
se i viču. Želudac je neograničeni gospodar svega života na zemlji. 

Katkada već u životinjskom svijetu vidimo kako se netko odupire 
bijednoj službi želuca, na primjer, roditelji iz ljubavi prema mlađima; no 
to biva za kratko vrijeme i većinom onda kad ima dovoljno hrane za sve. 
A u čovjeku se polagano rađa ne samo otpor nego upravo odlučno htijenje 
da obori ovakvu vladavinu. Čovjek gradi trajno zajednicu sa svojima bliž- 
njima, pa mora misliti i obazirati se na njih kod svega što čini jer će ga 
inače izlučiti iz svoje sredine. 

I tada spoznaje da želudac nije sporazuman s tim obzirima, nego 
prkosno traži svoje pravo da bude uvijek pun. Njegova bi zapravo korist 
bila da se prilagodi ovim obzirima, jer bi time sigurnije došao 
do svog prava, ali želudac nije baš tako dalekovidan, on knuli čim je 
prazan i ne vodi brige ni o kakvim obzirima. To je čovjeka često dovel" 
u najteže neprilike. Želudac mu je naredio da iz susjedove kolibe ukrade 
ovna, on je to učinio i pri tom skoro zaglavio. Zatim mu je naredio da po- 
jede sav kruh i ispije sve mlijeko što je bilo u kući. Zbog toga su zaplakati 
žena i djeca, i to mu je kidalo srce. I konačno, želudac mu je naredio 
da u šumi ubije prijatelja da se domogne riba koje je taj uhvatio. Ali kad 
mu se ubijeni svake noći u snu prikazivao krvava čela, izdala ga konačno 

strpljivost i on se udružio s istomišljenicima s nakanom da želudac zbace 
s prijestolja i na njegovo mjesto postave glavu koja bi sve zapažala, us- 
poređivala i samo trajna dobra naređivala, a za najviše ministre izabirala 
samo milosrđe i samosvladavanje. 

I kada je nastupila ova vlada, mislio je čovjek da će moći mimo 
spavati. Ali se ljuto prevario. Svrgnuti kralj ustrajno vreba na granici 
i koristi svaki trenutak da opet pustošeći provali. Promatrajte samo na 
sebi samima na kako labavim nogama još stoji nova vlada. Oboreni kralj 
kuje neprestano urote s ljudima koji bi najbolje živjeli pod njegovom vla- 
davinom, kao na primjer, sa slastičarom koji ima najveći promet kad je 
želudac sam kralj. Da, spoznajemo da je naša glava skorojević koji uspr- 
kos dobroj volji još ne zna sigurno gospodariti dok se želudac još uvijek 
vlada kao rođeni gospodar i trajno nas podsjeća na to da je vladao tisuć- 
ljećima i da se nikako ne može snaći u podređenom položaju. 

Koliko mu još uvijek činimo po volji! Svađamo se s braćom i sestra- 
ma za najveći komad kolačh, roditelje ljutimo moljakanjem, ljubav prija- 
telja gubimo gladnim vladanjem, škrtarimo samo da starom kralju poša- 
ljemo što više hrane preko granice, ukratko, tučemo se katkad po čelu 
i pitamo: Jesmo li zaista ljudi ili samo putujući želuci? 

Pa ako tek mislimo na to koliko snažnih oklopnjača i topnjača gra- 
de narodi da jedni druge ugroze i potisnu i kako jači silom otima zemlju 
slabijem, zar se onda ne čini da je čovjek, za razliku od želudaca koji lete 
i veru se, samo naoružan želudac? Prava se veličina naroda prosuđuje 
po tomu da li kod njega ima duh ili želudac veću moć i veći utjecaj na 
zakone zemlje i postupak prema ostalim narodima. Stari je rimski narod 
bijedno propao zbog vlade želuca. Sigurno ste već čuli o gozbama boga- 
taša iz onoga doba kad su na kraju jela uzimali sredstva za povraćanje 
da mogu iznova započeti jesti. Ako je već jednom došlo tako daleko, tada 
je narod izgubljen, jer ga želudac ne zna voditi pravim putem upravo 
tako kao ni brodski kuhar lađu. 

Jedna je stvar sigurna: upravo se u vašim godinama odlučuje hoće- 
te li u svom životu biti robovi staroga režima tiranina iz prastarog doba 
ili podanici mudroga kralja vedra čela. Sigurno je lakše pripadati staromu 
jer je novi preotmjen da vrbuje pristalice za se, dok protjerani kralj ne 
štedi ni laži ni prijetnje ni prijevare da vas uhvati. Stoga otvorite oči 
i budite budni! Najeđite se do sita i neka vam je u slast, ali svaka ne- 
ljubeznost što je počinite radi želuca, svaka drskost i laž na koju se od- 
važujete njemu za volju, svaka zavist iz sklonosti prema njemu, svaka još 

tako sitna ogavnost izvršena njemu u korist predaje vas u njegovu vlast, 
' onoga koga stari gospodin jednom ščepa u svoje šake, ne pušta ta- 
ko lako! 


KUHANA LEĆA 


Sigurno vam se čini veoma glupo da je Ezav prodao Jakovu svoje 
pravo prvorodstva za zdjelu kuhane leće. Radost radi kuhane leće prestaje 
poslije pola sata, dok prvorodstvo znači da baština pripada najstarijemu 
i time on postaje bogat čovjek. Promotrimo li pak potanje, što se događa 
u životu i kako radite sami, vidjet ćete kako često ljudi prodaju svoje 
prvorodstvo za kuhanu leću, a i vi sami to činite malne svakog dana. 
Radi kratke zabave nesretni smo čitavog života ili žrtvujemo nešto što je 
tisuću puta vrednije i trajnije od onoga zašto smo zamijenili. Možete li 
navesti kakav primjer? Moramo biti svjesni da su Ezavi svi oni koji 
učine nešto naopako. Proigravaju svoju savjest, svoje poštenje i svu sreću 
života samo da brže udovolje bilo kakvoj požudi. Svaka je zabava kratka 
vijeka, i onda pred čovjekom poput tmurnog novembarskog dana leži sav 
život da na to kaže: »0, da to nisam učinio!« Pohodio sam jednom u tam- 
nici petnaestogodišnjeg dječaka koji je jedne nedjelje zajedno s dvojicom 
prijatelja opljačkao trgovačku prodavaonicu da se domogne novca za iz- 
let. Brzo je zaboravio na kuhanu leću, ali jednog si je poslijepođneva 
upropastio život. Koliko poslijepođneva ima takav život? Uzmimo da je 
živio još šezdesetak godina. Za jedno poslijepodne dao je prema tomu 
365 puta 60 poslijepođneva, dakle 21.900 poslijepođneva. 

A što radite kod kuće? Samo tokom jednog dana pojedete toliko ku- 
hane leće da bi se za čitav tjedan njome nasitila siromašna obitelj. Mislim 
naime da za trenutni užitak žrtvujete nešto što je trajnije i neuporedivo 
dragocjenije. Jedan pokvari zdravlje hladnim pićem ili kakvom nesmo 
trenošću, drugi troši novac za same slatkiše umjesto da ga štedi, te sebi 
i drugima priredi veliko veselje. Ili priušti si nešto što je zabranjeno, što 
mu kroz dvije minute podražuje grlo, pa za to sebi i roditeljima pokvari 
čitav dan, dakle 720 minuta. Zbog preslabe volje nanosi si osim toga još 

posebnu štetu, jer s goljom biva kao i s divljim konjima — popustiš li im 
uzde, teško ćeš ih opet stegn uti 

Glad za kuhanom lećom mogao bi se skoro usporediti s trenutačnom 
zamamom koja mahom zaokuplja dušu privlačivim slikama i raznim mi- 
risima da jednostavno zaboravlja na sve drugo pa i na budućnost, samo 
da udovolji kojim mu drago hirima i čeznućima. To nekako naliči latemi 
magiki. Sve ostalo u sobi zasjenimo da jasno vidimo slike na zidu. Pred 
tom čarobnom slikom naših želja možemo biti sigurni jedino ako jednom 
riječi odlučimo da ćemo se u svakom času oduprijeti trenutačnoj zamam- 
nosti i ne popustiti dok god se soba ne rasvijetli i ne vidimo i sve ostalo, 
recimo, žalosne posljedice za nas i ostale, a ne samo čarobne slike na zi- 
du. Tada će već prikaze same nestati, Želi li vas tko nagovoriti da zabavu 
ali izlet iskupite ndistinom, neka svjetlo jasno rasvijetli sve njene posljedice 
pa ih promatrajte u svoj njihovoj veličini. I vidjet ćete kako će vam u 
duši zasjati svjetlo, kako će zablijedi-ti sve svjetle boje izleta i izgubiti 
svoju privlačivost. Na žalost, mnogi ljudi prodaju za kuhanu leću sve 
što je dobro u njima ne zbog slabašne volje i trenutačne pohlepe, nego jer 
isu tako slijepi da uopće ne mogu razlikovati dragocjeno od onoga što je 
bezvrijedno. A -uzrok te sljepoće jest u -tomu što se nikad nisu zapitali: 
što je u svijetu prvo i najvažnije za čovjeka? Tko to dobro zna, neće 
tako lako nasjesti raznim varavim i nježnim mamcima, kao što ne ćemo 
zamijeniti dobre knjige za loše, ako smo ikad u životu pročitali dobru 
knjigu te znamo kolika je njena korist. A sada sami kažite što je u životu 
zapravo najviše i najdragocjenije. U novinskim oglasima nailazimo kat- 
kad na debelo -tiskane oglase: »Najdragocjenije je u životu«. Pogledamo 
li tačnije što bi to bilo, čitat ćemo dalje: »zdravlje, zato neka svaki sva- 
kog jutra popije šalicu Blookerova kakaa«. Je li Blooker u pravu? Tako 
se bar čini. Što naime može čovjek ako nije zdrav? Ne može uživati, ra- 
diti ni zauzimati se za druge. 

Zdravlje je, dakle, najveća vrednota. Je li ovaj dokaz zaista pri- 
vlačiv? Glas u našoj nutrini kaže da se u tom dokazu krije pogreška. 
Inače bismo mogli također reći: Ako čovjek ništa ne jede, ne može raditi 
ni pomoći, nego splasne poput balona kad u njemu ponestane plin. Naj- 
veća je, dakle, vrijednost u životu uživanje jela ili možda spavanje, jer 
•ako se čovjek ne odmori, nije za uporabu pri radu. Ali ne, što još: zdrav- 
lje je samo uvjet života, a ne najdragocjenije u životu, kao što ni kameni 
temeljci nisu najveća dragocjenost kuće, iako ona -sva stoji na njima. 
Pa pokušajmo: da postoji još nešto više od zdravlja, dokazuju nam naj- 


70 


bolje premnogi čudovito zdravi ljudi koji su izvršili -najnevredmija djela 
ili živjeli sasvim praznim i besplodnim životom, dok su drugi, usprkos 
.svom najkrhkijem zdravlju i preranoj smrti, ostvarili i izvršili najveli- 
čanstvenije stvari. Osim -toga, ima također mnogo primjera kad se zdravlje 
žrtvuje za nešto, više — što najbolje dokazuje da zdravlje nije najviše do- 
bro. Pomislite npr. da vaš mladi brat pri klizanju na ledu padne u vodu. 
Vi znate plivati i dosta ste snažni da ga možete spasiti. Da li biste kazali : 
»Mrzla kupelj škodit će mom zdravlju, pa ću radije ostati na suhom.« 
Ne. skočili biste za njim, premda bi vam liječnik rekao da ćete zbog toga 
dobiti upalu pluća. Da se ne maknete — on bi -se utopio, a vi biste znali: 
za kuhanu leću zdravlja žrtvovali ste nešto beskonačno vrednije — svoju 
dobru savjest, svoju ljubav prema bratu, čast spasioca i pomoćnika. 

Nije li možda bogatstvo najveća vrednota u životu? Čini se -tako, 
jer većina ljudi nema u životu važnijeg posla nego da zgrću novac, i če- 
sto im nije stalo do toga što za -to žrtvuju svoju nježnost, sućut i savjest. 
'Zar novac zaista nije kao onaj uslužni duh u bajci koji ispunjava čovjeku 
sve želje? Zacijelo ste već snivali o velikom dobitku i što biste njime sve 
nabavili. Zar doista i nije -najljepše ako se kome ispune sve želje? Da, 
kad bi bilo moguće — sve želje — tada bi novac već bio nešto veliko. Ali 
najgore je što ga nikada nema dosta. Što si bogatiji, to ga više trebaš, 
i svaka potreba rađa opet nove želje, i kad bi na dar -dobio isam raj, idu- 
ćeg bi dana već bio nezadovoljan i poželio bi zlatnu ogradu ili nešto dru- 
go. I budući da bogataši imaju toliko potreba i hirova, njima je i teže 
u miru međusobno živjeti, i prečesto u divnim parkovima i raskošnim 
vilama provode život ljudi bez ljubavi i veselja. Pa čemu onda bogatstvo? 
Vidite, dakle, da za novac ne možemo sve kupiti. 

Ne velim doduše da je bogatstvo nešto loše i nekorisno. Nipošto! 
Ali ono nam uvijek donosi prokletstvo ako ga držimo za najveću vrednotu 
života. Na blagoslov nam je samo onda kada je u rukama ljubavi i skrom- 
nosti. Dajemo li mu prvenstvo i žrtvujemo li mu ljubav i skromnost, naš 
se život -mijenja u žalosnu pustinju usprkos svim dobrim jelima, usprkos 
lijepom pokućstvu i dugim putovanjima, jer -su čovjeku za životnu radost 
bogato srce i čista savjest tisuću puta -potrebniji negoli nabijena lisnica 
i odio prvog -razreda. Tko je to do dna spoznao, neće ga nikad spopasti 
napast da za kuhanu leću bogatstva proda i zanemari ono što je najbolje 
u životu — neslomiv značaj, čisto srce i duša puna ljubavi. 

KAKO SE POČINJE KRASTI? , 

U katekizmu piše: »Ne ukradi!« To učite na pamet i pri tom možda 
mislite: Kako može čovjek uopće krasti? I kada se pred tamnicom zaus- 
tavi zeleni auto i iz njega izađu dva tata, onda ih gledate kao da su stvo- 
reni posve drukčije negoli vi i tako malo slični vama kao otočani Južnog 
mora ili Karaibi što su ih nedavno pokazivali u zvjerinjaku. Ali ne smijete 
zaboraviti: i tatovi su također jednom bili djeca kao i vi. I tada još nisu 
provaljivali niti isu trčali naokolo s prigušenim svjetlom. Jedino što se 
moglo kod njih primijetiti bilo je možda da se nisu mogli oduprijeti pohoti 
grla. Ako ih je mamilo jelo ili poslastica, tada je želja da ih imadu bila 
kao zao čar koji su morali slijediti te nisu mirovali dok nisu došli do cilja. 
Doista, nije opet tako crno — ne mora svaki koji je u djetinjstvu bio sla- 
dokusna mačkica, kasnije doći u zatvor. Onda bi moralo biti više tamnica 
negoli stambenih kuća. 

Kod većine izbije godinama na površinu osjećaj časti, razuma i su 
osjećanje s roditeljima pa ih je stid biti robovima svoje pohlepe. Ali kao 
što svaki čovjek ne dolazi na svijet s jakim živcima i mišicama, tako 
nisu ni snage glave i volje jednakomjerno razdijeljene. Ima mnogo ljudi 
koji imadu veoma dobro srce, ali slabašan duh da bi uvijek pred sobom 
vidjeli posljedice svog rada, i povrh toga još mlohavu volju tako da im 
fsamosvladavanje postaje teško, čak kada spoznaju kako bi ono bilo po- 
trebno. Zatim ima opet drugih koji imadu posve dobru glavu, ali je u nji- 
ma pohlepa za slašću u grlu tako snažna i velika te su u opasnosti da 
podlegnu. Svi takvi ljudi mogu se katkada, usprkos svojih slabosti, ne 
oštećeni progurati kroz život ako ne navale prevelike kušnje. 

No, zamislite — ako biste morali gladovati ili ako bi na vas nava- 
lile veoma velike napasti da na prljav način stićete novac — onda ste 
upravo u krajnjoj opasnosti. 

Vidite, dakle, da sladokusnost ne pozna šale. Nitko ne može znati, 
ne spada li među ugrožene i ne postaje li popuštanje grlu u njemu nešto 
nadmoćno? Zašto je to opasna igra, tačno tako opasna kao što je za djecu 
pogibeljno ako gutaju koštice od trešanja. Mnogi imade jako crijevo, dok: 
drugi koji je naoko zdrav kao dren, dobije upalu slijepog crijeva i umre.. 

Ako tko od vas primijeti da je nemoćan prema slatkišima i jabu- 
kama u susjedovu vrtu, ne mora zbog toga očajavati, naprotiv: Tko sami 

na vrijeme obrati pažnju na svoje slabosti, može pravilnom vježbom po- 
stati pravi junak upravo zato što primijenjuje ispravnu mjeru, dok drugi 
bezbrižno postupa sa svojim sklonostima. Tko, dakle, od vas osjeća veliku 
sklonost za oblizavanje i slađokustvo, može te sklonosti upotrijebiti upra- 
vo za to da zadobije željeznu volju. Neka se vježba, ma primjer, da na 
svom radnom stolu stavi ležati tri bombona ili druge poslastice, četiri pra- 
bne i tri ušećerena ploda, a uveče ih opet odgurne. Ako možemo lava 
koji je po naravi grabežljiva zvijer i ne vidi čemu da se vježba u samo- 
svladavanju, tako dresirati da primi u svoje ždrijelo glavu čovjeka a da 
je ne odgrize, onda će se ipak i čovjek koji nije grabežljiva zvjerka i do- 
bro zna za što može trebati samosvladavanje, dati dotjerati do toga da 
odmah ne pojede sve što njegovi prsti dosegnu. 

Nedavno smo govorili da se pod riječju »krasti« može razumjeti 
ne samo krađa nego i mnoge druge stvari — kao: radi vlastitog probitka 
lišiti koga pravedne plaće, pravničkim smicalicama prevariti koga za cje- 
lokupnu imovinu ili mu nečasnim sredstvima rastjerati kupce — sve je 
to krađa upravo tako kao i kada se ljudima iz džepa izvuče njihov novac 
i podmetnemo im lošu i nevaljalu robu. Vi iste kao djeca sigurno protiv 
tomu i ne biste se rado uprljali takovim stvarima, ali ipak treba misliti 
na ovo: veliko zlo raste iz maloga zla. Pitajte se uvijek — ne rastu li već 
sada u vama razne zle navike koje su danas samo bezazlene ludorije, a 
koje će vas, kada postanete veliki, natjerati jednom na sve one stvari 
od kojih sada zazirete. U dječjim godinama ne bi se nitko usudio svojoj 
siromašnoj učiteljici glasovira uskratiti nagradu, ali ako već kao dijete 
popuštaš svakom nagnuću, tada uzljubiš novac jer ti pomaže udovoljavati 
tako rekavši svakoj tvojoj želji. A kad si jednom uzljubio novac, držiš ga 
čvrsto i radije žrtvuješ milosrđe i ponos, a kada konačno odrasteš, onda 
kažeš malenoj blijedoj gospođici: »No, gospođice, zar ne, bit će sasvim 
dosta i 100 dinara po satu, jer vam doista više ne mogu platiti.« Ako si 
student, postolaru ne plaćaš račune, jer si već unaprijed preračunao ko- 
liko ćeš vrčeva piva popiti; ako pak postaneš tvorničar, skidaš radnicima 
od plaće, štediš kod zaštitnih i zdravstvenih uređaja, jer inače ne bi mo- 
gao ljeti u Italiju ili bi morao otpustiti jednoga od svojih slugu. I svi koji 
nešto takvo čine, "bili su sigurno nekoć ljubezna i mila djeca — samo 
na jedno svoje nagnuće nisu pazili: na sklonost k sladokustvu i uživanju. 
Ničega se nisu mogli odreći, pa je tako u kući zagospodarilo ćutilno uži- 
vanje i izopačilo im srca. 

Glavno je biti budan i paziti na najmanje početke. Nipošto nemojte 
misliti da je na primjer grabežni ubojica uvijek čovjek koji nikada nije 
imao ni truna milosrđa u srcu. Ne, možda je kao dijete bio čak pun milo- 
srđa, ali neobuzdane požude. Međutim, za oboje nema trajnog mjesta u 
ljudskom srcu. Jedno se od ovoga dvoga mora povući. A to je većinom 
milosrđe; ako naime pohlepu odmah u početku ne obuzdamo, rasplamtjet 
će se kao plamen koji guši dimom i žarom sve Ostalo u srcu. Imao sam 
znanca koji ise kao dječak još u pravo vrijeme obratio, ali mi je poslije 
jedinom pričao kako je osjećao žudnju u djetinjstvu za voćem tako silno da 
je posegao za štednim ulošcima Svoje braće i sestara. Isprva je uzeo samo 
nešto sitniša, štoviše, boljela ga je duša što im je oduzimao mučno prište- 
đeni novac. Ali je malo pomalo njegova požuda postajala jača i bilo mu 
je pri duši kao da je njegovo milosrđe živo zazidano u njegovoj nutrinji.- 
Na koncu je isaisvim otupio. Čovjek može tako, a da to sam ni ne opazi, 
s godinama polagano postati grabežljiva zvijer i počiniti najgore. 

— Međutim, itko svojti volju dnevno vježba u malenom, bit će obo- 
ružan onda kada navale napasti prijeteći da ga učine robom tijela. 

NAVIKE 



DOBRE I LOSE STRANE NAVIKE 

Jeste li već jednom razgledali velik brod iznutra, kako je njemu sav 
posao u tančine podijeljen? Ako je to jedrenjača, onda ima svaki jarbol, 
čak i pojedino jedro, svoga posebnog mornara koji vodi brigu o njemu 
_ a ako je parobrod, onda postoje najrazličiitije službe za podvorbu stro- 
jeva — sve do ložača ili radnika koji stalno mora lijevati vodu na užarene 
dijelove stroja. I svaki od različitih časnika imade svoj određeni posao da 
bi se sve u cjelini nadziralo. Zamislite sada kako bi to bilo: kapetan daje 
znak za polazak, a oko njega brojna hrpa ljudi od kojih nitko ne zna čega 
da se lati! Ili predstavite si da kapetan mora neprekidno trčkarati od 
jednoga do drugoga da mu pokaže kako da obavlja svoj posao ili da vidi 
vrši li ga pravilno. Parobrod bi se tad vjerojatno već u samom pristaništu 
nasukao; kapetan naime ima da bude na zapovjedničkom mostu, da odoz- 
go pogledom obuhvati što treba učiniti i da samo od vremena do vremena 
ispita je li sve i najmanje u redu. Ili, zamislite kad bi tvorničar svu svoju 
duševnu snagu uložio samo za to da svuda pogleda da li je i najmanji ko- 
tačić dobro namazan uljem, i kad bi dao da mu u uredu pokažu svako pi- 
smo nema ii u njemu pravopisnih pogrešaka ili drugih manjkavosti! On 
bi bankrotirao, jer tada uopće ne bi imao vremena da ispituje u kojem je 
dijelu svijeta najveća potražnja za njegovom robom, odakle bi mogao naj- 
jeftinije kupiti strojeve i sirovine i koje bi nove izume mogao iskoristiti. 
Ne, on se mora moći pouzdati u svoje namještenike. Inače bi mogao radije 
sam sve obaviti. On mora biti rasterećen od neprestanog nadzora svakog 
pojedinca, da svoje vrijeme uzmogne posvetiti pregledu svjetskog tržišta 
i velikim obračunima. To se zove »podjela rada«, i priznat ćete: posao 
će napredovati to bolje što savjesnije budu svi njegovi namještenici vršili 
svoje dužnosti i što manje on bude, neprestano nadzirući, sprečavan u to- 
me da sve svoje sile posveti razmišljanju i računanju. Potrebno je osim 
toga da bez brige otputuje nekoliko tjedana u druge zemlje, da ondje po- 
sjeti svoje nabavljaše, ispita strana tržišta i da se pri tom može pouzdati 
da i bez njega sve ide kako valja. I zamislite samo — kako bi se polagano 
odvijao posao kad bi svaki radnik, knjigovođa i pisar uvijek morao pitati 
za svaku sitnicu: Trebamo li učiniti to, kako moramo obaviti ono, itđ? 
Zastao bi sav posao. On se, dakle, mora pobrinuti da njegovi »namješte- 
nici« vrše svoju službu a da im ne naređuje i propisuje svaku sitnicu. Nji- 

bove dužnosti moraju postati čvrste »navike«. Navike su, dakle, djelatnosti 
kod kojih razum ne treba više neprestano surađivati. Razum, naravn<j, 
mora te djelatnosti najprije naučiti i pobrinuti se da se svaka pojedinost 
slaže s cjelinom, mora od vremena do vremena također pogledati da li 
je još sve u redu — ali ne mora više stalno biti pri tom. Zamislite na pri- 
mjer učenje glasovira: kako mučno moramo svaku notu najprije proma- ; 
trati i proučiti i kako naprezati glavu da na pravom mjestu uočimo svaku 
povisilicu i ponizilicu ! 

Čestim ponavljanjem naučimo razne zahvate, oni postanu naša na- j 
vika tako da nam za to više uopće ne treba posebnog razmišljanja. Oko 
vidi note, a put odavle do prstiju je već tako uhodan da saopćenje i bez 
posebnog naređenja mozga odmah prdispije na mjesto odakle se upravlja 
pokret ruke — i korito rijeke je također to dublje što duže njime protječe 
čista voda. Budući da mozak više ne mora nadzirati i voditi svaki pokret, 
ima vremena da misli na izražaj, na piano i forte na pravom mjestu — , 
vidite, dakle, podjelu rada kod sviranja glasovira baš kao na parobrodu 
i tvornici. Svrha je, dakle, vježbe da se kroz nju stekne navika, a posti- 
gavši naviku duh se rasterećuje i lakše može gledati u daljinu i prodirati 
u dubinu na sve strane, i tako voditi čovječje djelovanje k pravom cilju 
poput kapetana koji traga za svjetionicima u daljini i dugo gleda u pomor- 
ske karte i duboko prevrće svoja iskustva — da uzmogne ispravno voditi 
ručne zahvate drugih. 

Kada, dakle, govorimo o dobrim navikama i svakomu ih preporu- . 
čujemo, onda time mislimo: svoj vlastiti »ja« moramo bako urediti da stek- 
nemo dobro izvježbano i pouzdano društvance navika, da nam ne bude 
trebalo uvijek misliti na svaku malenkost — jer će inače svaki posao 
sporije ići od ruke, i sav život će nam biti otežan ako kapetanov duh ne 
može uvijek paziti na zapovjedničkom mostu, nego mora obilaziti naokolo 
po hodnicima. Ako, na primjer, nekomu red jednostavno prijeđe u naviku 
tako da kao u snu sve stavlja na pravo mjesto, onda time dobiva veoma 
mnogo vremena. Ako se navikneš da lijepo i pristojno jedeš, nećeš se 
kod tuđih ljudi morati naprezati i neprestano paziti na svaku kretnju, nego 
ćeš se u miru zabavljati i pratiti razgovor. Navikne li čovjek uopće na 
to da sve obavi u određeno vrijeme, riješio je duh i zadatka da svu svoju 
pozornost uvijek svraća na to da ne bi zaboravio neke male stvari. Ukrat- 
ko, tko svoj duh ne oslobodi brige za sve takve malenkosti i ne stekne 
nekoliko dobrih i pouzdanih navika za obične poslove života, slab je do- 
maćin i nikada neće uspjeti u životu. 


78 


Sticanje navika moramo zahvaliti činjenici, da svaka djelatnost po- 
navljanjem postaje teko rekavši samostalna i više ne treba nekih poseb- 
nih uputa. Kao što konji vatrogasne istraže na glas zvona sami trče k va- 
trogasnim kolima, tako i male živčane stanice u mozgu nakon čestog po- 
navljanja same od sebe šalju vanjske znakove pokretnom uredu, a da to 
prije ne jave razumu. Poruka ide po ponajbolje utrtoj kolotečini dalje 
— tako bismo nekako mogli opisati postanak navike. Tko sto puta objesi 
svoj šešir na pravo mjesto, učinit će to također i za vrijeme najživljega 
razgovora, te na to uopće ni ne treba više misliti: Tek što oko ugleda hod- 
nik, odjuri vijest po stotinu pute uporabljenom putu u moždane i to baš 
na mjesto gdje bivaju izazvane davno poznate određene kretnje za vje- 
šanje šešira. Zato je na primjer razumljivo nešto što su neki od vais sigur- 
no već doživjeli kad je obitelj preselila u drugi isten: ako slučajno ne 
paziš, uvijek ćeš iz škole starim putem trčati kući. Taj se put dakle osa- 
mostalio — riješio se vodstva razuma. To je, dakako, katkada vrlo ne- 
ugodno. Osamostaljenje često {»navijanih djelatnosti ima još mnogo opa- 
snije strane. Ta nam sposobnost može biti na najveću korist, ali i na naj- 
veću štetu. Mogu se naime osamostaliti zle i nezdrave djelatnosti ako se 
često ponavljaju. Tada je u opasnosti vlast razuma. Jer time što su takve 
djelatnosti bezbroj pute izbjegle nadzoru razuma, nadzorne su žice na- 
ravno nešto izvan uporabe i ne posve u dobrom stanju, dok je, međutim, 
put od napasti do popuštanja tako utrt da djela u toku vožnje ni ne možeš 
više zaustaviti. Tako biva kad nam zla djela prijeđu u naviku i duh izgubi 
svu vlast, ili je ponovo zadobije samo uz najveći napor, to jest, čim se 
napast pojavi, duh uloži sve sile da je otpremi na nadležno mjesto i pre- 
pusti utjecaju dobrih misli. Vidite, dakle, kako je važno da duh već una- 
prijed dobro procijeni sve sile koje djeluju, i to još prije negoli se one 
osamostale. Kao što se kapetan mora katkada osvjedočiti što je s njego- 
vom posadom, da li mu je još uvijek odana i vjerna, da se odjednom neg- 
dje vani na moru ne pobuni, baš teko se mora i duh tu i tamo osvjedočiti, 
da li si je s navikama pribavio zaista i nešto dobro, da li mu te navike 
uistinu olakšavaju posao ili mu svojim djelovanjem povjerene ljude možda 
dovode u nevolju i opasnost. 

Zar ne vjerujete da duh mora donekle pripaziti čak i na dobre na- 
vike, da se previše ne osamostale i u njima ne probudi svijest da im nitko 
više nema što naređivati? Zar nas ne mogu zasužnjiti i dobre navike? Žar 
oema, na primjer, ljudi koji postaju neprijazni samo zato jer moraju za 
nekoga npr. skinuti s uređene police neku knjigu ili prekinuti posao što 

ga običavaju vršiti u određeno vrijeme? Nije li rob štedljivosti možda ta- 
ko daleko da postane škrtac? Moramo, dakle, pripaziti donekle i na dobre 
navike, da bez otpora dopuste iznimku ako to traži viša korist. I najbolja 
navika, naime, postaje pogibeljna čim otkaže poslušnost najvišem gospo- 
daru, jer jedino on može prosuditi što je potrebno za cjelinu, i dobra se 
navika mora pokoriti upravo onako kao što strojovođa mora bezuvjetno 
slušati kada kapetan naloži sporiju vožnju ili »stani«! 


SVE DOĐE NA VIDJELO 


Sigurno ste već čuli poslovicu: »Ništa nije tako sakriveno da ne bi 
bilo otkriveno.« Je li zaista tako? Zar nema mnogo zločina i besramnih 
djela za koje nikada ne doznajemo? A koliko puta dijete slaže roditeljima 
ili učitelju a da se to nikada ne otkrije, ili zanemari dužnost, a to se ne 
primijeti? Jesu li možda roditelji ili učitelji sveznajući da im baš ništa 
ne izmakne što u životu djece ne valja? Svi vi dobro znate da to nije tako. 
štošta se ne otkrije, mnoga laž, mnoga prijevara, mnoga neurednost osta- 
ju neopažene i nekažnjene. Ali mislite li uistinu da to ipak u bilo koje 
vrijeme ne izađe na vidjelo? Katkada naiđete na učenika koji slaže i, ako 
ga ne otkriju, on misli: ovog sam se puta izvukao, nije bilo nikakvih po- 
sljedica i nitko neće primijetiti. Ali ljuto se vara. Istina je, laž nije 
otkrivena i kazne nema. Može li, međutim, ispod toga napisati »ne valja« 
kao ispod pogrešnog računa u školskoj bilježnici? Ne »valja«, što je laž 
— ne da se izbrisati. Jer u izrazu naših očiju, na cijelom se obličju i biću 
odražava jesmo li što prikrivali ili tajili. Kad god slažemo, postajemo druk- 
čiji, pa zar doista mislite da se na licu čovjeka ne može pročitati je li 
pouzdan ili vjetrogonja? 

Sigurno ste već mnogo čuli o tome kako prema rukopisu pokušavaju 
otkriti značaj čovjeka. To se zasniva na tomu što čovjek ne otkriva svoje 
biće samo time što kaže nego još više s tisuću sitnica na koje uopće ne 
pazi: načinom kako piše, hoda, jede, kako postupa sa slabašnijima, kako 
se vlada pri ulasku u tramvaj itđ. Neki je moj prijatelj jednom tvrdio 
da može čak iz rukopisa u pismu razabrati ima li u njemu laži. Lažljivi 
su dijelovi mnogo neodlučnije i beznačajnije pisani od ostalih, jer pisac 

u tom trenutku nije posjedovao snagu i sigurnost istine. Ako se pak laž 
već u pisanju odražava, onda možete biti sigurni da je kud i kamo jasnije 
zapisana u očima, koje su s pravom nazvali ogledalom duše. Ne kažem 
doduše da svatko može drugomu odmah na licu pročitati je li lažljivac 
ili nije. Često ne mogu sigurno reći, što mi se na licu čovjeka ne sviđa 
i što me odbija, pa ipak pouzdano znam da se u njega ne smijem posve 
pouzdati. To je zato što u njegovim očima i na njegovu čelu nema posve 
slobodnog i čvrstog izražaja i što u čitavom njegovom biću ima nešto 
prikriveno. Često već sama jedna laž daje očima neku nesigurnost i po- 
takne te da s čovjekom ne razgovaraš sasvim otvoreno i ništa te ne pri- 
vlači k njemu. Možete, dakle, vidjeti kako je kratkovidno misliti da laž ne 
dođe na vidjelo za to jer je ljudi nisu otkrili. Naprotiv, što manje biva 
otkrivena, to ti više izbija iz lica, jer te savjest peče. Tek kada nekome 
priznaš svoju laž i tako olakšaš dušu, istom onda je tvoj pogled opet slo- 
bodan. Zato se mnogi ljudi običavaju ispovijedati u crkvi jer im to donosi 
mir savjesti 1 . 

Uostalom, laž ne dolazi na vidjelo samo preko lica. Tko je jednom 
lagao i radostan je što se ništa nije otkrilo, drugi će put već lakše mimo- 
ići istinu, u svom će pripovijedanju uvijek malko pretjerivati i uljepšavati 
tako da se nijedna stvar neće sasvim podudarati s istinom, govorio što 
mu drago. Premda sam to niti ne sluti, drugi vide da je lažac; veoma se 
naime brzo otkriju ovakve sitne neistine i prenose se dalje. Nemojte, da- 
kle, misliti da laž ostane sakrivena — ima na tisuće putova kojima ona 
izađe na vidjelo; vaše je navike same razbubnjaju, pa tako za nju dozna 
prijatelj i neprijatelj. 

Upravo tako izađu na vidjelo i druge navike. Poznavao sam učenja- 
ka koji je živio sam sa svojim slugom. Budući da je bio hrom na nogama, 
vozio ga je sluga svakog dana na njegova predavanja na sveučilište. Ka- 
da su mu jednom predbacili da ne pozna ljude, odgovorio je: »0, pozna- 
jem ih bolje od vas; promatram ih ondje gdje se najmanje pretvaraju, 
kada naime u gužvi ulaze u tramvaj. Ondje se mnogo jasnije negoli bilo 
gdje mogu raspoznati odgojeni od surovih. Tu vidiš, da je kod mnogih 
ljudi uljudnost samo kao lak na površini, ali čim osjete da ih nitko ne 
promatra a žuri im se nekamo, tada se nenadano pojavljuje »divljak«. 
Imao je posve pravo. Većina ljudi drži da je posve nevažno kako se vla- 
daju kod kuće, u saobraćaju sa svojim najbližima — drugdje će se već 

i) Pisac ove knjige je protestant. Oni nemaju ispovijedi, ali on cijeni i praktičnu 
korist koju čovjekova psiha dobiva po ispovijedi. 

uzdržati i biti uljudni. Ta kod kuće mogu se opet odmoriti. Kao da bi se 
čovjek mogao tako vješto pretvarati! Prebrzo će doći na vidjelo kakav 
je itko čovjek u nutrinji. U neočekivanom mu trenutku izmakne neka reče- 
nica ili riječ, i odmah znaš da imaš posla s neobuzdanim čovjekom ili se 
opet iz čista mira za vrijeme zabave stane prepirati, što se nikad ne bi 
dogodilo da tome već kod kuće oije navikao. Tko je kod kuće neotesan, 
neće ni kod stranih ljudi nikada biti na glasu kao istinski odgojen čovjek 
— jer upravo za to što mora uvijek paziti na se, ostavlja prisiljen i nesi- 
guran utisak, pa odmah znaš da je njegova uljudba samo kao kaput koji 
je navukao — a ne njegova nutarnja narav. 

I is vladanjem kod jela je tako. Tko se kod kuće laktovima naslanja 
na Stol i na glas omoka i srče, prlja stolnjak i uvijek uzima više nego mu 
po pravu pripada, nipošto neka ne misli da može onda kod drugoga od- 
jednom jesti kao dostojanstvenik. Odmah se zapazi da taj ne jede pristoj- 
no iz navike ili nutarnje potrebe. Već je mnogoga odbila djevojka koju 
je htio uzeti za ženu, a nijt znao da ga je promatrala kod jela i zatim 
rekla: »Ne, to je strašan prljavac; tko tako neukusno jede, neće ni sa 
svojom ženom nježno postupati ! « 

Upravo je tako i onda kada tko nema smisla za red. Jedva da ima 
nešto što izađe na vidjelo tako kao neurednost čovjeka. Neuredno i nemar- 
no postupa sa svojim stvarima i umuje: »Ionako se to neće doznati, a kod 
tuđih ljudi radit ću već drukčije.« Kao da će lako sakriti svoje navike! 
Izdat će se čim prihvati knjigu ili fotografiju. Ako je položi na stol, neće 
pogledati je li stol mokar ili zamazan. Ako uđe u kuću, nije mu do toga 
da dobro i čestito očisti cipele. Kada piše drugim ljudima, neće navesti 
dan i zalijepit će pismo, a da ga pri tom ne osuši. U svojim listovima ne- 
će zadnja slova nikad pažljivo ispisati do kraja, nego samo nadrljati. 
Ukratko rečeno, mogli bismo navesti stotinu i stotinu stvari koje nam u 
jednom času odaju kakav je itko. Imao sam znanca koji mi je rekao da 
može već po tome kako tko razreže knjigu, upoznati posve njegov značaj. 

Ovim sam vam primjerima htio samo pokazati kako je kriva misao 
da možemo nešto učiniti ili zanemariti, a da ne dođe na vidjelo. Pojedini 
grijeh ili pojedini prestupak ne pokaže se odmah, ali svaki prekršaj utire 
slobodan put idućemu — upravo tako kao što kod vježbanja na glasoviru 
svaki sat čini prste gipkijima za idući sat. A svaka nemarnost, svaka laž, 
svaka grubost što je počinimo u maloj izbici iza predebelih zidova leži 
otvoreno pred cijelim svijetom i pred onima čiju bismo ljubav i poštova 
nje rado pridobili — jer je svaka popustljivost onomu što je odvratno 

• s i a bašno u nama kao neko otrovanje krvi što se širi po cijelom tijelu 
i iznenada izađe na vidjelo ondje gdje mu se najmanje nadamo. 

Tko, dakle, od vas želi dobiti istinski vjernog prijatelja ili prijate- 
ljicu, ne pomaže mu nikakvo pretvaranje, mora uistinu postati onakav 
kakvim želi da ga drugi drže. To će mu poći za rukom samo ako u nutri- 
nji srca odgoji plemenite i lijepe navike. One će sjati za cijeloga života 
i pribaviti mu povjerenje i ljubav. A to je raj na zemlji. 


RED I NERED 


Pestalozzi u svom romanu »Lienhard i Gertfuda« pripovijeda da je 
neki tat kad su ga doveli pod vješala, rekao krvniku: »0, da me je otac 
naučio svake večeri lijepo objesiti odijelo na klin, ne bih sada bio ovdje.« 
Duga i žalosna povijest krije se iza tih riječi. Govori nam kako sudbonos- 
na može postati i najmanja nemarnost. Svaka i najneznatnija navika za- 
razna je u dobru i u zlu. A možda nema ni jedne jedine navike koja je 
tako zarazna za djelovanje i mišljenje čovjeka kao upravo nemarnost. 
Možda ste već čuli kako u najljućoj bid porazno djeluje na sve, kada 
tko god udari u bijeg, jer njegov primjer zavede ostale — i koliko puta 
jedan sam podignuvši zastavu i pojurivši naprijed zaustavlja cijeli puk 
u bijegu? Jednako je i s nemamošću. Nemaran postupak u samo jednoj 
stvari, nemamo bacanje odjevnog komada djeluje kao strašilo na ostale 
djelatnosti čovjeka i zaustavlja na pola puta. Upravo tako i najmanja bri- 
ga u kakvom malom poslu utječe da na cijeloj liniji trube pokret za na- 
prijed. To ćete najbolje razumjeti ako vam ispričam kako je tat kojega 
smo malo prije imali na pameti, postepeno propadao. Zamišljam to ovako: 
Odjeću je stavljao kamo je htio, i ta ga je bolest pratila latio se on ne- 
znani čega. Školsku je torbu bacio u košaru za papir, čizme je postavio 
na prozor, ovratnik je omotao oko tintarnice, čarape je posložio na stol, 
a školske bilježnice na umivaonik. Pjesmaricu je spremio u cijev od peći 
odakle ju je naveče opaljenu izvukao. Nijednu stvar nije postavio na njeno 
pravo mjesto, nego onamo gdje je upravo bilo slobodno mjesto. Polagano 
je ta bolest razjedala i njegovu unutrašnjost. Kada je govorio o izletima 
ili događajima za koje ga je tkogod pitao, nije mu bilo stalo do toga da 

sve redom i tačno ispriča kako se dogodilo, nego je sve nemarno pobrkao i 
kao u svojoj sobi — ne iz kukavičluka ili da time nešto postigne, ne^b 
iz nehaja. Upitaš li ga je li vidio koliko se dječaka nedavno popelo preko 
ograde i tko je sve bio među njima, ni brige ga da spomene nekoga koji 
uopće nije bio pri tom ili da neke izostavi. Na dogovorene sastanke uvijek 
dođe prekasno i ne drži zadanu riječ — ne možda iz sebičnosti, nego iz 
puke nemarnosti. Obavi li kupnju za roditelje, zaboravlja vratiti ostatak 
novca ili nalazi da nema smisla voditi računa o ono nekoliko para. Kad 
mu je otac jednom spomenuo da je to pronevjerenje, zaprepastio se, ali 
je to opet doskora zaboravio. A to zato jer ni u glavi nema ništa ondje 
gdje bi morao imati, nijedna stvar nije na određenom mjestu. Pronevjere- 3 
nje, laž, nevjernost, nepouzdanje, sve je izmiješano sa samim nedužnim, 
dopuštenim, stvarima kao što su u sobi na primjer četke za cipele u istom 
pretincu zajedno s džepnim rupčićima. Sve bi bilo lijepo u redu da doži- ' ! 
votno ostane kod kuće. Ovdje majka posprema za njim i čisti mrlje. I otac 
mu štošta pregleda jer je jedinac, a ako ga koji put izgrdi, nije ni to tako 
strašno. Međutim, stvarnost je vani u svijetu sasvim drukčija. Ne pospre- 
maju za njim, ne čiste njegovih mrlja i ne praštaju mu. Životna zbilja ima 
jasne odjeljke s velikim crnim slovima za pojedine ljudske čine, i povrh • 
toga još odjeljak s natpisom »Blagajna« gdje se strogo i tačno plaća sve 
što je tko svojim radom zaslužio. Kod kuće su često rekli: »Ta ne misli 
tako zlo« — »ta više neće to učiniti!« Međutim, ovdje se u stvarnosti ne 
natežu s takvim nečim, nego samo pitaju: »Koliko time šteti ljudskom 
društvu i koliko je opasan za druge?« I po tomu plaćaju ili otpuštaju, ba- 
caju na ulicu, oduzimaju čast, otpremaju u zatvor, vuku u tamnicu. A ka- 
da se želi zbog toga pritužiti, kažu mu: »Da, zar možda misliš da bi u mla- i 
dosta bio imao kruha, mlijeka i odijela kad bi svi bih tako radili kao ti? 
Kad pekar ne bi pravovremeno bio naručio brašno, kad bi mljekar ujutro 
bio zaspao, a krojač zaboravio doći na pokus? Ili zar misliš da bi se 
čovjek još vozio željeznicom kad bi skretničari bili ljudi tvojega kova? 
Zar ne vidiš da bi sve u svijetu moralo propasti bez vjernosti i reda? 
Pomisli samo; kad bi se iz svijeta samo za četvrt sata uklonili sav red 
i vjernost — zar to ne bi bilo dosta da sve propadne? Nebo bi bilo crveno 
kao krv od svih požara, željezničke pruge pune mrtvaca, more pokriveno 
ruševinama i mrtvacima, svi odnosi među ljudima u kući i u poduzećima 
bili bi uništeni i zatrovani, jednom riječi, ne bi se uopće dalo opisati. I ti 


84 


još tražiš da ti se iznad tvojih čina nalijepi natpis: »nedužan« Zacijelo si 
pao s Marsa? Zar ondje nije vruće kada sunce sije i mokro kada kiša 

pada?« 

U Luterovu katekizmu čitamo iza deset zapovijedi riječi: »Što kaže 
Bog o svim ovim zapovijedima? Govori ovako: ,Ja, Gospodin, tvoj Bog, 
strog sam i revan Bog, koji kažnjava krivnju otaca na sinovima trećega 
i četvrtoga koljena onih koji me mrze.’« Tada je jednom u našoj školi neki 
dječak upitao: »Pa kaže se da je Bog ljubav, kako onda može biti ljut 
i strog i osvetljiv?« No, recite, da li vam se zaista čini da bi za ljude bilo 
dobro kad bi svijet bio tako uređen da zlo ne bi imalo loših posljedica? 
Kad bi ljudi mogli lagati i krasti, ubijati i varati, klevetati i vrludati, a da 
im se to ne bi najteže osvetilo? 

Zamislite npr. majku koja bi donosila sinu u školu bilježnice ili za- 
jutrak ako ih je zaboravio ili preuzela krivnju ako je iz nemarnosti ne- 
koliko zakasnio? Da li bi joj kasnije u životu bio zahvalan? Ili ne bi li uvi- 
dio da mu je time samo spriječila da se, poučen posljedicama svoga djelo- 
vanja, osvijesti i u pravo vrijeme još obrati? I upravo tako moramo tako- 
đer pitati: Da li bismo doista mogli željeti da naša dugogodišnja nemar- 
nost ne bude imala nikakvih posljedica za nas? Da i priroda bude nemar- 
na i zaboravi knjižiti ih, da, iz popustljivosti prema nama, književno opet 
briše? Ne bismo li tada u svemu još većma podivljali i propali i postali 
bezbrižni te ostali posve bez pomoći i opomena da se držimo pravoga pu- 
ta? A to što i u ljudskim činima i sudbini tačno i neumoljivo slijedi jedno 
iza drugoga kao noć poslije dana i grmljavina poshje munje i žetva posli- 
je sjetve, za nas je od naročite koristi: Iz dobrih navika ubiremo također 
blagoslovene posljedice. Pomislite npr. da započnete svake večeri najpaž- 
ljivije spremati odijelo i da zbog toga kod vas odjednom zavlada nečuven 
nered. Više ne biste znah kako i što vam je činiti. Upravo tako bi bilo kad 
bi seljak posijao pšenicu, a iz zrnja izmiljeli hruštevi. Ne, za nas je sreća 
što su prirodni zakoni tako strogi i neumoljivi, jer inače čovjek za buduć- 
nost ne bi mogao ništa ni učiniti ni proračunati, ni očekivati, ni u što 
pouzdati se, živio bi bjednije od mrava koji se ipak opskrbljuju za zimu. 
Budimo dakle zahvalni što imamo »strogoga i srditoga Boga«, jer prema 
Njegovim vječnim zapovijedima nastaje i raste također svako dobro, ako 
ga samo gajimo i nadgleđavamo. 

Spomenite mi još neke navike iz kojih ćemo jednom ubrati red. 
Već smo govorili o spremanju odijela. I ovdje sve zavisi o sitnicama. Po- 
znavao sam dječaka kojega je katkada zahvatila prava groznica za ure- 

đivanje svega od kraja. Pospremao je čitav dan, svaku je stvar postavio 
na svoje mjesto, ali je idućeg dana već sve opet bilo kao u staji. Nije ra* 
čunao da treba sve početi s najmanjim. Ostanemo M nemarni u još tako 
neznatnim sitnicama, ne pomaže nam ništa ni najtemeljitije čišćenje, jer 
upravo iz maloga raste veliko. Tko želi postati uredan, mora najprije na- 
učiti da niti jednu stvar koju je upotrebljavao ne baci bilo kamo, nego je 
uvijek postavi na određeno mjesto: šešir na vješalicu, torbu na stol, ki- 
šobran u stalak, knjige p ladicu itd. A kada dobije pismo, bacit će po- 
trganu omotnicu odmah u košaru za papir, a ne zgužvanu ostaviti na 
pisaćem stolu. Veoma dobro utječe također na naše vladanje ako navik- 
nemo ne ostavljati sve porazbacano kada odlazimo od radnog stola, nego 
da pojedine stvari na njemu lijepo pospremimo. Često na to naviknemo 
i nehotice — ako odijelo uveče uvijek uredno postavimo na stol. I jedno 
i drugo zajedno malne od sebe rađaju bilo kojom trećom navikom, npr. 
da nas kod pisanja obuzme želja za pisanjem pravilnih slova, a kao četvr- 
to osjetimo potrebu da imamo' red i u našim novčanim pitanjima, pa po- 
činjemo zapisivati dohotke i izdatke. Udruženom radu ovih četiriju navika 
uspije zatim da prodru u našu nutrdnju i pobrinu se da imamo i u glavi 
sve pregledno i sređeno, da smo kod svake stvari odmah svjesni posljedi- 
ca te se tako očuvamo neuredna života. Osim toga, naviknemo polagano 
na uređeno knjigovodstvo u glavi, da potanko pratimo i zapisujemo sve 
što doživimo i vidimo, da ne pretjerujemo i ne činimo krivice. Ako na 
primjer komu kažeš: ti mi nikada ne pomogmeš — samo zato jer te neko- 
liko puta odbio, tome je također uzrok nered u glavi, i mnoga druga kri- 
vica i nezahvalnost izviru također samo iz navike na loše knjigovodstvo 
u glavi. 

Vidite, dakle, kako se čovjek i u dobru mora uspinjati od malenoga 
prema velikomu, da postigne nešto doista vrijedno. Tako hoće odmah za- 
početi junačkim djelima, sličan je graditelju koji želi podići dvorac, a da 
prije toga nije čestito isušio i učvrstio tlo. Vi znate, zar ne, da puž gradi 
kuću iz vlastite sline. Ovako zapravo radi i čovjek. Ne doduše kuću u 
kojoj stanuje, nego svoju sudbinu — čitav svoj kasniji život koji gradi 
polako svojim vlastitim navikama. Kad je kuća suha i sazidana, često 
sklapa ruke nad glavom i uzdiše: »Zar ovdje da stanujem i to još s obi- 
telji? Kako sam samo mogao sagraditi ovako neukusno gnijezdo?« 


POUZDANOST 

Mnogo su me puta već izgrdili jer nisam govorio istinu, ali laži se 
nikako nisam mogao odviknuti. Činila mi se tako potrebnom u životu kao 
dobar kišobran. Čemu da pbkisnem do kože kad si mogu pomoći, urnovao 
sam. Istina je doduše da kišobran nije ništa lijepo, ipak te očuva mokrine. 
I premda laž nije nešto lijepo, ipak čuva čovjeka od mnogih neugodnosti, 
a često njom čak roditeljima prištedimo neugodnost. Tada sam ovako mi- 
slio. Uto sam jednom čuo hvalospjev istini. Ljubezan stari čovjek išao je 
sa mnom po morskoj obali. Visoko nad morem pojavile su se prve zvijezde. 
Najednom je stao i rekao: »Gle, kako među zadnjim smeđim oblačićima 
sjaji zvijezda Danica. U nju se možeš uvijek pouzdati. Uvijek me potiče 
da sklopim ruke čim je ugledam. Podsjeća me na najveloanstvenije što 
je na svijetu: na čovjeka u koga se možeš pouzdati. Na njegovoj riječi 
možeš graditi kao na sjajnoj zvijezdi Danici. Nikada ne vara. Prije bi pro- 
pao čitav svijet 'nego bi izrekao lažnu riječ. U magli tajanstvenosti i laž- 
ljivosti može čovjek izgubiti posljednju stazu — ali kada govori ovakav 
čovjek, svijetli zvijezda kroz oblake i znaš na čemu si.« Tako je govorio 
i još neko vrijeme gledao sjajno svjetlo. Šutio sam. Stidio sam se što su 
se moje misli zaustavile samo kod kišobrana — kao da bi on mogao biti 
moj savjetnik za život. Dok smo hodali dalje, postalo je tamnije. Zamalo 
je čitava nebo zablistale od vječnih svjetala. I najednom sam osjetio da u 
istinitosti samoj ima nešto zvjezdano i nadzemaljske i polagano mi je 
srce ispunilo velika, velika ljubav prema njoj. Da laž katkada prija, znao 
sam još sada, ali postati čovjek sličan zvijezdama, čovjek na čiju riječ 
kao na čvrstu hridinu gradiš na ovoj zemlji gdje je zaista vrlo malo 
vjernih i gdje si mnogi lažju olakšavaju život, pričinilo mi se tako zavidno 
i divno da su u usporedbi s time posve izblijedjele male trenutačne koristi 
laži. I rekao sam: ovdje nema polovičnosti. Želiš li biti čovjek čijoj će se 
najmanjoj riječi vjerovati upravo teko kao i najsvečanijoj prisezi? Tada 
ne smije uopće nikada preko tvojih usta prijeći neistinita riječ, pa ni on- 
da kad bi znao da bi malom laži mogao bilo kojem čovjeku ili samom sebi 
pomoći iz velike neprilike — ti to ne smiješ, jer ćeš puno povjerenje za- 
dobiti samo onda ako ti je lagati upravo tako nemoguće kao što je nemo- 
guće i zvijezdi Danici da najednom leti nebom kao zvjezdana krijesnica. 
Mora biti tvoja čvrsta i nepokolebljiva odluka da kažeš istinu, ljudima 

oko tebe mora biti pri duši kao da govoriš istinu već tisuće i tisuće godina. 
Postati čovjek koji govori samo istinu to je životni put — veliko blagoslova 
puno zvanje — svijest da još ima ljudi koji nikada ne lažu, bezbrojnima 
je uporište i pomoć! 

Tko se dakle želi posvetiti ovom zvanju, ne smije uopće više poslu- 
šati napast laži. 

Jeste li već čitali u Homerovoj Odiseji, kako Odisej sa svojim dru- 
govima plovi pokraj otoka sirena? Svima je začepio uši, a sam se licem 
okrenut prema moru dao privezati uz jarbol; jer nitko ne može odoljeti 
glasovima kad ih jednom čuje. Tako je s glasovima laži. -Brzo nas osvje- 
doče da koji put bolje prođemo i da time nikome ne škodimo ako malu 
neistinu kažemo. Ne možemo im uvijek dokazati protivno, račun bi bio 
predug. Tu ne pomaže ništa drugo do li da začepiš uši, okreneš lice, 
pogled čvrsto upreš u zvijezdu Danicu i pomisliš : Sasvim je jasno i sigur- 
no da moram uvijek govoriti čistu istinu ako želam da se ljudi pouzdaju 
u me — pouzdaju, kako se mbmar pouzdava u stalne zvijezde. 

Ali laž se u nevolji ipak smije reći. Znate li što je o tome neki su 
vremeni pjesnik rekao: »U nevolji si uvijek kad lažeš.« Možemo, dakle, 
opravdati svaku laž, rekavši da je to laž iz nevolje. Katkada navode za- 
pletene primjere — kad je netko bolestan, pa mu treba reći laž da ga ne 
uznemire i slično. Prije svega, zaboravljamo jedno; Ako bolesnik opazi da 
su mu lagali, onda je kraj njegovu miru. Lašcu ne vjeruješ, iako govori 
istinu! To vrijedi i za općenje s bolesnicima. Upravo se bolesnik mora 
najviše pouzdavati u one koji imaju najviše posla s njime, inače će u 
svom mračnom i uzbudljivom raspoloženju iza svake riječi i iza svakog 
izražaja lica tražiti prikrivanje. Uzmogne li se naprotiv nepokolebljivo po- 
uzdati u to da će čuti samo istinu, tek će se tada smiriti u onomu što čuje. 
Laž je uvijek kratkovidna mudrost, jer svaki saobraćaj čovjeka s čovje- 
kom počiva na tom da riječi smatramo izražajem istinskog stvarnog sta- 
nja. Ali ako smo jednom prevareni neistinom bližnjega, onda je gore negoli 
da smo imali posla s gluhonijemim, jer riječi lašca uopće ne shvaćamo 
više ozbiljno, a to je najstrašniji rastanak između dva čovjeka. 

Rekao sam već da nas laž katkada riješi malene neprilike. Ali tko 
se drži ovoga puta, rado zaboravlja da se iza neznatne koristi gomila 
nepregledan niz teškoća. Jer kao što u staroj priči đavao tjera dušu koja 
mu se zapisala, tako i duh laži uzima dušu koja je lagala i od nje traži 
veće laži i spletke da prikrije prvu laž, i kada je tkivo postalo dovoljno 
veliko, tada dolazi na danje svjetlo — negdje se naime nešto ne slaže te 

i najlukaviji majstor laži sam ne može sve pregledati, da može na sva 
pitanja odmah dati odgovor s kojim se sve ostalo podudara. 

Konačno se uvijek sam izda, i to bi trebao prije promisliti svaki koji 
stoji na raskršću. Goethe kaže u nekoj drami: 

»Daleko s lažju, ne oslobađa 
nas kao druga svaka istina, 
ne smiruje nas, napunja strahom 
onoga, koji je u potaji skova, a strijela — 
već odapeta od Boga okrenuta — 
vraća se opet 
i obara strijelca . . . « 

»Ne smiruje nas« — to je ona tajanstvena bijeda laži da nikada ne 
znaš gdje i kad će se sudariti s istinom. Čini se kao da bi stavio u promet 
krivotvoren novac, pa sada moraš vječno paziti neće li ga tko baciti na 
stol i istraživati kakva je kova i na koncu čak položiti na vagu. 

Govorim li s vama o laži, ne činim to nekako s visoka, nego kao 
prijatelj koji sjedi među vama da s vama vijeća ili, ako vam je milije, 
kao stari Indijanac iz plemena Sioux koji kraj taborske vatre sa svojima 
vijeća kojim je putem najbolje krenuti. Bljedoliki — to su laži. Moramo 
im porušiti kuće. Mislim da se većina ljudi u mladosti dovoljno ne zadubi 
u bit i posljedice laži, inače joj ne bi tako lako nasjedali. Proučavate 
otrovne gljive, ptičja gnijezda, paučinu, kristale i sve moguće drugo, ali 
tako zanimljivo živo biće kao što je laž puštate posve iz vida. A ipak treba 
tu još mnogo toga otkriti. Malenu knjigu o laži, kako nastaje, gdje se rado 
javlja, što radi, kako se sakriva, kako se liječi — takvu bi knjigu napisala 
najbolje djeca. Pišete li o plavetnoj sjenici, možete biti sigurni da je sve 
to već napisano u Brehmovu djelu »Život životinja«, a ako pak popisujete 
plodove istraživanja laži — možete biti sigurni da najveći dio još nije od- 
štampan. Jeste li već čuli da su na području medicine od nedavna postali 
mnogo oprezniji s lijekovima i da u svakoj prilici ne propisuju više rado 
bilo kakve kapljice i praške? Otkrili su naime da gdjekoje kapljice i pra- 
šci negdje trenutačno ublažuju boli, ali zato često štetno i loše djeluju na 
srce ih na živce i želudac, te donose trajnu štetu. 

Trebalo je dosta vremena dok se to otkrilo, jer je prvi uspješan uči- 
nak lijeka naravno zaveo ljude i tek su 'kasnije polagano spoznah da su s 
takvim neznatnim olakšanjima katkada povezane nedogledne loše poslje- 

diče. To isto možemo u malenom vidjeti npr. već kod alkohola. Alkohol 
naoko osvježi umorna čovjeka jer mu za trenutak uzburka krv, ali zato 
napada rad srca i svježinu glave, a baš od ovoga đvoga ovisi izdržljivost 
čovjeka. S lažju je upravo tako. Ta već je odavna poznato da trenutačno 
olakšanje što nam ga donosi laž, slijedi najveća šteta — ali prave znanosti 

0 laži koja bi je doista osvijetlila i u tančine raščlanila — takve znanosti 
još nema. Kako si kao uzet od osjećaja da si bojažljivac i da si prikrio 
svoje djelo, kako te samo jedna laž učini robom — slična kao gutljaj mor- 
fija ako se na vrijeme ne odupreš svom snagom, kako nadalje laž razjeda 

1 truje sve ostale dobre čovjekove osobine i slabi otpor protiv napastima 
slično kao i alkohol koji rastvara najnježnije moždanske stanice i slabi 
volju, kako čovjek s najmanjom neistinom proigra sav svoj ugled i zašto 
je to sve neizbježivo — sve bismo to morali već samo zbog nas do dna 
sitnozorom istražiti. I k tomu urediti zbirku primjera laži, još nedozrelih 
i već dozrelih, kao zbirku kukaca — dok od svake vrste ne budemo imali 
po jedan lijep primjerak: laži iz taštine, laži iz kukavičluka, laži iz pohate 
i laži iz krivo shvaćena prijateljstva. Osim toga, morali bismo se pobrinu- 
ti i za razne uljepšavajuće nazive pojedinih laži kako to činimo kod živo- 
tinjskih zbirki. 

Zatim bismo morali potanko popisati kod kakvih se ljudi najviše 
javljaju ove ili one laži, kako kažemo na primjer za leptira: najradije siše 
sok na maslačku. Dogodi li se da kažete tešku laž, ne zaboravite je, nego 
čuvajte je ina vječnu uspomenu i opišite potanko sve njene zle posljedice 
kao što dajemo ispuniti zvjerku koju smo sami ustrijelili. Tko si je uredio 
takav muzej laži makar samo u svojoj glavi, neće bez sumnje u pogledu 
laži više biti tako veoma kratkovidan kao na žalost toliki ljudi. Za ovakav 
muzej neće biti na odrnet ako u nj pozovemo još mlađu braću i sestre 
i drugove te zamolimo da nam pomognu povećati zbirku. 

Rado bih vas još upitao kakva pomoćna sredstva imamo u borbi pro- 
ti laži. Samo pravilna spoznaja i dobra odluka još nas neće očuvati od 
poraza. Vojskovođa može braniti tvrđavu samo ako dobro pozna svoje čete 
i druga pomoćna sredstva i ako znade kako će najuspješnije osigurati 
najugroženije položaje. 

Dobro je vrlo budno paziti na svako najmanje pretjerivanje i na 
taj način naviknuti govoriti istinu. Kad nešto pripovijedaš, pripazi posve 
tačno ina svaku netačnost i govori radije nešto polaganije samo da ne do- 
đeš u sukob s istinom. Posebno budi oprezan kad govoriš o vlastitim do- 
godovštinama i junačkim podvizima, i još triput oprezniji kada moraš iz- 

nositi izjave drugih. Vidio sam jednom u nekom šaljivom listu nacrtan 
stroj za kobasice. Odozgo su gurali prase, a odozdo je izlazila kobasica. 
Upravo tako brzo izvrću se riječi ako idu od usta do usta, naročito ako 
onaj koji ih je rekao, nije omiljen. Takvi su ljudi u pravom smislu riječi 
strojevi za kobasice. Da se prisiliš i kažeš potanko sve kako si čuo, prvo 
i najvažnije sredstvo jest: pobrinuti se da laž ne probije rupu na tvrđavi. 

Kao što su u tramvaju uz sprovodnike još i nadglednici, da se netko 
ne bi vozio bez karte, tako ima još i drugih pomoćnih sredstava da se čo- 
vjek nadzire u navici tačnosti: uspostavi se malen dnevnik, naravno, do- 
bro zaključan. U nj se upisuju svake večeri laži i pretjeranosti izvršene 
kroz dan. Kakve li radosti, bude li postepeno trebalo sve manje upisivati! 

Treće je sredstvo, naravno, preporuka da često posjećujemo gore 
spomenuti muzej laži. 


HRABROST I ISTINOLIUBIVOST 


Čuo sam jednom da je netko rekao: da prestanu ratovi, svijetom bi 
zavladala plašljivost. Tada ne bi više bilo prilike da se pokaže hrabrost 
i junaštvo. Je li to tačno? Kad bi naime to bilo istinito, sve bi žene morale 
biti strašljivice, jer osim Amazonki nisu one nikad proše školu prolijeva- 
nja krvi na bojnom polju. Tko bi se pak usudio tvrditi da žene nisu hra- 
bre? Da se boje stavljati život na kocku? Da ne mogu gledati smrti u oči? 
Da ne mogu podnositi boli? Sjetite se svih onih mučenica, mislite na se- 
stre milosrdnice, mislite na svaku majku koja se za svoju djecu sama 
probija kroz život! 

Na bojnoj poljani kod Metza diže se usred vojničkih grobova i nad- 
grobni spomenik engleskoj djevojci, sestri bolničarki, koja se prijavila 
u službu u poljskoj bolnici crnih boginja, dok su mnogi muževi skrštenih 
ruku stajali u prikrajku. Tko pomisli na ove žene, znat će da hrabrost 
i odvažnost rastu i izvan bojnog polja. Da, tko može kazati ne sprečavaju 
li možda baš ratovi da proklija najveća vrst odvažnosti i junaštva, odvaž- 
nosti i junaštva što se rađaju iz ljubavi? 

Pa odvažnost ipak nije ništa drugo nego raspoloženje u kojem mi- 
sao na smrt, bol i odvratnost nemaju nikakve snage na naše djelovanje. 

Da Ii je možda smrt prahom i olovom najstrašnija od svih životnih opas- I 
nosti na svijetu? Nema li bezbroj drugih opasnosti za život, zdravlje i sr*- j 
ću čovjeka, koje traže upravo toliko, a često još više odvažnosti? Žrtvuješ j 
li se možda samo kad ubiješ druge, a ne i kada ih spašavaš? Zar ljubav 1 
nije upravo tako velik izvor odvažnosti kao i rat? Nije li možda ljubav J 
rodila najveća junaštva na svijetu? Zar vam se ne čini da bi na svijetu 1 
bilo još više odvažnosti kad bi bilo više ljubavi, i da možda upravo zbog 
toga ratovi sprečavaju da se najveća i najtrajnija hrabrost većma ne pro- i 
širi? Baš ratovi ubiju tako mnogo ljubavi. 

Smatram da neustrašivost pred tjelesnim bolom nije još nikakav 
dokaz za to da čovjek zaista posjeduje pravu odvažnost. Ima naime mnogo 
ljudi koji nemaju naročito osjetljive živce i bujnu maštu, pa su stoga po- ; 
put većine neciviliziranih naroda prilično bezbrižni za tjelesne opasnosti, i 
U ratu se tome pridruži opojan osjećaj što ga sa sobom donosi nastup 
ogromnog mnoštva ljudi. Da za velik broj ljudi smrt nije najgore, vidi 
se po tome što se mnogi sami ubijaju ili skaču u vodu jer ih mnogo šta 1 
daleko više boli i nepodnošljivije im je od smrti. Inače bismo samoubojice j 
morali držati za najhrabrije ljude jer su kadri sami sebi oduzeti život, j 
Mnogim je ljudima strasnije od smrti podnositi prokletstvo, porugu i pre- ! 
zir, priznati prekršaj ili pak samo sitnu pogrešku. Stoga mislim da najbo- i 
lji i najjači dokaz hrabrosti nije u preziranju smrti, nego u svladavanju 
bojazni i straha pred ljudima. 

Mislim također da je dosljedna istinoljubivost uvijek najbolji dokaz j 
hrabrosti i da svaki čovjek, premda još nikada nije vidio puške, ima sva- j 
kog dana priliku vježbati svoju odvažnost kada otvoreno priznaje i govori 
čistu istinu i u najmanjoj stvari. Mnogo je naime lakše najednom u veli- • 
kom oduševljenju žrtvovati život negoli dnevno ostajati nepokolebljiv kad 
bismo se najradije uklonili neugodnom prizoru i blamaži ili izbjegli kaznu. ' 
Tu se pokaže- da M je netko doista čovjek koji ne mari za grozu i strah, 
ili je pak običan lupež koji se sakriva kada vidi da se približava napadaj. 

Stari su Germani vjerovali da u ratu poginule junake odvode bojne 
djevojke u Walhallu da ondje prebivaju među bogovima u vječnom svjetlu. 
Tko ne laže i junački podnese sve samo da ostane vjeran istini, živi već 
na zemlji u Walhalli i boravi među bogovima, jer će ga svi dobri i hrabri 
poštovati i pružati mu ruku te s ljubavlju i povjerenjem promijeniti mu 
zemlju u raj. 

ČISTOĆA 

Djeco, biste li, kad vam umre dobar prijatelj, hodali naokolo u ša- 
renoj odjeći i s vijencem na glavi: biste li na božični dan obukli crnu ža- 
losnu odjeću s crnim velom? Zašto ne? Zar me, uvijek rado i vanjštinom 
izrazujemo ono što osjećamo u srcu. Odjeća treba tako rekavši biti znak 
stanja srca. I ljudi trebaju vidjeti kako smo raspoloženi, pa da s nama 
ne zbijaju šale kad nas snađe teška žalost. 

Sjećam se iz svojih školskih godina: kada je netko došao u školu 
odjeven u crninu, mi ga drugi nismo zadirkivali, nego smo s njime postu- 
pali s nekom plahom ozbiljnosti. Zaista je lijepo ako i svoju radost očitu- 
jemo odjećom. Tada se i drugi s nama vesele. Ide li skupina djece u bije- 
lim odijelima i šarenim kapicama na izlet te pjevaju i podcikuju, stariji 
postajkuju i s čeznućem na licu govore: »Ah, mladost . . . « i pred očima 
im oživi doba kad su i oni jednom tako izlazili — i još dugo gledaju za 
djecom. Da — mladost ! 

Čini mi se uopće da su najsretniji oni koji i na vanjski način mogu 
izraziti ono što im srce pokreće — npr. slikar koji može u boji oblikovati 
svoje najljepše raspoloženje i snove, ili kipar koji daje da mu duša pro- 
govara kroz mramor, ili glazbenik koji svoje osjećaje izražava divnim 
/vukovima. Stoga je sretan onaj koji- zna i samo malo muzicirati ili pjevati 
- sretan je d onaj najsiromašniji seoski igrač koji na ručnu harmoniku 
naveče svira što mu raspoloženje nadahnjuje. 

U Engleskoj je u Srednjem vijeku kralj doživotno bacio u tamnicu 
nekog plemića. Isprva je utamničenik bio sav očajan i bjesnio je kao 
obezumljen, a zatim su njime ovladale tiha predanost i strpljivost. Često 
su ga našli sklopljenih ruku duboko uronjena u molitvi. Obuzela ga čežnja 
da na bilo koji način izrazi svoje pobožno raspoloženje. Od tamničara je 
izmolio dlijeto i njime mjesecima dubao u stijenu tamničkog zida lik Ras- 
petoga. dok Raspleti nije jednog dana u utamničenika gledao tako ganut- 
ljivo i s tako puno uzvišene strpljivosti te mu se činilo da se dogodilo čudo 
i da je lik oživio. No nije se dogodilo ništa, nego se njegovo duboko čuv- 
stvo uobličilo u ledenom sivom kamenu. I to ga je činilo sretnim. 

Možemo se, međutim, izražavati i drugim sredstvima, a ne samo 
govorom, slikanjem, pjevanjem, muziciranjem i bojom odijevanja. Mo- 
žemo se izražavati i svojim navikama. Imade npr. ljudi koji žele {»stati 

ponizni i nastoje to postepeno izraziti svim svojim dnevnim navikama, 
kod pozdravljanja, odgovorima i vladanjem — dok konačno čitavo njihovo 
biće ne odiše poniznošću — kao što umjetniku poslije mnogo udaraca dli- 
jetom konačno uspije tako isklesati kip da je u njemu posve utjelovljena 
njegova zamisao. A sada recite kako biste izrazili svoju želju za čistoćom? 
Na svijetu nema čovjeka, ma kako bio divlji, koji u dubini duše ne bi imao 
želju — da bude čist. Možda ni sami određeno ne znamo što time zapravo 
mislimo — ali u nama živi neka čežnja da budemo slobodni od svih mrlja, 
u srcu bijeli kao snijeg i daleko od svake prljavštine u mislima, riječima 
ili djelima. Kako da to izrazimo? Zar možda prljavim rukama, razbaruše- 
nom bosom ili mrljama na odijelu ili, možda, upotrebljavajući veoma ruž- 
ne riječi? Koješta! Tko već sam od sebe nije čist, morao bi se potruditi 
da uistinu na umjetnički način ispolji svoju želju za pravom čistoćom. Da 
to postigne, može se poslužiti cijelom svojom vanjštinom — i kiparu ka- 
men služi samo kao sredstvo. Ne mislim da bismo zbog toga morali biti 
ne znam kako gospodski odjeveni. I najsiromašniji čovjek može lako doći 
do vode da opere i očisti odijelo. Važno je samo da ima poštenu volju i da 
nastoji navikama izraziti nešto više — da tako rekavši bude umjetnik 
čistoće. 

Tko je time započeo i pripazio na svaki prašak i na mrlje na licu, 
rukama i odjeći, na svoju će veliku radost doći do važnog otkrića. Kao 
što srce čovjeka umiruju i uzdižu zvukovi domaće glazbe, upravo tako 
djeluje na njegovu nutarnjost uvelike i navika na čistoću. Mi zavolimo 
čistoću i postajemo nestrpljivi ne samo prema mrljama na našem kaputu 
nego i prema našem karakteru i prljavim riječima koje izlaze iz naših 
usta i prema nečistim mislima koje lunjaju po našoj duši. 

Ako razmislite o tomu, razumijet ćete zašto su osnivači velikih reli- 
gija tako veliku važnost polagali na propisno umivanje. Znali su da ta 
navika djeluje i na nutarnjost, da ona čovjeku donosi pomoć i potiče ga 
još i na to da čisto misli i govori. 

S druge je strane vanjska nečistoća veoma pogibeljna jer zarazno 
djeluje i oa nutarnjost. Jeste li već čuli kako su opasne mrlje sumporne 
kiseline, jer ne pregrizaju samo odjeću nego znadu prodrijeti i do samog 
čovjeka i izraniiti tijelo? Tako je ne samo s mrljama sumporne kiseline 
nego i s mrljama općenito. Proguraju se čovjeku sve do njegove nutarnjo- 
sti. Tko danima trčkara naokolo s velikom mrljom od jaja na odjeći, ne 
će ni u svojoj nutarnjosti tako brzo imati sapun pri ruci. Gubi osjećaj j 
gnušanja prema prljavštini. Bit će mu lakše živjeti zajedno s mrljama. 3 

I ako se ne stidi prljavih rubu i nokata, neće se stidjeti ni nečistog go- 
vora i sprijateljit će se konačno i s nečistim mislima. 

Zato dobri poznavaoci ljudi promatraju najprije čovjeka uvijek sa 
strane njegove čistoće kada žele doznati mogu li se pouzdati u njega. Ame- 
rički Crnac koji je kao dijete bio rob, a sada je vrlo ugledan učitelj i go- 
vornik u Americi, objavio je nedavno svoj životopis: pripovijeda kako 
j e kao dvanaestogodišnje siroče trčao pješke tri dana da ga prime u veli- 
ku školu za crnce. Nije imao novaca da plati školarinu, ali se nadao da 
će je zaslužiti nuzgrednom zaradom. Kad je poglavaricu škole zamolio da 
ga primi, dala mu je najprije očistiti dvije sobe. To je učinio tako brižljivo 
da nigdje nije ostalo traga prašini. Kad je ona to vidjela, primila ga je 
odmah. Zadobila je povjerenje u njega. Mislila je: kad se je u tomu 
pokazao, bit će i inače uredan i čist. Nešto će iz njega biti. U toj knjizi 
pripovijeda još da je prvo i najvažnije u odgoju i obrazovanju crnaca 
naučiti ih upotrebljavati četkicu za zube. To je važnije od poučavanja 
u čitanju. Jer dok god temeljito ne nauče biti čisti, dotle će i njihovo čita- 
nje biti nečisto i neuredno. Tek četka za zube daje im čvrstinu i postoja- 
nost. Navika čišćenja zubi postepeno će utjecati i na njihovo vladanje 
i učiniti ih čistijima i urednijima. 

Vidite, dakle, da čistoća nije nešto nuzgredno što možeš obaviti ona- 
ko usput šakom vode da već u ponedjeljak bude ručnik pun crnih mrlja, 
nego da je ona posao o kojemu ovise mnoge velike stvari u životu. 

Mnogi dječak katkada misli da napredak i sreća u svijetu ovise u 
prvom redu u tomu da negdje imaš utjecajnog strica ili bogatu tetku koji 
će te novcem i dobrim riječima gurnuti naprijed. Kažem vam: čistoća je 
najbogatija i najutjecajnija tetka, i onoga koji je s njom na dobroj nozi 
ona obasipava obiljem blagoslovenih darova i njen zagovor otvara vrata 
najviše gospode. Prljavi ljudi, međutim, mogu imati još kako bogate 
i utjecajne stričeve, ali onaj tko na njihovoj odjeći opazi velike mrlje 
i masne papire i prljave ruke, pere ruke i kaže: »Veoma žalim, ali na ža- 
lost trenutačno nema mjesta«, a svojoj ženi kaže iza toga: »Hvala Bogu, 
na sreću trenutačno nema mjesta . . . Brrrrr.« 

ZAVIST 


* 1 

Ivan je dobio pun tanjur juhe, a Duško jedva polovicu i još samo 
jedan valjušak k tomu, dok Ivanu vire tri iz puna tanjura. Duška obuzme 
blijeda zavist i čini mu se da više ne može trpjeti brata. A kad postepeno 
otkrije da majka još posebice pazi na Ivana, jer mu je možda njena briga ' 
posebice potrebna, Dušku se u srce ušulja i ondje nastani zavist. I sad 
nema samo manje slatkih zalogaja, nego ga još u nutarnjosti izgriza otrov ' 
koji mu ogorčava svako jelo: započne vrebati i njegove su oči uvijek 
okrenute prema bratovu tanjuru. A nakon što je nedavno otkrio da su 
Ivanove cipele iz bolje kože nego njegove, tada mora jednim okom škiljiti 
dolje na cipele a drugim na tanjur. Njegov srditi pogled klizi naizmjence 
s tanjura dolje na cipele i zatim se opet penje na stol. 

Možete mi vjerovati: Poznavao sam takvog Duška i, kad sam jed- * 
nam govorio o zavisti, prišao mi je i rekao: »Dobro znam kako je ružno ' 
i kako se čovjeku sve zgadi, ali ne mogu si pomoći gledajući kako on do- 
biva uvijek više i bolje negoli ja. Da, mama više voli njega, to već odavna 
znam.« I rekao sam mu: »Dragi moj Duško, sasvim je u redu što zapažaš : 
razliku kad već počinješ uspoređivati. Nego zašto zapravo -to uspoređuješ? 

Ti bi morao već otprije znati da na svijetu ne postoje dvojica koji dobivaju 
sve jednako tačno onako kao što ni dvije ruže nemaju za sebe tečno jed- 
nake porcije svjetla, vode i zemlje, a isto tako bi mogao pomisliti da u 
svijetu neće biti majke koja bi prema svoj svojoj djeci u isto vrijeme 
mogla pokazati jednaku vanjsku brigu. Možda prema njemu ima upravo 
sada više samilosti jer je slabašan ili ga je kao dijete morala tako mnogo 
njegovati da joj je to već prešlo u naviku. Ili više suosjeća s njim negoli 
s drugima jer vidi da u njegovu značaju ima nešto što će mu jednom 
veoma otežati život. I sad joj je pri duši kao da mu mora još veoma 
uljepšati mladost, ukratko: možeš li znati što se zbiva u majčinu srcu? 

I odakle znaš nećeš li joj postati bliži od Ivana kasnije u životu kada po- 
stameš snažan muž i ona uvidi kakav oslonac ima u tebi? Ne, ođvikni se 
zavisti, jer itu je čovjeku pri srcu kao da neprekidno ima morsku bolest, •. 
sve ima tako zelenožut izgled i čovjek se ne može ničemu radovati, jer 
uvijek vidi nekoga kojemu je još bolje. Jesi li u pričama Staroga vijeka 
čuo o stimfalidama, pticama, koje ljudima sve što žele pojesti, zaprljaju ! 
gadnim izmetinama? Takve su ptice zavidne misli. Čine čovjeka najne- ‘ 

sretnijim od svih ljudi. Imaš pravo. Samim odlukama te se ptice ne mogu 
poubijati. U priči morali su najprije pozvati Herkula da ih postrijelja bo- 
žjim strelicama. Rado ti dajem takvu božju strelicu, naime dobru misao 
kojom možeš jednom zauvijek poubijati ptice zavisti, budu li se htjele po- 
novo spustiti na tvoj tanjur. Svjetujem ti ovo: Ne zaboravi nikada da još 
ni izdaleka ne treba zavidjeti onima kojima je naoko bolje i više uživaju od 
tebe i kojima se poklanja više pažnje, obzira i udobnosti. Ljudima naime 
koji su u mladosti bih razmaženi i ispunjena im je bila svaka želja, u kas- 
nijem životu je veoma teško, osim toga nedostaje im dar da se brinu za 
druge i na druge misle, a bez toga dašto ne mogu doživjeti ono što je u 
životu najljepše i najdragocjenije: da naime svom dušom nekoga ljube 
i sami od njega budu ljubljeni. Stoga su oni kojima je bolje, često vrijedni 
sažaljenja. Pitat ćeš možda: »Ako osirotjeli dječak vidi rasvijetljen prozor 
sretne obitelji, zar da možda sažaljeva onu djecu? Zar da im zaista ne 
zavidi?« Ne, zavidjeti im ne smije, jer još sam ne zna što ib još čeka 
u kasnijem životu. Kad bi vidio u budućnost, možda bi blagoslivljao kuću 
i rekao: »Ah, da znate što vas još čeka — kako vam priušte vam da se 
sada još od srca možete radovati!« I zna li uopće kakav ga život čeka 
ili neće li mu možda biti bogato naplaćeno sve dosadanje oskuđijevanje? 
Na svijetu nikad ne biva da jedan ima sve, a drugi ništa. Bogatstvo, sre- 
ća, ljubav, zdravlje, nadarenost nisu nikad u jednoj ruci. Jedan ima 
ove prednosti, darove i pogodnosti, drugi nešto drugo i uvijek mora nasto- 
jati izvući najbolje iz onoga što mu se udijeli. Nisi li, dakle, razmažen 
kao Ivan, budi veseo i dobro se priuči da misliš na druge a na sebe da 
posve zaboravljaš, budi tvrd prema sebi da postaneš jak — i kad si to 
postao, tada ćeš se jednom stidjeti svih onih svojih izlete po tuđim ta- 
njurima i ne ćeš više htjeti mijenjati se s bratom — da, možda ćeš ga 
dvostruko zavoljeti budeš li vidio kako se :on teško probija kroz život i mo- 
žda ćeš zamoliti majku — bude li još na sreću živa — da ti oprosti sve 
one tvoje nerazborite misli. 

Ima nekoliko hjepih stihova od Geroka kojih se uvijek sjećajte kad 
sreća mimoiđe vas, i obasja život drugoga. U njima se lijepo izražava kako 
tuđa sreća na sasvim osebujan način sja i u nama, ako uzmognemo za- 
boraviti sebe da pri tom iz puna srca sudjelujemo: 

U sobu spušta se tama, 
svjetlo dana umire, 
a tamo kod susjeda 

prozori u sjaju se šire. 

Prozori o zapadu sunca žare ( 

u purpuru i večernjem mraku, 
što sunce preko gore ga sipa 
naveče zlatnome traku. 

U sunčanoj sjenci na me, 
dok istok gledam tajni, 
ružičaste sipaju zrake 
mog susjeda prozori bajni. 

Raduj se zbog sudbe sretne, 
pa makar mimoiđe tebe, 
i raduj se susjeda sreći, 
kao da obogaćuješ sebe. 

SPOZNAJ SAMOGA SEBE! 



VRIJEDNOST SAMOSPOZNAJE 


Znate li, djeco, koji je dio svijeta najnepoznatiji? Možda Afrika? 
Ne, istražili su je hrabri putnici uzduž i poprijeko. Pogledajte samo zem- 
ljoviđnu kartu Afrike! Jedva je kakva prazna površina na njoj. Svuda su 
nacrtali jezera, gore i rijeke, poznati su narodi — da, u nacrtu je već 
gradnja velike željeznice preko cijelog kontinenta. 

Ne,v na jneistraženiji kontinent je ljudsko srce^ Lakše je doći do iz- 
vora Nila — premda su i za to trebali više od tisuću godina — nego sli- 
jediti ljudski čin do njegova najtajnijeg izvora. A zašto? Morali bismo 
zapravo misliti da je obratno. Da naime spoznamo izvor nekog čina, tre- 
bamo samo sami sebe ispitati i ne moramo izdržati borbu s divljim pleme- 
nima niti poduzimati naporna putovanja u žarkoj žegi sunca. Kakve su to 
zapravo nesavladive zapreke koje se suprotstavljaju istraživanju vlastite 
nutarnjosti? Uhvate li vas npr. pri neistini i zapitaju zašto ste rekli ne- 
istinu, hoćete M znati pravi izvor? Zašto ne? Vidite kako malo znate o 
svom tamnom kontinentu, inače biste mogli odmah odgovoriti. Zar ne, 
mi se bojimo onoga što sami kod sebe otkrijemo želimo da otkrijemo 
ružne osebine, i zbog toga ne uzimamo ozbiljno takva otkrivačka puto- 
vanja. Samo najsmjeliji istraživač koji se ne boji ni lava ni ljudoždera, 
ne osjeća tajanstvene bojazni da će jednom doprijeti do izvora svog djelo- 
vanja. često će on moći vjerovati da sve radi samo iz ljubavi prema 
čovječanstvu i da pri tom uopće ne misli na sebe — ali kad bi bolje 
pogledao u sebe, možda bi otkrio da najviše njegovih čina izvire iz slavo- 
hlepnosti i da mnogi drugi imadu svoj izvor u gustišu pustolovina, dok 
je prava ljubav prema istini možda samo malen potočić koji usput utječe 
u glavne izvore i u njima nestaje. Nije li, međutim, posve svejedno iz 
kojih izvora dolazi njegovo djelovanje? Čini se da je glavna stvar da uči- 
ni nešto veliko i korisno. Što kažete na to? Nije li posve svejedno, tjera li 
lokomotivu para ili električna sila? Ali pomislite, ako bi to bila neka druga 
pogonska snaga kojom još nitko ne vlada i koja usput izaziva eksplozije 
i raznosi vlakove — zar je i tada svejedno kakvu silu izabiremo? Posve 
je isto kada čovjeka goni častohlepnost ili želja za pustolovinom. Neko 
vrijeme možda i vrši velike i korisne stvari. Ali ne možeš ni trenutka biti 
siguran neće li doskora uništiti sebe i sve one koji se pouzdaju u njega. 
Jer težnja za slavom i pustolovinama biva sve divljija što je čovjek više 

hrani te prebrzo postaje jača od čovječje savjesti i njegove ljubavi prema 
istini — i tada je izgubljen. Upravo zato je neizmjerno važno upoznati 
samoga sebe da se u pravo vrijeme otkrije sve što u srcu hoće da nabuja 
i zasužnji ga. Znate da otrovne gljive uspijevaju u šumi najbolje ondje 
kamo ne dopire sunčano svjetlo. Tako je i s otrovnim gljivama u ljudskom 
srcu. Bujno rastu ondje kamo nikada ne dopre svjetlo samospoznaje. Vaši 
roditelji zapa ža ju vaša zla nagnuća tek onda kada su se većinom već raz- 
rasla te ih je jedva moguće istrijebiti — jedino vi možete raspoznati izra- 
slinu čim u vašem srcu razvije prve tanke klice. Pomislite na to da bi 
raka mogli odstraniti kad bi se zlo otkrilo dok je još sitna izraslina na 
tijelu — ali ga na žalost većinom uoče tek onda kad je otrovan već velik 
dio tkiva i zaraženo čitavo tijelo. 

Najveća zapreka u spoznavanju samoga sebe jest naša želja da sami 
sebe nečim zavaravamo i u to još povrh toga i vjerujemo. Svatko bi rado 
cijenio samoga sebe, pa se zato boji svoje vlastite nevaljalštine i smiješ- : 
nosti nazvati pravim imenom! »Ah, pa ovaj čini sve jedino iz taštine«, ta- j 
ko prebrzo izvalimo o nekom drugom, ali kad mi sami učinimo nešto iz . 
puke taštine i želje za slavom i da dođemo na glas, tada se rado uvjera- ■ 
vamo da smo to učinili jedino iz čistih pobuda. Kao što biljke stvaraju 
neke zaštitne naprave protiv proždrljivosti puževa i gusjenica, tako i čovjek ' 
zavarava zaštitnim mislima za to da svoje čine pred samim sobom uljep- 
ša i opravda. Kada je nešto zaboravio ili je bio nesusretljiv, reče: »Nisam • 
imao vremena«, i u to onda i sam vjeruje. Ako tko svojoj mlađoj sestri 
iz same proždrljivosti pojede kolač što ga je dobila za rođendan, kaže : 1 
»Htio sam spriječiti da ne pokvari želudac.« 

»Oholost prethodi padu«, tako kaže poslovica. Još se sigurnije može 
reći: ^Laganje samom sebi prethodi paduAJer ako narod ili pojedinac pri- 
kriva svoje vlastite pogreške, onda je sigurno da je propast blizu — upra- ' 
vo kao na brodu kojega kapetan ne zna u vjetru i oluji tačno izračunati - 
koliko je skrenuo s pravog smjera. Ako nešto slaže putnicima, to barem ’j 
brodu ništa ne škodi, ali ako u svojoj kabini još i samoga sebe zavarava j 
da je na pravom putu, onda mora sve propasti. Jer se ocean, vjetrovi i 
i hridine ne daju nikada podmititi — drže se samo istine. 

GRČKO SVETIŠTE 

Sigurno ste već čitali o slavnom Apolonovu svetištu u Delfima gdje 
je proročica sjedeći na tronošcu okruženom „podzemnim parama proricala 
budućnost. Na svetištu je stajao natpis: bUpoznaj samoga sebe li« To je 
bilo najvažnije i prvo što je bog doviknuo svakomu koji ga je htio pitati 
za svoju budućnost. Mogao bi tko god kazati: »Zar ne postoje mnoge 
daleko važnije stvari koje bi prije pristajale na pročelje svetišta? Npr. po- 
slovica: .Ljubi bližnjega svoga’ ili .Svladaj samoga sebe!’ Zašto je samo- 
spoznaja izabrana kao najpotrebnije i najmudrije?« Valjda zato jer ne 
možeš ljubiti iskreno svoga bližnjega niti samoga sebe svladati ako ne 
poznaš samoga sebe. Tko npr. uopće ne zna da je nagle ćudi ili lakom 
ili sklon ogovaranju, neće ni doći na misao da se zauzda i pazi na se. 
Misli, da na njemu nema ništa što bi trebalo popraviti. Ta on je mladić 
da mu nema ravna. Tu je riječ nedavno za njega kazala tetka Ana. On 
je to čuo i sada se posve pouzdaje u tu ocjenu, premda dobro zna da tetka 
Ana ni ne sluti kako je s njime. Takve ljude koji ne poznaju svoje nutri- 
nje, nazivaju: umišljenima. Slični su satovima koji su stali; jer sebe sma- 
traju savršenima, dakako da ne mogu vidjeti svojih pogrešaka, pa zato 
niti ne napreduju, nego zastanu u svome rastu. Jeste li kada čuli muža s 
dječačkim glasom? To zvuči čudno, da gotovo ne možemo vjerovati. Upra- 
vo je tako čudno ako se tko tjelesno valjano razvija, a duševno ostaje 
dječak, tašt i neotesan klipan. Predstavite si ga — neotesanac s bradom, 
a možda mu kažu i: »gospodin doktor«! A sve to za to jer ne poznaje sa- 
moga sebe. Samo tko poznaje sebe, može se svladavati — upravo onako 
kao što i strojovođa može upravljati lokomotivom samo ako tačno pozna 
sve njene dijelove i znade koliko smije ugrijavati kotao, koje ventile mora 
otvoriti i zatvoriti i koje dijelove mora naročito pažljivo mazati uljem. 

Baš tako je i s ljubavlju prema bližnjemu. Nemoguća je bez samo- 
spoznaje. Zamislite da se s nekim posvadite, npr. sa sestrom i bratom. 
Možda zbog toga jer ste u svom glasu nešto otresiti i razdražljivi, ili čak 
oholi. A vi to ni ne znate, nego uvijek tražite krivnju samo kod drugoga. 
Ili ga na osjetljivu mjestu svojim postupkom vrijeđate da se razljuti. Vo- 
lite ga i htjeli biste se s njime nekako drukčije porazgovoriti, ali se uvijek 
iznova svađate. Ima ljudi koji se polagano posve ogorče i povlače u osa- 
mu, jer opažaju da ih nitko ne voli, da im se svaki uklanja s puta i uskra- 

ćuje pomoć d suosjećanje. Da su pravovremeno zavirili u svoju unutraš-sB 
njost, možda bi ondje bili našli ružne i odvratne osobine svake vrsti koje • 
su krive njihovoj osamljenosti. Zato je duboko opravdano što nad proro-. ■ 
čištem gdje se ljudima proriče budućnost, stoji natpis: »Upoznaj samoga 1 
sebe!« Jer čovjek koji upozna samoga sebe, drži svoju budućnost dobra- 1 
no u rukama. On se još uvijek može promijeniti prije negoli je prekasno, .9 
jer spoznaje svoje mane i zablude i može ih ubuduće izbjegavati, dok onaj 
koji je zaslijepljen, ne nauči nikad ništa jer uzroke svoje sudbine vječna J 
traži samo u pogreškama drugih. 

Zamislite npr. tvorničara koji svojim radnicima pokloni razne dobro- | 
tvorne uređaje, a zatim se tuži da su ljudi nezahvalni. Sigurno je da svag- '] 
dje ima nezahvalnih ljudi — ali tvomičar bi se morao zapitati nije li 
možda i sam kriv što se radnici ne raduju darovima, nije li možda odviše 1 
igrao milostiva gospodina, a premalo mislio na to da je darivanje veoma 1 
teška umjetnost. Ili zamislite — ako netko nema uspjeha u poduzeću. Mo- 
rao bi se najprije upitati: u čemu sam pogriješio? Jesam li bio neuredan, j 
dovoljno marljiv u radu i uljudan prema kupcima ili možda nemam j 
dovoljno sposobnosti i znanja za ovu granu poslovanja? Odgovori li po- 
šteno na ta pitanja, može možda još naći svoju sreću. Ali ako svu krivnju j 
svaljuje na teška vremena i slično, neće nikada ništa postići jer su za 1 
čovjeka koji samoga sebe ne pozna, sva vremena teška vremena. 


ISPITIVANJE SAMOGA SEBE 


Stojiš li oko pola noći na palubi jednog od velikih parobroda što pio- ] 
ve preko oceana, čut ćeš najednom kao iz neba otegnut glas: »Sve — do- i 
bro!« To je glas mornara iz najgornjeg koša jarbola koji je tada pogledom j 
obuhvatio na sve strane. Putnike koji se spremaju na počinak, to umiruje 1 
kao blagoslov odozgo. Prije negoli kapetan pođe na počinak, još jednom j 
pomoću karte i kompasa ispita posve tačno gdje se brod nalazi, nije li j 
možda skrenuo sa zacrtanog pravca. Što su kapetan i mornar u košu jar- 1 
bola, to su čovjeku savjest i razum. Ljudi bi morali svake večeri prije i 
spavanja tačno ispitati nije li nutarnji čovjek zalutao s pravog puta koji 
mu propisuje nutarnji glas i da li je s njime »sve — dobro«. 

Ne trebate se bojati da iz vas želim stvoriti neke zanesenjake koji 
cijelog dana razmišljaju samo o sebi i neprestano njuškaju da u zakucima 
svoje duše otkrivaju nešto zlo. Ali zaspati kao kunić ili krava, a da se još 
jednom ne obazre na glas savjesti, to mi se ipak čini odviše nečovječno 
i nepromišljeno. Ako u samoći ne razmišljaš o svim pojedinim ljudima s 
kojima živiš ili imaš posla, i ne zapitaš se da li ispravno s njima postupaš 
i o njima prosuđuješ — i ako nikada podrobno ne ispitaš sklonosti i poti- 
caj koji rastu i djeluju u tebi, kako ćeš onda sama sebe voditi i ispravno 
utvrditi svoj vlastiti smjer života? Tko nikada ne razmišlja o sebi i drugi- 
ma, sličan je sablasnom brodu iz priče koji poderanih jedra i bez kormi- 
lara jedri pod vihorom, i nitko ne zna kamo će zaći i gdje će se razbiti. 

»Jesam li pravdaš, svojeglav i bezbrižan u postupku ili, govorim li 
previše o sebi ili mislim previše na svoje sklonosti — ili sam neuredan 
i sam krivac za nezgodu i nesreću koje su pogodile mene i moje — u sve- 
mu tome trebao bi se čovjek ispitati i pošteno odgovoriti. Tko na to navik- 
ne, taj je upravljač i vođa i bit će drugima oslonac u životu. A tko to ne 
nauči, bit će vječito igračka valova i nikad neće znati gdje je i kamo će 
dospjeti. 

OTKRIĆA 



POGLED IZA KULISA 


ZAŠTO GLEDATI IZA KULISA? 

Sjedite li u kazalištu Ud u cirkusu i gledate 11 ples vila gdje malene 
djevojčice vaših godina skakuću u blještavu nakitu obasjane sad crvenim 
sad plavim svjetlom i zatim opet snježnobijele — zacijelo mislite kako 
biste rado i same bile pri tom i kakav bi to morao biti divan život! A jesu 
li vas možda roditelji poveli iza kulisa da vidite izbliza te vile — kako su 
im umorna i tjeskobna lica? I kad biste čak došle u njihove stanove i vi- 
djele da su to većinom siromašna djeca koja moraju zarađivati za uzdr- 
žavanje svojih obitelji i da na pozornici i kod kuće na žalost često grubo 
postupaju s njima, mislim da bi vam najednom postalo jasno da se život 
pred kulisama veoma razlikuje od života iza kulisa. 

Ima ljudi koji promatraju samo ono što je pred kulisama i nimalo 
ne vode računa o onom što se zbiva iza kulisa. Oni vide uvijek samo vanj- 
ski izgled i površinu — dalje ne idu. Mačići su slijepi samo devet dana, 
ali mnogi su ljudi slijepi cijelog života — ili vide u najmanju ruku samo 
ono što im je pred nosom, jer su kratkovidni. Možda ste već čuli što je 
pred više od stotinu godina francuska kraljica Antoinetta kazala kad je 
izgladnjelo mnoštvo vikalo ispod prozora njene kraljevske palače i kad 
su je izvijestili da narod nema kruha. »Pa neka jedu kolače«! kažu da je 
odgovorila — ne da se izruga siromasima, nego jer uopće nije mogla za- 
misliti da postoji čovjek koji nema što jesti, živjela je samo u sjaju i obi- 
lju, a nikada nije zavirila iza kulisa. Budući da nije razumjela naroda 
i nije znala kako taj narod živi, postupala je krivo prema njemu, pa je 
i to bio jedan od uzroka njena žalosnog završetka. Jer time što stvar ne 
vidiš, ne možeš je ukloniti. Da vidimo ono što se zbiva iza kulisa, za nas 
je važnije od onoga što se događa pri danjem svjetlu — jer je samo ono 
što vidimo na prvi pogled često samo opsjena i prijevara, dok se tek iza 
toga krije zbiljski i istinski život. Tko se drži samo izgleda i vanjštine 
i ne gleda što se iza toga krije, ne smije se čuditi ako se zgrada njegova 
života poruši. Ta sagradio ju je posve prema krivim nacrtima i pro- 
računima. 

Poći ćemo zajedno na nekoliko izleta iza kulisa života da shvatite 
što mislim i da se na vrijeme odviknete od kratkovidnosti. 

PJESMA 0 KOŠULJI 

Sigurno ste već vidjeli veliku trgovinu rublja, izlog, gdje leže sjajne 
muške košulje jedna do druge. I to posebice još naveče, kad ih obasjava 
električno svjetlo i još se na njima vide izvanredno niske cijene. 

Kako je nastala zemlja, sunce i mjesec, i to posve tačno znate, ali 
da li znate kako su nastale one košulje? Jeste li ikad zavirili iza kulisa? 
što bi sve mogla ispričati ovakva jedna košulja kad bi mogla napisati svo- 
ju povijest? 0 blijedim krojačicama u mračnim zakutnim dvorištima ka- 
mo rijetko dopre dijelak plavoga neba i gdje se poslije podne pojavi ver- 
glaš da odvergla pjesmu o dalekoj radosti i poeziji, o nebrojenim probdje- 
venim noćima bez ikakve promjene osim malo više glada ili malo hitnijeg 
rada — da, to bi bilo poglavlje iz povijesti košulje. I k tome — kao zadnja 
uspomena na košulju: razočarano lice krojačice kada za dugo šivanje do- 
bije bijednu plaću računajući kako da s time živi, odjene se i plati najam- 
ninu za stan. 

Pred dugi niz godina ocrtao je neki engleski pjesnik bijedu krojači- 
ce košulja — da gane srce bogataša. Evo nekoliko stihova: 

Iznemoglih i uvelih prsti, 
umornih i crvenih očiju 
žena bijedno odjevena 
sjedi i za kruh svagdanji šava. 

Šivaj, šivaj, šivaj! 

Plah i stran pogled je njen, 
u bijedi moleći ljupko 
o košulji pjesmu pjeva. 

Radi, radi, radi 

od jutarnjeg do večernjeg mraka, 

radi, radi, radi 

ko onaj što u tamnici sjedi. 

Još traku, umetak i rub, 
pa rub, umetak i traku, 
dok se od umora skučena 
ruka i misao ne ukoči. 

Radi, radi, radi 
u zimskoj bijeloj magli! 

Radi, radi, radi 
u proljeće kada sunce žari, 
kad cvrkutom na krov 
prva lasta doleti, 
sunča se i bezbrižno cvrkuće, 
te srce mi u sjeti steže. 

Iznemoglih i uvelih prsti 
umornih i crvenih očiju 
žena bijedno odjevena 
sjedi i za kruh svagdanji šiya. 

Šivaj, šivaj, šivaj! 

Plah i stran pogled je njen, 
bijedna i gladna moleći prosi, 

0 kad bi bogataš to čuo, 

Gdje pjesmu o košulji pjeva! 

Otkad je napisana ova pjesma, mnogo je toga krenulo na bolje u ži- 
votu radnika, ali krojačice još uvijek gladuju najviše od svih ljudi. Iza 
svega onoga električnog osvjetljenja još se uvijek krije tako mnogo bijede! 
Kad bi svi znali za to, drukčije bi bilo na svijetu. Tek kada bude u svim 
srcima više ljubavi i svi složno uznastoje da pomognu, tek će onda sinuti 
svjetlo i u život onih koje za nas bdiju i šivaju. A to vrijedi više negoli 
sva osvjetljenja u izlozima. 


U DUBINI ZEMLJE 


Ovdje sam na stol postavio komad ugljena. Bez života je, crn i za- 
mazan. Pa ipak kako je živa i zanimljiva njegova povijest! 

0 tome bih se danas rado porazgovorio s vama. 

Po svoj prilici svi vi poznate staru pripovijest o potonulom gradu 
Vineti koji leži na dnu mora. 0 njemu pjeva pjesnik: 

Iz dubokih mora dubina 
turobno zvono plače 
i čudnu nam pjesmu poje, 

0 starome gradu sve jače. 

U dubokoj vodi potonule 
su vidne ruševine grada, 
sa zupčastih se zidina iskra 
na površinu javlja ko nada. 

1 mornar što nekoć u noći 

' čudovit i čaroban vidje sjaj, 
onamo se uvijek utječe, 
iako na njega vreba vaj. 

No, potopljeni je grad svakako bajka, ali nije bajka da dolje na dnu 
mora i duboko u utrobi zemlje leži potonuli svijet — ogroman svijet bilja 
s rijetkim životinjama iz davne prošlosti, zatrpan od poplava, potresa 
i inih elementarnih sila pred tisuće i tisuće godina. Mnogo smo toga do- 
znali o tom potopljenom svijetu, npr. po komadima jantara koji nisu dru- 
go nego okamenjena smola ogromnih jela i koji katkada imaju u sebi i ku- 
kaca. Ali najviše su nam otkrile iskopine i rudnici; tu možemo čitati oijelu 
povijest stvaranja s otiscima okamenjenih biljki i životinja na okamerrina- 
ma — ali o tome ste već zacijelo mnogo čitali u vašim knjigama. Potonuli 
svijet ondje dolje nije za nas bez vrijednosti kao grad Vineta, nego je čo- 
vjeku postao velika riznica svjetla i topline: neizmjerne okamenjene šume 
davnih vremena izvlačimo opet kao ugljen na površinu zemlje, njima loži- 
mo peći i tvornice i iz njih dobivamo rasvjetni plin. 

Ugljen ima tako rekavši dvostruku prošlost — jednu kad se dijeli 
od života, propada u noći i okamenjuje, a drugu,kada opet ugleda svjetlo 
i ponovo oživi. Sunčana toplina koja ga je prije toliko tisuća godina oba- 
sjavala, zažari iznova! Sad ćemo se pozabaviti s tom drugom prošlosti. 
Govorit ćemo o rudaru koji nam ga vadi iz zemljinih okna. 

Znate li koji od svih radnika ima najbjedniji i najteži život tako da je 
jedva shvatljivo kako on uopće još osjeća volju da živi? Rudar u uglje- 
nokopu. Ako vas zimi naveče nanese put u velik grad i vidite beskrajnu 

poplavu svjetla i gledate gdje u moru svjetla amo i tamo jure lokomotive 
i pri tom mislite na sve one bezbrojne tvornice i strojeve u njima i pomi- 
slite da sva ta djelatnost i život počiva na kamenom ugljenu, tada mora- 
lo pomisliti: nikakva plaća ne može biti dovoljno velika za one koji nam 
ovu dragocjenu tvar uz vječitu opasnost za život izvlače iz tamnih dubina 
zemlje. A kako je u. zbilji? što ima rudar od svog života? Brojni takvi rad- 
nici u svim zemljama često nemaju ni toliko plaće da zimi čestito ugriju 
sobu i uveče zapale svjetlo! A to su isti ljudi koji nama svima donose svi- 
jetlo i toplinu! Jeste li već čitali, što zapravo rade ovi rudari? U vrlo ti- 
jesnim i mračnim oknima leže često satima zbog silne vrućine i polugoli 
— na tlu s pijukom u ruci da otkopaju samo jedan blok. Kako onaj zrak 
ondje izjeda čovjeka, možete si zamisliti, čitao sam jednom članak čovje- 
ka koji je u Engleskoj zašao u jedan ovakav rudnik i u njemu proveo če- 
tiri sata. čujte, kako nakon povratka opisuje svoje osjećaje: »Munjevitom 
sam se brzinom u čvrstoj košari na vitlo vratio na zemlju. Kako sam se 
radovao predivnoj prirodi kad su se moje oči opet priviknute sunčanim 
zrakama! Posve sam zaboravio da sam bio cm i zamazan poput pravog 
pravcatog ugljenara i pun sam zadovoljstva prolazio poljima i travnja- 
cima. Poput svile mekan bijaše dah vjetra, uzvišen ćurlik ševe visoko u 
zraku, opojan miris što se širio s plastova sijena. Kako je nezaboravno 
slikovit pogled pružala skupina žetelaca u sunčanom žaru na svježe po- 
košenoj livadi.« 

Tako piše ovaj čovjek poslije sama četiri sata. Pri duša mu je kao 
da je utekao iz pakla. A rudari moraju unutra izdržati cijeli dan — i sav 
svoj — život. 

Kada pogledate ugljen, mislite uvijek da najveći dobitak čovjeka ni 
izdaleka nije u tome, da iz tamnih dubina podzemnih rovova otprema na 
površinu pradavne šume i iz njih dobiva svjetlo i toplinu. Dok god mora- 
mo za to u tamnu utrobu zemlje slati žive ljude da postanu tvrdi i čađavi 
na duši i tijelu, dotle ljudski duh još nije slavio svoj najveći trijumf. Tek 
kada onaj koji mora raditi u nečistoći i tami bude dvostruko naplaćen 
slobodnim vremenom za boravak na suncu i svjetlu i u znak priznanja 
nagrađen udobnim domaćinstvom i postane dionik ljepote i znanja — tek 
će onda čovjek zaista biti kralj zemlje! 

Stara narodna pjesma pjeva: 

Gdje bi, o nevjesto, tvoj prsten i tvoja kruna bili, 

da se rudar duboko pod zemljom ne kini! 

Ne zaboravite nikada, da iza svega što je u svijetu divno i sjajno, 
ne stoji samo misao umjetnika i duh izumitelja nego i mučno oskudijeva- 
nje običnog radnika i da sve draži i sjaj nemaju za nas blagoslova ako 
to prezremo i zaboravimo. 


UČITELJ 


U našoj je školi stanovao učitelj s obitelji. Kad je za vrijeme od- 
mora petsto učenika u gustom klupku prošlo mimo njegovih vrata, neki 
su za šalu udarali po vratima ili jedan drugoga gurali. Veliko je veselje 
zavladalo uvijek kad je učitelj razjareno izletio iz stana kao kukavica 
iz sata, ali nije mogao otkriti krivce jer su oni već davno nestali u redo- 
vima gustog klupka. Najednom je prestao nered, a da nikoga nisu otkrili 
ni kaznili. Upitao sam kolovođu jesu li stvari došli do dna. Odgovorio je: 
»Ne, ali ja sam stvari došao do dna, i nešto sam otkrio.« — »Kako to mi- ' 
sliš?« upitao sam. »Da, kada je nedavno opet tako uzrujan izletio na hod- 
nik, ugledao sam kroz otvorena vrata njegovu ženu gdje se vrlo žalosna 
lica naslonila na dovratak, a kraj nje su stajala njena malena djeca i mo- 
rala slušati i gledati kako svakog dana dražimo i dovodimo njihova oca 
do bjesnila. Odjednom sam shvatio zašto se uvijek tako silno razljutio. 
To nije bilo samo za to što je sam bio uznemirivan, nego se stidio pred 
ženom i djecom što smo sebi dopustili praviti takve šale s njime. Tada 
sam rekao ostalima: »Djeco, pa to je ipak prostački, ostavimo to, sramo- 
timo ga pred ženom i djecom. Tako je tada govorio vođa nereda, a ja to 
nisam nikada zaboravio. Pogledao je iza kulisa i obratio se. Sav se pro- 
mijenio. Uopće držim, da se najviše surovosti i krutosti na svijetu ne do- 
gađa zaista iz zla srca, nego jer ljudi ne vide iza kulisa. Nijednoga učite- 
lja više ne bi ljutili i dražili da razred ima barem jednog izviđača koji bi 
znao doći iza kulisa, npr. da učitelja jednom posjeti, upita za zdravlje 
i pri tom vidi, kako zapušten sjedi u svojoj sobici — i zatim drugima to 
kazati. Ili, ako taj učenik — kad učitelj ima ženu — vidi kako ga ona dvo- 
ri i zabrinuta je za njega (tada čovjeku sine misao, nije li posvećen svaki 
čovjek za kojega drugi strahuje i vodi brigu o njemu), da li bi učenik zais- 

ta mogao mirno promatrati kada žena u podne pri povratku iz škole pogle- 
da muža i upita: »Jesu li te danas opet ljutili?« 

Ako imate učitelja koji nije obljubljen i često razdraženo i nepra- 
vedno postupa — tko zna kakve su njegove kućne prilike? 

Nema li slabo odgojena sina ili kakvu drugu nesreću u obitelji? 
često zaista ne treba zaviriti iza kulisa, mora se samo malo razmi- 
sliti, i onda čovjek mnogo zna, niti ne vidjevši. 


LICE ČOVJEKA 


U nekom je ruskom samostanu živio redovnik kojega su ljudi nada- 
leko i široko štovali i ljubili jer je u svim bezizlaznim slučajevima u ži- 
votu znao dati mudar savjet ili utjehu. Kako se čovjek može usavršavati 
u ljubavi te kako naučiti ljubiti čak i one ljude s kojima je teško uprav- 
ljati i sami imadu malo ljubavi — i za to je poznavao čudotvorna sred- 
stva. Mnogo je naime doživio i mnogo pretrpio u svom dugom životu. Go- 
vorio je: Tko želi savršen biti u ljubavi — i tko se našao u njegovoj blizi- 
ni, imao je samo tu želju — mora u prvom redu nastojati vidjeti iza čovje- 
kova lica. Lice čovjeka oteščava da mnogi budu strpljivi i blagi. Često i 
prečesto nam je čovječje odvratno i uzrujava nas. Ljudi su mrzovoljni ili 
oholi ili zlobni, zvjerski pakosni, prkosni, svejedno moramo s njima živjeti 
i podnositi ih, čak i ljubiti ih moramo, jer je jedna od čovjekovih odlika 
također moć ljubavi — pa ipak ne možemo uvijek izabrati one s kojima 
bismo rado živjeli, a kada držimo da smo ipak koga našli, često se vara- 
mo. Dakle, doći iza lica. Što je time mislio redovnik? Ništa drugo do li 
da se potrudimo spoznati kako je čovjek došao do toga lica. Kakva se 
patnja u njemu okamenila, kakva razočaranja — i koliko je već pretrpio 
zbog svojih mana? Kakve je nesretne sklonosti baštinio i koliko je zbog 
njih nevin već morao ispaštati? Otkud mu ti nesporazumi i koliko smo 
pri tom krivi? Proučavati, dakle, povijest njegova lica — tada nam već 
nije stran, budi se naše saučešće obuzima nas osjećaj kao da je siro- 
mašan putnik koji prolazi cestom mimo nas, a mi bismo ga morali pozvati 
u toplu sobu. I gle, sami se čudimo kako najednom drukčije zvuči naš 

govor. Zavirili smo iza njegova lica. Reći ću vam 
pročitao i koja kaže tačno ono što mislim: 

I naiđeš li putem gdje na brata 
kog briga tare i bolest muči 
pa bio kriv ili u zabludi, 
strpljivo vodi ga luči! 

U šumi na proplanku brda 
ogledaj si jele pune slave 
kako u suncu se zelene divno, 
pa ipak skromno savijaju glave. 

Ti ne znaš ni kada ni kako 
— tek njihove vidiš rane — 
sve ih je izmlatio vjetar 
i polomio mlade im grane. 

I tako se sudba kleta 
i s mlađima poigrava, 
s puta ih odvoji pravog 
te lomi ih i tuče strava. 


pjesmu koju sam jednom 





Tek zablude tamni trag 
i ožiljak vidiš na njima, 
ali ruku što udari sudba 
nikad ne polomi svima. 


Svuda radost se smješka, 

Stazom se svojom bol nosi, 

Stoga nesreću ni krivdu 
ne osuđuj, nego podnosi. 

Ali nemojte misliti da će pouka ruskog redovnika vrijediti za vas 
tek onda kada odrastete. Ne, neka vam pokazuje put prema ljubavi već 
u školskim godinama, da, čak i u očinskom domu. Kako se često dogodi 
da vas lice kojega druga u školi odbija, dok vas lice drugoga privlači. 
Pa ako se tada zapitate da li je kod kuće uživao toliku ljubav kao vi i bio 

dionikom drugih blagotvornih utjecaja, ili je bio dugo bolestan i slabih 
je živaca, pa je zato tako otrovan i lako uvredljiv — pa ako konačno po- 
rnislite na to kako će mu njegovo lice ogorčiti život, kolike će još neugod- 
nosti doživjeti, tada vas njegovo obličje više neće uznemirivati, nego će 
vam pomoći da s njime budete dvostruko ljubezniji. I ako imate kod kuće 
brata ili sestru i bez dovoljna se razloga ljutite zbog prkosnog ili poruglji- 
vog ili zlobnog obraza, pomislite odmah na dobra i mila lica što ste ih 
prije kod njih vidjeli ili na sve drugo što vam je kod njih milo i konačno: 
sve ono što vam je kod njih ružno vi razmotrite posve mirno — onako 
kako stari kućni liječnik sa zlatnim naočalima govori Ijubeznim glasom 


o uzrocima kakve bolesti — i već ste »iza lica«. 

KUĆNA 



Kod nekog dječaka koji je vrlo grubo postupao s kućnom pomoćni- 
com, vidio sam nedavno knjigu o životinjama, otvorenu na stranici s opi- 
som »zlatnoga fazana«. Gdje je domovina zlatnoga fazana, kako živi, ka- 
kvo podneblje ne podnosi, kako moramo pripaziti na njega u zatočeništvu, 
čime se hrani i čime gradi gnijezdo: sve je to bilo opisano veoma dobro. 
Dječak je iznad svega volio prirodopis, te je sve stranice bio pročitao. 
I kad bi zlatni fazan prostirao stolove i spremao krevete mjesto kućne po- 
moćnice, on bi s njime sigurno vrlo lijepo postupao, jer što zlatni fazan 
voli i što ne voli — dječak je malne napamet znao. A i sam se kočoperio 
kao zlatni fazan — budući da je više znao od svojih drugova, držao se 
naravno silno naobraženim. Sad bih vas rado upitao: Kad biste imali 
birati među dječacima, od kojih jedan ne pogleda ni jednu drugu knjigu 
osim školskih, a ipak dobro razumije kako je pri srcu npr. djevojci koja 
mora služiti u tuđim kućama i slobodna je od cijeloga dana tek pola sata 
uvečer, a drugi svakog dana upravo proguta knjigu, a nikad ne pomišlja 
na zapostavljanje kućne pomoćnice: koji je od njih obrazovan? Nema 
sumnje: prvi. Jer samo ono što oplemenjuje naš surov način općenja s 
bližnjim i pomaže nam u ljubavi i svladavanju samoga sebe — jest obra- 
zovanost. Sve ostalo je samo znanje, a ne obrazovanje. Znate li po čemu 
se može prepoznati zaista visoko obrazovan čovjek? 

Svaku riječ što izgovori i molbu koju izreče ili nešto napomene — 
sve kaže tako promišljeno i na takav način te nam se čini kao da posve 
tačno i dobro pozna svakoga čovjeka s kojim dolazi u dodir; nikada ga ne 
povrijedi ili ponizi ili vrijeđa. Kada govori s nevoljnikom, njegove su ri- 
ječi kao melem, i nikad ne otvara rane; govori li s poslugom, svojim im 
glasom, neće nikada dati da opaze da su ovisni; druži li se s ljudima 
druge vjere, oprezno izbjegava sve što im je sveto. A takvi mogu postati 
samo ljudi koji su od djetinjstva nastojali da razumiju nešto od onoga što 
njihove bližnje raduje ili žalosti. Stoga bi svatko uz knjigu o životinjama 
trebao imati još i »knjigu o čovjeku«, uputu u nauku o čovjeku, a glavno 
poglavlje bi u njoj trebalo glasiti: »Kućna pomoćnica«. Takve knjige na 
žalost još nemamo — a možda je to posve dobro, jer tako se svaki od vas 
mora dati na istraživanje. Danas ćemo i mi poduzeti takav jedan izlet. 
A kako se to čini? Zar ćete s botaničkom kutijom i mrežom za hvatanje 
leptira poći u kuhinju i ondje promatrati? Možda to ne bi nimalo škodilo. 
Jer većinom polazite onamo iz puke radoznalosti, i tu ne vidite i ne čujete 
ništa drugo. Ali pođete li jednom promatrati kako živi kućna pomoćnica, 
vidjet ćete tada mnogo toga što vam je inače izbjeglo. 

Koliko puta mora sate i sate raditi u vrućem, zagušljivom zraku. 

Tek je oprala tanjure i zdjelu, opet je sve zamazano. I to mnogomu 
pokvari posao; a svatko bi rado štogod pokazao. 

Osim toga njoj ne preostaje rad u sedam sati navečer kao tvornič- 
kim radnicima, i onda mogu raditi što ih je god volja: Ona čisti i posprema 
u kuhinji ili na stepenicama većinom sve do deset sati. 

Kad oholite, odmah vas otpreme u krevet i strašno vas sažaljevaju, 
pa vam još štogod čitaju, no ako se ona loše osjeća, mora usprkos tomu 
raditi. Leći smije samo onda ako joj nije dobro, i pri tom će još posebice 
osjetiti da se nalazi kod stranih ljudi koji nestrpljivo čekaju da se opet 
pojavi i prihvati posla; rijetko je tko posjeti, a da bi joj tko još i čitao — 
to je možda moguće na mjesecu, ali ovdje na zemlji čovjek bi se toga 
stidio — ta ona je »samo« kućna pomoćnica. Da, to je ona, i ona na žalost 
prečesto osjeća da je »samo kućna pomoćnica«. Upravo ovaj žalostan osje- 
ćaj je nešto vrlo važno za život kućne pomoćnice — kao što je važna stvar 
u životu zlatnog fazana, da se ponosno drži: ja sam zlatni fazan, a ostali 
su samo obični ili najviše srebrni fazani. 

Kada dođu gosti, vi ste dvostruko raspoloženi, dok je ona sva ugri- 
jana od vrućine, mora dvostruko više prati, a u nekim se kućama povrh 
toga još dvaput više na nju otresaju. 

Da joj sve to još više zaslade, postupaju domaća djeca često s njom 
drsko i naduveno. Kod kuće na selu prilijepila bi im jednu ili dvije zaušni- 
ce _ ovdje, dakako, mora sve progutati. 

Goethe je u svom djelu »Herman i Doroteja« teškoće u životu poslu- 
ge opisao ovako: 

Shvaćanje teškoće velike podnositi daje: 

Zamorni puti nijesu u službi najteže, 
ni nagomilana posla napori gorki, 
kad s poslugom zajedno i gazda se trudi; 
al’ snositi hire gazde, kad s nepravom kudi, 
kad ovo i ono zaželi da sam ne zna što bi, 
i žestinu žene što vrcne ko iskra 
i djece grubost i neobuzdanu prostotu: 
teško se snosi, i još vršiti k tomu 
dužnost hitro i loše volje ne biti. 

Ako još povrh toga pogledate sobičke što preostaju po našim kuća- 
ma za poslugu, već dosta znate. Neki je pisac rekao da bi čovjek s mje- 
seca, ako bi htio znati kakvi su zapravo ljudi na zemlji, trebao samo sići 
i pogledati kako se ta bića brinu za stanove svojih poslužitelja. 

Samo opažanje, međutim, još ne dostaje da doista saznaš kakav je 
posao kućne pomoćnice. Zamolite je, neka vam jednom dopusti izribati 
stepenice i ujutro očistiti sve cipele ili poslije objeda oprati tanjure! Odmah 
ćete vidjeti što je i kako je. Ili se možda stidite da bi vas netko mogao 
vidjeti? Kažem vam da je čovjeku na najvišu čast ako sam nauči pozna- 
vati ono što će kasnije narediti drugima. To je važnije negoli znati napamet 
godišnjice vladanja svih kraljeva i careva. 

Da uzmognemo ispravno postupati s kućnom pomoćnicom, moramo 
također znati o njenu podrijetlu i zavičaju. Je li sirota ili joj roditelji još 
žive? Žive li teško, pa ona od kuće često dobiva žalosne vijesti? Jesu li 
joj roditelji možda bolesni i potrebni njege, a kćerku ne mogu imati kod 
sebe jer mora zarađivati novac? Ako pustite da vam o svemu tome što- 
god ispriča, možda onda nećete više moći govoriti mnoge neukusnosti 
i bestidnosti što su vam prije tako lako prelazile preko usana. 

Dosada smo raspravljali kako možete opažanjem i ispitivanjem do- 
znati o životu posluge mnogo toga na što se ljudi većinom ni ne osvrću. 

No, kažite mi: Ima li još kakav drugi put da doznamo kako je pri 
srcu ovakvoj kućnoj pomoćnici? Veoma jednostavno: ta imate maštu i 
predstavite si kako biste se osjećali da ste Robinzon ili da nenadano osta- 
nete bez roditelja i slično. Eto, upravo tako možete također zamisliti kako 
bi vama bilo da najednom morate sebi zarađivati kruh u stranim kućama 
gdje nitko s vama ne sučustvuje, nego vas često veoma grubo psuju i gr- 
de. Zamislite koliko bi vas puta obuzeto čeznuće za domom. Promislite 
također dobro kako bi vas teško zaboljela svaka tvrda riječ i kako biste 
neizmjerno bili zahvalni za svaku blagu riječ i postupak pun poštovanja. 
Konačno još jedno pitanje: Gdje stoji napisano da se netko rodio samo 
za to da kroz čitav život služi samo drugima? 

Ako netko nekome služi iz ljubavi, to je bez sumnje lijepo — ali da 
samo zbog toga jer se rodio -siromah, a drugi ima novaca, ne smije više 
imati svoje volje i mora se prodati hiru drugog čovjeka — zar to neće 
u onoj koja služi pobuditi gorak osjećaj osobito onda ako se oholo kočo- ■ 
perimo po predsobljima, a ona iz dana u dan ima samo da ispire i redi? 

I ako se k tome još pridruži neodgojen i otresit postupak — tada je ne- 
jednakost u djelu zaista nepodnosiva. 

Onaj tko je to posve dobro promislio, ne treba sigurno više uopće 1 
nikakvih pravila — on već zna što mu je činiti. Diktirat će mu srce. Ono 
će mu reći da čovjeku koji služi uopće ne može novcem naplatiti vjernost, J 
oskudijevao je, poniženja i sav njegov težak položaj. Dobra plaća je naj- ] 
manje — ali glavno je da smo mu veoma zahvalni, da s njime uljudno postu- j 
parno i razveselimo ga i time kažemo: Dobro znamo koliko nam darivaš, j 
A ako u kuću dođe drska i podivljala žena, tada smijemo zaista tiho u sebi 1 
misliti: Da mi je znati kod koga je dosada bila u službi — onda bih možda 
odmah shvatio zašto je postala takva. 

I ako ste završili s istraživanjem i znadete o kućnoj pomoćnici i nje- j 
nu životu barem onoliko — koliko o zlatnom fazanu, uvjeren sam da ćete 
stečeno znanje rado upotrijebiti i svojim vladanjem dokazati da više niste ' 
neznalice. A kako? Samo razmislite malko: Budite dosjetljivi! 

Kako da olakšamo služenje? U prvom redu već time da kućnoj po- 
moćnici zadajemo što manje nepotrebnog posla. Prvo tako da u sobu ne 
unosimo sve blato s ulice. Zatim tako — da sami čistimo i četkamo svoja 
odijela. Nadalje tako — da pomažemo kod stola prikupljati tanjure i pm- j 
žiti ih kućnoj pomoćnici. Četvrto — da joj otvorimo vrata kada iznosi po- 
suđe. Peto — da sami pospremamo knjige i igračke i tim poslom ne op- 
terećujemo Anku. Konačno time — da joj brzo priskočimo u pomoć ako 

joj se kod raspremanja stola žlice kliznu s tanjura — mjesto da zažmirimo 
očima i kliknemo — jao! Najbolje sredstvo uopće da poslugu pri radu raz- 
veselimo jest, ako sami iskoristimo svaku priliku da ih poslužimo: da ih 
oslobodimo gorkog osjećaja da služiti moraju samo siromašni ljudi i da su 
bogataši rođeni samo zato da im drugi služe. Ima bezbroj prilika koje 
obično ne vidi onaj koji ne vodi brige o tjelesnim i duhovnim potrebama 
kućne pomoćnice, nego samo o životu i činima zlatnog fazana. Prije svega 
upamtite: morate je češće zapitati možete li za nju obaviti kakav posao 
u gradu. I ako treba odnijeti pismo na poštu, recite: »No, dajte ga samo 
meni. Vi ste se danas već dosta nahodali!« Ili joj pomognite nositi nešto 
teško. No, pa čemu da duljim — sve ćete to i bez mene pronaći. 

U starom su Rimu slavili velik blagdan, takozvane satumalije. Toga 
su dana sami gospodari posluživali svoje robove. Tako su sluge barem 
jednom u godini uživah čast i ugodnost pođvorbe. A gospodari su se tako 
u ciglom jednom danu podsjetili kako je ipak nešto sasvim drugo biti 
gospodin ili sluga. A zašto ne bismo slavili taj blagdan u sve dane? Božić 
doista ne možemo slaviti svakog dana; dosadilo bi nam cijelu godinu iz 
dana u dan vrtjeti se oko božićnog drvca i jesti slatkiše — ah satumalije 
prijaju ipak to više što ih često slavimo. Ako vam kućna pomoćnica do- 
nese jelo na stol i pođvori vas, ne biste h joj poslije toga u znak zahval- 
nosti pomogli iznijeti posuđe ili joj u kuhinji prostrti stol dok za vas kuha? 
Kako ne bi čovjek za vidio djeci koja se toga sjete u pravi čas! Od njih će 
proizaći svjetlo dublje ljubavi koja ne bi trebala rasvjetljavati samo lije- 
pe sobe i blagovaonice nego će i zabitne dvorišne sobe posluge obasjati 
i ispuniti ih pažnjom i obzirom. Tako će prednje sobe postati mjesto čo- 
vječnosti. 

Tko je jednom promatrao kućnu pomoćnicu usred mnoštva zama- 
zanih tanjura, po svoj prilici je već mislio o tomu kako je upravo žalosno 
biti svaki dan gotovo neprekidno okružen zamazanim stvarima, dok u na- 
šim sobama vidimo samo lijepe slike, a sve što je nečisto brže bolje od- 
stranjujemo. Kako da se kućnoj pomoćnici odužimo za sve to? U najmanju 
ruku time da s njom što ljepše postupamo i da nikada, kada kod nje spre- 
mamo otpatke kosti i povrća, sebi ne dopustimo prostotu, nego da se pre- 
ma djevojci vladamo uvijek ljubezno i dostojno kao da smo u najljepšoj 
sobi i u najboljem društvu: tada joj prljavi otpaci nisu već tako odurni. 
Prava se kultura srca inače pokazuje time da s onima koji moraju obav- 
ljati prljave poslove npr. s praljama posve lijepo postupa i time odaje 
zahvalnost i odužujemo im se, jer se novcem tako nešto ne plaća. 

A znate li što ovakva kućna pomoćnica najviše treba — više od slo- 
bodnih nedjelja i više od svih prijaznosti dobročinstvima što joj ih uka- 
zujemo? Poštivanje! To vam zvuči smiješno. Neki su od vas možda veoma 
ljubezni i drugarski s kućnom pomoćnicom — ali poštivanje? Nije li to 
previše? Zašto da bude previše? Svakomu treba dati što najviše želi i što 
najviše treba. A takva posluga ne čezne ni za čim tako jako kao za tim 
da bude poštivana. A zašto? Upravo zato što u svom zvanju doživljuje 
tako mnogo ponižavamja. Pomislite samo na to da i odrasli poslužitelj u 
kući mora slušati kao maleno dijete, a često ga i grde kao maleno dijete. 
I ostali ljudi moraju slušati u životu — imaju se pokoravati štampanom 
službenom pravilniku ili tvorničkim propisima — ali morati se pokoravati 
osobnim mušicama čovjeka i cijelog dana primati samo naređenja — to 
je za odrasla čovjeka najteže. -Pomislite samo da je to već i djeci teško 
— ali ona bar znaju da im se zapovijeda samo iz ljubavi. Ako se dakle 
pravo prenese u dušu osobe koja služi, složit ćete se sa mnom da ona 
čezne za poštivanjem upravo onako kao što putnik u pustinji čezne za 
gutljajem vode. 

Veliki francuski kralj Ljudevit XIV pokazivao je svoju visoku obra- 
zovanost na taj način da je svaku poslužiteljicu sam prvi pozdravio i uklo- 
nio joj se s puta — vi ste dakle u odličnom društvu ako se držite mog sa- 
vjeta. Samo pozdravite svoju kućnu pomoćnicu na ulici upravo s takvim 
poštivanjem kao i vašu učiteljicu, dopustite da prva prođe kroz vrata, 
zahvalite joj za svaku uslugu — sve vam to služi na čast i time potvrđu- 
jete da ste ozbiljni ljudi, a ne — neotesanci. 


BIJEDNA MARIJA 


Ispričat ću vam događaj što sam ga čitao u nekoj ruskoj knjizi. Pu- 
tujući neki je francuski trgovac došao u neko rusko selo. Jednoj je siro- 
mašnoj djevojci obećao da će je oženiti i nagovori je da pođe s njime u 
inozemstvo. Dala se prevariti i potajice s njime otišla. Na putu ju je na- 
pustio i sam otputovao dalje. Tako je ona bez ikakvih sredstava prosjačeći 
putem danima morala putovati i konačno iznemogla i gladna u raskida- 
nim haljinama stigla u rodno selo. Majka je s njom postupala kao s po- 


kvarenicom, slabo odjevenu slala je na spavanje na studen hodnik i za 
nju nije više imala nijedne ljupke riječi. Nato je majka oboljela i poslije 
nekoliko dana umrla. Kad je svećenik blagoslivljao lijes, kazao je pred 
čitavom župom: »Ova je kriva — žalost zbog ovakve kćeri bacila je maj- 
ku u grob.« Ako su je već prije izbjegavali i gurali u stranu, bilo je sada 
još gore. Nitko je više nije htio uzeti na posao. I kad god su je djeca vi- 
djela, bacala su za njom kamenje i glasno joj se rugala. Konačno joj je 
neki pastir dopustio da mu pomaže pasti stoku na paši, a za nagradu je 
dijelio s njom svoje brašno. Već je bila sušičava i kretala se s najvećim 
naporom. Zato je bilo vrlo teško gledati, kako bježi pred djecom koja su 
pomamno vičući jurila za njom čim bi je ugledala. 

Sve je to opazio plemeniti čovjek koji je živio u blizini sela. Vrlo mu 
se sažalila nesretna, djevojka, pa joj je odlučio pomoći. Kada su djeca 
opet za njom bacala kamenje i grdila je, stao im je na put i kazao: »čuj- 
te, djeco, samo me malo poslušajte, nešto ću vam reći.« I odveo ih je iza 
kulisa: protumačio im je kako je Marija nesretna, kako tešku pokoru vrši 
za svoju lakoumnost, kako je stranac podlo postupao s njom i da više ne- 
će dugo živjeti. Djeca su otvorenim ustima slušala, jer im do tada nitko 

0 tom nije ništa rekao, nego su govorili samo kako je Marija zlobna i pokva- 
rena. Poslije toga djeca su se posve promijenila. Vidjeli su i ono što se 
krije iza kulisa. Dječaci su pozdravljali Mariju i donosili joj jelo, a dje- 
vojčice su je posjećivale i govorili joj: »Da znaš, kako te volimo, Marija« 
— sva su djeca bila tako Ijubezna i srdačna i sirotica je bila sva sretna 

1 nije znala kako se to sve dogodilo. I kad je poslije četiri tjedna umrla, 
na njezinu licu nije bilo više ni traga očaja i gorčine, ležala je na siro- 
mašnom krevetu sjajući od sreće i mira i u rukama držala posljednje ruže 
što su joj donijele djevojke. 

Mnogi bi progonjeni i očajni čovjek umro mirno da se u pravo vri- 
jeme pojavio tkogod koji bi drugima otvorio oči, ispripovijedao im pun 
samilosti povijest njegova života i dao im da vide kako je pokojnik bio 
nesretan. 

Jamačno ste se i vi lakoumno nekome podsmjehivali, rugali ili čak 
nabacivali kamenjem na ljude za koje nitko više nije mario i svi su ih 
napustili? 

Zar se ne bojite, da bi se i među njima mogao naći tkogod kao npr. 
bijedna Marija, dakle, čovjek koji je neizmjerno mnogo trpio i uživao tako 
malo radosti? 

ZAKRPANE HLAČE 

U našoj je školi bio dječak siromašnih roditelja koji je nosio tako 
šaroliko zakrpane hlače da smo upravo ludovali od veselja. I kad smo 
već mislili da će našem ludovanju doći kraj i da će se ipak pojaviti u no- 
vim hlačama — najednom je opet na njima bila velika smeđa krpa i činilo 
se kao da sve krpice naokolo gledaju novom hrabrošću u budućnost — 
poput očajnog naroda kad iznebuha pograbi uzde velik i odvažan državnik. 
Nakon povratka s ljetnih praznika naš je najveći užitak bio promatrati 
na školskom dvorištu Mirkove hlače, i urnebesni bi grohot odjeknuo jer 
su u međuvremenu postale još šarenije. 

Kako se danas svega toga stidim! Ne kažem da je tu možda bila 
zloba — ali je sve zajedno bilo tako beskrajno glupo i nepromišljeno. Vid- 
jeli smo samo šarene krpe, a nismo mislili na sve ono što se krije iza 
njih: čitav svijet brižljive materinje ljubavi, neprospavanih noći i Bog 
zna koliko suza zbog toga što je sve mučno krpanje dovelo do toga da su 
se sinu u školi izrugivali. S kako je bijednom novčanom svotom morala 
majka voditi brigu o kućanstvu i s kolikom je zebnjom u duši morala ši- 
vati da hlače izdrže još godinu dana! Koliko su ove hlače vrednije od 
najljepših i najskupocjenijih engleskih kratkih hlača s njihovim besprije- 
kornim naborima! Da li ste već čuli da danas ljudi često na stotine tisuća 
dinara daju za slike starih umjetnika koji često nisu znali pravo ni crtati, 
ali su zato znali svojim slikama udahnuti toliku ljubav i milinu da nas 
to još i danas nakon mnogo stoljeća toplo i srdačno dira. 

Eto, i Mirkove su zakrpane hlače bile takva umjetnost, i danas bih 
mnogo platio kad bi bile na prodaju — a na ploču bih ih poput zemljo- 
pisne karte objesio i štapićem vam pokazivao čudovitu snalažljivost ma- 
terinje ljubavi, koliko je razmišljanje, koliku brigu uložila u ovaj bijedan 
komadić sukna — toliko da to ne bi mogao imitirati ni prvi pariški kro- 
jač, nego bi samo u čudu morao uskliknuti: »Toliku strpljivost nema ni 
jedan krojač, ni nijedan stroj, to može samo — majka!« 

Tada biste razumjeli kolika je glupost izvrgavati ruglu ovakve hlače. 
Tko zna tako krpati, ne može biti običan čovjek: Mirkova je majka bila 
zacijelo izvanredna žena i naknadno žalim što nismo nikad zamolili Mirka 
za dopuštenje da je posjetimo. I ako ikada naiđete na tako zakrpane hla- 
če, ne zaboravite što sam vam danas ispričao! Da razumijete povijest 

nastanka takvih zakrpanih hlača i uzmognete pročitati kolik je trud uložen 
u njih, kud i kamo je važnije negoli da pročitate cijele sveske svjetske po- 
vijesti i da znate kako nastaju vulkani. Zašto je važnije? Jer nema ništa 
gore negoli što je podsmjehivanje i izrugivanje ljubavi punom i marljivom 
radu i jer se naša prava obrazovanost pokazuje u tomu da se nikad ne 


smijemo na nepravom mjestu. A do takve obrazovanosti ne pomažu ni 
svjetska povijest ni prirodopis, koliko su god inače od velike važnosti — 
ne, do nje nas vodi samo vlastito razmišljanje o životu naših bližnjih. 

Susretnemo li kada dječaka sa zakrpanim hlačama koji se stidi 
ismjehivanja svojih drugova, samo mu doviknite: »Dječače, budi ponosan 
na svoju majku, pa ti nosiš najdragocjenije hlače na svijetu!« Zar to nije 
istina? Zar nije u njih utkana materinja ljubav? I nije li to daleko otmje- 
nije i ljepše negoli da su izvezene zlatom? I ako ih nosi s ponosom i za- 
hvalnošću, nisu li uistinu nadahnute hlače — pravi sastanak najljepših 
osjećaja ljudskog srca. 

SNAGA SITNICA 



DALEKOZOR I SITNOZOR 

Jeste li još kada za vedre noći bili na prostranom polju i promatrali 
tiho i neizmjerno tajanstveno zvjezdano more kako blista iznad usnulog 
svijeta? Kako se osjećamo sitni ovdje na našoj zemlji kada pomislimo da 
je i ona samo svijetla tačka u tom velikom moru! Odavna je ljepota zvjez- 
danoga neba upravljala čovjekov pogled u visine i najstarija znanost 
nije nauka o bilju (botanika) ili nauka o kamenju (mineralogija), nego 
astronomija, zvjezdoznanstvo. Najprije Su ljudi vidjeli najviše i najuzvi- 
šenije, i time se zanosili — a tek su nogo kasnije otkrili svijet sitnica i nji- 
hovu moć na zemlji. Tako možemo i vidjeti da su u svim igrokazima i pjes- 
ničkim umotvorinama pređašnjih vremena junaci malne samo kraljevi s 
grimiznim plaštevima i kraljevski sinovi — i u povijesti čulo se samo 

0 djelima velikih ljudi. 0 životu malenih stvari, po kojim zakonima dje- 
luju i što se u svijetu postizava udruženim snagama — počeli su istraži- 
vati i otkrivati tek odnedavna. 

I u vašim knjigama o pronalascima i otkrićima čitate samo o veli- 
kim muževima čiji su uspjesi zapisani u knjizi kulture, a ništa o brojnim 
jednostavnim radnicima i poslovođama koji su za vrijeme rada jedan za 
drugim polako usavršavali strojeve i na taj način često pridonijeli kao 

1 veliki. 

Ili čitate o velikim trgovcima i poduzetnicima koji su stvorili ogrom- 
na poduzeća i postali silni i bogati kao kraljevi. Danas su stali otkrivati 
svijet malenih ljudi. Nedavno sam pročitao knjigu koja opisuje kakr naj- 
veće trgovačko poduzeće u Engleskoj uzdržavaju i vode dva milijuna pri- 
prostih radnika. Sredinom je prošlog stoljeća uz opće podsmijevanje su- 
sjeda nekoliko siromašnih tkalaca otvorilo konzumnu prodavaonicu u ti- 
jesnoj ulici maloga mjestanca Rochdale. Da znate, konzumna prodavaonica 
je trgovina koju vode potrošači sami, a i višci se vraćaju također potro- 
šačima. Ta je mala konzumna trgovina u Rochdaleu sve više napredovala, 
u nju je stupalo sve više radnika, na sve su strane osnivali podružnice, 
i kada je bilo takvih 1.500 prodavaonica, sagradili su za svoje potrebe 
vlastite tvornice, imali vlastite prekomorske parobrode i uzeli u najam 
čitave gradske četvrti da ondje spreme ogromne zalihe robe. 

Tko danas dođe u Englesku, na svoje čudo vidi da su najljepše i naj- 
veće trgovačke kuće i najbolje uređene tvornice vlasništvo jednog miliju- 

na posve nepoznatih ljudi. I tko bude kasnije pisao povijest tvorničkog 
radnika, morat će reći da ne valja zahvaliti samo velikima nego možda još 
više vjernosti i žrtvama najmanjih što su se čitava mnoštva ljudi malo 
pomalo uzdigla iz bijede i neznanja. ^ ' 

Znate li na što me uvijek podsjeća taj izvještaj o ovim siromašnim 
'''• tkalcima? Na povijest koraljnog otoka koji se iz tamne morske dubine 
poslije dugotrajnog djelovanja najsitnijih životinjica polako uzdigne iznad 
morske površine i itu polagano postane prebivalište živih bića. Jeste li 
možda pročitali povijest takva otoka? Kako se često 700 metara ispod 
morske površine čvrsto zasjedne koraljna hobotnica i zatim sve dalje 
raste dok na koncu iznad površine vode ne strši kolut grebena. Ako se 
taj obruč zatvori i onemogući dotok morske vode, iz slanog nastaje pola- 
gano slatkovodno jezero koje se vremnom presuši. Iz istrunulih biljki, osta- 
taka koralja i morskoga pijeska nastaju plodna tla, na obali izraste ko- 
kosov orah, dolete ptice i donose sjemenke žbunja i stabala iz dalekih 
krajeva; svaka plima, napose svaki vjetar donese nešto novo dok sav 
otok ne obraste biljkama i drvećem, i napokon osvane čovjek da se naseli 
na otoku što ga je izgradila koraljna životinjica, maleno nježno biće naoko 
skoro slično kapljici mlijeka. 

Još je veličanstvenije množenje najsitnijih djelića u svijetu bakterija 

— čitav svijet koji su otkrili tek sitnozorom. »Svijet u kaplji vode« mogli 
bismo nazvati sastavak u kojemu se opisuje djelovanje i život ovih naj- 
manjih bića. Jeste li možda dobrim sitnozorom promatrali kaplju iz lokve. 
Tu upravo vrvi bezbroj malenih bića, odjednom se raspolove — nove se 
životinjice za nekoliko trenutaka qpet raspolove, tako da si možete pred- 
staviti do kojeg se ogromnog mnoštva razmnože. Izračunali su da iz jed- 
noga takvog bića koje se može vidjeti samo sitnozorom koji povećava^ više 
od tisuću puta, u jednom satu nastane 16 i po milijuna bića, a u četiri 
i po dana, ako imaju dovoljno hrane, toliko milijuna da bi ti sitnoživi is- 
punili sva svjetska mora. Ako pomislite na to, tada ćete razumjeti, ka.-vie 
silne učinke u cijelom gospodarstvu prirode izazivaju ova najsitnija Inča 

— upravo tim načinom koji se u računstvu zove množenje. Što te malene 
bakterije mogu usmrtiti ljude i životinje — treba pripisati samo neiscrpi- 
vom razmnožavanju tih sitnoživa. 

Otkako su to sve sitnozorom otkrili, stali su općenito uvažavati zna- 
čenje koje sitnica ima na svijetu. Takosunpr. nekada mislili da su velike 
preobražaje na površini zemlje izvršili silni lomovi — dok danas sve više 

prevladava mišljenje da su sve promjene samo posljedica postepenog 
umnožavanja najsitnijih učinaka. 

Možda će se s vremenom sve više vidjeti da se i u životu ljudi sve 
veliko ne postizava i ne osigurava velikim potresom i ogromnim vatro- 
metom, nego strpljivim i savjesnim sitnim radom. 




SAMO SITNICE 



U našoj je gradskoj četvrti jednom buknuo veliki požar i pri tom 
su se neki vatrogasci iskazali takvim junaštvom da je o njima govorio sav 
grad. Idućeg sam dana vidio malena dječaka; trčao je noseći cijev i ma- 
lene ljestve i kad sam ga upitao što time hoće, odgovorio je: »Rado bih 
postao junak.« 

Većina dječaka sanjari o tomu kako bi izvršili velika djela o kojima 
bi govorio sav svijet. I budući da u svojim knjigama uvijek čitaju o veli- 
kim ratnim podvizima i junaštvima, o putovanjima istraživača i o sličnim 
stvarima, misle da je sve dobro na svijetu samo posljedica takvih velikih 
djela i da je to glavna stvar. U životu ćete, međutim, vidjeti da samo 
neznatan broj ljudi ima priliku da izvrši velika djela. Kod nas gotovo 
nema medvjeda i vukova da bi ih mogli ubijati, i ratovi su rjeđi a i kod 
spašavanja prigodom velikih požara sudjeluje ih samo malo. I to je dobro 
jer kod velikih djela ljudi vrlo rado zaboravljaju da najveće stvari u svi- 
jetu vrši u tišini nesebična požrtvovnost. Zato su u skrovitosti izvršena 
djela zapravo najveća junaštva, jer ih ne prate ni lovor -vijenci ni javno 
priznanje. 

U prijašnjim vremenima, dok su Indijanci prebivali sve onamo do 
slapova Nijagare, bio je običaj da svake godine velikom duhu žrtvuju naj- 
ljepšu djevojku i nju bi divno ukrašenu pustih u čamac niza slap gdje se 
razmrskala o Stijenama. Čovjek bi pomislio da je to junaštvo kome nema 
premca. No kažem vam da je katkada lakše voziti niza slap negoli živjeti 
i svakog dana velikom duhu žrtvovati svoju malu glupu tvrdoglavost. 
Svladati se jedan jedini put te moliti oproštenje onda kad je to nekomu 
preko mjere teško, čini mi se mnogo hrabrije nego ne znam kako veliko 
djelo izvršeno u opojenosti slave i općeg oduševljenja. 


131 


I danomice u kući brižljivošću i susretljivošću miriti uzrujanu braću 
i sestre, pa i uznemirene odrasle — ne iziskuje ništa manje požrtvovnosti 
i napora negoli ga treba za junačka djela spašavanja kod velikog požara. 

I mnogi koji je u kiši taneta i bojnom metežu pokazao čudesnu hladnokrv- 
nost i hrabrost, nije poslije imao snage da u vlastitoj kući pokaže svoje 
junaštvo odričući se nečega i žrtvujući se malo, jer pri tom nije svirala 
pukovska glazba i nisu dijelili odlikovanja. 

Čitao sam u nekoj pripovijetki kako je u maleno ribarsko selo na 
obali Istočnog mora došao bogat čovjek da ondje u tišini provede nekoli- 
ko dana. Uveče je u gostionici upitao ne bi li mu možda tkogod razmijenio . \ 
hiljadarku. Gostioničar koji još nikada u životu nije vidio hiljadarku, re- 
če: »Time ne možete ovdje ništa platiti, ovdje morate sve platiti sitnim 
novcem.« Kada su zatim u gostionicu došli drugi seljaci, pokazao im je 
gostioničar novčanicu i upitao ne bi li je možda oni mogli razmijeniti. Na- 
smijali su se i rekli: »Što — hiljadarka? Uopće ne postoji!« I s nepovje- 
renjem su promatrali stranca. Nadošlo je još nekoliko ribara koji su ta- 
kođer držali da u najboljem slučaju postoje stotinjarke, a i one su vrlo 
rijetke, tek se po koja izda svake stote godine, kada vlada raspiše zajam. 

I kad je unišao u svoju sobu, čuo je gdje je netko dolje rekao: »On uopće 
nema novaca, varalica je, moramo ga izlemati da postane mekan kao 
pamuk.« To naravno nije dočekao, nego je prije izlaza sunca skočio kroz 
prozor i jurio preko livada što su ga noge nosile, dok nije konačno po- 
slije sedam sati stigao u malen grad gdje je mogao razmijeniti novčanicu. ' 
Ondje si je dao natrpati dvije velike vreće pune samih novčića; unajmio 
kola i dovezao se opet u ribarsko selo, gdje je gostioničaru platio večeru 
samim sitnim novcem. I ako nije umro, živi još i danas. 

Što zapravo mislim s ovom pripovijetkom? Ništa drugo, nego da je 
i naš svakidašnji život ovakvo ribarsko selo gdje ljudi na hiljadarke to 
znači na velika junačka djela samo klimaju glavom i nepovjerljivo gleda- 
ju. 0 ovakvim su velikim junačkim djelima većinom čitali samo u knji- 
gama, ali u životu nisu doživjeli. Zato smatraju da nešto takvo uopće ne 
postoji. Ne vjeruju ni u čovjekovu ljubav i dobrotu, kad bi je netko rado 
pokazao samo u velikim činima, a ne u svagdanjim sitnicama. Samo ka- \ 
žu: »Varalica je, namlatit ćemo ga da postane mekan kao pamuk!« I u 
pravu su! Velika djela onoga koji svoje plemenitosti' ne zna promijeniti u 
sitan novac, pobuđuju sumnju da nisu posve ispravni, pa je za nj najbolje 
da noću siđe kroz prozor i nestane, a vrati se tek kada svoju ljubav prema 
ljudima sa sobom nosi u sitnom novcu. Zamislite čovjeka koji je cijeloga 

dana neuljudan i grub sa svojom ženom, a naveče joj kaže: »Da kod nas 
bukne požar i da ti za vrijeme vožnje padneš iz čamca u vodu, oh, kako 
bih rado izgorio ili utopio se da te spasim!« Ili kad bi sin kazao bolesnoj 
majci: »Ne mogu ti sada čitati, ali ako liječnik zatraži moju krv za tvoje 
zdravlje — spreman sam odmah.« Ima zaista veoma mnogo ljudi koji su 
sposobni za požrtvovnost u velikom, ali na samozataju u malom uopće 
ni ne misle, ne razumiju je. Pa ipak — da li će naš život biti raj ili pa- 
kao, zavisi o tisuću sitnica, a ne o velikom vatrometu ljubavi: i kako dje- 
vojka ujutro uđe u sobu, kako pozdravi, kako postavi cvijeće na stol, po- 
sjeduje li dar da s bezbroj malih susretljivosti i obzira širi osjećaj ugod- 
nosti i kako prima i izvršava male naloge. I radost majke zavisi o tome 
da li dječak svoju zahvalnost i nježnost znade razmijeniti u sitne dnevne 


pažnje i znakove svoje ljubavi i poštovanja ili ih nerazmij enjene sakriva 
u svom srcu kao hiljadarke u novčaniku. [“kn jižnica 

MORNARI KOJI 


U blizini je španjolske obale za vrijeme velike oluje udario engleski 
parobrod o hridine i potonuo. Čamaca za spašavanje bilo je na žalost sa- 
mo za žene i djecu, pa je veći dio putnika i posade morao ostati na paro- 
brodu koji je tonuo. 

Kada su spašeni putnici prevalili već dobar dio puta, začuli su 
najednom oduševljeno pjevanje. Dolazilo je s olupine parobroda. Vidjeli 
su sve muškarce gdje stoje na prednjem dijelu palube i pjevaju pjesmu: 
»Bože, čuvaj kraljicu!« Tako su potonuli oni ondje ne u divljem očaju ni 
s psovkama, nego kao ljudi kojima smrt ne može ništa — lijepo i junački! 
Oni u čamcima gledali su ukočeno onamo prijeko blijedi i bez riječi, ne- 
izrecivo uzbuđeni. Za cijelog života nisu zaboravili ono pjevanje. I ako 
su kasnije u životu počinili nešto nelijepo ili sitničavo, uvijek im se poja- 
vila misao: Zar njihova smrt nije bila ljepša od našeg života — kamo sre- 
će da smo i mi potonuli zajedno s utonulim zborom! 

što je konačno tako uzvišeno u njihovoj smrti? Svakako to što se, 
smrti posvećeni, nisu dali slomiti od straha pred zadnjim časom i što su 
se pred neizbježivim krajem vladali tako predano i plemenito da je svatko 
morao priznati: nisu se radovale i pobijedile divlje elementarne sile, nego 
čovjek. Pobijedio je čovjek. 

Zacijelo i vi tako mislite, i divite se ljudima koji su nam ostavili 
takav primjer. A mislite li možda da ih možemo nasljedovati samo onda ' 
kada udarimo na hridinu i više ne vidimo spasa? Ili mislite da se ono - 
što je zaista junačko na pobješnjelom oceanu, ne bi moglo učiniti i u sva- I 
kiđašnjem životu? 

Izvršiti mirno i dostojanstveno teške i neugodne stvari — to je ono 
što nam pokazuju oni mornari, a za to se pruža prilika na svim stranama. : 
Uzmimo posve svagdanji primjer, da smo bolesni. Zar ne mislite da se 
tada pruža upravo divna prilika da pokažemo veliku snagu čovjeka i uz- 
dignemo se iznad neprilika, bolova i nevolja u bolesti mjesto da nepresta- ’ i 
no jadikujemo, mrmljamo i budemo razdražljivi. 

Moramo podnositi što se ne da promijeniti, ali strpljivo i veselo, 
da nas zadrže u lijepoj uspomeni svi oni koji nas njeguju ili dolaze u 
blizinu. 

Idem još dalje. Često sva djeca nemaju prilike da budu dugo i teško 
bolesna. Ali od tisuća malih neugodnosti i poteškoća ne ostaje nitko po- 
šteđen. Počnimo od najmanjega: moramo pojesti zagorjelu juhu. Nekako 
je pojedeš ako ti to narede roditelji, ali se pri tom kreveljiš i uzdišeš! 

Ne mislim da bi djeca, mjesto da uzdišu, trebala pjevati: »Slava pobjed- 
niku!«, ali bi ipak trebali misliti na to da je čovjeku dana kraljevska moć 
da čak u zadnjim trenucima i u najtežim bolovima sačuva plemenito dr- 
žanje i čvrstoću obraza, pa ako na to misle, trostruko će se zastidjeti što , 
su klonuli već pri zagorjeloj juhi. 

Ili im majka naredi nešto vrlo neugodno. Mjesto da s drugima pođu 
na šetnju, moraju kod kuće čuvati najmlađeg bracu ili obaviti kakav drugi * 
dosadan posao u kući. Sigurno ćete se sjetiti različitih takvih sitnica koje 
doista nisu tako strašne kao spomenuti brodolom na španjolskoj obali. Ako 
vas je, dakle, potresao primjer potopljenih mornara i vi biste ih željeli 
nasljedovati, tada vam zaista ne preostaje ništa drugo nego da vam ovaj j 
primjer postane uzorom u svim malenim neprilikama i teškoćama svag- < 
dašnjice. 

I upravo zato što nešto veliko polako nastaje iz malenih stvari, doći | 
će do toga da i vaš lijep primjer, što ste ga u tisuću sitnica dali, stane 1 
sjati — kao jedno veliko junačko djelo, i vaš će se život pojaviti pred : 
ljudima kao lađa u oluji s koje se preko divljih valova razlijegala pje- j 
srna junaštva. 

NA GROBLJU 



Sigurno ste već vidjeli grobove slavnih muževa ili žena. Svi su oba- 
suti vijencima, svuda naokolo raskoš cvijeća, stotine i stotine ljudi dolaze 
onamo svake godine da osvježe uspomene na njihov veliki život, na nji- 
hov se rođendan u svečanom govoru opet iznosi njihova slika pred žive. 
I s pravom, jer njihov primjer svijetli kao zvijezda u tamnoj noći, i mnogi 
koji su na tom da zdvoje, ponovno se dižu pri pomisli na onu snagu kojom 
su oni svladali najstrašniju sudbinu. Zatim vidite i druge grobove — poči- 
valište jednostavnih ljudi koji su preminuli tek nedavno ili pred nekoliko 
godina — i oni blistaju svježim cvijećem i često se vidi gdje kraj njih sto- 
je ili kleče oni koji ih oplakuju. A zatim vidite također grobove s izlizanim 
spomenicima i starom godišnjicom, i s malo podivljalih ruža, nerijetko po- 
sve obrasle busenjem — nema više nikoga da ih njeguje, često tada po- 
mislim koliko mi svi dugujemo ljudima na čije grobove nitko više ne do- 
lazi: ovdje leži tiha žena koja je davno umrla, posve nepoznata žena koja 
je mnogo prepatila, radila za druge i kimila se — koja je oprostila svima 
koji su joj nanijeli nepravdu i preminula s blagim smiješkom na usnama. 
I vi držite da je sada njezin grob osamljen i da je i njen spomen predan 
zaboravu? 0 ne, ona još uvijek živi iako nitko više ne zna za njezino ime. 
Ako se kada svladate u srdžbi i najednom vam iz ojađena srca izroni ple- 
menita misao ili sućut, budite uvjereni da proizlazi iz velike riznice lju- 
bavi koju su malo pomalo zgrnuli najtiši ljudi, često u životu odbačeni 
i ismjehivani, ali su poslije svoje smrti pobudili u srcima i najsurovijih 
ljudi tihu čežnju za svime što je dobro, i ostali vječno nezaboravni. Oni 
su kao nevidljivi zbor čija melodija tiho zvuči svijetom i često se prečuje 
kada čovjek buči u strasti — ali u tihim časovima opet se javlja i zove u 
visine. Ljudi rade često krivo, ali nema čovjeka koji ne bi poslušao gla- 
sove ovoga zbora. I ako danas mirno spavate i ne morate se bojati da će 
vam noću zapaliti kuću ili odvesti majku da je spale na lomači kao vješti- 
cu, kako je to bivalo u Srednjem vijeku, budite uvjereni, da ne dugujete 
zahvalnost samo velikim muževima koji su se javno borili protiv toga 
zla, nego još više tisućama i tisućama nepoznatih žena i muževa. Upravo 
su ovi tihim i skromnim životom umjeli u svoju okolicu riječi milosrđa, 
budili smisao za dobrotu i malo pomalo svojim sitnim zrakama svjetla 
odagnali tamu. 

Pa ako danas tko, kraj velikih napasti, ostane pošten i ne da se 
podmititi, ako služi istini i kloni se laži, ne duguje zahvalnost samo veli- 
kim junacima nepođmitljivosti nego napose i jednostavnim, tihim ljudima 
koji su bez ikakve časti i priznanja u najbjednijem zvanju i loše grijanim 
sobama ostali čvrsti i pošteni u riječi i pod svaku cijenu — pouzdani 
poput zvijezde stajaćice i nepokolebiv oslonac za cijelu okolinu. 

Umrli su, njihove su slike s ozbiljnim, svečanim izražajem lica vi- 
sjelo zatim pola stoljeća iznad divana i prodorno gledale svoje unuke 
ozbiljno i pune čara čiste iskrenosti; sada ne govori živima o njihovu ži- 
votu nijedna knjiga, nijedan križ i nijedna ruža, a ipak su oni naši od- 
gojitelji i pomoćnici — jer slika vjernoga života ostaje zauvijek neizbrisi- 
va i trajna iako kroz redove potomaka prolazi bezimena i nepoznata. 

LJUDSKO DRUŠTVO 



f 

„TO SE MENE NE TIČE” 

»što se to mene tiče?« veoma je proširena uzrečica. Ima mnogo ljudi 
čije srce i sućut ne sežu preko plota domaćeg vrta, kod nekih se ljubav 
i pravednost zaustavljaju kod graničnog stupa, a kod drugih je granica 
njihove čovječnosti kada stupe na područje naroda druge boje. Ako ih 
zbog toga pozoveš na odgovornost, začude se veoma i uopće ne razumiju 
zašto bi samo i jednu misao i iskricu sućuti trebalo utrošiti za ljude koji 
bivaju daleko od njih. što nas se oni tiču? što im dugujemo? 

Ovakve mi se tjesnogrudne duše uvijek čine kao ljudi koji ne znaju 
ni sricati slovo po slovo, a kamoli čitati. U početnici i novini još nekako, 
ali u životu nikako. Malne svaki od naših predmeta za uporabu i svaki 
komad naše hrane nosi tragove rada ljudi izvan naše domovine i druge 
boje kože. Uzmite samo zemljovid u ruke i krenite na put po svom stanu 
pa se upitajte, ne vode li vas pojedini predmeti i živežne namirnice u sve 
zemlje koje su uopće zabilježene u vašoj zemljovidnoj knjizi, ili nećete 
li gdje naići na narod koji barem nešto ne čini za vaš život. Tko zna či- 
tati koliko ljudskog napora iz svih krajeva zemlje ima u svim onim pred- 
metima, tko zna odgonetnuti ljudski život i trpljenje što se krije u samom 
jednom takvom, vidjet će da su domaći i gradski zid i međašnji stupovi 
samo umjetne granice: ljudi su naime iz najudaljenijih krajeva već odav- 
na prešli preko svih plotova, pomogli su sagraditi kuću, urediti vrt, izra- 
diti oruđe, pomogli mu presti, tkati i vesti odijelo, ubirali su, lovili, hra- 
nili, želi, i često iz daljine preko mora dovozili hranu. 

Uzmite npr. u ruke samo sićušnu šibicu i zamislite koliki si ljudi i zem- 
lje pruže ruke pri njenoj proizvodnji! U omorikinoj šumi dobiva svoj trup; 
u tropskim krajevima sakuplja se s drva smola da se njom premaže njena 
glavica, iz sicilijskih rudnika dobiva se sumpor koji zajedno s fosforom 
čini glavicu tako upaljivom, i fosfor na koncu čuva kemičar pod ključem 
u svom laboratoriju. Da vam pričam o bijedi sicilijskih dječaka koji gube 
zdravlje u rudnicima sumpora, biste li još mogli mimo zapaliti svjetiljku 
i sjesti k stolu i kazati: To nas se ne tiče? Ne, dječak je među vama, 
uživate dio života što ga je žrtvovao, vaš je ukućanin i zaslužuje da u 
srcu osjećate s njim. Time ga naravno ne možete više spasiti, ali učeći 
misliti i osjećati širokogrudnije i zahvalnije barem sami nećete skriviti 
nešto slično, i vaš će se primjer pronositi dalje, i možda će jednom osva- 

nuti dan kad će ljubav prema dalekim ljudima postati tako velika i jasna 
da nitko neće moći ništa zaužitii dok god za njega rade jad i nevolja. 

Ispričat ću vam pripovijest iz Londona iz koje ćete posve jasno vid- '1 
jeti kako su nam najudaljeniji ljudi često najbliži i kako sami možemo '9 
doći u opasnost ako ih nepromišljeno prepustimo njihovoj sudbini. Sredi- 
nom prošloga stoljeća stanovi su siromaha na istoku bili najstrože ochje- ' 
ljeni od stanova bogataša na zapadu. Nitko se sa zapadne strane nije bri- n 
nuo za one u istočnom dijelu grada — bilo je kao da ocean leži između 
polovica grada. Uto se odjednom u zapadnom dijelu pojavio čitav niz za- \ 
raznih bolesti. Kad su tačnije istražili, otkrili su da su prenesene s istoka ’ 
i to s odijelima i kaputima što su ih šivali u krojačkim radionicama u is- ' 
točnom dijelu i zatim donosili u zapadni dio grada. Te su radionice bile 
prave jazbine bijede i bolesti: čitava je obitelj često stanovala, kuhala, 
spavala i radila u jednoj jedinoj sobi, pa ako je oboljelo dijete, odjeću 
su usprkos tomu mimo prostirali po njegovu krevetu, te drugdje nije ni 
bilo mjesta. Tako je nevolja istočnog Londona došla u zapadni London — d 
jednostavno za to jer je istočni London radio za zapadni. Tada su oni u 
zapadnom dijelu grada progledali od kolikog je značenja za njih kakav 
život provode siromasi istočnog dijela i kako se zapuštenost njihovih bliž- j 
njih počinje osvećivati na njima samima. 

Možda ćete pitati: Da, a kako da iskažemo svoju ljubav prema da- ] 
lekim ljudima? Pa ipak ne možemo svakom čovjeku koji radi za nas ria 
nekom od pet kontinenata, pokloniti srce i misli? Ili čak stvarno pomoći? I 
Ložimo li npr. ugljenom iz Engleske i nosimo vunu iz Australije i jedemo 
govedsko meso iz Amerike ili kruh od ruskog žita, riblje ulje od Eskima 
— zar to ne bi iziskivalo polovicu našega života kada bismo htjeli samo 
propitati za zdravlje svih onih ljudi koji rade za nas? Zar ne bi ljubav 
prema bližnjemu ipak bila prikraćena od same ljubavi prema najudalje- 
nijima? Sigurno — ali tako ni ne mislim. Nego kao što u pobožnoj molitvi 
obuhvaćamo sve one koji su nam mili i želimo im dobro, a da pri tom 
nikoga po imenu ne spominjemo, tako trebamo svojim bratskim i zahval- 
nim osjećajem obuhvatiti i najudaljenije i najzadnje — a da ni ne pozna- 
jemo svakoga od onih, čiji je duhovni i tjelesni rad utkan u naš život. 

Ne možemo pomoći svakomu, ali kako saobraćamo s ljudima koje 
nam na put života nanese sudbina i kako ćemo upotrijebiti svoj utjecaj u 
domovini, ovisi o tomu, jesmo li u srcu osjetili i izrazili želju da ih prati 
blagoslov. Na zemlji bi zavladao mir kada bi ga propovijedali svi ljudi; 
tada bi naime svaki i najudaljenijem i najposljeđnjemu čovjeku bio do 

kraja vjeran u svakoj riječi i svakom činu svog života i zvanja; na 
dnu njegove duše sjala bi slika bratstva svih ljudi kao dalekom putniku 
slika majke, i odvraćala bi ga od kratkovidne sebičnosti i surove naduve- 
nosti. A ljubav prema bližnjemu? Kako se ona slaže sa sveopćom ljuba- 
vi? Mislite li da bi zbog toga bila manja? Ne, što je tko osjetljiviji za naj- 
udaljenije dobročinstvo i pomoć, tko navikne ne primati ništa a da dava- 
ocu ne posveti vjernu uspomenu — taj će dobročinstva svoga bližnjeg 
primati sigurno daleko srdačnije i zahvalnije negoli neotesan čovjek koji 
uopće ne voli razmišljati o tomu što duguje drugima i kojega iz sna malko 
prodrmaju samo najveći darovi. 

Tko darova onih najudaljenijih ne osjeća i tupo prima, taj će na 
koncu i kod svojih bližnjih držati kao samo po sebi razumljivo sve što 
dobije, i ljubav će uzvraćati lijenom ravnodušnošću. 

Zahvalnost je najveća obrazovanost — što je tko zahvalniji, to više 
pozna povijest svih svojih tjelesnih i duševnih dobara, njihovo podrijetlo 
i rod — i ta je povijest za ljudsko srce kudikamo važnija od svih godišnji- 
ca velikih bitaka na kopnu i na moru. 


NAS DORUČAK 


Djeco, kažite mi, znate li barem približno, koliki ljudi moraju raditi 
da ujutro dobijete doručak na stol? I koliko biste svijeta morali proći 
da im stisnete ruku i za to im zahvalite? Tu je ponajprije kava. Odakle 
je ona? Većinom iz Brazila, možda i iz Jave ili Arabije. Pomislite kroz 
kolike ruke prođe od trenutka kad je uberu s kavina grma, prevoze preko 
mora, prže i melju, dok se konačno ne puši pred vama na stolu. 

Žito vašega kruha možda je raslo na ruskim ravnicama ili u Ame- 
rici, a želi su ga i mlatili ljudi čiji jezik uopće ne razumijete. Kad je iz- 
mlaćeno, dolazi k mlinaru i zatim pekaru koji pola noći radi da vam za 
doručak ispeče svježe pecivo. Dok još ležite u toplom krevetu, zvoni zvon- 
ce i kada kućna pomoćnica otvori, stoji pred vratima košarica s kruhom, 
a pekarski naučnik drijema na stepenicama. Pomislite zatim koliki su 
ljudi potrebni da vam priprave šećer bilo iz šećerne repe ili šećerne trske. 
Mlijeko i maslac pokrenuli su također znatan broj ruku prije negoli dođu 

k vama. I kad bih vas sada stao ispitivati tko je učinio šalice, tanjure $ 
i žlice, tko je kopao i vozio ugljen što vam grije sobe, tko je načinio stol i 
i stolice i odakle je opet dobio drvo, cijevi i lak; kolike su ruke udarale 
čekićem da sagrade vašu kuću, kolike su glave o tomu razmišljale — na- 
brojili biste zaista nepregledno mnoštvo ljudi koji vas promatraju kod do- i 
ručka. I da iz grobova ustanu svi oni koji su pronašli oruđe i strojeve 
koji danas tako lijepo i bogato vrše našu opskrbu, ne bi za njih na cijeloj 
zemlji bilo dosta mjesta. A to sve samo radi doručka jer se o ostalim obro- ; 
cima kao i o odjeći ne usuđujem uopće govoriti. 

Kažite mi sasvim iskreno, jeste li ikada ujutro kod kave na to mi- * 
slili? Ili ste samo srkali i mislili: »Hm, kako je dobra!« Znate li, da je 
jesti tako bezbrižno za čovjeka još mnogo opasnije od bržega gutanja jela? 
Tako naime čovjek navikne da. zaboravlja kako svaki ovisi o svom bliž- 
njemu i kako je sva naša vanjska sreća i udobnost i sigurnost našega 
svakidašnjeg života dar zajedničkog rada tisuća i tisuća duša i ruku. 

A tko to zaboravlja ili mu to uopće nikad ne biva jasno, taj će se vladati 
u životu kao da je sam na svijetu i svuda postupati s ljudima tako da će 
ih proći volja i radost da za njega rade. Nespretnim će rukama pokidati 
nježno tkivo darivanja i uzvraćanja. Bit će nezahvalan prema svima — ' 
jer tko je slijep na jedno oko, veoma lako izgubi i drugo — on će i ljubav 
roditelja i prijatelja primiti mirno a da prigodom dara ne misli na da- 
vaoca. 

Zahvalnost je naime plod razmišljanja i znači upravo to, da ne gu- ] 
tamo bezbrižno sve kao kit vodu, nego da vidimo kako je sve međusobno 
povezano i kako smo sami bespomoćni. Život prije ili kasnije izlučuje ne- 
zahvalne ljude kao što tijelo izlučuje strane tvari, oni ne spadaju u ljud- ■ 
ski život — sva naime izgradnja društva počiva na zajednici i uzajamnosti, 
a ljepilo je zahvalnost bez koje bi se sve moralo srušiti. I ako negdje za- ■ 
škripi i zaječi u izgradnji društva i spojevi popuste, onda možete biti si- ] 
gurni da na nekom mjestu nema dovoljno zahvalnosti. 

Stoga budite zahvalni već za svoj doručak — sjetite se barem jednom 
pekarskog šegrta koji za vas žrtvuje noćni počinak i izjutra klopoće po 
zamrznutim ulicama — vjerujte, ova će vam navika biti na blagoslov 
u cijelom životu — jer misli i maštu čovjeka navikava na to da ima pred 
očima što moguće veći dio stvarnoga života, a ne samo sitan odsječak. 
Mnoge obitelji mole prije jela: »Dođi, Gospodine Isuse, budi naš gost i bla- 
goslovi što si nam darovao.« 

Ovo je zaista lijep običaj, ali znate li također da Isus Krist blago- 
slivlje naše jelo samo onda ako sa zahvalnošću mislimo na sve one koji 
s u nam radom svojih ruku stvorili i pripremili hranu? 

Tko ovako misli o radu, neće nikada više postupati oholo i nepro- 
mišljeno gdje god imao posla s radnicima. Poštivat će i najpriprostijeg 
nadničara jer je njegov rad upravo tako nenadoknadiv za cjelinu kao 
i obračuni upravitelja — uklonit će se s puta susretne li opterećenog i na- 
prćenog radnika mjesto da mirno pretpostavi da će ovaj zaobići njega; 
ustat će u tramvaju i ustupit će mjesto radniku koji se veoma umoran vra- 
ća s rada kući i ne može više naći mjesta; neće pustiti da ljudi stoje i če- 
kaju vani na hodniku, nego će im donijeti stolicu. I skinut će pred njima 
šešir bar s tolikim poštovanjem kao i oni pred njim — ukratko: riječju 
će i djelom pokazati da pripada redovima posvećenih a ne tupoglavima 
i slijepima koji uzimaju žlicom svoju juhu i odijevaju se upravo tako ne- 
hajno kao konji u štali koji žvaču zob i mimo se daju zauzdati. 

život posvećenih je ponizan i sretan život; jer — zahvalnost čini 
čovjeka poniznim i sretnim. 


KOMU DUGUIEMO DUŠEVNI ŽIVOT? 

Vidjeli smo koliki ljudi iz svih krajeva svijeta moraju raditi za naš 
tjelesni život. A što je s duševnim dobrima, našim znanjem i našom sa- 
vjesti, s umjetninama i pjesništvom, sa svime što obogaćuje i rasvjetljuje 
dušu te osvježava i uzdiže srce? Zahvaljujemo li to samo sebi samima 
ili samo ljudima našega grada ili naše domovine? 

Počnimo sa Sv. Pismom. Zar su Mojsije, proroci i apostoli možda 
bili Nijemci ili Švicarci? Nisu li osnivači kršćanske Crkve bili ponajviše 
Rimljani i Grci? Nisu li irski redovnici bili prvi koji su donijeli kršćanstvo 
u Njemačku i Švicarsku, krčili šume i iz svojih samostana širili uljudbu? 

Promotrite zatim podrijetlo našega znanja. Liječništvo, kemija i fi- 
zika — tko zna narode, tko bi nabrojio imena svih onih koji su radili za- 
jedno na tom području? Koliki su narodi djelovali samo u najstarijoj zna- 
nosti, zvjezđoznanstvu? Kinezi, Asirci, Egipćani, Grci — i sve što znamo 
opet je plod zajedničkog zapažanja i razmišljanja svih civiliziranih naro- 
da na zemlji. Jedni uče od drugih, i kod otkrića važne zvijezde ili kod 
izračunavanja njene putanje često surađuju u isto vrijeme zvjezdarnice 
raznih zemalja. 

Danas učite da se Zemlja okreće oko Sunca i sažalno se smijete sta- 
rim vremenima kad se još držalo da Sunce kruži oko naše malene Zemlje 
Ali mislite li i na to koliki su ljudi naprezali mozak i vrteći glavom uspo' 
ređivali isvoja zapažanja dok konačno netko nije došao na misao đa bi se 
riješile sve poteškoće uz pretpostavku da se Zemlja okreće oko Sunca? To 
je bio stari Grk po imenu Aristarh. I njegovu nauku naravno bez dokaza 
nisu mogli prihvatiti, nego je morao doći drugi koji je još jednom posve 
tačno u tančine izračunao kako bi se sve dobro podudaralo kad bi se pri- 
hvatilo da se Sunce okreće oko Zemlje. To je bio Grk Ptolomej. I prije 
negoli su konačno uvidjeli da se stvarni svijet ne slaže s tom pretpostav- 
kom, prošla su mnoga stoljeća dok nije konačno poljski astronom kano- 
nik Kopernik iz Torna izveo ogroman račun u svrhu dokaza da se Zemlja 
okreće oko Sunca. Sa svoje je smrtne postelje poslao djelo papi. I odonda 
su opet prošla stoljeća prije negoli su prihvatili njegovu nauku — da, is- 
prva su spaljivali ili zatvarali ljude koji su prežestoko bez ozbira na pri- 
staše starog vjerovanja širili novu nauku. Teško je, dakle, iskupljena is- 
tina koju danas doznajete u vremenu od jedne minute. Kad bi se prebro- 
jile sve probdjevene noći koje je ona stajala od prvih početaka zvjezđo- 
znanstva dalje, njihov bi broj iznosio preko milijun noći. 

Kad ne bi bilo ovih probdjevenih noći, ne bi bila pronađena ne samo 
važna istina nego ne bi ni u našim dušama bila tako živa ni čežnja za 
istinom ni veselje prema savjesnom radu. Sve je to plod onih neprospa- 
vanih noći. Pa pomislite samo na to kako bi bilo na svijetu kad bi ljudi 
od stvaranja svijeta noću bili samo hrkali ili svetkovali i opijali se. Kad 
bismo uvijek mislili na to da sve naše znanje potječe iz tihih i svetih 
n °ći — uopće sve što je čovjeka oslobodilo i spasilo — primili bismo to 
i ne bismo nastojali s tolikom bukom i vikom provoditi svoje želje. 

Ne živimo samo od znanosti nego i od umjetnosti. Tko je od vas po- 

sjetio kakav muzej ili galeriju slika znat će što su nam i tu dali svi narodi, 
a isto je i carstvu poezije. I naši vlastiti veliki pjesnici zahvaljuju velik 


dio misaonog bogatstva darovima što su ih primili od Engleske, Francu- 
ske, Italije i Grčke. 


Nema nikakve sumnje da u našim žilama kola krv cijeloga čovje- 
čanstva. Nismo sami — ne možemo se od njega odijeliti, ono je naša za- 
jednička majka. Na to moramo uvijek misliti gdje god susretnemo jedno 
od njene djece — našu braću i sestre. 




DOMOVINA 

Sigurno se čudite, što vam uopće još nisam govorio o ljubavi prema 
roditeljima. Nisam to učinio zato jer ne smatram potrebnim još govoriti 

0 tomu. S onim koji ne ljubi svoje roditelje, nije moguće ni razgovarati. 
Bilo bi kao da govoriš kamenu. Kako naprotiv možemo ljubiti roditelje 

1 što učiniti da im dokažemo svoju ljubav — o tome ćemo još štošta kazati. 

Kao što dosada nisam ništa progovorio o zapovijedi, ljubavi prema 
roditeljima, upravo tako ne bih zapravo trebao govoriti ni o ljubavi prema 
domovini. Ne mogu naime zamisliti čovjeka koji ne bi svom dušom bio 
odan rodnoj grudi i domaćim ljudima, čovjeka, koji ne bi ljubio narod 
čije je biće i dah udisao od malenih nogu, u čijem mu je jeziku rečena 
prva nježnost i utjeha, narod, čiji su mu ljudi kao braća i sestre, jer ga 
s njima vezuju zajedničke uspomene, zajedničke slave i zajednička žalost. 

čovjek nije dijete samo svojih roditelja nego i dijete svoje domovi- 
ne, svog naroda i njegove povijesti, i zato se iz sve duše slažemo s riječi- 
ma Schillera: »Domovini dragoj se pridruži — od sveg joj srca odan budi!« 

Budući da je za svakog čovjeka od svega najprirodnije da ljubi i vi- 
soko štuje domovinu, za nas je sve veoma važno i da pripazimo na to da, 
u ljubavi prema svojoj domovini, ne postanemo možda nepravedni i drski 
— prema ostalim zemljama. Upravo zato što nam obzir i pravednost pre- 
ma drugim narodima nije nešto naravno — moramo svoje osjećaje dub- 
ljim razmišljanjem odgajati i proširiti. Na što prije svega mislim s tim 
dubljim razmišljanjem? 0 kakvoj smo vrsti nepromišljenosti govorili tako 
mnogo za vrijeme posljednjih sati? Vidjeli smo kako su mnogi ljudi krat- 
kovidni time što vide samo svoje najbliže dobrotvore, a ništa ne slute 
o tisućama dalekih dobrotvora kojima duguju ljepotu i sigurnost svog ži- 
vota. Kraj takva neznanja nije nikakvo čudo što u svojim srcima ne osje- 
ćaju nikakvu zahvalnost prema tim dobrotvorima. To vam je upravo tako 
kao kada za Božić dobijete na dar kakav divan dar. Ne pogađate od koga 
je došao, pa tako naravno ne možete davaocu ni iskazati zahvalu ma da 
s tajanstvenim licem stoji kraj vas. Padne li zastor i otkrijete li ga, za- 
grlit ćete ga. U toku posljednjih smo sati skinuli veo s tisuća dalekih do- 
brotvora koji hrane i darivaju vaš tjelesni i duševni život. Ne možete ih 
stisnuti u svoj zagrljaj, ali zar ne — u srcu osjećate toplinu i zahvalnost 

u tolikoj mjeri da nikada više ne ćete govoriti o njima prezirno ili i lepri- I 
jateljski ili vladati se kao da je vaša domovina sve samo od sebe i da nikome 
ništa ne duguje i ne treba se ni na koga obazirati. Takvu vrst govora pre- 
pustit ćete onima koji još nisu progledali, slijepima i kratkovidnima, što 
je čovjek obrazovaniji to je i skromniji, toliko naime više znade kako malo 
duguje samome sebi i kako je velik broj njegovih dobrotvora. To vrijedi 
i tada kada govorimo o vlastitoj domovini. 

ODGOVORNOST 



r 

ZAR SAM JA ČUVAR SVOJEGA BRATA? 

Kada roditelji polaze na đulju šetnju i ostavljaju vam na čuvanje 
maloga brata, kažu: »Pouzdajemo se u tebe, sad si odgovoran za to da 
mu se što ne dogodi.« 

što znači biti odgovoran? To znači: Ako mu se za to vrijeme što 
dogodi, ti si kriv jer od tvoje pažnje ovisi da ne učini nešto čime si može 
nauditi — ili da možda ne pobjegne od kuće i izgubi se. Ali jeste li odgo- 
vorni i onda, ako udari nevrijeme i ubije ga u sobi? Zašto niste odgovor- 
ni? Jer nije u vašoj ruci ako udari grom. Bit ćete dakle odgovorni samo 
ako uzrok nesreće leži u vašoj nemarnosti ili pogrešci. Zar mislite da ste 
odgovorni za svoje sestre i braću samo onda kad vam ih majka posebice 
povjeri na čuvanje? Možda mislite da ste odgovorni samo za njihovo tije- 
lo? Sigurno ne. Kao što sunce neprestano osvjetljuje i grije zemlju, tako 
i vaš primjer neprestance izlijeva snagu koja druge krijepi i potiče na 
dobro ili zlo. Kažete ili učinite li nešto dobro i plemenito, upravo je tako 
kao da pružite bratu ili sestri ruku i pomognete im; učinite li zlo, opet 
je tako kao da ste im podmetnuli nogu da padnu. Zapravo, niti jedan naš 
čin nije sakriven, jer je cijelo vaše vladanje i sve vaše navike su ujedno 
dar drugima. Možete li mi navesti kakav primjer? Zar ne, ako tko nepri- 
stojno govori, sablažnjava druge, i ako dolazi k stolu ili u školu uprljanih 
ruku, zavodi još i druge da čine isto. Radio čovjek što mu drago, uvijek 
se obazire oko sebe i zadovoljan je kada vidi da i tkogod drugi radi isto. 
Da, čovjek zna u kolikoj je mjeri on sam kralj na koga gledaju drugi i pre- 
ma komu se ravnaju, vladao bi se posve drugačije i pograbio bi svoje 
žezlo da ljude izvuče iz blata i svađa. Jeste li vidjeli kako je već samo 
zijevanje zarazno, a da nikoga namjerno ne oponašamo? čini se kao da 
je od čovjeka do čovjeka provedena provodna žica koja se brine za izmje- 
nu ma da na to i ne mislimo. Mogao bih vam navesti još mnogo primjera, 
no bit će bolje ako sami promatrate i po tome se ravnate. Svakako vidite 
da je svatko čuvar svoga brata sve ako posebice i nije imenovan za to. 
A možemo ga dobro čuvati samo ako znamo da on mnogo zapaža kod dru- 
goga i kako je zarazno sve što činimo ili kažemo. 

Pri čuvanju ne radi se samo o tomu, da sam daješ bratu dobar pri- 
mjer, već da ga i sačuvaš od napasti. Ako vam npr. nalože da pripazite 
na to da mališan za odsutnosti majke ne pokvari želudac ili da si ne slomi 

nogu, hoćete li tada postaviti na stol tanjur s čokoladom ili dopustiti da 
se igra na stepenicama? Ne, naprotiv, -vi ćete sakriti slatkiše i bilo što pri- 
čati ili zabaviti ga igrom, da odvrati misli od svih zlih i pogibeljnih stvari. 

Budući da nemate čuvati samo želudac i noge svog brata nego i nje- 
govo srce i dušu — ne morate li biti još mnogo oprezniji? Zamislite samo, 
da vaš brat zna biti veoma naprasit i vaši se roditelji boje da bi mu to 
kasnije u životu moglo donijeti mnogo nevolja. Ako ste sam s njime, kako 
ćete ga čuvati? Hoćete li ga neprekidno dražiti da mu naglost sve više 
postane navikom? Ne, vi ćete izbjegavati svaku prigodu i odvraćati ga od 
svega što bi ga moglo razdražiti, jer bi vas inače mogli jednom pozvati 
na odgovornost ako se to nagnuće izrodi u bolesnu naviku koja će mu 
ogorčavati život. 

Kada sam jedne nedjelje -u pouci dječacima rekao da bi se trebali 
svladavati i da se ne smiju grubo otresati na sestru, opazio sam kako su 
se djevojčice okrenule prema njima, kao da su im htjele reći: »Eto, vidi- 
te, vi obješenjaci, sada imate, dobro vam je rekao!« 

Kasnije sam saznao da je sestra cijelim putem kući štipala svoga 
brata govoreći mu: »Svladaj se!« To zvuči veoma zabavno, ali ipak treba 
shvatiti veoma ozbiljno jer pokazuje da sestre nisu ni pomislile na to da 
su i one odgovorne za navike svoje braće. Ako sestra neprestano muči 
i draži brata i on se više ne -može svladavati, tada je i ona kriva da bijes 
u njemu postaje sve neukroćeniji. 

Pričao sam vam jednom o Pestalozzijevu snu budućnosti: Želio je 
da se u buduće kažnjavaju i zatvaraju ne samo lopovi, nego da ih ondje 
poslužuju svi oni koji su ih naveli na zlodjelo. A sada zamislite: ako biste 
vi dražili brata tako često da uzrujanost i naglost u njemu postanu čvrsto 
ukorijenjene navike te on kasnije u Ijutini počini nešto zbog čega bi mo 
rao u zatvor, zar vas ne bi pekla savjest? Ne biste li pomislili da biste 
i vi morali sjediti na optuženičkoj klupi jer se njegova razdražljivost 
uslijed vašeg postupka sve većma pojačavala? 

Možda se iz Odiseje sjećate čarobnice Kirke koja je Odisejeve dru- 
gove čarobnim štapićem pretvorila u svinje. Svaki čovjek zapravo ima 
ovakav štapić kojim može pretvarati ljude koji s njime dođu u dodir. Tko 
je sam nečist svojim vladanjem, vrlo lako pretvara svoje bližnje u pra- 
senca. Mnoge djevojčice neprestanim bockanjem i draženjem svoju braću 
pretvaraju u bijesne ili podivljale bivole. Zato kažem: Nisu samo sestre 
povjerene na čuvanje braće, već i braća sestrama, čak ako su one i mno- 

oo mlađe. Da li će naime brat postati ljubezan i plemenit čovjek, ne 
zavisi samo o njegovim prirođenim osobinama i njegovom odgoju koji su 
mu dali roditelji nego i o tome da li njegova braća i sestre nastoje kucati 
na njegove dobre osobine i ne dražiti divlje i grubo -u njemu. Jer što ga 
češće draže, to jače postaje u njemu divlje i grubo upravo kako i mišić 
biva snažniji što se više vježba ili -kolosjek dublji što se više vozi po 
njemu. 

Sjetite se kako je čovjeku kada naveče prije nego zaspe mora ka- 
šljati. Ugušimo li kašalj, odmah nam je lakše — ali svaki put kada zaka- 
šljemo, ugušivanje biva -teže, jer se vrat -svakim -novim kašljem sve više 
crveni i podražava. Tako je i s naprasitošću. Svaka nova provala srdžbe 
oteščava gušenje iduće provale jer su živci sve osjetljiviji i nesposobniji 
za otpor. Zato bi trebalo veoma obzirno postupati s razdražljivim ljudima. 
Ali mnoge sestre postupaju često sa svojom braćom kao s psima na lan- 
cu; htjele bi ih razdražiti da zalaju, pa im stoga dovikuju »-š, -š«. Ne čini 
li vam se da je mnogo ljepše ako sestra uvijek tiho za sebe govori: »Bit 
ću čuvarica brata«? 


ODGOJ MLAĐE BRAĆE I SESTARA 


Znate li što urade Indijanci, kada žele pripitomiti divlje slonove? 
Zatvore ih s pitomim slonovima i u njihovu društvu divlji slonovi za krat- 
ko vrijeme postanu pitomi. Kod ljudi bi zapravo trebalo biti također tako. 
Ako su otac i majka odgojili jedno ili dvoje djece, čovjek bi pomislio da 
uopće ne trebaju voditi brige o odgoju ostale djece pouzdavajući se da će 
ukroćeni odgojiti divlje. Na žalost, to biva rijetko. Često naime divlji slo- 
novi podivljaju još više uz pripitomljene, jer im zlorabeći svoju snagu 
otimaju igračke i knjige, draže ih i zapovijedaju im kao da su njihova 
tegleća stoka, često su stoga mlađa braća i sestre ma šteti. Loša je to ško- 
la za život, jer roditelji više ne dospijevaju baviti se toliko svakim pose- 
bice i paziti na njega kako su to radili kod prvorođenca. Starija ih braća 
i sestre -također ne upućuju na dobro, pa se -tako lako izrode u prave bes- 
posličare i nauče sve moguće stvari, što se kasnije ne da više iskorijeniti. 
Ako, dakle, tkogod između vas misli da bi stariji već iz ljubavi prema ro- 

diteljima morali posvetiti svu skrb odgoju mlađe braće i sestara, rado 1 
bih mu nešto savjetovao. Sigurno ćete već znati da takav odgoj nije posve 1 
jednostavna stvar. Pa svome mlađem bratu ne možeš reći: »Dođi da te 
odgojim, evo ti pljuske — jer si lagao, i još jedna — jer si bio sladoku- 
sac.« Možda je potrebna čak veća umjetnost negoli je ona roditelja; na- | 
porom naime moraš najprije zadobiti ono poštovanje koje se roditeljima 
iskazuje već po naravi. Zato je od veoma velike važnosti da starija braća 
i sestre ne traže odmah da ih mlađi moraju slušati. S time je igra već 


unaprijed izgubljena. U mlađima se odmah probudi sumnja da je stari- 
jima stalo samo do toga kako bi zapovijedali i vladali — i to im je mrsko. 
Ne — morate im prići kao dobri prijatelji i saobraćati s njima tako da 
vas na koncu sami rado poslušaju. 

Glavnu ulogu kod odgoja ne treba da ima vika i grđenje, nego po- 
ticanje na dobro. U čovjeku moramo probuditi želju da ispravno radi. 
Moramo mu ulijevati odvažnost a ne oduzimati je. Pokazat ću vam to na 



primjeru. Pođete li s mlađim bratom na šetnju pa na putu smalakše, a do 
kuće imate još čitav sat hoda, sigurno mu ne ćete pomoći ako ga budete 
ružili riječima »lijenčina« ili »mamina maza« ili sličnim. Ne, u njemu 
morate probuditi ponos da se pokaže junak i zatim odvažnije pođe kući. 
To će ga obodriti. Tako je i s lošim navikama. Kada ga uhvatite gdje je- 
de slatkiše, nema a ma baš nikakve veze s odgojem ako mu kažete »ne- 
popravljivi lakomac i sladokusac« ili pak »slatkohrana kokoš«. Ponajviše 
misli: »Ako sam ja takav, takav sam, pa ću prema tome i postupati.« Ne, 
u njemu morate probuditi snagu proti požudi. Morate mu uliti želju za 
samosvladavanjem potaknuvši ga da osjeti, kako je to slađe od čokolade 
i da čovjek poslije toga ima jako ugodan osjećaj. Kažite mu npr. »Dragi 
Bojane, ako se kada svladaš te se ne dotakneš gibanice, premda bi mo- 
gao do nje doći, ili ako uspiješ proći mimo slastičarnice premda te ne 
znam kako mamilo da uniđeš, sjeti me pa ću ti nešto reći.« 

Idućeg dana dođe Bojan pun ponosa u sobu. »Bojane, ded pokaži 
malko svoje mišice!« — »Evo, vidi!« — »Zaista čudnovato, samo oda- 
kle ti?« 

»Svakog se dana desetak puta uspnem na ljestve.« 

»Sjajno! čovjek ne bi ni vjerovao. Po ustima i koracima ne bih ti 
dosudio takvu snagu — sve je još tako mekano.« 

»Uistinu? No, kako da si pomognem? Zar možda da petama udaram 
o tlo i držim se ukočeno?« 

»Time si baš ne bi mnogo pomogao, a i svaki bi primijetio što za- 
pravo hoćeš, pa bi ti se smijao. Ne, u sebi nemaš dovoljno snage, to je 
ono. Ne znaš se još svladavati. Kad si danas došao, prvi sam put primi- 
jetio u tvom hodu neku posebnu odlučnost, a i usta su ti, čini mi se, po- 
primila nešto muževnije držanje. Znam, po svoj prilici zato jer si se 
danas prvi put svladao. Uistinu, čestitam! Neka ti slastičarnica sada bu- 
de u uspinjanju ljestvama, mislim, naime, za utvrđivanje -mišica u svlada- 
vanju samoga sebe!« 

Bojan veselo potrči iz sobe, a iz koraka mu odjekuje ponos. Morate 
nastojati da u njemu živi plemenit ponos samosvladavanja. Ako možda 
imate u svojim knjigama sliku koja prikazuje trijumfalni pohod po Rimu, 
npr. Germanikov, pokažite mu je uveče još jednom i recite mu: »Gle, Bo- 
jane, ovaj sprijeda na konju, to si ti, a ovi svezani sužnji otraga — to su 
pobijeđeni narodi, tvoje slađokusne strasti, živio, pobjedonosni Cezare! 
A tko su one žene koje sa sviju strana pozdravljaju i bacaju ruže pred 
Cezara? To su tvoje dobre osebine koje si spasio od neprijatelja te se 
poslije dugotrajna strahovanja ponovo vesele životu, živio Cezare, živio! 
Bojanu je neugodno pri srcu, ali prispodobu posrče kao šalicu čokolade. 
Miriše mu. I to će si veselje odsad priuštiti više puta. 

Posebice je teško, kada mlađa braća i sestre stanu lagati. Ali to je 
dobra škola za starije. Laž naime često rađa strah, jer što će na to rodi- 
telji? Tada nema važnijega negoli steći potpuno /povjerenje mlađih tako 
da vam ništa ne prešute. Ne smijete, dakle, s njima postupati prezirno 
i tvrdokorno šutjeti, ako su slagali, nego se još posebice morate zauzeti 
za njih i vladati se kao da se u pogledu laži radi samo o nesreći koja je 
zadesila i vas, pa sada zajedno tražite načine kako da joj ubuduće izbjeg- 
nete. Najgore je ako pri tom kažemo: »Ništa ti više ne vjerujem«, ne, 
naprotiv. Povjerenje podiže čovjeka. 

Negdje je u Engleskoj postojala škola koja je bila na glasu po sa- 
mim lažljivcima. Nastupio je novi ravnatelj. On je svakome odmah vje- 
rovao, i ubrzo su opazili: »Ovome se ne može ništa nabajati«, i tako je 
on spasio svu školu. Jer je osjećaj poštenja jedini konop spasa po kojem 
se čovjek lako uspne, a ako ga presiječe, nema mu više spasa i padne 
u vodu. Pomoći ćete, dakle, jedino ako kod vašeg brata računate prije 
svega na želju da bude hrabar i da zatim s njime posve mirno govorite 
o laži i njenim posljedicama i zamolite ga da vam uvijek reče kad mu 
opet izbjegne koja neistina. Ako koji od vas boluje od iste bolesti, možete 

se pouzdati jedan u drugoga, a i pomoći si, polazi bolje za rukom. Nemoj- 1 
te se samo praviti kreposnim — ta vaš brat dobro zna kako stoji stvar. 
Međutim, ne smijemo zaboraviti da mala djeca još ne mogu uvidjeti za- 
što ne bi smjeli lagati. Ali kad se naoko ipak riješe neugodnosti — nastoj- !j 
te da ima stvar na lijepi način razložite. 

Za manje slabosti i loše navike vrlo je važno da ne ružimo i da, 
kada se već radi o ružnim navikama, ne psujemo, nego radije potičemo 
i pohvalimo ako je koji put sve dobro i u redu. Važno je da npr. ne vičemo ' 
»derište« ili ne znam što sve još ako Duško zatuli kada padne, nego po- 
hvalimo ga ako se kada svlada, premda ga je jako zaboljelo. 

Zamislite i ovaj primjer: starija je sestra pozvala k sebi prijatelji- 
ce i upravo s njima vrlo svečano pije u svojoj sobi kavu, kad mlađi brat 
započne šakama lupati po vratima ili drugim ludorijama ometa njeno 
društvo. Što da učini? Zar da pozove policiju? Ne! Ne preostaje joj drugo 
nego da počeka dok kojom zgodom ne dođe pristojno u njenu sobu ili pak 
njenim prijateljicama ne iskaže kakvu uslugu. Tada će to naglasiti re- 
kavši mu: »No, nekako si se promijenio, postaješ malne viteški — izvrsno 
izgledaš! Gotovo te više ne bih prepoznala!« Takvim poticajom viteštvo 
i uljudnost mu postaje nešto privlačivo, i on će uznastojati da ubuduće 
još pristojnije nastupa, dok se prije ponosio što je bio tako zao. Kako je 
lijepo kad mu sestra može kazati: »Svojim vladanjem pokazuješ veće vi- i 
teštvo negoli većina tvojih drugova, samo bih te još rado upozorila na 
nešto.« 

Savjetovao bih vam konačno još nešto. Ako hoćete npr. svoga brata 
dovesti do samosvladavanja i odučiti od nagle srdžbe, koristit će najviše 
da ga sami zamolite za oproštenje u slučaju da ga kada udarite. »Vladi- 
mire, rado bih se danas malko porazgovorio s tobom, kada ćeš imati vre- 
mena?« Zatim mu priđeš i rečeš: »Mislio sam te zamoliti za oproštenje 
što sam danas bio malko preoštar. Uvijek mi je vrlo žao kadgod se zabo- 
ravim.« 

Nešto takvo utječe vrlo dobro na dijete. Ako on misli da se mora 
svladavati, moram se svladavati i ja, zaključuje dijete. A ako se ne ispri- 
čate, misli: Samosvladavanje je samo za djecu i slabiće, odrasli i jaki 
mogu raditi što ih je volja. I budući da bi svako dijete željelo biti već 
veliko, nasljeduje odrasle i u tome. Kada pak vidi, kako i odrasli drže 
tu stvar ozbiljnom, i on će svladavanje samoga sebe držati znakom odra- 1 
slosti. 

Stoga blago onomu koji mora voditi brigu o odgoju mlađe braće 
i sestara. U tome ima više, mnogo više radosti negoli posjedovati vlastiti 
vrtić. Na svijetu nema ništa ljepše negoli je pomoći komegod da raste, 
obrezivati škodljive izrasline i brinuti se za lijep svijet, sunce i vodu — 
a zatim gledati kako se razvija duša. 


MALI VIJAK 


Neki engleski pjesnik pripovijeda priču o sitnom vijku, koji je na 
ogromnoj oklopnjači s tisuću drugih isto tako sitnih vijaka povezivao 
dvije velike čelične ploče. Za vrijeme plovidbe Indijskim oceanom najed- 
nom se mali vijak stao klimati i nastala je opasnost da ispadne. Rekoše 
mu susjedni vijci: »Odeš li ti, idemo i mi.« I čavli dolje u trupu broda 
rekoše: » I nama je pretijesno, i mi se malko klimamo.« Kad su to čula 
velika željezna rebra, povikala su: »Za Božju volju, ostanite, jer ako vi 
ne budete više držali, onda je svršeno i s nama.« A glasina o namjeri 
malog vijka proširila se poput munje po cijeloj lađi. Škripala je, drmala 
se u svim pukotinama. Tada su sva rebra broda, ploče i vijci pa i naj- 
manji čavli zaključili poslati zajedničko poslanstvo malenom vijku s mol- 
bom neka ipak ostane jer će se inače sav brod raspasti, i nitko od njih 
neće vidjeti domovine. To je godilo oholosti maloga vijka, što mu se 
pridala tako ogromna važnost, i odgovorio je da će ostati. 

Posljednji smo puta govorili o »odgovornosti«. Ne treba vam, dakle, 
ništa razmišljati zašto vam pripovijedam ovu priču o malom vijku. Mali 
je vijak mislio, ako si priušti malko udobnosti da je to njegova lična stvar, 
i nikoga se ništa ne tiče. Ali na strahu koji je zahvatio sav brod, morao 
je primijetiti da život broda zapravo ovisi o njegovu primjeru. Zato je 
i on bio odgovoran: Jer ono što je učinio, bilo je od najveće važnosti za 
sve dijelove broda. Nije li možda istina, ako se klima jedan čavao da će 
doskora popustiti i svi ostali i klimavost će se širiti dalje? Jer jedan 
čavao drži drugi. I kad bi brod potonuo, možda bi parobrodarska društva 
morala propasti, a njegovom bi se propašću opet uzdrmali temelji broj- 
nim drugima. 

Nije li tačno tako i u ljudskom životu? često puta čujete gdje o 
ljudima neke zemlje ili poduzeća govore: savjesni su i nepodmitljivi. Hi 
o drugima: u njih se čovjek ne može pouzdati, svi se daju kupiti. Zar 
mislite da ovakva pokvarenost počima najednom? Ne, najprije se k1im H 
samo jedan vijak. Samo jedan primi malu »napojnicu«, sasvim malenu 
nepravilnost. Drugovi to primijete i pomisle: zašto da i mi ne povisimo 
svoje prihode? I u razgovorima u gostionici govorit će o podmitljivosti 
mnogo blaže negoli prije. »Moraš zavijati s vukovima«, kažu. »Pa ne mo- 
žeš ostati čist kao anđeo u ovom prljavom životu.« I zamalo otrovano je 
sve. Ovdje na žalost ne biva kao u priči o vijku, da bi ostali još prije 
čina onomu koji se stane klimati, mogli poslati poslanstvo s molbom: »Za 
ljubav Božju, molimo te digni ruke od toga, ako ti ne izdržiš, i naša će 
savjest doživjeti lom!« Primjer se polagano širi kao postojan otrov, i po- 
sljednji se zarazi kad već prvi ponovo snuje novu i goru nepravilnost. 
Ali bi si svaki koji u malenom hoće da postane nevjeran, u mislima tre- 
bao predočiti: kako bi se osjećao da svi ostali u dugoj povorci doista dođu 
k njemu i na koljenima ga zamole da ne daje prvi zao primjer, a za nji- 
ma da dođu žene i djeca koji bivaju osramoćeni nesavjesnošću oca, lišeni 
potpore vjerna očeva pogleda — a odostrag stoji još nepregledno mno- 
štvo, to su svi oni koje zao primjer rasklimane vjernosti truje i ometa 
u čestitosti i svečano obećanoj dužnosti. Neki je pjesnik jednom kazao 
da bi najstrašnija paklena kazna bila gora od užarenog čavla ili usijanih 
kliješta kad bi netko morao odozgo gledati sve ono što je na zemlji pro- 
izašlo iz njegovih zlih djela, čak i onih najmanjih posrtaja. Promatrati 
odozgo beskonačan lanac nevolja i jada i zabluda savjesti i morati si re- 
ći: »Ti si odgovoran, ti si zakotrljao kamen« — pa to je najstrašnije što 
se može zamisliti. 

Za sve je nas mnogo bolje da posljedice svojih čina ne doznamo tek 
onda kad se ništa više ne da promijeniti i kada zla savjest poput električ- 
nog reflektora obasjava lanac, kariku za karikom, nego radije prije, prije 
negoli smo ih izvršili. Oh, koliko bi ludosti i zla izostalo kad bismo dok 
smo još pri zdravoj pameti, malko više mislili na to da se iz jednog ljud- 
skog čina rađa drugi i da je svaki čovjek sudbina svoga bližnjega, njego- 
va providnost kojoj je povjeren! 

što sam vam ovdje kazao o obitelji i prije o činovništvu, možete 
najbolje opažati u vašemu školskom životu. Kako naime svaki odgovara 
za svoj primjer i koliki ovise o njemu, a da i nije ravnatelj ili profesor. 
Sjećam se iz svojeg školskog doba da je stariji učenik u našem razredu 

za kratko vrijeme svojim nedoličnim načinom govora zarazio čitav razred. 
U svakom čovjeku, ma da je ne znam kako dobro odgojen, vreba mali 
prljavac koji želi da ga hrane — i usprkos tomu, ima svaki usto u sebi 
i bolji »ja« koji se stidi i ne mari izlanuti prvu riječ — ali tek netko počne 
i svlada dobru plahost, udare drugi munjevitom brzinom za njim. Upravo 
takvu čudesnu moć ima i dobar primjer. Djeluje kao čar. U nekom je nje- 
mačkom gradu za vrijeme predstave u kazalištu buknuo požar. Publika 
je nasrnula prema izlazu i prijetila je opasnost da će u onoj obezumljenoj 
gužvi biti na stotine zgnječenih i zgaženih. Veliki je vojvoda ostao mirno 
na svome mjestu i naredio da glazba i dalje svira. Ovaj je primjer tako 
djelovao da se publika odmah smirila i u najvećem redu napustila ka- 
zalište. Možda se sjećate nečega sličnog u vašem životu. U školi sam 
ovo primijetio: kada okupljenim dječacima netko priđe i ispriča nepri- 
stojnu zgodu, onda čeka da će svi udariti u smijeh. Uspije li mu to, ve- 
seo je pa će isto drugdje pričati. Ali ako se među njima nađe samo jedan 
koji se ne smije, već se drži ozbiljno, onaj će se naći u velikoj neprilici, 
a s njim zajedno zastidjet će se i ostali. Možda neće dati da se to primi- 
jeti i zadirkivat će onoga koji se ne smije, ali će to ipak djelovati u nji- 
hovoj nutrini. Onaj koji misli na to koliki su mu ljudi u svakom trenutku 
povjereni i kako svaki uvijek promatra drugoga što će reći ili učiniti, 
može doista kraljevski utjecati na svoju okolinu. 


NA KOLIKO LJUDI UTJEČEMO? 


Sigurno ste u svojim omladinskim romanima već čitali o kojem 
kralju ili ministru ili i o pomorskom kapetanu: »Gotovo se srušio pod te- 
žinom odgovornosti«. Što se time misli? 0 njegovoj razboritosti, daleko- 
vidnosti ovisila je dobrobit tolikih ljudi da je neprestano strahovao da li 
doista radi dobro. — Jer bi samo 'time da samo nešto krivo učini ili nešto 
zaboravi, mogao prouzročiti da tisuće i tisuće padnu u bijedu. Ili zamislite 
liječnika koji ima izvršiti tešku operaciju. Bolesnik je otac obitelji koja bi 
ostala bez hranitelja da operacija ne uspije. Kako će oprezno rezati no- 
žem, kako će savjesno doskočiti da mu se ne dogodi nezgoda. 

Ako promatrate takve položaje u životu, bit će vam jasno koliko 
čovječja sreća često ovisi o jednom jedinom čovjeku, kako on može biti 
uzrok beskrajno mnogih i velikih posljedica. 

Od sada recite: Nije li zapravo svaki, i najmanji i najneugledmiji 
čovjek izvor bezbrojnih i velikih učinaka za druge? I za mnoge koje uopće 
ne vidi niti pozna. Zamislite kada usred jezera bacimo kamenčić. Stvaraju 
se valoviti krugovi koji bivaju sve veći i, kad bismo mogli tačno izmjeriti, 
mogli bismo valove posve malih kamenčića osjetiti još na najudaljenijoj 
obali — tako kao što se na finim aparatima za mjerenje osjeća potres 
koji je potresao zemljom mnogo tisuća kilometara daleko od nas. Tako 
je i s onim što čovjek kaže i učini. Usred zabave dobaci riječ dobru ili 
lošu, i riječ opisuje svoje valovite krugove sve dalje i dalje; i ljudi koje 
uopće ne pozna i nikad ih nije vidio, susreću se s njime na zaobilaznim \ 
putovima u dobru ili zlu. 

Kada dođete u trgovinu i nešto kupite, nemojte nipošto misliti da * 
prodavač ih prodavačica dobivaju samo vaš novac i da je time stvar svr- J 
šena. Ne, vi utječete na njih. Ako ih uljudno i prijazno pozdravite, zamo- J 
lite i ispričajte se ako ste im bez potrebe zadali posla, zahvalite im ako ' 
su zbog vas ispreturali sve ormare, učinit ćete i njih uljudnijima, a da to 
oni i sami neće. Prima ih se i time što vas oponašaju, djelujete profinjeno 
na njih. Isto je tako s konobarima i konobaricama. Tko ih glasno i drsko 
poziva, možda čak još »pst, pst!« kako se dozivaju psi, i tko zatim nare- . 
đuje da mu donesu jelo i piće, kao da ima posla s dresiranim majmunima, 
a ne s ljudima, taj ih ponizuje i otupljuje njihov osjećaj časti. A time po- 
staje i sam kriv ako i sami sebe više ne poštuju i prema tomu postupaju. 
Tko pak skromno i s poštovanjem iznosi svoje narudžbe, zahvali na pod- - 
vorbi i pri raspremanju sam pomaže da se služitelji ne moraju naginjati . 
preko cijelog stola, vrši plemenit utjecaj, pa bio još tako malen, jača 
osjećaj časti u ljudima i čini ih radosnijima i ponosnijima u svemu njiho- 
vu bitku. 

I tko leži bolestan u svojoj sobi i naoko je posve odijeljen od svije- 
ta, vrši neprestano najveći utjecaj na ljude — često veći negoli zdrav čo- 1 
vjek. Daje li primjer strpljivosti i vedrine i misli na to da drugima danju 
i noću ne dosađuje za svaku sitnicu — tada je učitelj zdravima i bolesni- 1 
ma, a da ne progovori ni riječi, i odgojitelj odraslih, premda je sam još 
dijete. Valovit krug njegova primjera prelijeva se preko onih koji ga po- 
služuju, i nitko ne zna o koju će obalu još udariti vijest o njegovoj strp- 
ljivosti. 

I načinom kako sudimo o drugima, vršimo velik utjecaj. Ako tko 
navikne na drugima brzo zapažati smiješno i neugodno i govorkati o tome, 
većinom na žalost misli da je to bezazleno i da se samo njega tiče. Da 
samo znade koliki samo vrebaju na to, kako bi na svojim bližnjima otkrili 
slabu i smiješnu stranu da bi se zatim mogli uzdignuti iznad njih. Tko 
prednjači zlim govorom i ogovaranjem, imat će doskora veliku vidljivu 
i nevidljivu pratnju iza sebe. Ali s takvom se pratnjom ne može ponositi, 
jer prvo što će doživjeti jest da će se i njemu samomu rugati i kod 
njega samo crno vidjeti. I bude li jednom mogao živo kao pri blijesku 
vidjeti kolike je ljude otuđio jedne drugima, međusobno posvadio i zadah- 
nuo međusobnim prezirom, bio bi još manje ponosan. Trebali bismo se 
stoga vježbati i u razgovoru o drugima uvijek isticati samo njihove dobre 
strane, a o pomanjkanjima blago suditi. Na taj način možemo često s ne- 
koliko riječi učiniti neizmjerno mnogo dobra i svijet obogatiti ljubavlju. 
Pa ako samo pomislite kako vam se često svakog dana pruža prilika da 
nešto dobro, ili neugodno kažete o odsutnom čovjeku, razumjet ćete koli- 
ko blagoslova ili prokletstva može čovjek dnevno izazvati jednom samom 
riječi i kako je stoga veoma odgovorno njegovo držanje. 


PRIMALAC BATINA 


Čitao sam jednom da je u pređašnjim stoljećima na dvoru francu- 
skog kralja vladao običaj da mladi kraljević nikada nije dobio batina ako 
je počinio nešto nepristojno ili bio lijen, nego su izabrali jednog dječaka 
kao njegova druga, i on je u nazočnosti kraljevića dobio batine koje je 
zaslužio sam sin kralja. Nadali su se da će — upravo jauk nedužnog dru- 
ga veoma djelovati na mladog kraljevića. 

Zar da vam otkrijem da i svaki od vas ima takvoga druga ili dru- 
garicu koje nedužne batinaju? Razlika je samo u tomu da je francuski 
kraljević slušao ono jaukanje, dok ste vi na žalost tako gluhi da ne čujete 
ni kada se to dogodi u vašoj vlastitoj sobi. Zar ne vjerujete? Ded recite 
mi — mislite li zbilja da u svijetu možemo počiniti uopće kakvu nepravdu 
ili neurednost, a da radi toga ne mora drugi trpjeti, čak i kada se sami 
sretno izvučemo? • 

Ako npr. izgovorite neku ružnu riječ, budite sigurni da će je netko 
drugi prihvatiti i ponoviti kod kuće i zatim dobiti batine. Ili će zbog nje 
pođi vi jati i na drugi mu način škoditi u životu. Nećete čuti ni njegovu vi- 
ku niti doznati za njegovu nevolju i neuspjeh, a ipak je zbog vas dobio 
batine. Ili ste premalo čisti i neuredni. Možda vas odmah ne kažnjavaju. 
Ali vaš primjer zavodi druge, i postaju nemarni, a kamo može to dove- 
sti — već smo govorili. I osim toga moraju drugi uvijek pospremati i prati 
ako ste nečisti i površni — i biti primaoci i primalice batina za vas, mora- 
ju nevini trpjeti za stvari koje ste vi skrivili. Kad bi svi ljudi koji moraju 
nedužno trpjeti zbog naših pogrešaka u isto vrijeme mogli zaplakati, na- 
stao bi plač i jauk te bi svaki pomislio da svijet propada. I pri tom nisu 
ubrojeni oni koji će zbog naših pogrešaka i propusta trpjeti, kada mi već 
davno budemo počivali u grobu. Znate li npr. da će djeca koju ćete kasni- 
je jednom dobiti i kojima sigurno želite sve najbolje — također biti nevini 
primaoci batina, i to zbog pogrešaka što ih vi sada počinjate? Sva žestina, 
sav nered, sve laži i ogovaranja čega se sada ne klonite i što sada po- 
staje vašom navikom — sve će to jednom biti primjer za vašu 
djecu onda kada će biti već prekasno da se toga odviknete — 
i oni će tada dobiti batine ne samo od vas nego i od ostalih ljudi 
kojima prouzrokuju štetu i gnjev. Vidite, dakle, da će krik vaših prima- 
laca batina odjeknuti daleko u budućnost, stoga ćete vi sada razumjeti 
što znače riječi katekizma: »Grijehe otaca udarit ću na djeci do trećega 
i četvrtog koljena«. Mislite, dakle, uvijek na to da ste već sada otac i maj- 
ka i da se imate brinuti za djecu, premda ste sami još djeca: jelo i piće 
ne trebate još čuvati za njih, niti plesti čarape niti zarađivati novac — 
ali zato trebate prištedjeti dobre navike i budno paziti na sebe, da im 
dnevni boravak s vama jednom bude blagoslovljen i sretan. 

NASA ZAVISNOST 

Jeste li već opazili kako je zijevanje priljepčivo? Mada čovjek ne- 
će i ne želi, već sam pogled na onoga koji zijeva podražava mišiće zijeva - 
nja na djelovanje čak i kada nismo umorni i kad nam nije dosadno. Tako 
je jak čovječji nagon za oponašanjem i tako utječe na nas ono što radi 

drugi. 

Po svoj prilici nikada nećete doživjeti da se uvjerite kako su pri- 
ljepčivi tjeskoba i užas, kako npr. ljude u kazalištu uslijed opasnosti od 
vatre zahvati takozvana panika, kako užas biva sve veći i mnoštvo poput 
zarazne bolesti obuzme poremećenost uma. Jedan jedini čovjek koji ne 
klone duhom i ne da se zaraziti — samo jedan takav junačina može često 
svojom mirnoćom spasiti na stotine ljudi. 

Ili ako u boju, dok svi jure naprijed, tkogod nenadano udari u bijeg 
— kako taj primjer utječe na ostale tako da i nehotice stanu oklijevati 
i obazirati se natrag! I kako se malne nitko ne može oduprijeti veselom 
ili žalosnom raspoloženju većeg društva; sve to potvrđuje kako je čovjek 
silno pod utjecajem svega što ostali rade, govore, misle ili osjećaju, prem- 
da nije niti svjestan toga. 

Ako ostali slučajno idu pravim putem, katkada možda to niti ne ško- 
di, pa ipak je čovjek u velikoj opasnosti, jer tako i sam postaje rob svih 
mogućih gluposti, naglosti i krivica što ih drugi počinju, umjesto da sam 
postane oslonac uz koji bi se mogli drugi uspraviti i doći k sebi. 

Jeste li npr. već primijetili — kad ste čuli nešto loše o drugu ili 
nekom drugom čovjeku ih je tkogod izrazio samo nepovjerenje ili zlu mi- 
sao, kako to odmah utječe na vaše držanje prema onom, kako na laku 
ruku prihvaćate — mjesto da kažete: »Nimalo ne vjerujem da bi to bilo 
istinito, sam ću se osvjedočiti.« Zlobno je naklapanje također kao neka 
vrst panike, spopada ljude, a da sami ne znaju niti hoće, i čini ih okrutni- 
ma i podrugljivima prema oklevetanom — te treba imati mnogo samo- 
stalnosti da zatim tom klevetanju hladnokrvno priđemo i ispitamo ga tako 
rekavši bez »predrasuda«. 

Tko živi ili raste među ljudima koji imaju npr. velike predrasude u 
pogledu nekog naroda ili vjere, sam će se time i neopazice zaraziti u svim 
svojim mislima i osjećajima. Tada kažu; »Gleda očima drugih ljudi.« 

Uvijek su ga upozoravali samo na pogrešne ili odvratne crte i svojstva, 1 
tako da na koncu nije uopće više zapažao što je dobro i veliko. Kolika 
je snaga volje i kolika ljubav prema istini potrebna da se čovjek može 
osloboditi očiju i osjećaja drugih, pa tako gledati i prosuđivati kao da 
nikad nije čuo tuđe mišljenje. 

Možda ćete pitati: Nije li čovjek u napasti da se uzoholi i umišlja 
da zna bolje od drugih — ako postane nepovjerljiv prema onomu što dolazi 
od drugih, mjesto da skromno kaže: Ja sam samo jedan, a njih je mnogo, 
pa je veća vjerojatnost da su oni u pravu! Imate pravo, opasnost je tu 
ako čovjek ne vjeruje svojoj okolini iz puke umišljenosti i pretjeranog 
poštovanja prema vlastitoj pronicljivosti i dubokoumnosti. Pravo da se 
tvrdo držimo prema drugima i da budemo na oprezu pred njihovim za- 
bludama, ne stječemo pozivanjem na svoj mali razum, nego tako da se 
damo poučiti te učvrstiti riječju' i primjerom najvećih i najljubeznijih 
osoba koje su živjele i trpjele na ovom svijetu i čija nam je vječna mu- 
drost prije svega sačuvana u zasadama vjere. Njih moramo slijediti pa, 
ako vidite da se riječi i djela drugih ne slažu s onom vječnom mudrosti, 
niste dužni samo samima sebi da ostanete čvrsti i ne držite s njima, već 
ste to dužni učiniti i radi drugih jer će se možda još u pravo vrijeme trg- 
nuti ako primijete i samo jednoga koji žalosno i ozbiljno stoji po strani. 
Biva tako kao i sa strahom kad u kazalištu bukne požar. Vi znate npr. 
koliki ljudi drže da je ispravno ako zlo uzvraćaju zlim i mržnju mržnjom. 

Da li je već i to pravo zato što toliki tako misle? Ne, jedan sam čovjek 
dalekozorom vidi dalje nego milijun očiju bez njega. One najveće osobno- 
sti o kojima sam vam govorio, uzvišenije su iznad magle želja i strasti od 
svih nas, pa zato vide u veće daljine i dubine života. Oni su svjetionici 
čovječanstva. I kakvo nam svjetlo daju u borbi proti zlu! Isus uči: »Blago 
krotkima, blagoslivljajte one koji vas proklinju, činite dobro onima koji 
vas mrze« — a Buda, veliki indijski osnivač vjere, rekao je: »Neprijatelj- 
stvo se nikada ne smiruje neprijateljstvom«. Platon, najveći grčki mudrac, 
učio je: »Nikada nije pravo zlo uzvraćati zlim: bolje je nepravdu trpjeti 
negoli nanositi.« 

Suglasnost mudraca svih vremena neka nam bude zvijezda vodilja 
i slijedimo je makar bio cijeli svijet proti nama. A tko drži da pokazuje 
svoju samostalnost time što ustaje proti toj suglasnosti mudraca i da bolje 
zna — time samo pokazuje da ne poznaje samoga sebe, jer bi inače znao 
da nikada ne možemo postati samostalni samo pomoću svog vlastitog i 
ograničenog mišljenja. Mi smo naime, a da ni ne slutimo, robovi utisaka 

i utjecaja koji slučajno djeluju na nas i uvijek nam otkrivaju samo ne- 
znatnu stranu života, a robovi smo i svojih vlastitih želja, nagnuća i pred- 
rasuda kojih nas oslobađa samo svjetlo što dolazi iz velikih duša. 


LJUDI MNOŠTVA 


Znate da ljude možemo podijeliti na razne načine — npr. po boji ko- 
že, po obliku lubanje, po jeziku i po vjeri. A možemo ih također podijeliti 
i po mnogim drugim obilježjima npr. po čvrstoći volje. Tada se ljudi dijele 
u dvije vrste u: ljude mnoštva i samostalne ljude. Te obje vrsti možete 
jasno opažati već u školi. Ljudi mnoštva jesu oni koji sve oponašaju i rade 
što i drugi, makar im nutarnji glas tiho govori da tu nešto nije u redu. 
Nemaju hrabrosti da poslušaju ovaj nutarnji glas jer se boje ismjehivanja 
ljudi i raznih zlobnih krivih tumačenja svojih prigovora. Tko se naime 
u bilo čemu izdvoji iz mnoštva, izgleda drugima uvijek smiješan, smatraju 
ga »čudakom«, dakle, smiješnim čovjekom, premda je ova riječ prvotno 
značila samo da se netko razlikuje od mnoštva. A to se može događati 
iz vrlo ozbiljnih i pametnih razloga, da, to može mnoštvu čak biti na 
korist ako se tkogod nađe koji ne radi i ne odobrava slijepo sve što radi 
većina. Ali mnoštvo uvijek silno zamjera onome tko nije s njim; osjeća 
protivljenje, i zato udara u smijeh, neće naime priznati da bi pojedinac 
bio mudriji od njega, zato ga ismijava i kaže da je čudak. Zbog toga i jest 
tako teško biti sam, i malo ih ima koji imaju dovoljno snage da ostanu 
vjerni svomu vlastitom uvjerenju. Ta poznata vam je zgoda s Petrom koji 
je triput zatajio svoga Gospodina prije negoli je pijetao dvaput zapjevao. 
Upravo tada nije imao još jake volje da neprijateljima i podrugljivcima 
kaže: »Da, njegov sam; i što se dogodi njemu, neka se dogodi i meni.« 
Tako mnogi ljudi zataje svakog dana svoje bolje uvjerenje jer se boje da 
će ih ismjehivati i progoniti, a to počinje već na školskom dvorištu. U ško- 
lu dođe dječak s čistom dušom i čvrstom odlukom da neće govoriti ni 
učiniti ništa nepristojno. Ali na žalost u njegovu je razredu moda da ne- 
pristojno govore i zbijaju prostačke šale, i kada se tomu neće da smije 
i pri tom neće da pomogne, počnu ga zadirkivati i ismijavati. On je, me- 
đutim, đruževna zvjerkica, pa zato misli: »S vukovima moraš zavijati« — 


165 


da, čak teži za tim da im omili nastojeći da sve ostale nadmaši i oko sebe 
da uvijek ima velik krug onih koji se smiju. Tu imate čovjeka mnoštva. 
Nema otporne snage. Biva isto kao i s gripom: kad se pojavi u gradu, 
mnogima ne naudi, dok druge baci u bolesnički krevet, nisu imali otporne 
snage proti zlim klicama. 

Nečisto je govorenje također takva vrst gripe, takva upala duše ko 
ja od vremena do vremena luta po školama i traži svoje žrtve među oni- 
ma koji nemaju otporne snage. Takvi padaju i povode se za mnoštvom, - 
a ostali samostalni stupaju čvrsto i sigurno bolnicom, štoviše, mogu obo- 
ljele njegovati a da se ne zaraze. Ili uzmite drugi primjer! Dječak koji 
ne hoda po svijetu zavezanih očiju i znade promatrati ne samo život hru- 
števa i daždevnjaka, već i život i patnje svojih bližnjih, takav dječak zna- 
de kako teško trpi učitelj koji pe uspijeva održavati mir u razredu, i ko- 
liki učitelji umiru rano jer ih jednostavno uništava dnevna ljutina. I dođe 
dječak u razred koji uživa u tome da svakojakim šalama ometa pouku i ljuti 
učitelja. Ako je dječak čovjek mnoštva, doskora će se i sam pridružiti 
misleći: »Ta ionako ne mogu to spriječiti, zašto se onda ne bih i sam za- 
bavljao? Zašto da proigram naklonost razreda? Kazat će da hoću samo 
da omilim učitelju.« A ako je samostalan čovjek koji se ne da zaraziti 
od svega što drugi čine, već ima hrabrosti da ostane vjeran svom nutar- 
njem glasu i da izdrži pa bio i sam — tada . . . tada znate što će učiniti. 

Upotrijebio sam prije poslovicu: »S vukovima moraš zavijati.« To 
je praktična uzrječica ljudi mnoštva. Moramo prihvatiti svaki grub i ru- 
žan govor, moramo snažno odobravati kada drugi dođu u sukob s istinom 
ih poštenjem — da nas smatraju sebi jednakima: inače će nas ti vukovi 
proždrijeti. Velik, velik strah da bi nas inače mogli proždrijeti — to neka 
nam dakle bude vodičem kroz život! Komu bi još stalo do takva života? 

Uistinu, kada bi ta poslovica upravljala poviješću svijeta, tada to 
ne bi bilo ništa više nego vučje zavijanje. Ne bi bilo nikakvih velikana na 
kojima bi se sve moglo okrijepiti, ne bi bilo ni Krista, ni Pavla, niti mu- 
draca Staroga vijeka ili indijskih, niti bi bilo plemenitih ljudi sadašnjice. 

Ne bi bilo ni Garrisona, oslobodioca robova, a niti tolikih drugih 
koji su čvrsto izdržali sav urlik kleveta i krive optužbe, koji su do konca 
ostali vjerni svom spoznanju i pokazali svim slabićima da se konačno rć 
vukovi ne usuđuju više zavijati ako čvrsto ustrajemo u željeznoj vjernosti 
prema samima sebi. 

Zato vam umjesto poslovice o vukovima koji zavijaju, iznosim drugu 
snažniju koja kaže: »Tko ustraje pri svomu, oblikuje svijet.« 

SJTRAH OD ISMJEHIVANJA 

Neki je čovjek sa sinom i magarcem mimo išao cestom . . . No, valj- 
da već znate što se zatim dogodilo: susreli su putnika koji je stao i rekao. 
»No, tako nešto smiješno! Pa čemu vam magarac? Zašto ne posadite na 
nj dječaka?« čovjek je poslušao savjet i bio sasvim zadovoljan jer su 
sada brže napredovali. Stigli su do nekoga mlina, mlinar je upravo ležao 
ispod prozora i nije imao drugog posla nego da kritizira druge ljude, 
povikao je: »Zar se dječak ne stidi da otac ide pješice a sam da jaše? 
To je sramota!« Rumen je oblila dječaka, i brzo je sjahao. Uzjašio je otac 
i nastavili su put. I kad su bili u blizini grada, došao im u susret čovjek 
koji je nosio kapu s natpisom: »Društvo za zaštitu životinja u Boberhau- 
senu.« Ogorčen, pristupi im i reče: »Zar se čovjek ne stidi ovako mučiti 
jadnu životinju, što biste vi kazah kad bi životinja ovako jašila na va- 
ma? Otac je brže bolje sjašio s jadnog magarca i onda su sva trojica 
jedan uz drugoga ušh u grad. Tu je navalila gradska dječurlija i glasno 
za njima vikala: »Sigurno je magarac obojicu bacio na zemlju, inače ne 
bi tako glupo hodah pješice.« 

Sigurno već pogađate na kakvu vrst ljudi smjera ova pripovijest. 
To su oni ljudi koji nikada nemaju hrabrosti da sami sebi ostanu vjerni, 
nego kod svega što čine uvijek samo pitaju što na to kažu ljudi i ne bi li 
ih tko mogao ismijati. I pri tom ne vide da se ljudi uvijek zbog nečega 
smiju i nešto kritiziraju — učinio čovjek bilo što. 

Samo će si onaj koji ne vodi o njima brigu te mirno i ustrajno radi 
što mu pamet i srce kažu, osigurati poštovanje; jer sve što je čvrsto i ka- 
rakterno konačno imponira ljudima. Znate h da npr. pantere u Južnoj 
Americi neće ništa nažao učiniti maloj djeci ako pred njima ne bježe? 
Ah tek im netko okrene leđa i udari u bijeg pa bio to i odrastao čovjek, 
pantera navali. Slično možete svakog dana zapaziti kod pasa na ulici. 
Ako dijete počne vikati i bježati, udara za njim čitav čopor. Ako se okre- 
neš i nepomično im gledaš u oči, svi se pričine kao da to nisu bih oni, 
njuše po tlu i nestanu. Još si možeš brže pomoći ako pograbiš kamen 
i baciš ga za njima — tada laju izdaleka; no bit će još bolje da se na 
njih uopće ne obazreš i tako ih otjeraš. Ljudi na žalost nisu katkada u tom 
pogledu ništa bolji od životinja, naročito ako ih je više na okupu — nemoj- 
mo to nikad zaboraviti. Tko misli da će se riješiti ogovaranja i podsmje- 

hi van ja ako ljudima popusti ljuto se vara — jer ako primijete da ih netko 
sluša i povodi se za njima, tada se još radije poigravaju s njime kao mač- 
ka s mišem. 

Imade npr. mnogo sinova koji se stide izaći na ulicu s košarom 
u ruci ako ih majka zamoli. Veoma bi rado udovoljili majci, ali se boje 
da bi im se momci smijali, pa ako konačno i odluče, pođu i bojažljivo se 
obaziru na sve strane — kao da ih peče savjest. Ali zato u školi pjevaju: 
»Slobodo, na koju mislim i za koju mi srce plamti« i oduševljavaju se za 
Vilima Telia koji nije htio nositi tuđinskog jarma i za Staufaherovu koja 
je radije htjela skočiti u vodu negoli se podati tuđincu! Držim da bi odva- 
žan dječak čak trebao potražiti priliku da zbog bilo kojeg dobrog ili milo- 
srdnog djela prihvati borbu s ljudskim ismjehivanjem. I kada nosi maj- 
činu košaru, neka stupa ponosno kao da se u njoj nalazi kraljevska kruna, 
i to baš u vrijeme kad završava školska obuka i usred one vreve, samo 
da pokaže kako se obazire jedino na glas svoje savjesti i ne pita druge 
hoće li mu bez ogovaranja i izrugivanja dopustiti da prođe. Što bi danas 
od nas bilo da nekad nije bilo ljudi koji se nisu bojali podsmjehivanja? 
Zar ne znate kako su se rugali Kolumbu kada je otplovio sa svojim lađa- 
ma da pronađe novi put koji vodi u Indiju? Budući da je zemlja okrugla, 
izvnnut će se na drugoj strani — ovako i slično su mu dobacivali, ali on 
se nije obazirao na ismjehivanje ljudi, i otkrio je Ameriku. I gotovo nema 
otkrivača ni izumitelja za kojim se nije razlijegao grohotan smijeh. Tako 
već biva sa svima koji idu pred mnoštvom. Sigurno su svi ti izumitelji 
i otkrivači bili ljudi koji se u svojoj mladosti nisu sramili majci nositi 
košaru kud god su htjeli. U uglednom ste, dakle, društvu ako ne marite 
za jezike i podsmjehivanje kad nešto radite po pameti. Kad sam jednom 
s mladim momkom gledao kroz prozor, vidjeli smo staru ženicu kako su 
joj na ulici poispadale jabuke iz košare. Kad sam rekao mladiću »skoči 
brzo i pomogni joj«, primijetio sam da mu je neugodno, vidjeli bi drugi 
gdje slaže jabuke — bojao se ljudi. Inače je po cijeli dan čitao o samim 
junacima i vitezovima. Što da čovjek učini? Zar da ga ščepa za uho i iz- 
vuče na ulicu? To ne bi ništa koristilo, rado bih da to on učini sam. Mislim 
da nije bilo drugog izlaza nego što sam mu rekao: »Ded, pođi zbog mene 
i pomogni joj — zatim ću ti otkriti jednu tajnu.« I kad se vratio, rekao sam 
mu: »Baš sam ti zahvalan što si se svladao i pošao. A tajna leži u ovome: 
Ne budeš li se jednostavno sada prisilio da ne gledaš ni na lijevo ni na 
desno kada ti nešto naređuju srce i savjest, posve je sigurno da ti se u 
životu nikada nitko neće povjeriti. Strah pred ljudima postat će navika 


koje se nećeš osloboditi. Jednom ćeš zatajiti svoje prijatelje i ljudske će 
te brbljarije voditi kud ih bude volja, i kad tkogod bude napadao tvoje 
roditelje, ti ćeš mu povlađivati. Jesi li možda na ulici vidio malog službe- 
nika koji nosi kapicu s natpisom: »Miler i drug«? Eto, i na tvom čelu, 
u tvojim očima i ustima jednom će se također moći čitati: »Miler i drug«, 
što znači: »Nisam karakteran čovjek ni samostalan gospodin, nego samo 
»Miler i drug«, dakle, na raspoloženje sam bilo komu, rob ljudi, vazda 
spreman poslužiti svakoga ako šapuće o meni i smije mi se.« 


MOJI ODLIČNI POZNANICI 


Sigurno ste već čuli o tome da zvijezde dijelimo na zvijezde koje 
same svijetle i zvijezde koje svjetlo dobivaju od drugdje. Sunce je npr. 
nebesko tijelo sa samostalnim vlastitim svjetlom, dok naprotiv zemlja svi- 
jetli kao zvijezda za ostala nebeska tjelesa samo dok je obasjava sunce. 
Ona, dakle, nije zvijezda s vlastitim svjetlom, već ima samo posuđeno 
svjetlo. Tako ima i na zemlji mnogo ljudi koji drže da tek onda nešto 
vrijede ako ih okružuje odličan krug znanaca i da se time mogu dičiti. 
Ako vam ovakav čovjek pripovijeda što je sve doživio na putu, vjerojatno 
će vam govoriti otprilike ovako: »Moj prijatelj, ministar Lončar savje- 
tovao mi je da pođem u kupke, i pošao sam, na sreću nisam bio sam, istim 
se vlakom vozio također ravnatelj banke Zober, rođak moje žene. 0, kla- 
njam se, gospodine doktore, kazao je, konačno vas nakon dugo vremena 
opet vidim. Mnogo mi je o vama pričao viši dvorski savjetnik dr Koder, 
vi dašto sada stalno zalazite u ovo društvo, pa se na žalost rijetko susre- 
ćemo!« I tako je u dvije minute naveo tri odlična znanca kao da je time 
thio reći: Sam ne značim ništa, nisam zvijezda s vlastitim svjetlom, pa 
moram na žalost tražiti svjetlo drugdje. I tako nikad ne propušta prilike 
da svakoga već kod prvog susreta ne upozori na svoje ugledne znance 
s kojima se ponosi. Ovako rade na žalost već djeca u školi, šepire se s 
naslovima svojih očeva ili traže priliku da istaknu njihovo bogatstvo kao 
da se time povećava njihova vlastita vrijednost. Ima, doduše, ljudi koji- 
ma imponira ovakvo hvalisanje, ah doista nije vrijedno da se čovjek trudi 
za njihovo poštovanje i prijateljstvo. Međutim, svaki koji ima glavu na 



mjestu sažalno će primijetiti: »šteta momka — ali tko svoje svjetlo traži 
izvana i trudi se da na račun drugih dobije na ugledu kod ljudi, u opas- 
nosti je da se i inače kiti tuđim perjem i da od samih briga za uspješan 
nastup posve zaboravi da sam postane zvijezda s vlastitim svjetlom.« Ta- 
kav nema ponosa jer inače ne bi smatrao potrebnim da neprestance ima 
na jeziku svoje odlične znance ili svog uglednog oca — a nema u njemu 
ni skromnosti — jer se inače ne bi tako revno jagmio za poštovanjem ljudi 
i nametao im se sa svojim poznanstvima. 

Najsiromašniji čovjek koji se po danu i po noći ubija poštenim ra- 
dom i uvijek je pripravan pomoći bližnjemu, svijetli dalje i snažnije od 
svih javnih i potajnih hvališa mada se druže s carevima i ministrima i u 
srodstvu su sa samim dvorskim savjetnicima. 

Zar čovjek ne smije biti ponosan na svoje vrijedne roditelje? Zaci- 
jelo, ali samo u srcu i tišini, na jeziku i pred drugima. I ponosni smijemo 
biti samo na njihove vrline i dobrotu, a ne na naslov, novac i podrijetlo. 
Tko pridaje važnost vanjskim stvarima, pokazuje da je neodgojen, a od- 
gojeni ismo ako znamo raspoznavati glavno od sporednog. 


SAMOSTALNOST 


Samostalnost je prirođena težnja mladog čovjeka — čini mu se kao 
da je postao čovjek kada živi od novca što ga je sam zaslužio. A mnogi 
nije zadovoljan ni time da ima namještenje s dovoljnom plaćom — ne, 
rado bi otvorio vlastiti posao makar mu donosio daleko nesigurni je pri- 
hode nego što ih ima kao tuđi namještenik. Rado bi bio samostalan. Želja 
za samostalnošću i neovisnošću od drugih bez sumnje je nešto pametno 
i zrelo, isamo na žalost ima mnogo ljudi koji misle da su time što od dru- 
gih ne primaju novac i stoje tako rekavši na vlastitim nogama, zaista već 
neovisni o drugima. Ne, prava je samostalnost nešto unutarnje i nema ni- 
kakve veze s vanjskom slobodom. Čovjek može biti običan službenik, da- 
kle, ovisan, pa ipak sasvim samostalan čovjek, i upravo tako može netko 
biti naoko samostalan gospodin, vozi se vlastitim konjima, i usprkos toga 
je pravi rob drugih. Samostalnost je u tome da nikada ne radiš protiv 
svoje savjesti i da sve što radiš za sebe i za druge i zajedno s drugima, 

radiš samo iz vlastite spoznaje da je tako potrebno, a ne iz taštine i ča- 
stohleplja ili jer se bojiš ismjehivanja ili iz straha pred štetom i kaznom. 
Samostalan čovjek može služiti ako to smatra dobrim za svoje uzdržava- 
nje ili za sreću drugih ili za svoj vlastiti odgoj i naobrazbu — on služi 
i sluša iz samostalnosti i pri tom ostaje neovisan samo ako sluša glas sa- 
vjesti i ne čini ili govori jedino zato jer ga drugi potiču ili mu drugi daju 
glup ili loš primjer. Može naprotiv npr. najbogatija i najslobodnija žena 
biti nesamostalna ako govori onako kako se drugomu sviđa, ili je ropkinja 
mode ili nema svoje savjesti ili daje da njena shvaćanja o dobru i zlu 
određuju svaka glupa knjiga ili svako razuzdano brbljanje. 

Kakav čudan pojam o samostalnosti imadu mnogi dječaci, možemo 
često primijetiti prigodom sv. Potvrde. Misle: popušiš prvu cigaretu ili 
u gostioni ispiješ prvu čašu pive, i već si samostalan. Pitam vas: što je 
teže za mladog čovjeka: popušiti ili ne popušiti cigaretu? Složit ćete se 
sa mnom: teže je ne popušiti cigaretu, jer se čovjeku oodsmjehuju, a i jer 
drugi to čine i jer vlada opće uvjerenje da je znak prave zrelosti ako se 
kome dimi iz usta. Jednako ćeš tako dokazati istinsku samostalnost ako 
nešto takvo ne učiniš i, usprkos ruganju i pođsmjehivanju, ne dotakneš se 
čaše. 0 onomu koji to uzmogne učiniti, može se reći: bit će čovjek kako 
valja — dok većina njih žele proslaviti i dokazati svoju samostalnost time 
što se povode za glupim modama koje su im često i odvratne i lude, ali 
ne usuđuju se biti sami — i to onda nazivaju »muževnošcu«. Boje se da 
bi to mogli zvati »maminim mazama« — a ne pomišljaju da je daleko bolje 
biti vjeran sin ljubezne majke negoli pokoran sinčić cijelog čopora glu- 
pana koji puše i pijuckaju pivo. 

Što sam rekao o dječacima i mladićima, vrijedi i za djevojke. I dje- 
vojačka je najveća želja da postanu samostalne, ali i one pri tom prečesto 
zaboravljaju da čovjek naizvan može biti veoma samostalan, pa ipak 
rob svakog podrugljivca i svakog glupog ogovaranja. Istinski samostalna 
biva djevojka tek onda kad postane gospodarica svoje taštine, jer taština 
i nije ništa drugo negoli ovisnost o drugima — čovjek ne živi više sebi, 
već samo očima ljudi, zato su i svi tašti ljudi tako neslobodni u svojim 
kretnjama, čini se kao da ih stežu nevidljivi lanci; ne mogu ništa učiniti 
ili kazati a da pri tom u potaji ne pomisle: kako će se to drugima svi- 
djeti? 

Majka im je s velikom ljubavi i štedljivosti iz stare sašila novu odje- 
ću koja nije skrojena po najnovijoj modi, a i same vide da treba zbog 
štednje nositi i ovakvu odjeću i da se iz ljubavi i zahvalnosti prema majci 

ne smiju mrgoditi i buniti, ali su im se na povratku iz škole dvije iz višeg 
razreda nasmijale i kazale: »Eno, gle bakinih haljina«, i sad im je haljina 
omrznula i kod kuće su nepodnošljive. Zašto? Jer nisu samostalne. Kad 
bi danas postale kraljice, ostale bi uza sve to nesamostalne. Ne bi se ni- 
kad usudile nositi haljine po svom ukusu, bojale bi se naime da bi dvor- 
ske dame potajice mogle šaputati: »Nema nikakva ukusa, mon Dieu!« 

Ako se obazrete u životu, zapazit ćete općenito kako je malo prave 
hrabre samostalnosti. Mnogi su ljudi rado pošteni, iskreni i Ijubezni dok 
su to i ostali, ali tek što ostali učine protivno, misle u sebi: Budem li sam 
radio pošteno, ostat ću kratkih rukava i još će mi se narugati. Ovakvi 
ljudi nemaju samostalne savjesti, jednom riječi dopuštaju da drugi umje- 
sto njih odlučuju što i kako će raditi. Uzmimo npr. da radite u kakvom 
velikom i slabo nadziranom poduzeću, gdje namještenici nisu pošteni 
i gdje netko više puta ukrade kakvu sitnicu. Sad ćete promisliti: »Ne uz- 
mem li, uzet će drugi, uzet ću je radije za sebe, baš će mi dobro doći.« 
Da tako postupate, bili biste slabići koji moraju uvijek tek čekati što će 
učiniti drugi prije nego, sami znadu kako će postupati. 

Jeste li vidjeli što radi pas kad u gubici nosi košaru kobasica od 
mesara kući, a putem ga napadnu drugi psi? Najprije reži, zatim odloži 
košaru i grize sve oko sebe. Ali ako tko od napadača iskoristi priliku 
i prevrne košaru da se kobasice prospu po tlu, svi se lupeži bace na pli- 
jen i što će se onda dogoditi? Hoće li poučljivi pas još uvijek braniti 
kobasice? Ne, sad će i on hapnuti da što od njih uhvati: jer, kaže u sebi, 
kobasica će ovako i onako nestati; ako ih ne požderem ja, požderat će ih 
drugi, ta bio bih lud kad bih samo gledao i lajao. Tako čini i najdresira- 
niji pas. Kako da čovjek traži od psa da ima samostalnu savjest? Zar da 
pas kaže: »Što rade drugi — mene se ne tiče, ja sam ja i ne diram što mi 
povjere.« 

Ne, za psa bi to bilo previše. Ima ih, naime, na žalost među ljudima 
dosta koji su još tako nesamostalni da mogu raditi ispravno samo ako je 
uz njih veliko društvo, a ako su sami sa svojom savjesti, tada ih hvata 
jeza kao dijete u tami i brzo traže zaštitu kod drugih. 

Nemojmo, dakle, nikada zaboraviti: Vanjska je samostalnost lijepa 
i dobra, ali je mnogo važnije imati samostalno srce koje je vjerno i pošte- 
no i onda kada se drugi iznevjere, srce, koje je iskreno dok drugi" lažu, 
koje je puno ljubavi i strpljivosti dok drugi mrze i ogovaraju, srce, koje 
ostaje čisto kada drugi odbace uzde. Zato i stoji u Sv. Pismu: £5rago- 
cjena je stvar da srce postane postojano.«^ 

ULICNJACI 

Bila jednom udovica koja je živjela u nekom dalekom zamku sa 
svojim sinom jedincem. Odgajala ga je s najvećom brigom i ljubavlju. Ču- 
vala ga je od svega što je ružno i grubo, da bi postao plemenit čovjek kao 
i njegov otac čija je slika visjela iznad dječakova stola i čije je čisto i bla- 
go lice čudesnom milinom gledalo na svoje domaće. 

Preselila se u grad da bi sin pohađao više škole. Imali su stan oda- 
kle je pucao divan pogled na velik trg ukrašen cvijećem i drvećem. Ondje 
je sjedila kod prozora i promatrala svog jedinca koji se na ulici veselo 
igrao s dječacima iz susjedstva. Bilo je mnogo djece iz vrlo siromašnih 
obitelji, pa se majka sa zabrinutošću pitala što bi kazao njen pokojni muž 
kad bi vidio gdje izvrgava dječaka opasnosti da među neodgojenim i podi- 
vljalim drugovima nauči surovosti ili još gore stvari. 

I već je otvorila prozor da dječaka pozove s ulice, kadli joj sine mi- 
sao: što ću mu odgovoriti ako me upita, zašto se ne smije igrati s tom 
djecom. Zar da mu kažem da se ondje može pokvariti i naučiti loše navike, 
surovo vladanje? Ali ako mu to kažem, neće li tada postati umišljen i na- 
duven prema djeci priprostih ljudi, ne bi li mu iza toga srce moglo još 
većma otvrdnuti? Zar i među ljudima u gladu i nevolji ne živi tako mnogo 
neustrašive čestitosti, tako mnogo dobrote srca i mnogo zdravlja duše 
i razuma? I ne krije li se često iza naših finih manira i kićenog držanja 
i našega svestranog znanja vrlo mnogo hladnoće srca, toliko duševne tru- 
leži i grubog neznanja o onomu što je dobro i zlo? Ako sinu sada zabra- 
nim i onemogućim druženje s djecom priprostih ljudi, neće li tada misliti 
da se u životu više gleda na ljusku nego na jezgru, više na hlače nego na 
srce, da više vrijede rukavice nego ruke, da je sapun vredniji od duše 
i da riječi imaju veću važnost od samoga života? Bože moj, kako je to 
teško! 

S tim je mislima zatvorila prozor, sklopila ruke u krilu i dugo pro- 
matrala sliku svoga pokojnog muža i razgovarala s njim, i u srcu joj je 
zavladao mir i sve joj postalo jasno. I kad je dječak napokon razigran 
i veseo s ulice stupio u sobu, zamolila ga je da sjedne do nje. Budući da 
joj je u oku blistala posljednja suza, to je odmah djelovalo na njegovo 
srce te je s nježnom privrženošću slušao kad je započela: 

Dragi moj sine, sad imaš ovdje cijelu četu novih drugova i rado bih 
ti rekla koliko dobra očekujem od toga za tebe. Ti znaš koliku smo brigu 
posvetili odgoju tvog tijela i duše. Mogao si živjeti na najčistijem zraku, 
čitati na j odabrani je knjige i uvijek jesti i piti što je propisao liječnik. 
Tvojoj majci nije bilo potrebno raditi kod stranih ljudi, uvijek je mogla 
živjeti za tebe i tvoje potrebe. I sada možeš učiti svirati gusle — i tko 
zna što te još sve čeka. Jedno još nisi iskusio, stvari naime koje čovjeka 
često znaju promijeniti od pete do glave većma negoli sva sredstva lagod- 
nog života: nikada nisi osjetio siromaštva i nevolje. Koliko junaštva vidiš 
često već kod malenih dječaka i djevojčica koji se moraju sami brinuti 
za svagdanju koricu kruha te biti otac i majka svojoj mlađoj braći i se- 
strama: kako rano nauče svladavati glad i žeđu sa siromašnim zalogaji- 
ma i kako im volja jača u borbi sa svim odvratnostima i oskudijevanjima. 

I kako isu im srca često sva prožeja prirodnom jednostavnosti i zdravljem 
uslijed strogog i jednostavnog života; kolika -snaga žrtve i ljubavi je često 
kod praznih stolova i razlijeva svoj žar ,po kućama -koje sunca nikad ne 
vide! Upoznat ćeš djecu iz takvih obitelji i u njima ćeš otkriti osebine 
koje se u raskošnim stanovima i za punim stolovima veoma rijetko poka- 
žu tako rano i tako snažno kao ondje u svijetu pomanjkanja — kao što ni 
divno planinsko cvijeće ne uspijeva na masnoj vrtnoj zemlji, već 
na 'Suhim kamenitim tlima. I naučit ćeš cijeniti veličinu siroma- 
štva i vidjeti kako je odlična škola za odgoj srca i volje zatvo- 
rena onima kojima je dobro u životu, kako je pogibeljno za čovjeka 
blagostanje. Ali ni -siromaštvo nije bez opasnosti. Ljudi se zbog glada i bi- 
jede često odaju pijanstvu pa zamalo u njima zamre sve što je dobro, 
a ostaje sa-mo grubost i -tupost. A kako često moraju djeca još i gledati 
i slušati sve što se tu zbiva i govori! I kako malo imaju od oca i majke! 
Uveče dolaze oboje -umorni s posla i k tome često s neveselog posla — tu 
često preostaje za -djecu malo radosti, ali zato mnogo žalosti i očaja — ra- i 
stu na ulicama i u zabačenim dvorištima kao u pustoši, a to ne može pod- 
nijeti svako čovječje srce — tu ima siromašnih zapuštenih dječaka koji 
isprva govore sa-mo surovo i bestidno, a zatim tako i rade i konačno kod 
nekih završava -sve u tamnici. Znademo li što bi od nas bilo da smo i mi 
morali rasti u ovakvim prilikama? 

A sada, predrago dijete moje, prelazim na glavnu stvar: Gle, znam 
koliko među priprostim ljudima ima majki od briga otvrdnulih lica ne zbog 
vlastitog oskudijevanja i života lišena svjetla, nego što svoju djecu ne 
mogu očuvati od sve surovosti koja zapljuskuje u njih od -rane mladosti. 

često samu sebe pitam čime sam zaslužila da sam te smjela uvijek okru- 
živati svim onim što je lijepo i dobro, dok one svojim ljubimcima ne mogu 
nuditi ništa osim ulične buke i gorkih briga i uveče na smrt umorna srca? 
Možda se mogu u vrlo maloj mjeri za ovu nezasluženu sreću odužiti ako 
druženje s tobom barem jednog siromašnog dječaka ohrabri i utvrdi da 
ustraje u borbi proti svoj pokvarenosti i podlosti i ostane vjeran svojoj 
majci. A to je moguće postići jedino ako ti nikada, zaista nikada zbog 
trenutačnog smijeha ili radi druga-rstva -ne privoliš na nešto što je ružno, 
ili ih na to nagovaraš ili pokušaš nadmašiti, nego da ih svojim primjerom 
oduševiš za sve što je dobro i plemenito. Misli uvijek da su ti povjereni 
na čuvanje i ne zaboravi nikada da među njima ima zavodnik na nepri- 
stojnosti koji se ne osjeća dobro dok mu se god samo jedan odupire i da 
si ti za njih možda jedini koji ih vodi putem čistoće, i u čijoj se -prisutnosti 
stide te još vjeruju u bolje stvari. Zahvali im za sve dobro što ćeš od 
njih naučiti, zahvali im tako da im nikad ne popustiš ondje gdje su slabi 
i neobuzdani. 

Ako danas pripovijedaju o tebi, možda će u nekoj sobici koja umor- 
na i brigama opterećena majka kazati: »0, kad bi Bog dao da moj dječak 
od njega nauči nešto dobra«. Zar ne, nećeš je razočarati? 

Nedavno sam kod talijanske pjesnikinje Ade Negri naišla na pjesmu 
»Uličnjak«. Rado bih ti iz nje pročitala nekoliko stihova jer izlaze iz srca 
i prodiru u srce. 

»Vidim gdje ulicom prašnom hoda 
tako prljav a ipak lijep 
u odijelu što od -krpa je sve, 
poderanih cipela i oka lukava, 
vidim gdje skače i slatko se smije 
sirotan jadan. 

Da majka na poslu je, znaš, 
koliba prazna, u tamnici otac, 
pa za njega strah mi obuzima dušu. 

Kako snalaziš se? — pitam se jadna. 

Odbačen tako i bez zaštite svake 
Na svijetu ovom krivice i poroka punom? 

Što iz tebe bit će, stradalniče moj, 

Za godina dvadeset? 

Lopov il’varalica lukav i prepreden, 

Radenik marljiv ili džepar? 

»Ah gle, rado bih k njemu ja sišla 
i privukla ga na srce, 
i moj bih mu bol, samilost, 
žalost izraziti htjela. 

I tople na čelo i usta 
cjelove utisnut, 

I prišapnut riječi svete 
Ljubavi bratske, koje me guše: 

I mene nesreća vjerno prati, 

Siroče ko i ti i ja sam, 
i moja majka u radionici radi, 
trpljenje svako znam — i ljubim te.« 


BOGATI DRUG 


Bio je jednom star, siromašan obrtnik koji je radio za mnoge bogate 
ljude. Imao je unuka, vrlo milo dijete rumenih obrazića koji je svakomu 
bio drag — i bogatim ljudima. Zato su ga zvali neka dođe u njihov lijepi 
i veliki vrt da se poigra s njihovom djecom i nauči kako se iz borove kore 
izrađuju lađice i još štošta. 

Dječak je više puta pošao onamo i uvijek se vraćao kući oduševljen 
svim ljepotama što ih je ondje vidio. Tada ga je djed jednom poveo sa 
sobom u radionicu i s njime hoblajući stolnu dasku poveo razgovor: »Svi- 
đa ti ise, dakle, ondje? No, to ti priuštim i držim da ćeš ondje naučiti 
mnogo dobra jer su Majdićeva djeca dobra. U lijepoj i čistoj kući, daleko 
od svake nevolje i brige, čovjeku je pri duši kao u svetištu, prožimaju ga 
blagdanski osjećaji te poželi da i u njegovoj duši bude tako svijetlo, lijepo 
i tiho! Ali, dječače moj, ubrzo ćeš vidjeti da i blagostanje ima svoje velike 
opasnosti, pa ćeš ti svojim novim drugovima pomoći da se od njih očuvaju. 
Reci mi posve iskreno jesi li, gledajući sve one lijepe igračke, pijući čo- 
koladu, jedući kolače pomislio u sebi: kad bih ja sve to imao! Pa i svoj 
sat, i mnogo novca u džepu, raznobojne olovke i dvokolicu i još tolike dru- 
ge stvari? Zar ne, tako si mislio? Samo kaži, jesi li možda gledao kako 

vrtlar u jesen obrezuje grmove ruža a u proljeće opet podrezuje sitne 
zelene izdanke koji potjeraju iz korijena stabla? Zašto to radi? Zar hoće 
da grm više ne raste ili se možda boji da bi mogao imati previše ruža, 
pa bi one tako postale jeftinije? Ne, boji se samo da bi se — kad bi na 
sve strane potjerale mladice — snaga grma rasipala i rascijepala, te bi 
uzmanjkali sokovi i snaga da procvjeta sama ruža — njegovo najljepše 
i najveličanstvenije djelo. S ljudima biva upravo -tako. Ako se osjećaju 
odviše udobno i ako udovoljavaju svim svojim željicama i nagnućima, tako 
da klice potjeraju na sve strane poput zelenih klica na ruži-nu grmu, tada 
često nema više dovoljno snage i zalihe za samu ružu — a čemu tada 
uopće grm? 

Ruža, to je kod čovjeka tiha, silna snaga volje i srca, koja također 
dozrijeva i rascvjeta se samo ako dobro obrezujemo zelene klice, to zna- 
či, ako bezbrojne potrebe ne rasipaju i ne prekrivaju čovjekove snage, 
tako da na koncu više ne razlikuje bitno od nebitnoga — te mu vanjska 
koprena postane važnija i on posve zaboravi na plodove nutarnjeg čovje- 
ka. Svaki izdanak koji obrežemo korist je ruži, to znači — čovjek jača, 
učvršćuje snagu samosvladava-nja, snagu, iz koje se rađa na svijetu -istin- 
sko junaštvo i sva velika ljubav. Kod nas siromaha, unatoč svega obrezi- 
vanja, nema katkada nikakvih ruža — jer je tlo presuho i -kraj premalo 
sunčan, dok kod bogataša postoji druga opasnost. Zato nemoj nipošto 
misliti da moraš u gospodskom vrtu samo učiti i svemu se diviti, nego 
kraj sve svoje skromnosti budi veseo i ponosan u svojoj jednostavnosti. 
Ne učvršćuj bogataše u njihovim mnogim željama -time što im zavidiš 
i smatraš ih sretnima, već ih upitaj zašto volimo ruže više negoli zelene 
izdanke i zašto nije tako zavidno ako čovjek ima sve što želi imati. 

Na vjeronauku nam je jednom župnik govorio o nekom bogatom tali- 
janskom mladiću koji je živio pred mnogo stoljeća i mogao raditi i uživati 
sve što je htio. Najednom je počeo zapažati u kakvoj je opasnosti njegovo 
srce da se u mreži svih tjelesnih pohota i hirova uguši i zakržlja time što 
vječito misli na sebe i svoje strasti, a ipak nikada nije bio zadovoljan. 
To mu je zapažanje bivalo sve jasnije, pa kad su ga prigodom neke velike 
svečanosti upitali koju će si ljepoticu izabrati, odgovorio je: »La pover-ta« 
— siromaštvo. Napustio je svijet i bogatstvo, povukao se u samoću i os- 
novao franjevački prosjački red. Nisam ti ovo pričao zato što mislim 
da svaki treba postati ili ostati prosjak, nego radi toga da ne bi mislio 
da je najveće dobro u životu bogatstvo, da shvatiš kolika se opasnost kri- 
je u blagostanju, da toj opasnosti može odoljeti samo onaj koji je pozna 

te sam usred velikih životnih dobara dobrovoljno ostaje jednostavan i pg. 
žljivo obrezuje svoje potrebe i nagnuća, da bujno zelenilo lakoumno ne 
istroši snagu potrebnu ruži. Budi, dakle, svojim bogatim drugovima vjeran 
prijatelj, uči od njih sve lijepo i dobro, ali i čuvaj ih od njihovih opas- . 
nosti ! « 


JAČI 


Dječaci nemaju milije zabave nego da među sobom iskušavaju svoju 
snagu. Ubrzo doznaju tko je jači Ti razredu ili u zavodu uopće. I tek dođe 
u razred novajlija, stanu ga dražiti i gurati da izazovu tučnjavu i pokaže 
da li nadmašuje svoje nove drugove ili će ga oni lako oboriti. 

Poznato vam je da ima raznovrsnih snaga. Tkogod može imati vrlo 
snažne mišice i veoma siromašan duh. Drugi opet ima veoma velik i sna- 
žan duh, i veoma malu snagu volje. I onaj koji pobjeđuje mišicama, može 
doživljavati samo poraze na području duha i volje. Jeste li možda već 
primijetili da je dječak koji je imao slabašno tijelo ali čvrstu volju te 
finu i ozbiljnu dušu, polagano stekao ugled u razredu, osramotio grubi- 
jane i Oko sebe okupio dobre kao nekakvu tjelesnu stražu, tako da je ko- 
načno zavladao svima a da to nisu ni primijetili? Glavno je da hrabro 
podnese poraz svojih mišica, a da se pri tome podmuklo ne osvećuje ili 
prostački ne psuje i tuži. Već s takvim samosvladavanjem veoma pozi- 
tivno utječe barem na neke u razredu i potiho ih osvoji; pa makar mu se 
u školi podsmjehuju, kasnije će ih u životu sigurno pobijediti, oživjet će u 
njihovoj uspomeni i primorati Mi da se poklone njegovu primjeru. U tome 
je čar plemenitih srdaca. 

Promatrajte samo malo kako se u školi natječu srca među sobom: J 

to je nevidljiva borba koja se vodi uporedo s velikim tučnjavama — u toj 
nevidljivoj borbi često pobjeđuju oni koji su doživjeli poraz u vidljivoj 
borbi. A tko pobjeđuje u nevidljivoj borbi srdaca, tko je veće i postojanije 
srce, taj će konačno pobijediti i u borbi na pesnice — jer kroti i umiruje 
srca koja kucaju iza pesnica. 

Jeste li već čuli da su u Srednjem vijeku vjerovali u bijelu i crnu 
magiju? Držalo se da je bijela magija čarobna snaga Kristova i da je 


jača od one zlih duhova koji se boje znaka križa. U tome i jest dubok smi- 
sao da u najvećoj ljubavi i samoodricanju leži i najveća snaga i da čar 
ove snage konačno ipak mora nadvladati, sve da je plemenitost privre- 
meno bačena u prah i izrugana. Plemenitost može biti pobijeđena samo 
ako nema čvrste volje da pobijedi. Tada je lako zaraziti grubost i ona iz- 
gubi svoju čarobnu moć. Ne samo u školi već posvuda, gdje god se sret- 
nu dva čovjeka, okušaju se snage, i odmah se pokaže tko je bio jači, da 
li je grubijan zaveo i »začarao« uljudnijega, naprasit mirnog i nepošten 
poštenoga, ili se dogodilo obratno. Dođe na primjer u školu novi dječak, 
i već mu se prvih dana približi školski drug, pozove ga u kut i stane mu 
šaputati na uho kojekakve prljavštine. A taj mu kaže: »Molim, samo 
trenutak, hoćeš li možda sa mnom poći onamo u drugi kut, reći ću ti 
nešto važno.« I dok ovaj sav radoznao miga ušima, kaže mu novajlija: 
»Ne bi li mogao sutra poslije podne poći sa mnom na šetnju, tako sam že- 
ljan svježeg zraka, pa zato i ne volim razgovarati o nečistim stvarima, 
jer me uvijek podsjećaju na ulične kaljuže i pokvareni zrak, nagnjila jaja 
i na gnojne jame. Oprosti, dakle, što te ne slušam, nego ćeš sutra, zar ne, 
poći sa mnom u šumu?« To sigurno neće biti, a šetnja na svježem zraku 
koristit će malom praščiću. Možda čitave dane proboravi u sobici u straž- 
njem dijelu kuće i gleda samo na gnojište — pa mu je miris nekako otupio. 
Tko zna kako će se osjećati u šumi : 

»Kroz šumu zelenu ječi 
riječi tihe ozbiljan glas 
o djelu pravom i ljubavi 
što čovjeku je na čast.« 

Tako je tu pobijedio? Bijela je magija pobijedila crnu. Pomislite 
— da je novajlija imao u srcu samo nekoliko dobrih odluka, ali nikakve 
istinske snage srca, moglo se sve posve drugačije odigrati. Tada bi bio 
morao poći na izlet u gnojne jame i kaljuže, a vratio bi se kući s osjeća- 
jem pobijeđenog i poraženog iako na čelu ne bi imao nikakvih vidljivih 
tragova. A vani oko grana koje se njišu piri lijep i čist zrak: 

Oj doline i visine — šumo svježa i zelena, 

Vi dom ste sladak mojeg bola i radosti! 

Ili obazrimo se nekamo drugdje! Zamislite dva brata istih godina. 
Katkada se pograbe i porvaju da iskuse koji je od njih dvojice jači. No 
među njima odvija se i druga utakmica koju nitko ne primjećuje. A u 
tom natjecanju često pobjeđuje onaj koji u borbi pesnicama izvuče tanji 
kraj. Jer stariji je brat veoma naprasit. Obojica mjere svoje snage: hoće 
li naprašiti zaraziti drugoga i navesti da postane također neobuzdan i raz- 
dražljiv, ili će onaj imati toliku snagu volje i srca da naprasitog pomalo 
smiri i svojim ga primjerom osramoti i promijeni. Tako ima u svakoj 
obitelji, u svakome razredu, u svakom poduzeću pobjednika i pobijeđenih. 

Tko drugoga začara, pobjeđuje. Tko je do kraja strpljiv i pomirljiv, ulju- 
dan i pristojan u riječima i djelima premda sve u njemu plamti, ukroćuje 
i druge, stvara ih tihim — on je pobjednik, njegova zastava leprša na zidi- 
nama osvojenoga grada. 

Možda imate sestru koja se rado mrgodi. Obično to nazivaju crveni 
vjetar, i veoma je zarazan. Primijetite li da se i vama usnica naprčila, 
na vašem bih mjestu rekao: »Oh, lijepo me začarala moja mila sestrica. 

Zar sam ja takav slabić da se pustim očarati od tako male djevojčice? 
Vidjet ću itko je jači. što bi bilo kad bih je oslobodio njena zlog čara?« 

I kao što vojskovođa ponovo okuplja čete koje uzmiču i šalje ih u napad, 
tako i on sabire svoje misli i bratske osjećaje i prelazi u napad. I kada 
ona opet počinje da se mrgodi, stane je tako ponizno moliti za oproštenje 
i samoga sebe strašno grditi da ona prasne u smijeh i na sve zaboravi. 
Pobjeda je bila teška — ali je osvojio čvrst položaj odakle može pucati 
na namrgođene usne. Poslije pola godine ratovanja na svoje je veliko 
zadovoljstvo opazio da se ponekad i sama svlada i još prije njega izreče 
dobru riječ. Nakon godine dana nestalo je namrgođenosti. Tada je pozove 1 
na voće i kaže joj : »Konačno sam se odviknuo ružnog mrgođenja i to tvo- 
jim lijepim primjerom; u znak zahvalnosti priredio sam ti danas ovu malu 
zakusku. I ovu krušku jedem u tvoje zdravlje, moj dobri duše, moj 
bolji Ja!« 

Tog je dana izvojštio najveću pobjedu. A nitko nije primijetio jer je e 
Pavla duboko uvjerena da je to sve istina i da je ona njega oslobodila 
mrgođenja. 


180 


TVRDOGLAVCI 

Ovako nazivamo neke djevojke i dječake jer im nijedna riječ koju 
tko predloži, nije po volji — bilo za to jer misle da bi po njihovu bilo bolje 
i ne odustaju od svoga, ili samo zato jer se misao nije rodila u njihovoj 
glavi. Hoće li možda ovi dječaci i djevojke kazati: »želimo biti samostalni 
i nećemo uvijek raditi ono što se drugima prohtije, mi nismo ljudi mase, 
nego imamo svoju glavu i vlastitu volju, dok drugi uvijek tapkaju za ve- 
likom gomilom.« što biste na to odgovorili? Sjetite se što sam vam prije 
rekao o vanjskoj i unutarnjoj samostalnosti. Sastoji li se samostalnost 
u tome da uvijek proguramo svoju volju? Smije li samostalan čovjek biti 
popustljiv? Dakako da smije, ako uzrok njegove popustljivosti nije strah 
ili taština ili slabost, nego prijateljsko samosvladavanje. Samostalnost 
nije u tome što se drugome podvrgnemo nego u uzroku zašto to 
radimo: da li od straha ili od snage. Tvrdoglavost sigurno nije znak sa- 
mostalnosti, tvrdoglavost je znak slabosti; ne možemo se odvažiti da zga- 
zimo svoje vlastite želje, i to je upravo početak sve nesamostalnosti. Zato 
su tvrđoglavci većinom ljudi koji rado trče za masom ako imaju u izgledu 
nešto ugodno: njihovo pomanjkanje u samosvladavanju dolazi pri tom 
upravo tako do izražaja kao i u njihovoj tvrdoglavosti: čovjek koji je za- 
ista samostalan, popušta drugima i podvrgava im se, jer je naučio ne 
popuštati samome sebi, nego iz hrabrosti činiti upravo ono što mu je ne- 
ugodno, stoga mu nije teško igrati se mirno ili raditi s drugima. Mekušac, 
međutim, hoće da svakog trenutka služi svojim željama i svojim muši- 
cama, pa zato uvijek dolazi u sukob s drugima. Najbolja je kušnja za 
obojicu ako drugi predlože neku pakost: tu će onaj inače popustljivi upor- 
no ustrajati kod svoga, dok će se inače tvrdoglavi rado povesti za njim 
— samoodricanje naime nije njegova stvar, to mora tek naučiti. Stoga 
je popustljivost u saobraćaju s drugovima najbolja škola samostalnosti 
jer odgaja čovjeka da sam prema sebi bude strog i nepopustljiv. 

LIJEČNICI SU DIGLI RUKE 

Duboko je i potresno vidjeti kako liječnici tmurna lica napuštaju 
bolesnikov krevet i njegovim ukućanima izjavljuju: »Ne možemo ga više 
spasiti, došao mu je kraj.« Nijedan liječnik neće to kazati rodbini dok 
god postoji još i mali tračak nade. Jer često se dogodilo da je teški bo- 
lesnik ozdravio ili da se uzeti opet mogao kretati i ako su liječnici smatrali 
da je izgubljen, čak su i takvi koje su već držali mrtvima, u lijesu opet 
došli k svijesti. Baš se nikad ne može znati nema li u bolesniku još bilo 
koja sakrivena ljekovita snaga koju još nisu znali iskoristiti ili nema li 
ipak još bilo koje sredstvo koje poput spasonosna čara djeluje na njegovu 
bolest. Jednom je drugo podneblje, drugom kakva ljekovita trava, trećemu 
električna struja, četvrtom okrepljujuća kupelj, petom velika radost tako 
rekavši preko noći povratila zdravlje. Nijemima je velik strah čak vratio 
dar govora onda kad su već odavna izgubili svaku nadu. Takva iskustva 
govore da čovjek ne može biti dovoljno oprezan prije nego li izreče tešku 
riječ: »Nema mu više spasa — sve je uzalud.« 

Ali još oprezniji moramo biti prije negoli se usudimo o nekom ka- 
zati: »Njegove su mane tako teške i njegova nutarnjost tako pokvarena 
da više nikada ne može postati dobar čovjek. Više mu nema spasa.« Kod 
bolesti postoje barem neki vanjski određeni znakovi da se približava kraj. 
A tko može zaviriti čovjeku u srce da bi mogao objaviti: »Tu je nemoguć 
popravak, sve je izgubljeno, taj neće nikada doći k sebi!« Pa ipak možete 
posvuda čuti kako ljudi lakomisleno i olako osuđuju svoga bližnjega ba- 
cajući ga među opake kojima više nema lijeka — kojima, dakle, nema 
smisla poklanjati pažnju. To započinje već u školi. Ako netko mnogo laže, 
ako je tvrdokoran ili zajedljiv, svi mu se nadaleko uklanjaju i preziru ga, 
ne igraju s njime nego postupaju kao da je neka vrst zločinca kojega tre- 
ba isključiti iz dobroga društva. Možda će i postati zločinac, ali ne zato 
što je bio sasvim pokvaren, nego zato što su ga odbacili i što mu se više 
nije pružila prijateljska ruka. 

U mislima gledam bolesničku sobu. U njoj leži težak bolesnik čiju 
su bolest liječnici proglasili neizlječivom. Uto uđe u sobu novi liječnik 
koji je već izliječio mnoge od kojih su drugi digli ruke. Dugo i potanko 
pregledava bolesnika i zatim čvrstim glasom reče: »Ozdravit će!« Kolika 

SPAS PIJANCA 


Pokazali su mi jednom čovjeka koji je zbog neizlječivog pijanstva 
bio u ludnici, a sada je hodao naokolo posve zdrav i postao dobar otac 
obitelji. Upitao sam upravitelja bolnice kako su ga uspjeli izliječiti. Ispri- 
povijedao mi je: »Već sam davno dignuo ruke od njega, jer tek što je 
došao na slobodu, stao je opet piti. Uto sam čuo za nekog siromašnog po- 
stolara; osnovao je maleno društvo samih ljudi koji su se zavjetovali da 
nikada neće okusiti ni kapi alkohola. Budući da je alkohol izazvao na 
svijetu strahovito mnogo nevolje i bijede, pijanstvo uništilo bezbroj obi- - 
telji, premnoge dovelo do ludila, oni su se svečano zavjetovali da će dru- 
gima dati dobar primjer. I kao što se planinari kada se penju preko lede- 
njaka povezuju međusobno da jedan drugoga drže i čuvaju od opasnosti 
pred padom u dubinu, tako su i oni mislili da će svoju odluku ispuniti 
najbolje tako — ako se između sebe povezu takvim društvom u kojemu 
će jedan biti oslonac drugomu. U to sam društvo uputio svog neizlječivog 
bolesnika. Odonda je posve ozdravio.« Za njega je bilo spasonosno što su 
ga ovi muževi primili u društvo te se osjećao njihovim članom i potpisao 
ispravu kojom se časnom riječi obvezao, da više neće okusiti piva, vina 
niti rakije. Trebao je konopac, morao je osjetiti da s njime idu i drugi ' 
s jednakim odlukama te ga hrabre svojim primjerom. Odonda su se na 
jednak način izliječili mnogi i mnogi »neizlječivi«. Ne izbacivanjem, nego 
»prihvaćanjem«. Pa zapitate li žene takvih spašenih kako im sada ide, 
zablista im lice i kažu: »Dobro, dobro — ta potpisao je.« 

?5 evo 5 izgubljeno 

ĆU OPET POTRAŽITI” 


Ravnatelj londonske kaznione bio je sav očajan zbog podivljale žene 
koja se u zatvoru vladala kao divlja zvijer, i svi su je smatrah nepoprav- 
ljivom zločinkom. I javila se žena, članica engleske Vojske spasa, te je 
ponudila da će je posjetiti i pokušati da je smiri. Čuvar je ostao na hod- 
niku, a žena je sama unišla u ćeliju. Prišla je k utamničenim koja je sje- 
djela na stolici i buljila kroz prozor, te ju je poljubila u čelo, a zatim 
primila njenu ruku. Utamničenica nije uopće znala što se to s njom doga- 
đa: možda je u životu nije nitko nikada poljubio. Udarila je u glasino je- 
canje i stala govoriti poput malena djeteta. Posjetiteljici je ispripovjedila 
sav svoj život. I kada su je otpustiti iz tamnice sasvim se promijenila i po- 
stala jedna od najpožrtvovnijih članica Vojske spasa. Kolike bi naoko ne- 
popravljive ljude još mogao spasiti ovakav posjet pun bratskog i sestrin- 
skog saučešća! Kad bi muževi i žene plemenita srca postati redoviti po- 
sjetioci tamnica umjesto da zatvorenici u njima provode život osamljeni 
sa svojim tmurnim mislima! Vidio sam jednom gdje s propovjedaonice 
kazriioničke crkve visi velik tamnocrveni zastor na kojem su bile utkane 
zlatnim slovima riječi: »Evo, potražit ću opet izgubljeno.« Kako je malo 
takvih koji zaista traže izgubljeno. U tamnici izdržavaju kaznu ljudi mrka 
izgleda i osamljeni ili u društvu drugih zločinaca, a čuvar zna: malo po- 
slije puštanja na slobodu vratit će se ponovo — većinom čak na dulje 
vrijeme negoli prvi put. 

Tamnički me liječnik jednom poveo sa sobom u ćelije maloljetnih 
zločinaca. Mislio sam da će se preda mnom pojaviti samo lica malenih 
grabežljivih zvijeri. Kako sam se iznenadio kad sam mjesto toga ugledao 
sasvim mirna i prijazna lica, od kojih neka čak veoma mila pogleda i fi- 
nih crta lica! Kod nekih je doduše bio drzak i podivljao izgled, ali nije- 
dan nije bio takav da bih bio mogao kazati: nema mu više spasa. Kad 
ih je liječnik milovao po glavi i pitao kako se osjećaju, zahvalno su mu 
se i skromno smiješiti, da te je to zaista moralo duboko ganuti. U tam- 
nici su većinom biti zbog krađa počinjenih u zajednici s drugima, ali uvje- 
ren sam da nikad ne bi biti krali da se tko pravovremeno i s puno ljubavi 
za njih pobrinuo i da su u životu okusiti malo više 'radosti. Kako bi inače 

mogli doći do toga da većina zločinaca potječe iz siromašnih slojeva gdje 
djeca već od ranog djetinjstva moraju okusiti glad i nevolju, gdje moraju 
sami zasluživati mjesto da se igraju i smiju i gdje se roditelji ne mogu 
posvetiti odgoju djece jer moraju često oboje čitav dan biti u poslu ili 
tvornici? 

Bez sumnje je istina da većina siromašnih ljudi živi pošteno do kon- 
ca života i odolijeva najvećim napastima čak i onda kada moraju glado- 
vati i smrzavati se. Ali imali su vjerno i dobro materinje oko koje je ne- 
ugasivo sjalo nad njihovim životom, ili su imali bilo koju sretnu osobinu 
značaja, a gdje ni toga nema i gdje dijete iz dana u dan gleda i čuje samo 
svađe, prepirke i grubosti, kako da tu u duši zasije dobrota? Pomislite 
sami na se: kako bi vam bilo pri duši kad ne biste smjeli napisati na listić 
što želite dobiti za Božić, već biste o svemu morali šutjeti, na ulicama 
prodavati svjećice i krijesnice dok kod drugih gori božično drvce? Zar 
ne biste došli u napast da uzmete nešto što nije vaše? Pomislite samo 
kako ste zlovoljni ako vam se ne ispuni samo jedna želja! 

Sve vam ovo govorim da vidite kako čovjek može skrenuti s pravoga 
puta iako nije zao, i da nije naša zasluga ako ostanemo dobri, i da bismo 
možda bili podivljali kad u djetinjstvu ne bismo bili osjetili ljubav i radost 
te imali dobar primjer. Pa ako među drugovima imate nekoga koji je 
tvrdokoran, grub i nepovjerljiv, nemojte nikada reći: »Liječnici su digli 
ruke od njega — s njime ne govorimo«, jer biste time mogli postati krivi 
da se jednom zaista izgubi. Možda mu upravo vi možete pokloniti svoju 
dobrotu i prijateljstvo, što će za njega značiti spas i što je dotada uzalud 
tražio. Pa ako vam roditelji i kažu: »Nemojte se s njim družiti, mogao bi 
vas zaraziti svojim zlim nagnućima«, priđite im i recite: »Želimo ga zara- 
ziti ljubavlju, molimo vas da nam to dopustite!« U svojim pripovjednim 
knjigama čitate o prinčevima i princezama koje je zlokobna vještica zača- 
rala i pretvorila u životinje, pa čekaju na oslobođenje. I eto, konačno 
dolazi netko tko ih voli i ničega se ne plaši — skida čarolije i oslobađa ih. 
Tako biva i s mnogim ljudima u svagdanjem životu: čini se kao da ih je 
začarao i pretvorio u životinje netko — doduše ne pravi čarobnjak, nego 
nesreća i loš primjer ih pogrešan postupak i nemilosrdnost. A vi ih možete 
riješiti ne samo prijateljstvom i poštovanjem koje im iskazujete nego i ti- 
me što im u život nastojite unijeti radost. 

Veliki je ruski pjesnik kao zatočenik proveo dugi niz godina u Sibiru 
i ondje imao dovoljno prilike da promatra i najgore zločince. Pripovijeda 
kako je bilo lako njihovu dobrom zapovjedniku: tek što je s ljudima pro- 

govorio nekoliko Ijubeznih riječi ih se prema njima vladao s poštovanjem, 
kao da su se promijenili. Radovah su se kao djeca i iskazivah mu besko- 
načnu zahvalnost. Ako dakle, i najsurovije ljude možemo boljim učiniti 
blagim i ljudskim postupkom, smijemo li tada još kazati o drugovima: 
»Kod njih ćeš samo grubošću proći — šteta je svake dobre riječi«? 


SPOZNANJE 


»Sa štapom u ruci putnik se vraća — iz daleke zemlje u rodni svoj 
dom« — tko se od vas ne sjeća ove hjepe pjesme? Nitko ga više ne pozna- 
je, ni njegovi najbolji prijatelji, čak ni sama zaručnica, žalostan odlazi 
dalje. »Suza mu blista na opaljenom licu.« A zatim nastavlja pjesma: 

Gle, majka iz crkve stazom kroči. 

»Hvaljen Bog« — putnikov pozdrav to je. 

Od radosti starici prosuze oči: 

»Sine moj!« kliče i grli čedo svoje. 

Ma kako opaljen suncem njezin je soko, 
za čas — prepozna ga majčino oko. 

Da, materinje oko vidi dublje od svih ostalih očiju; bilo lice ne 
znam kako nagrđeno od sunca i prašine, zabluda i grijeha — materinja 
ljubav vidi što se iza toga krije, vidi tisuću puta blagoslovljeno lice dje- 
teta, ona će vjerovati uvijek, nadat će se i onda kada nitko više neće 
nastojati da prepozna putnika. U njegovu pozdravu još uvijek joj odzvanja 
zvuk dalekih dobrih dana, u njegovim očima ona vidi odsjev nekadanje 
vjernosti i iskrenosti, da, njezin je sin, pa da mu je sunce još ne znam 
kako opalilo lica ! 

I mi bismo po svoj prilici drukčije sudih o mnogom zlobnom i div- 
ljem licu kad bismo ga znah gledati materinjim očima. Sigurno ne bismo 
tako brzo izgubili svaku nadu. Materinje oči ne možemo na žalost — po- 
suditi kao dalekozor ih sitnozor. Ih možda ipak? Samo pokušajte, i onda 
kada koga hoćete prezreti i odbaciti — sjetite se njegove majke. Zar ga 

tada ne gledate s posve novom brižljivosti? Zar najednom ne otpadne 3 
njegova lica mnogo toga što ga je iznakazivalo? 

Pa ako i ne prođremo u njegovu nutrinu, pomisao na njegovu maj- 
ku postat će u nama ipak glas savjesti koji upada našem gorkom govoru 
u riječ i kaže: »Tiho, tiho — kad bi ona to čula, kad bi ona to vidjela!« 


SANDUK ZA SMEĆE 


Jeste li već čuli gdje nestaju sve one stvari koje se nakupe u san- 
ducima što ih u nekim gradovima postavljaju kućne pomoćnice pred kuću. 
Možda mislite da sve to nestaje zauvijek negdje pod zemljom. Pa to su 
samo takve stvari s kojih su »liječnici digli ruke« i proglasili ih »neizlje- 
čivima«, ili su sasvim pokvarene, nekorisne i neuporabive: rastrgane lut- 
ke, polupane igračke, lonci, tanjuri, krpe, kosti — uostalom, nije ni po- 
trebno da sasvim do dna ispraznim sanduk. 

Izišla je mala knjiga pod naslovom: »Istraživačko putovanje po 
kući i dvorištu« što ju je napisao Herman Wagner: on se jednom potrudio 
da prati sudbinu svih raznovrsnih stvari što ih je vidio u sanduku za sme- 
će. I pri tom je otkrio da čovjekova snalažljivost može malne sve promi- 
jeniti u bilo kakav upotrebljiv predmet. Uzmimo na primjer kosti. Najveće 
i najljepše prispiju u tvornice gdje ih očiste, bijele i prerađuju u drške 
noževa, klavirske tipke i slično. Iz manjih kostiju prave fosfor koji zatim 
opet gori na žigicama. Ostale samelju u koštano brašno koje seljaci veo- 
ma cijene kao gnojivo. Kosti ima i u laštilu za cipele jer svoju boju ono 
dobiva iz koštanog ulja. Iz telećih nogu dobivaju ulje koje se upotrebljava 
kod izradbe koža. Odresci kože opet putuju k izrađivaču ljepila. Iz ribljih 
ljusaka prave bisere, narukvice i ukrase; iz ribljih očiju izrađivači umjet- 
nog cvijeća prave nerazvijene cvjetne pupove. Stare krpe iz kojih su 
prije izrađivali samo papir, otpremaju sada u tvornice gdje ih raščehaju 
i protkaju novom vunom pa tako iznova dolaze u trgovine. Otpaci koji 
pri tom preostaju, služe kao divni sagovi za naše sobe. Krpe koje gotovo 
više nisu bile za izradbu papira, prerađuju u papirnatu kašu i od nje prave 
poslužavnike za čaj. Krhotine stakla i razbijene boce rastapaju i od njih 
prave suđe. Ukratko svi otpaci u takvu sanduku za smeće rasprše 



se na sve strane i doživljavaju -tako različite sudbine te bi se vrlo lako 
mogle upitati: »Kad ćemo se, braćo, ponovo naći na smetištu?« Pa kad 
pomislimo kako čovječja vještina najgore krpe i najpokvarenije otpatke 
ponovo pretvara u korisne stvari za ljudsko društvo, iz njih stvara čak 
i ukrasne predmete, nije li tada još dvostruko žalosnije da tako bezbrižno 
i prosto postupamo s ljudima ako malo poskliznu ili zalutaju, da ih — ako 
je njihovo vladanje postalo odvratno i neukusno odmah kao neuporabive 
i nepopravljive odbijemo i odbacimo — mjesto da im ukažemo i samo 
polovicu onoga smisla što ga ljudi pokazuju za teleće noge, riblje kosti 
i kosti uopće? 

Iz otpadaka u sanduku za smeće nastoji se najrazličitijim, najbriž- 
ljivijim postupcima spasiti ono što je od trajne vrijednosti, a zar samo za 
čovjeka da se kaže: »Nećemo više s njime igrati, s njime više nećemo 
govoriti — nema mu više spasa«? 


LIČINKA 


Zamislite da nađete ličinku i đa ne znate da iz tog hladnog, mrtvog pre- 
diva na proljeće izleti lijep leptir. Držali biste da je to neki uginuli kukac 
i možda biste ga bacili. Upravo tako je i s nekim ljudima. Cijelo je njiho- 
vo biće kao ličinka, začahurili su se i zatvorili, pa ako ih čovjek gleda 
samo izvana, pomislit će da od njih nikada više ne može postati nešto 
korisno i utješno. A ipak nedostaje im samo sunce, proljetno sunce — 
da u njima probudi novi život. A to sunce možete biti vi. Što je naime li- 
činkama sunce, to je okorjelim i tvrdim ljudima srdačno saučešće i do- 
brota. Ako zadržite ličinku u tamnom podrumu, iz nje nikad neće izletjeti 
šarolik leptir s krilima, a tako će i čovjek, ako ne doživi nježnost i ljubav, 
cijeloga života ostati samo ličinka. Ako ikada sretnete takva začahurenog 
čovjeka, ne ođbijte ga od sebe, kako to čine nepromišljeni ljudi, već radije 
iskušajte svoju sunčanu snagu i pokušajte ponovo izmamiti njegova krila. 
Pa ako ne uspijete, ne vraćajte mu zlo za zlo, nego pitajte se koliko je 
hladnoće i tame i podrumskog zraka trebalo da se zauvijek ukoči i ukruti. 


SLIKAR 

Dvoje je zločeste djece trebalo naslikati za bakin rođendan. Rodi- 
telji su ih poveli jednom znamenitom slikaru i upitali — ne bi li preuzeo 
taj posao. »Da«, odgovorio je kisela lica, jer ga nikako nije privlačilo da 
na platnu ovjekovječi ovako neodgojenu deriščad. Sporazumjeli su se, 
i djeca su svakog dana dolazila k njemu. Poslije četiri je sedmice donio 
sliku; svi su se divili dražesnom i vedrom izrazu lica. Pa ipak nitko nije 
mogao kazati da slike ne naliče djeci. »Odakle ste samo dočarali ovaj 
izražaj?« pitali su slikara: »Nisam trebao čarati,« odgovorio je, »izmamio 
sam ga iz djece. Za vrijeme slikanja pričao sam im vesele priče i dao 
da sami pričaju — i pri tom vidio kako je sve ljupko i dobro što je u njima 
sakriveno najednom zablistalo na njihovim licima, i onda sam to brzo 
prenio na platno. Nisam ništa uljepšao, samo sam izvadio ono što zaista 
postoji. Zato smo mi slikari tu. Mi smo pronalazači sakrivene ljepote.« 

Da, kad bi svaki čovjek našao ovakva pronalazača! Ali reći ću vam: 
Tko je. strpljiv, može lako naučiti takvo umijeće — doduše, ne slikanje, 
ali ipak pronalaženje sakrivene ljepote. Ako vas braća i sestre ili prija- 
telji i drugovi ljute svojim ružnim vladanjem, pomislite, da ih morate sli- 
kati i za to upotrijebiti svoje vlastito lice. Zar ne biste u nekoliko sedmica, 
s dvostrukom prijaznosti i dobrotom mogli naslikati drugi izražaj? Učite 
se opažati kao slikar, i vidjet ćete — ne poprimaju li im lica, uslijed od- 
raza vašega dobrog postupka, već druge oči i druge crte oko usana? Kako 
lijepo kad bi se to dalo zadržati! I dade se zadržati ako samo ustrajete 
u dobru! Divno će biti, ako se roditelji »nevaljalaca« jednom i razvesele 
lijepom slikom koju ste vi naslikah ne uljanom bojom na platnu već umjet- 
nošću srca na živim licima ! 

OBUKA NA GUSLAMA 

čuo sam gdje o nekom jedanaestogodišnjem dječaku govore da s 
njime nitko neće više da razgovara ni da se igra. U svakoj je igri izazivao 
svađu i upravo uživao ako je druge mogao mučiti i ljutiti, i povrh toga 
svakoga opsovati. Jednom su njegovi drugovi u igri pošli k njegovoj majci 
da se potuže na njezina sina. I vidjeli su kako je žalosno i tamno u njego- 
vu stanu. Majka im je pokazala stare gusle i rekla da uvijek guđi u njih 
jer ga glazba raduje, ah ona na žalost nema novca kojim bi platila učitelja 
ili mu barem kupila nove gusle. Djeca su to ispričala kod kuće. I više 
je roditelja odlučilo sakupiti potreban novac da dječak uzmogne primati 
satove glazbe. Stvar je uspjela i dječak je stao polaziti na vježbe. I gle, 
od toga se dana dječak posve promijenio. Svima se pričinilo da je dobio 
sasvim drugo hce. Sad je imao nešto što ga je veselilo, bilo je kao da se 
oko njegova srca rastapa led i iz njega izlazi sve ono dražesno i dobro 
što je prije spavalo. Pa ipak ga je njegovo društvo smatralo neizlječivim. 
Mislili su da bi se možda popravio kad bi ga pošteno nabatinali. Ali je 
njegova majka rekla: »Ta svakog ga dana mlatim i sve zajedno ništa ne 
pomaže.« Pomogle su, dakle, samo gusle. Neki je pjesnik zapjevao: »S pje- 
smom se ševa diže u visine.« Tako se i mali Mirko Belić uz zvukove vlas- 
titih gusala penjao u svijetle visine. 

Je li vam koji put nokat urastao u meso? To silno boli, zar ne? Bu- 
dući da nokat zbog tijesne cipele ne može rasti ravno, savine se i iz pr- 
kosa uraste u meso. 

Mirko je Belić bio bistar dječak i ispunjen radošću i veseljem prema 
životu. Ali sve to nije moglo rasti ravno. Svinulo se i raslo u meso, i to 
ga je činilo divljim i grubim. Što da tu pomognu batine i isključenje iz 
društva? 

STO MOŽEMO NAUČITI 
U KONJSKOJ STAJI 




»Ovo kljuse nije više nizašto«, čuo sam gdje je govorio neki konju- 
šar. A bio je lijep snažan konj, o kojemu je govorio — ali ga nitko nije 
htio uzjahati jer se činilo da mu je u glavi samo jedna misao: kako bi 
jahača izbacio ili pritisnuo o drvo i plot te kod uzjahanja ili sjahanja gri- 
zao ili kopitima udarao. Svaki ga je konjušar, kad mu je donio hranu 
udario po gubici ili se grubo na nj izderao, a konjušnik se osobito ponosio 
ako se na trkalištu mogao s njime čitav sat probijati i usprkos svih sko- 
kova održati u sedlu posebice ako su na galeriji bili promatrači. 

I jednog je dana došao neki gospodin koji je proputovao mnoge žem- 
lje. Konj mu se svidio pa je rekao da će ga u roku od četiri tjedna izvjež- 
bati, tako da ga na mig posluša. Svi su mislili da znade vjerojatno bolje 
od konjušara vijati bičem i podbadati mamuzama, pa su se već unapri- 
jed radovah konjskom topotu na trkalištu. Dogodilo se, međutim, nešto 
sasvim drugo. Dok su mu sedlali konja, on ga je ljupkim skoro nježnim 
glasom hrabrio i davao mu šećer. Zatim ga je neko vrijeme vodio naokolo 
po trkalištu i neprestano mirno mu govorio. Najednom je uzjahao. Konj 
je nekoliko puta snažno poskočio i čekao udarce. Ali nije ih bilo. Samo 
ga je pritiskom nogu tjerao naprijed. Nije mu dobacio oštre riječi ni 
stezao uzde ni udario. Ovako je postupao dva tjedna. Iza toga nije se konj 
uopće mogao prepoznati. Kretao se krotko kao i čovjek koji je nji- 
me upravljao. 

Pitajte samo svakog iskusnog poznavaoca konja i svaki će vam 
pričati isto. Ta arapski su konji upravo zato tako otmjeni u nastupu jer 
Arapin postupa s njima kao s prijateljem. Grub postupak upropaštava 
najplemenitijeg konja, dok će najđivlja životinja ponovo postati krotka 
ako s njom postupamo otmjeno i s puno ljubavi. 

To je, dakle, najbolji dokaz da plemenita dobrota nije nikakva sla- 
bost, nego velika prirodna snaga koja može krotiti čak životinje s kojima 
najsuroviji konjušar ne može izići na kraj. Mnogi koji nije htio vjerovati 
u snagu dobre riječi, konačno je to naučio u konjskoj staji. 

Tako sam vam eto u mnogo slika odgovorio na pitanje što nam je 
činiti s neprijaznim i podivljalim ljudima ih s takvima koji imadu ružne 
i teške mane, tako da saobraćaj s njima nije nikakva radost. 

Nisam vam namjerno odgovorio: morate učiniti ovako ih onako, htio 
sam da vam odgovori -sam život. Zato sam vam i govorio u slikama. Što 
nam sve ne kažu: priča o izliječenim bolesnicima koje su već proglasili neiz- 
lječivima, priča o pijanici kojega su vratili obitelji, priča o snazi dobrote 
prema palima, o dječaku kojega je izmijenila radost, o slikaru, o materi- 
njem oku, o ličinki, o sanduku za smeće i konačno o kroćenju upropaštena 
konja? Sve to govori o tomu da svako biće — ma koliko bilo ukočeno, oko- 
rjelo, propalo, podivljalo i ma koliko se još činilo neupotrebivo, neizlječivo 
i beznadno izgubljeno — može naći svog spasioca. 

Ako je već u velikom tako, smijemo li onda u životu mladosti gdje 
još sve raste i tjera nove mladice — smijemo li tu zbilja, o nekom dječaku 
ili djevojčici kazati: »Sve je uzaludno — neka ide svojim putem!«? Nije 
li daleko divnije pružiti mu ruku i biti spasilac? Ali ne naduven, nego po- 
nizan spasilac koji uvijek misli na to: što bi bilo sa mnom, kad na svom 
putu kroz život ne bih bio našao tako mnogo spasilaca i milosrdnika? 


DVANAESTERO BRAĆE 


Sjećate li se još iz djetinjstva priče o dvanaestorici braće? Kako su 
bili začarani kad im se rodila sestra i kako se sestra zatim otputila u svi- 
jet da ih oslobodi. I već se našla u njihovoj blizini i u vrtiću ubire dva- 
naest bijelih cvjetova da ih pokloni braći. Tad joj priđe stara žena i reče: 
»Dijete moje, što to učini? Dvanaest bijelih cvjetova, to su bila tvoja bra- 
ća, a sad su se zauvijek pretvorili u gavrane.« Plačući upita tada djevoj- 
čica: »Zar nema uopće mogućnosti da ih oslobodim?« — »Na cijelom svi- 
jetu postoji samo jedan put«, odgovori starica, »ali i taj je tako težak da 
bi ga ti mogla proći. Moraš naime biti nijema sedam godina, ne smiješ 
govoriti ni smijati se, pa progovoriš li jednu jedinu riječ i bude li nedosta- 
jao samo jedan sat do isteka sedam godina, sve će biti uzalud i ta će 
jedna riječ usmrtiti tvoju braću.« I djevojčica reče u srcu svome: »čvrsto 
sam uvjerena da ću osloboditi braću,« Pošla je sama u veliku šumu i on- 
dje stala presti. Tu je nađe neki kralj, povede sa sobom u grad i učini 
svojom kraljicom, iako je ona bila nijema. Tako je uz njega živjela neko- 
liko godina, a zatim je optuže kao vješticu. Kralj isprva nije htio vjero- 

vati, ali je na koncu popustio i pristao da je spale kao vješticu. A kad 
su je privezali uza stup i crveni su jezici vatre stali lizati njene haljine 
i ona još uvijek nije otvorila usta, otkucala je zadnja minuta sedme godi- 
ne. Zašumilo je i zahujalo zrakom i doletjelo dvanaest gavrana. Promije- 
nili su se u njenu braću. Odmah su razvalili lomaču, i odvezali konope. 

Kraljica je opet mogla govoriti pa je kralju otkrila tajnu svoje šut- 
nje. Svi su se radovali. 

A sada recite: događa li se samo u priči da sestra svojom šutnjom 
spasava svoju braću ili je to moguće i u zbiljskom životu? Možemo li zais- 
ta šutnjom spasiti čovjeka, tj. možemo U ga šutnjom riješiti čara bilo 
koje loše navike? Na primjer, da je brat svadljivac i nagle žestoke ćudi, 
što ga odbija od prijatelja i predstavlja opasnost za njegov daljnji život! 
može li ga sestra spasiti? Da, može, ona sama, ako ga tobko ljubi da se 
za nj žrtvuje. Kako? Eto, tako da u svađi ne nastoji održati zadnju riječ 
iako je u pravu, nego da prijazno šuti. A to je divan primjer koji ponizuje 
i prodire kroz najdeblju kožu i dovodi k svijesti najvećeg svadljivca. Ne 
najednom, često možda i tek poslije sedam godina, ali to je jedini put, 
u tome je stara žena imala pravo, a bila je u pravu i u tomu da je to 
strahovito teško i da to može samo malo njih. Pri tom ne morate misliti 
da će si brat u svakoj svađi umišljati da ima pravo za to jer vi šutite. 
Ne, jer savjest svakom čovjeku posve taono kaže kad je učinio krivo, gdje 
se predaleko zaletio i kad se nelijepo vladao. 

Stoga i srednjovjekovni talijanski pjesnik Dante u svojoj Božanskoj 
komediji opisujući pakao kaže da đavoli onome tko dođe onamo ne trebaju 
pokazivati put, jer svatko sam dobro zna u čemu je sagriješio i gdje ga 
čeka kazna. Dakako, pred drugima nam je neugodno te nećemo da pri- 
znamo, da imamo krivo. Ako se, dakle, sestra prepire, grdi i bori da održi 
zadnju riječ, brat će još prkosnije ustrajati u svojoj obrani i postati tvrdo- 
koran, tako da prepirci neće biti kraja. I to je strašno. Jeste li kada kroz 
prozor čuli kako se dvojica svađaju? Držim da je to nešto najogavnije 
i najžalosnije na svijetu. To je kao da na nebu više ne sja sunce, nego 
da na njegovu mjestu na nebu visi petrolejska svjetiljka sa svojim slabu- 
njavim svjetlom i razlupamim cilindrom! Tako se ljudi prepiru cijeloga ži- 
vota, pa kad umru, ne mogu navodno izdržati u grobu, već se kao duhovi 
ponovo sastaju na livadi, pa jedan zbori »Bim bam«, a drugi »bim, bom« 
upravo kao u životu. I svaki misli da je u pravu u vijeke vjekova. Ne- 

ka su stoga blagoslovljene sve sestre koje poput sestre u priči u srcu 
zavjetuju šutnju i polaze na put govoreći: »čvrsto vjerujem, rije/- 
šit ću ih.« 

Znate li, da je u spomenutoj priči izvanredno lijepa prispodoba: 
sestra već stoji u vatri i plameni sukljaju uvis, a ona ipak šuti. Tako 
biva i u životu: šutjeti je strahovito teško. Često se čini da se više neće 
izdržati, u čovjeku upravo gori. Osjeća da su ga nepravedno osudili i kri- 
vo optužili, pa bi se htio opravdati. Rado bi progovorio samo jednu riječ. 
Ali bi zbog toga nastala svađa, takav naime oangrizavac većinom upravo 
traži da optuži i Pa komu da iskali svoj bijes. Izlaz je, dakle, samo u 
šutnji. 

Pa ako kada poput dvanaest gavrana zakriješte na vas, stisnite 
zube i mislite: »Samo počekajte, vi bijedni gavrani, ta vi ste moja braća, 
budite samo strpljivi, neću kriještati s vama, riješit ću vas!« 


TRNORUZICA 

Upravo smo govorili o tomu kako može sestra spasiti brata. Ali re- 
cite — može li i brat spasiti svoju sestru? Bilo bi zaista čudnovato kad 
to ne bi mogao — ta brat je većinom jači od sestre, a što može ona, tre- 
bao bi moći i on. Za spasenje potrebno je naravno nešto drugo, ne samo 
snažne šake i glasna vika — treba veoma mnogo ljubavi, a žene je imaju 
više od muževa — već i u mladosti. Ali ako ljubav brata nije dovoljna da 
odjednom oslobodi dvanaest sestara, može možda spasiti barem jednu. 

Sestra plavih oči, plave kose i crvenih obraza nešto je đražesno 
za brata — šteta je samo što je često nakostrušena. Pri najnedužnijoj 
šali cikne, u igri je razdražljiva i zajedljiva, pa ako dođe do prepirke, s 
njom se uopće ne može govoriti. Ona je ruža u trnju — Trnoružica koja 
začarana sjedi u gustom bodljikavom šikarju. Zaista, priča o Trnoružici 
uvijek me podsjeća na razdražljivu sestru koju sa svih strana okružuje 
trnje da ruža uopće ne vidiš. 

Kako da je oslobodiš iz njene bodljikave šikare? Poljubi je! Ali ako 
opet ugrebe? I to se može dogoditi. Držim da poljubac u priči znači: 
moramo je veoma voljeti i to joj pokazati, samo tako možemo je polako 
izvući iz trnja i samo joj tako možemo uputiti ozbiljnu riječ. Međutim, 

brat koji štapom mlati po divljoj ruži i psuje, neće sigurno nikada oslo- 
boditi sestru — naprotiv. Mora se praviti kao da ništa ne primjećuje 
i uvijek jednako biti ljubezan i uslužan. Grančice će se trnja drage volje ' 
ukloniti i propustiti ga kao kraljevića u priči, jer ništa ne zasramljuje 
tako kao dobrota koja oprašta — čarobna je poput sunca prema kojem 
se sagibaju sve biljne čaške. Djeluju također veoma dobro ako brat po- 
slije ljute svađe odmah pohita u grad ili šumu i donese malu kitu cvijeća 
ili nešto voća ili kakvu drugu malenkost te je preda sestri, govoreći: 
»Prije sam bio malo divlji, evo ti evo!« To djeluje kao poljubac u priči. 


SUZE POKAJNICE. 


Ispričat ću vam staru sredovječnu talijansku legendu. Za vlade cara 
Mauricija živio je u staroj bizantskoj državi divlji razbojnik koji nije 
poznavao ni milosrđa ni Božje ni ljudske zapovijedi. S malom se razboj- 
ničkom bandom utaborio na nekoj gori odakle je plijenio i pustošio zem- 
lju. Tko mu je uskratio danak, mogao je biti siguran da će mu u noći 
posjed biti u plamenu i da će sam mrtav ležati u ruševinama. I užas se 
širio sve dalje. Konačno se narod obratio na samoga silnoga cara. Poslao 
je stotinu ratnika, ali su malne svi bili poubijani, a oni koji su se vratili, 
izjavili su da je razbojnik u savezu sa samim vragovima. I narod je stao 
vjerovati da je taj nepobjediv. Kada je car to čuo, veoma se uozbiljio 
i dugo je hodao amo tamo po svojim odajama. Konačno je stvorio plan. 
Uzeo je iz riznice čisto zlato i pozvao pobožnog redovnika, najvećeg 
umjetnika u kraljevstvu, i naredio mu da iz tog zlata izradi divan reljef. 
I redovnik je danju i noću radio u svojoj ćeliji. Bio je sveti muž koji nije 
radio radi plaće, već iz ljubavi prema Bogu. Svu je svoju dušu ulio u svoj 
rad. Križ je vec bio gotov, i lik Spasitelja i golubica mira s maslinovom 
grančicom. I dok je radio nije prestao moliti, u svojim se molitvama pun 
najdubljega milosrđa spominjao mrkog, tvrdokornog, beznadnog i od Boga 
udaljenog čovjeka kojemu je reljef bio namijenjen. I kad je ikonostas 
bio gotov poslao ga je car po svojim poslanicima razbojniku. Bilo je usred 
zime kada su poslanici uzašli na goru. Šume su se ukočile u ledu i snijegu, 
samo su sa stabala padale sitne kapi u sjaju podnevnog sunca. Konačno 

su došli do razbojnikova logora. Mrk kao velika divlja zvijer stajao je u 
krugu svojih i upitao poslanike što žele. Tada je jedan od njih stupio 
naprijed i predao razbojniku svetu sliku i reče: »Ovaj ti dar šalje car 
kao znak svoga milostiva srca.« Razbojnik je u svojim rukama držao dra- 
gocjenu sliku i zapanjio se. 

»Meni«, čudio se, »meni?« Poslanik je morao tri puta ponoviti po- 
ruku. Zatim mu je lančić sa slikom objesio oko vrata — sliku sa svim tisu- 
ćama molitava. I nisu bile uzaludne. Svakim se novim danom zbivala 
veća promjena u njegovoj duši. Ništa ga više nije moglo razveseliti. 

Iz umjetnine se širio čar koji mu je zaokupio svu dušu; sjedio je 
i ispunjen nikada dosada spoznatim mirom zadubio se u svaki pojedini 
sveti znak. Ali ono što ga je smirivalo nije bilo zlato ni vanjski sjaj umjet- 
nine, bila je sveta duša redovnika koja je živjela u svakom potezu. I po- 
lagano se prenuo iz teškog sna svog života, nove su misli i osjećaji 
iskrsli u njemu i u njihovom je svjetlu pred sobom vidio sav svoj krvavi 
život i obuzeto ga duboko kajanje. Iz zaboravljenih su grobova opet ustali 
njegovi zločini i ukočeno ga gledali, i odvratnost prema samom sebi tako 
ga strašno obuzela da je noću potajno napustio svoje drugove i danima 
putovao dok konačno nije stigao u carev grad — upravo u početku velikog 
tjedna. Tu se pred čitavim narodom bacio na koljena pred cara i molio 
ga za oproštenje. Car je vidio njegovo raskajano srce i rekao: »Neka mi 
Bog na nebu otpusti moje grijehe kao što i ja opraštam tvoje.« Ali ne- 
sretni čovjek nije više mogao oprostiti sam sebi. Danju i noću proganjale 
su ga sjene njegovih zločina. Ginuo je i umro — preminuo u bolnici. 
I kada je svitala zora novog dana, snivao je liječnik koji je do posljednjeg 
trenutka bdio kraj njega da se zli duhovi i anđeli bore za njegovu dušu. 

Poglavica je zlih duhova držao vagu, na jednu je stranu položio 
sva zlodjela i cereći se pokazivao anđelima kako je druga strana vage 
poletjela uvis jer se u njegovu životu nije moglo naći niti jedno dobro 
djelo. Tada je anđeo uzeo maramu preminuloga koja je bila posve^ na- 
kvašena suzama kajanja i bacio na praznu zdjelicu. I zdjelica se spuštala 
sve dublje i dublje — i zli su duhovi škripajući zubima nestali. Uto se 
liječnik probudio i ugledao kako je prva zraka jutarnjeg sunca obasjala 
spokojno lice preminuloga. 

Koju nam tajnu ljudskog srca otkriva ova priča? Ne pitam: što 
mežemo naučiti iz ove priče? Takve naime priče nemaju svrhe da iz 
njih nešto naučimo kao iz gramatike ili računice. Stvorili su ih ljudi koji 
dublje u ljudsko srce i dalje u tamu života dublje prodiru nego mi ostali, 

pa ako pobožno primimo njihova djela, biva nam kao da nam se pogled 
širi i biva jasniji i kao da vidimo mnogo što bi nam inače ostalo sa- 
kriveno. 

Kada čitam ovu staru legendu, uvijek mi se čini kao da mnogi ljudi 
žive u ovakvom ušančenom logoru, a logor je prkos i okorjela sebičnost 
— samo što nadaleko i široko nema pobožnog redovnika koji bi im donio 
svetu sliku, to jest nema dobrog čovjeka koji bi se potrudio da bi u sebi 
ugušio prkos i sebičnost te ih znakom najdubljeg saučešća spasi i dovede 
na pravi put. Većinom bacaju samo kamenje, prijetnje i kletve na ušan- 
čeni logor, a zatim kažu: »Ne pomaže ništa — ne vraća se na pravi put!« 
Pitajte sami sebe — kako ste često prijatelju ili vlastitom bratu bijesno 
okrenuli leđa, mjesto da ste mu poslali svetu sliku da se osvijesti, tj. 
ma kakav dokaz velike i ganutljive ljubavi i skromnosti? Ako npr. čujemo 
ili čitamo o takvom čovjeku kakav je bio onaj razbojnik, tada nas hvata 
groza i u nama se rađa pomisao: Nije drugo nego grabežljiva zvijer, 
valja je ubiti kao bijesno pseto. No, tko zna ne leži li sakrivena u tamnoj 
dubini duše još klica dobra koja je ostala u tami možda samo zato što 
nikad nije bila probuđena u život? Ali ako je istinito — a za to imamo 
bezbroj primjera — da najsurovije i najokorjelije ljude može osloboditi 
onaj koji nađe ključ do njihovih srdaca, zar tada ne moramo kazati da je 
većinom samo naša krivnja i nespretnost uzrok što s čovjekom ne možemo 
izići na kraj i s njim neprestano dolazimo u sukob? 

Vaš brat nije razbojnik koji se ušančio u gori i sklopio savez sa 
zlim duhovima, a ipak često postupate tako kao da je čovjek kod kojega 
se ne može ništa više postići dobrotom i ljubeznošću, nego samo brutalnom 
silom ili piska vom zlobom i danima namrgođenim licem. Znam, reći ćete: 
»Kad sam s njim govorio, bio sam posve miran i ljubezan, ali ipak nije 
ništa pomoglo.« Mislim: »Možda ste si ipak previše olakšali posao. Istin- 
ski od srca ljubezan može čovjek biti samo ako je prije posve temeljito 
očistio svoje srce svake srdžbe i nadutosti i misli samo na to kako bi 
pomogao svom bratu. Način postupka je stvorenje duše, pa ako je duša 
tvrda i hladna, i postupak je bez dirljive miline i nema nikakve snage 
nad drugima. Svoje najiskrenije saučešće i najodvažniju ljubav možemo 
uliti ne samo u kiparsko djelo — i način kojim govorimo može biti umjet- 
nina iz koje govori tako mnogo suosjećanja i skromne spremnosti za po- 
moć, da to pogađa u srce upravo onako kako je i svetački lik pogodio 
srce razbojnika. Ali ta je umjetnost načina u postupku možda najteža 
umjetnost na svijetu. Ona naime traži da i srce i misli discipliniramo 

i vježbamo kao i glas. A veoma je malo ljudi koji za to imaju dosta snage 
i ljubavi. A istinski velike i jake ljude prepoznajemo uvijek po tomu da 
imadu višak snage za ostale — da spašavaju riječima i djelima i čine 
da teku suze pokajnice ondje gdje su drugi našli samo prkos, srdžbu 
i sebičnost. 


UMJETNOST LIJEPOG VLADANJA 


Zacijelo ste na satu pjevanja već primijetili kako je često veoma 
teško pogoditi pravi glas. A znate li što je od svega najteže? Udariti u 
pravu žicu kada koga upozoravamo na manu. Zašto je to tako teško? Jer se 
tada ljutimo na nekoga, i ton je tada odmah prigušen, ne prodire do srca, 
jer ne dolazi iz srca, nego iz barutane razđraženosti ili iz ledena svoda 
naduvenosti ili iz tijesne sobice sebičnosti ili čak iz svih triju zajedno. 
Jednom je netko kazao: »Nikad ne griješimo više, nego onda kada nekoga 
sami upozoravamo na njegove pogreške.« A to stoga što većina ljudi kod 
svojih prijekora i opomena nikad ne pomišlja na to kako je njima pri 
srcu kad im se nešto predbaci, niti razmišlja što je sve potrebno da 
ukor nađe put u dušu mjesto da ona još više otvrdne. Tko o tome tačno 
razmisli i na samoga sebe dobro pazi, domalo će znati što je zapravo 
prava umjetnost lijepog vladanja. 

Da pred sobom imate primjer krivog načina vladanja, pročitat ću 
vam jedno od pisama kakva se danas pišu u svijetu — pismo, što ga je 
dječak napisao prijatelju: dječak bi rado odučio prijatelja hvalisanja i go- 
vorenja o sebi, a to čini na ovaj način. Piše: 

Dragi Franjo! 

Već sam ti dugo htio otvoreno kazati istinu. Sada je konačno moje 
strpljenje pri kraju. Već sam ti stotinu puta kazao da ne govoriš nepre- 
stano o sebi i svojim stvarima, i kakva si divna ptičica. Kad si jučer bio 
kod nas, bilo je to upravo odvratno. Neprestance si se bavio svojom 
bijednom osobom. »Učinio sam to, znam ovo, učio sam ono, znam to« itd. 
i tako je išlo dalje više od jednog sata. Stidio sam se uistinu što imam 
takvog prijatelja. Moja je majka kasnije rekla: »Pavle, ne mogu nikako 

razumjeti da si za prijatelja odabrao ovako umišljenu budalu.« Moram 
ti priznati: ni ja više ne razumijem. Ako se odmah temeljito ne promije- 
niš, prestat ću se družiti s tobom, a i drugi govore da te više ne mogu 
podnositi. 

Pozdravlja te tvoj prijatelj 

Pavao. 

Zar mislite da će se Franjo poslije ovog pisma odmah i temeljito 
promijeniti? Nipošto neće. Mjesto toga pisat će Pavlu pismo velikim 
razdraženim slovima i u njemu reći: »Ti si u najmanju ruku tako umi- 
šljen kao i ja, imadeš druge daleko odvratnije osebine od mene i povrh 
toga uvijek masne mrlje na odijelu. Baš mi je stalo do tvog prijateljstva.« 
Recite mi sada gdje zapravo leži pogreška u prvom pismu? I kako mo- 
ramo govoriti i pisati da nekoga doista dovedemo do obraćenja? 

Jedno ste odmah primijetili: u Franjinu pismu nedostaje naglasak 
ljubavi i prijateljstva. Stoga je već unaprijed nemoguće da bi Pavao 
razmišljao o sebi i o tome u čemu bi se morao popraviti. Sjetite se samo 
svojih doživljaja: zar ne, ako vas tkogod na grub način upozori na manu, 
zatvaraju se svi otvori vašega srca, u vašoj unutarnjosti vrvi kao u mra- 
vinjaku kada se u nj baci kamen, i vi niste raspoloženi da priznate manu, 
nego mislite samo na povredu i surovost drugoga i na to kako da odbijete 
napadaj. Dobro osjećate: htio se samo istovariti na vama, a ne — ukazati 
vam uslugu. Mislite: on samo iz nenaklonosti i pakosti traga za manama 'i 
i govori npr. o hvalisanju ako ste jednom posve bezazleno nešto pričali. 

Vi, dakle, ne primate to k srcu — naprotiv, hodate naokolo naduvenije 
negoli prije. Međutim, ima u Franjinu pismu još nešto drugo što je oso- 
bito važno, iako je to usko u vezi s onim što smo već spomenuli. Ako 
kome umre netko od ukućana znate da kažu: »Javite mu žalosnu vijest što 
je moguće obzirnije.« I obavijest o istinskoj mani značaja također je 
takva žalosna vijest koju moramo obzirno saopćiti drugomu, ako ne želi- 
mo izazvati nesreću u duši. Baš ljude koji imaju osjećaj poštenja, koji 
nastoje oko sebe i drže do sebe i treba im samo namignuti, da krenu 
drugim putem, često izbaci iz ravnoteže gruba paljba prigovora. Mora 
vam jednom biti posve jasno ovo: nitko ne bi mogao živjeti kad bi samoga 
sebe morao prezirati. Više od hrane i pića, više od zraka i sunca potrebno 
mu je poštovanje prema samom sebi. 

Promatrajte sami sebe, ako vam se npr. predbaci da ste kukavica 
zato što ste rekli laž. Kako samo nastojite opravdati se pred samim so- 


bom, uljepšati laž i uvjeravati se da po srijedi nije bio kukavičluk, već 
obzir prema nekome ili uopće nešto drugo — ali samo ne kukavičluk. 
Zamislite na primjer, kad bi vas dobar prijatelj ili brat ipak više puta 
uhvatio u sitnim lažima iz kukavičluka i želio vas toga osloboditi. Kako 
bi morao započeti — da vas osvoji, a da ipak ništa ne prešuti? Morao 
bi vam to reći tako da ne trebate izgubiti poštovanje pred samima so- 
bom. Ako vam već mora negdje oduzeti malen dio poštovanja, mora vam 
u svemu to više dati, dvostruko ohrabriti — mjesto da vas prignječi. Mo- 
rao bi reći nekako ovako: »često sam se radovao što se u tebi krije toliko 
hrabrosti, divio sam se načinu kako podnosiš boli i malo mariš za opas- 
nosti. Doista, moram ti se diviti. Stoga mi sigurno nećeš zamjeriti ako 
te upozorim da si u nekom pogledu još malo nepažljiv te učiniš ovo ili 
ono samo iz pukog straha pred neugodnostima. Kada ti postane posve 
jasno i uvidiš da se u tvom vladanju doista krije nešto bojažljivosti, uvje- 
ren sam da ćeš odmah odvažno nastupiti i nećeš više trpjeti da se bilo 
što loše neopazice ušulja u tvoj značaj, zar ne? 

Sada vidite što vam želim pokazati s tim primjerom, možete ga za 
pamtiti i radi odgoja mlađe braće i sestara: ne smijemo nikada odmah 
nastupati najoštrijim riječima: »sramota« i »bruka«, već moramo drugoga 
]x>dići, ohrabriti i pokazati njegove dobre i štovanja vrijedne osebine po- 
moću kojih mu mora biti lako svladati manu. 

Tako npr. i onda kad se nekom predbaci neuljudnost ili bezobzir- 
nost. Nitko ne bi htio biti neodgojen i smatrati se neodgojenim, pa ako 
ga stoga pretjeranim i prezimim načinom upozoravamo na njegove po- 
greške, žurno će iz svih kutića svoje duše iščeprkati uspomene na otmje- 
ne i obzirne čine koje je izvršio bilo gdje i bilo kada i time se omamljivati 
proti prijekoru; jer sav njegov ponos i radost počivaju na tom da se ne 
smatra klipanom. Ako ga, dakle, moramo upozoriti na veću ili manju 
nemarnost ili nepristojnost, moramo mu u naknadu za poniženje i obes- 
hrabrenje odmah dati veći dodatak samopouzdanja i samopoštovanja ti- 
me što mu npr. kažemo da manje finom čovjeku baš ništa ne bismo pri- 
govorili, ali jer je već često pokazao izvanredne znakove uglađenosti i ob- 
zira, želimo ga upozoriti samo na neznatan propust. 

Sada biste mogli možda upitati: »Pa čemu nam tako velik trud? što 
može čovjeku škoditi čestit udarac? Ako nije bio uljudan, neka samo ču- 
je što ga ide; ako mu nije bilo stalo do istine, ne ćemo mu valjda sada 
još nježno šaptati u uho!« 



202 


203 


Prigovor zvuči veoma lijepo, ali ipak nije na mjestu. Jer i ja sani 
za to da mu opačinu ili manu sa svom jasnoćom treba iznijeti pred oči. 
Ali ne radi se upravo samo o tome da se nekomu nešto iznese pred oči, 
već u prvom redu o tome da to uđe u srce i dušu. Inače — sve razjašnja- 
vanje i galama ništa neće koristiti. Da prijekor uđe u dušu, potrebna je 
za to uslužna suradnja njena posjednika. Zatvori li svoju dušu, ni sama 
policijska konjica neće moći izvojštiti ulaz u nju. Tko, dakle, želi biti što 
postići u duši svoga bližnjega, a ne samo iskaliti svoju ljutinu, mora se 
već svojim nastupom pobrinuti za to da se dragovoljno otvori. Osim ne- 
ugodnosti mora, dakle, nuditi štogod što razveseljuje i oživljuje, kao što 
se i gorka pilula zamata u sladak zavoj. A za to ne treba lagati ni laskati, 
potrebno je samo s nešto ljubavi u mislima uživjeti se u osebine drugoga. 
Nikada naime ne smijemo zaboraviti da nije dosta nekoga samo podsjetiti 
na njegovu slabost; moramo mu također pružiti koliko je više moguće 
i snage i veselja, da nadvlada svoju slabost. Moramo, dakle, u njemu ja- 
čati pouzdanje u samoga sebe. Upravo je zato najveća nemilosrdnost 
i napromišljenost nekoga prezirno i ponižavajući koriti i pri tom upo- 
trebljavati izraze koji u njemu izazivaju osjećaj da ga drugi više ne štuje 
i da samoga sebe ne smije više poštovati. 

Time dolazim na važnu tačku. Razložit ću od kakve je važnosti za 
čovjeka da poštuje samoga sebe, da uopće smatra vrijednim baviti se 
svojom osobom. Sebe same možemo poštovati jedino ako nas i drugi po- 
štuju. Stoga je nepametno ako s ljudima kojima želimo pomoći da se po- 
prave ili oslobode bilo koje zle navike razgovaramo s prezirom kao da su 
ljudi manje vrijednosti. Ne, kome prilazimo kao čovjeku manje vrijedno- 
sti, on će i postupati kao čovjek manje vrijednosti. 

U Veneciji je živio u Srednjem vijeku čuven škrtac po imenu Shylock. 
Svatko ga je grdio i gazio. Kad su mu jednom predbacili nisko mišljenje, 
odgovorio je: »Uvijek me nazivate psom — zato i jesam pas.« To trebamo 
pamtiti i u najneznatnijim događajima dnevnoga života. Ako roditelji 
i učitelji mnogo grde vašega druga ili brata, ne ćete mu pomoći ako mu 
i vi dobacujete pogrdne izreke »lijenčina« ili »prase«. Možete ga podići 
samo ako mu cijelim svojim vladanjem date primijetiti da znate da je 
on nešto bolje od lijenčine i praseta, da posjeduje i otmjene i dobre oso- 
bine zbog kojih ga visoko cijenite i u njega se pouzdajete. Mnogi bi se 
ljudi koji su stepenicu po stepenicu propadali od zle navike do zločina, 
bili mogli spasiti, da se pravovremeno našao tkogod koji je u njih vje- 
rovao i poštovao ih. Bili bi tada opet vjerovali sami u sebe, i tako bi po- 

stali zdravi. Ali previše su ih i bez obzira grdili, pa su izgubili svako 
samopoštovanje. Stoga se od njih i ođbijg svaka opomena. Prema svemu 
su ravnodušni. Slični su sušičavim bolesnicima. Tu više ne pomaže ni- 
kakvo jelo; tijelo više nema snage da jelo probavi za izgradnju tijela. 

Ima ljudi koji uvijek odmah nastupaju s najvećim topom, i za ono 
što drugi propuste, odabiru odmah najteže riječi i govore: moramo ipak 
stvari nazivati pravim imenom. Kao da je najprostije ime uvijek naj- 
tačnije i kao da se nutrina bližnjega može uvijek prozreti i saznati — 
što ga je dovelo do njegova čina! Strog prema sebi, blag prema drugima 

— lijepo je životno načelo ! 

Za ispravnu umjetnost postupka od ogromne je važnosti također da 
se sasvim oslobodimo svake nadutosti kada koga korimo, jer ništa neće 
ukorenoga većma razjariti i jače otvrdnuti nego kada se drugi služi nje- 
govom slabosti — da sebe uzdigne kao junaka kreposti. I s pravom mu 
onaj odmah odgovara: »Pometi najprije pred svojim pragom.« Sjetite se 
Kristove riječi o čovjeku koji vidi trun u oku bratu svoga, a u svome ne 
vidi brvna. Ponekad je eto posve dobro da na bratovu kaputu ili značaju 
prije primijetimo mrlju negoli na sebi. Tako se zaista možemo uzajamno 
potpomagati. Ali moram naglasiti »uzajamno«, pa ako uvijek mislimo 
na to kako je potrebna upravo ova uzajamnost, tada ćemo već pogoditi 
pravi način postupka. Mogli bismo prijateljski savjet započeti npr. time 

— da kažemo: »Znam da i ja imam svojih velikih mana, čak lošijih od 
tvojih, i u mnogočemu mogu veoma mnogo naučiti od tebe, tako se na 
primjer divim tvojoj ljubavi prema redu i tačnosti, ali . . . « Ne radi se 
uvijek o tomu da to kažemo, ali moramo duboko barem osjećati to da ne- 
mamo razloga da se uznosimo, i onda ćemo samo po sebi naći pravi način, 
način. 

Vidite, dakle, kolika sreća i nesreća zavisi u načinu kojim govorimo 

0 lošim i neugodnim osobinama svoga bližnjega, a vidite također da se ta 
umjetnost postupka nauči osobito ako gledamo na sebe, tj. da pazimo — 
kada ukor djeluje i kada ne djeluje na nas i da se onda držimo naputka: 
»Kao što ne želiš da drugi govore tebi, tako ni ti ne govori drugima.« 

Dakako, nije uvijek dosta ako tačno znamo kakav ćemo način upo- 
trijebiti da drugoga potaknemo i privedemo k svijesti, čovjek ima kao 

1 životinja u sebi snažan nagon za samoobranom: ako bilo kakva smetnja 
zahvati u njegov život, odmah ga nešto snažno tjera da udari na smetnju, 
te on glasno vičući i mršteći se nastoji da je rastjera i odbije. Stoga se 
i događa da ljudima uvijek naviru na usta teške riječi kad ih uznemire 

mane bližnjega — ta je životinja koja se tu budi. Da bi se ta životinja 
nešto prikrila, oni govore o »svetoj, plemenitoj srdžbi,« ali vjerujte mi: 
plemenito je samo ono što se rađa iz ljubavi; a srdžba potječe iz kraljev- 
stva gdje se puran šepiri i bik muče i mačke frču. 0 tomu bi bilo suvišno 
svako daljnje pričanje. I začudo, srdžbu smatramo plemenitom samo onda 
kada se sami razljutimo, ali kada drugi nas susretnu s »plemenitom sr- 
džbom«, tada kažemo da su veoma grubi i da njihov samoodgoj mnogo ne 
vrijedi. 

Dobro je da smo u tomu na čisto, postat ćemo tada nešto nepovjer- 
ljiviji prema nađuvenom brkanju kojim se branimo od tuđih mana i posr- 
taja i više ćemo čeznuti za tim da se iz carstva životinja uspnemo u car- 
stvo čovječnosti, a čovječnost znači pomoć i milosrđe, znači skromno sje- 
ćanje na svu pomoć i milosrđe što nama samima olakšavaju životni put, 
podupiru nas i ohrabruju u teškim trenucima. 

Sada znate sve na što moramo misliti ako želimo pronaći pravi na- 
čin da bližnjega oslobodimo od zablude i tvrdoglavosti, a znate također 
i to — zašto je u ovakvim slučajevima tako teško pogoditi pravi ton 
i zašto se tako rijetko pronalazi istinski umjetnik u postupku s bližnjim. 


NEUGODNI LJUDI 


Nedavno me upitao dječak što zapravo treba učiniti ako nam u po- 
hode dođe neugodan čovjek. Izraziti veselje zbog njegova dolaska laž je 
i pretvaranje, ah se opet ne može reći: »Za Božju volju, opet ste ovdje, 
zar da čovjek nema nikad mira pred vama? Već ste odavna mogli pri- 
mijetiti da vas ne mogu trpjeti!« 

Odgovorio sam ovako dječaku: Ne smijemo zacijelo hiniti radost 
koju ne osjećamo. Ali ako malko razmislimo, možda ćemo ipak postići da 
i posjet nemilog čovjeka naučimo promatrati kao nešto radosno — i onda 
nam se uopće ne treba prisiljavati da pokazujemo ljubezno lice. Mislim 
tako: uživi se u to kako je žalosno biti »neugodan čovjek« — to jest, da 
imamo ili da smo poprimili osebine koje su ostalim ljudima nepodnosive. 
Tko je jednom doživio da se drugi raduju njegovu dolasku, neka se zapita: 
»Kako bi mi bilo da, mjesto toga, svi pobjegnu kada dođem strašno na- 

tmuren i grdeći te odurno se cereći otvorim vrata?« Takva je misao kao 
zao san, zar ne? I sigurno je da ljudi, kada to primijete, postaju još ne- 
ugodmji i zlovoljniji. A što je moglo biti prvi uzrok njihova neprijatnog 
bića? Možda tužno djetinjstvo, pomanjkanje doma i ljubavi, teške kušnje 
i razočaranja! 1 Ako o tomu razmišljamo, već se u nama budi samilost 
i gotovo se stidimo zbog naše nezaslužene sreće. Neugodni posjetnik biva 
nam iznenada ugodan jer nas primorava da na njemu ispravimo nešto 
što je život zanemario i pokušamo pronaći, sakriva li se još koje dobro 
zrno ispod grube ljuske. Mnogo je lakše primiti ugodan posjet, ali upravo 
to neka nas potakne da iskušamo svoju snagu na neugodnom i uznastojimo 
da svoj mali »ja« s njegovim nesklonostima i hirovima svladamo u službi 
ljubavi. To će nam dobro doći u cijelom životu. 

čovjek naime nije nikad u stanju da svoje prijatelje odabire po 
svom ukusu, a i sami bližnji i najpovjerljiviji često imadu crte lica koje 
snažno zahtijevaju našu strpljivost i svladavanje samoga sebe. 

Smatraš li ti još — da se ne trebamo upravo prisiljavati da posjet- 
nike dočekujemo prijaznim licem? 

Pričat ću ti staru legendu koja u lijepo ruho oblači sve što sam ti 
upravo kazao. 

Neki je svetac jedne ljetne noći pohodio zapušteno groblje da ondje 
moli za zaboravljene pokojnike. Prolazio je sat za satom i njegova je 
molitva bivala sve usrđnija. A kada je mjesec o ponoći svojim svjetluca- 
njem obgrlio stare križeve, i svjetla su već davno utrnula na seoskim 
prozorima, a on je sam bdio kod pokojnika, najednom je kroz vrata grob- 
lja ušla četa anđela. Njihove su bijele haljine blistale u mjesečini i oči su 
sveca s divljenjem pratile kad su se anđeli zaustavili ispred utonulog 
mahovinom obraslog kamena i kadili svojim kadionicama kao da stoje 
pred kovčegom sveca — ali niti jedan zemaljski kad nije nikad mirisao 
tako ugodno. Zatim su pošli dalje između grobova i kadili pred drvenim 
križem bez natpisa. Pošli su još do zida groblja gdje su bujno rasle ko- 
prive i gdje nije bilo ni traga kakvoga humka, duboko su se klanjali i obla- 
ci kada dizali se put neba; zatim su pohodili još tri ili četiri zaboravljena 
groba i tiho otišli kako su i došli. I gle: anđeli mole pred grobovima na- 

1) Leopold Sehefer (kaže: »Susreći zloga (blago i nježno, »usrećit ga spremno da 
mu pom-ogneš. Jer jedva možeš zamisliti kako j,e 'strašan njegov živolt, kolikiu snagu 
rasipa da se održi u mnoštvu iplemeniltijiiii! Budi veoma blag s .grubima i zlovolj- 
nima! Tebi nije poznato kako mu teške dugogodišnje pa/tnj.e izviru na usta samo 
kao Ulio mrmljanje, kako mu se sva (njegova teška budućnost pojavljuje samo kao 
mračno lice — i ti da s njime budeš grublji nago li on s to-bom? (Qp. p.) 

puštenih pokojnika. I mi živi ljudi ne bismo smjeli hladno prolaziti mim 0 
živih koji su napušteni i odbačeni niti pokazivati im mrko lice ili dobaciti 
im tvrdu riječ, nego morali bismo pokleknuti pred svim onim zgaženim 
cvijećem njihova života i iz vlastite sreće priuštiti im barem malo ljubavi 
— tada nam više neće biti neugodni. 

Onomu koji se do toga ne može uzdignuti, moglo bi se dogoditi da 
se uloge zamijene i da sam, niti ne opazivši, postane »neugodan posjeti- 
lac« i — svojim se bližnjima pokaže nepodnosiv. 

VANJSKI IZGLED I DRŽANJE 

»Ovaj nema a ma baš nikakva vanjskog izgleda«, tako znadu reći 
o nekom veoma neotesanom čovjeku, čemu uopće treba govoriti o vanj- 
skom izgledu? Ta vječno naglašuju: glavna je stvar sadržaj, a vanjski 
je izgled nešto posve bezvrijedno, često i opasno, jer nam sakriva unu- 
tarnju prazninu. 

Sjećate li se još našeg razgovora o čistoći? Rekli smo da je i či- 
stoća bez sumnje nešto vanjsko, ali da se to vanjsko sredstvo može isko- 
ristiti za to da izrazimo nešto unutarnje — čežnju za neokaljanom čisto- 
ćom srca. I da je vanjska čistoća također pomoć nutarnjoj čistoći. Tako 
kaže Ruckert: 

Čisto nek ti je odijelo, 
usta i ruke isto tako. 

Od nakita čisto i tijelo — 
da rado te voli svatko. 

Sine, čistoća vanjska neka 
nutrinom se sjaji svetom. 

Sto bi bilo od čovjeka kad bi mu bio uskraćen dar da svoje unutar- 
nje osjećaje i čežnje ne uzmogne izraziti i na vanjski način te okom i uhom 
oduševljavati se i jačati na onomu što inače samo nevidljivo živi u tam- 
nim dubinama duše? Kad ne bismo mogli govoriti i pisati, pjevati, stva- 
rati pjesnička djela i slikati — kad ne bismo imali lire i gusala — kako 
bi bijedan bio naš život! Da, naš bi unutarnji život sam zamro, jer ga ne 
bismo mogli drugima saopćivati. Saopćivanje i vanjsko držanje naime nije 
samo prazan oblik, ono s izrazom preporađa i razvija također i sam unu- 
tarnji život. 

Možete li koga zamisliti da moli držeći ruke u džepu? I tu bi se 
moglo kazati: čemu oblik i vanjsko držanje — ako je čovjek uistinu po- 
božan i ozbiljno osjeća? Pa ipak je oblik važan, jer oblik i vanjsko držanje 
jačaju i učvršćuju unutarnju pobožnost. 

Poznajem mnoge ljude koji veoma poštuju majku ili oca, ali svojim 
vanjskim vladanjem to ne pokazuju. S njima govore nehajno kao s dru- 
govima, u njihovoj se prisutnosti izvaljuju po naslonjačima i stolicama, 

pozdravljaju ih olako, progovaraju bez skromnosti, ukratko, ne čini im se 
potrebnim da roditeljima iskazuju poštovanje. Svaki vrabac na krovu 
znade na svoj način izraziti što osjeća u sebi, samo oni šute poput ka- 
mena. Pa ipak bi svaki čovjek, usprkos tome da nije ni slikar ni glazbe- 
nik ni kipar ni pjesnik, mogao biti velik umjetnik kad bi se htio potruditi 
da svoje misli i osjećaje izrazi u lijepim oblicima vladanja — u oblicima 
što ih sam izmisli. 

Ako netko npr. poštuje svog oca, trebao bi naći način na koji će mu 
odgovarati ili suprotstaviti se, način pun poniznosti i skromnosti koji će 
nas ganuti upravo onako kao kad slušamo neku od Beethovenovih pje 
sama za koju vele: »Priprosto je čuvstvo izrazio tako savršeno te nam 
se čini kao da smo to čuvstvo tek po njemu naučili pravo poznavati.« Već 
je davno izišlo iz mode da sin ustane ako otac stojećke s njime razgovara. 
Mjesto toga — uvriježila se najnevjerojatnija nemarnost — pa ipak kakvu 
će čast sin iskazati samom sebi ako obnovi ovaj lijepi običaj i savjesno 
ga ispunjava! 

šutjeti dok otac govori, ne upadati mu u riječ, svojim mu vanjskim 
držanjem ukazivati pažnju — svi bi ti oblici odnosa trebali biti istinska 
radost onomu koji ima samo malo smisla za ono što je dolično. 

Prije smo imali mnoštvo lijepih običaja — sad smo posve osiroma- 
šili. Danas vam svaku ludoriju postavljaju na platno ili na papir ili u 
note, ali najbogatije i najljepše od svih čuvstava: poštovanje pred maj- 
kom nailazi sve rjeđe na otmjene obilke izražavanja. Kod Arapa mora sin 
skinuti cipele kad ide k majci. Lijep je to običaj koji mnogo govori: da 
s ulice ništa ne donosi u sobu majci, da je tlo u njenoj blizini sveto 
i da želi tiho i skromno stupiti pred nju. A kod nas se sin često ni 
ne sjeti da na pragu čestito očisti cipele, nego sa sobom donosi sve blato 
u majčinu sobu. Je li to poštovanje? Tko iz želje da plemenito izrazi što 
osjeća u srcu, očisti vani cipele prije negoli pristupi k majci i ne upada 
u sobu lupajući, već dođe mirnim i tihim korakom, ispjevao je pjesmu, 
nešto je nevidljivo prelio u vidljiv oblik — on je umjetnik. 

Mogao bih vam ovdje navesti bezbroj primjera. Ima npr. mnogo lju- 
di koji pošteno misle i vrlo su iskreni, ali njihov je način nešto posve 
strano, oni su kao ljudi koji ne znaju pisati ni govoriti. A kada netko s nji- 
ma govori, bulji u strop ili kroz prozor, protežu se po stolici ili listaju po 
ilustriranom časopisu. Vanjska uljudnost traži također da drugima izra- 
zom lica, držanjem i kretnjama izrazimo svoju pažnju i razumijevanje. 
Preglasno ponašanje i pretjerano pričanje o sebi također je neukusno 

— time naime ne dolazi do izražaja osjećaj kako sami malo vrijedimo 
i koliku zahvalnost dugujemo drugima. 

Ima svakako mnogo i takvih koji svojim vladanjem ne žele reći 
ništa drugo do li da se smatraju prekrasnim djelom stvaranja. 

Sva takozvana uljudnost ne smije biti ništa drugo nego plemenit 
i ugodan oblik mišljenja. I pri tom možemo zapažati isto što i kod čistoće: 
lijepe vanjske navike oživljuju i učvršćuju i naše unutarnje osjećaje. Ako 
je tko navikao da prema drugima bude pažljiv i ljubezan, njegova će 
mu vlastita dobrota i spretnost davati toliko životnosti i snage da će on 
biti prijazan i onda kada saobraća s ljudima koji su mu posve odvratni. 
Neki govore da je biti ljubezan s nekim kojega ne možeš podnositi, lice- 
mjerstvo. To je, međutim, posve krivo. Ne, oblik ljubeznosti jest izraz 
najljepšega i najplemenitijega čuvstva u nama, on nam pomaže u časo- 
vima kada nismo na visini s našom unutarnjosti — upravo onako kako 
nas umjetnost uzdiže i razvedrava u mutnim vremenima. 

čuo sam jednom govoriti o slikaru koji nije mogao prodati svojih 
slika iako su mu za njih nuđali ogromne svote. Te su mu slike bile silno 
drage jer je svaka izražavala neki njegov osjećaj tako savršeno da 
je osjećaj u njemu iznova oživio uvijek kad god ih je promatrao. Zato ih 
je u radionici sve porazmjestio oko sebe — ovdje sliku koja je prikazivala 
jutro u šumi — ondje majku s usnulim djetetom — tamo prizor u crkvi itd. 

Tko je jednom pronašao lijepe i plemenite oblike da svojim najljep- 
šim osjećajima dade izraz i vidljiv život, taj ih neće nikad moći napu- 
stiti. Postaju mu drage kao slike onom slikaru — uvijek ga naime pod- 
sjećaju na njegove najljepše osjećaje i predstavljaju ih u vidljivom svi- 
jetlu — tako da svoj život proživljava dvaput — jednom u nutrinji srca 
i zatim opet u vidljivim navikama života. 


MAJKA I KĆERKA 


U tramvaju sam vidio jednom ovo: Poznata i glavna gradska glu- 
mica sjedjela je u kolima sa svojom majkom koja joj je došla u pohode. 
Majka, na žalost, nije bila bogzna kako odgojena, a osim toga bila je 
veoma nervozna. Svojim je neprestanim glasnim i nestrpljivim govore- 

ojem i srditim zabadanjem u kćerku na sebe svratila pažnju svih putnika. 
Kćerka, mjesto da se sada — kako to na žalost često biva — ražestila. 
i npr. rekla: »Majko, ušuti već jednom« ili slično, odigrala je pred publi- 
kom prizor koji je djelovao više nego svi njeni uspjesi na pozornici. Do 
krajnjih je granica bila ljubezna, puna poštovanja prema majci, na jetka 
je pitanja odgovarala s najvećom obzirnošću, umirivala je majku, u nje- 
nom govoru ili duši nije bilo ni sjenke neke srdžbe. I taj su prizor pratili 
putnici punih deset minuta. 

Kad su putnici zatim izišli, bilo im je pri duši kao da bi zapravo 
kćerci morali pokloniti vijenac i triput je pozdraviti kao u kazalištu, ali 
tramvaj ne bi tako dugo čekao. 


MAJKA 


Većina od vas zacijelo pozna Raffaelovu Sikstinsku Madonu. Recite: 
Postoji li u zbiljskom životu takva žena? Sigurno ne. Ali kako je onda Raf- 
faelo mogao naslikati takvu sliku kad uopće nema žene kakva je njegova 
Madona? Sam je jednom pripovijedao kako je nastala ta slika. Promatrao 
je mnoge majke i kod svake pronašao neku ljepotu, i zatim je poput pčele 
koja sabire med, sve te sitne ljepote skupio i sjedinio u ovoj divnoj slici. 
Vidite, dakle, da uzvišenost i čistoća nisu nešto izmišljeno, nego uzeto 
iz zbiljskog života. Sa savršenom čistoćom Madone ne može se usporediti 
nijedna žena na svijetu, ali je u svakoj majci koja se nađvija nad svojim 
djetetom, ipak nešto sveto i rajsko — samo valja za to imati oči. A svega 
toga većinom ljudi ne vide jer je majka možda bolesna i umorna ili su 
joj ruke grube ili ima prosto navorano lice ili je od same brige i iznemo- 
glosti koji put gnjevna i razdražljiva. Zato ljudi ne vide svetačku aureolu. 
Međutim, velik je umjetnik čovjek koji više vidi od drugih, a takav je 
umjetnik bio Raffaelo. Promatrate li samo njegovu lijepu sliku, nećete 
od nje mnogo naučiti. Da bolje gledamo i naučimo dalje gledati, najljepše 
je što nam umjetnik poklanja. Ako ste promatrali ovu sliku, morate sasvim 
drugim očima gledati svoju majku. Pogledajte njeno lice kad se uveče 
nadvije nad vašim krevetom ili krevetima vaše braće i sestara ili kad 
vas u bolesti njeguje. Zar iznad njena čela ne vidite svetački sjaj? Nije 

pravi svetački sjaj, ali na njenu se licu ođrazuje nebeski izraz koji je 
od toga što u tom trenutku ona misli veoma malo ili ništa na sebe. I što 
čovjek manje misli na sebe, to mu se više s lica čita kao da uopće više 
ne živi na ovoj zemlji. Zato se često veli: »Moja majka je anđeo.« 

Znam, ima mnogo majki koje nisu anđeli, a i mnoge dobre majke 
postaju katkada slabašne te s djetetom postupaju nepravedno. Ali zar 
mislite da Raffaelo toga nije znao ni vidio? Ne, on je sve to prozreo i vi- 
dio probdjevene noći, tjeskobu i teškoće. I kad je mislio na onu beskrajnu 
puninu ljubavi i nježnosti kojom tisuće i tisuće majki svakog dana i svake 
noći na cijelom svijetu utiskuju poljubac usnuloj djeci, tada mu se veliči- 
na materinstva ukazala tako velikom da je posve iščezlo ono nesavršeno 
i zraka je sjaja pala i na one majke u čijim je srcima malo ljubavi i sna- 
ge za žrtve. Zato vam kažem: Tko od vas smatra majku svetom i uvijek 
je skromno i s puno Jjubavi susreće iako je još tako otresita ili žestoka 
i razdražljiva, umjetnik je po Božjoj milosti jer kroz svu zemaljsku ne- 
savršenost gleda svetost i veličinu majke. Tko se u svakom trenutku drži 
viteški i otmjeno prema svojoj majci i s njom postupa kao s kraljicom, 
tada odmah znam: on ima Raffaelove oči, znade što je majka. Čuo sam 
jednom o nekom čovjeku čija je majka bila tako divlja i neobuzdana poput 
kakve opake žene iz priče, a on je usprkos toga postupao s njom kao 
anđeo i s poštovanjem kao da je kneginja. Kad su ga upitali: »Zašto joj 
ne odvratiš istom mjerom?« odgovorio je: »Srce mi ne da; sveta mi je 
svaka majka koja je na rukama njihala dijete, ona je čovjek koji je obu- 
kao sveto ruho, i zato ću joj se klanjati dok budem živ.« 

često vidim kako sinovi ili kćeri kad postanu veći, počinju malo 
pomalo bivati nestrpljivi i nepristojni prema majci. Ako im to predbaciš, 
govore: »Sama je tomu kriva, vječito nas grdi i tako je nestrpljiva i že- 
stoka s nama.« 

Da, a zašto je postala tako razdražljiva i nervozna? Sjetite se samo 
kako ste zle volje i šugavi kad samo jednu noć loše spavate. A kolike noći 
nije vaša majka zbog vas stisnula oka? Ne mislim samo na one noći kad 
ste bili bolesni, nego one kad od žalosti i brige za vas i vaše mane nije 
mogla spavati. A znate li koliko je osim toga morala nositi brige o koji- 
ma ćete tek kasnije ili možda nikada saznati, čitavu bi godinu po danu 
i po noći morala spavati da nadoknadi satove što ih je zbog vas probdjela. 
Budući da za to nije imala vremena, naravno, oslabili su joj živci i to se 
sada ispoljava u nestrpljivosti i razdražljivosti. 

Ako tko od vas misli na to da je zbog vas izgubila svoje zdravlje, 
morao bi pocrvenjeti do ušiju svaki put kad joj bez poštovanja i drsko od- 
govori. 


KADA OTAC POSRČE 


»Poštuj oca i mater da dugo živiš i dobro ti bude na zemlji,« glasi 
četvrta zapovijed. Ali vi ste na žalost sigurno već čuli ili vidjeli da nisu 
svi oci takvi kakvima ih prikazuju čitanke za djecu; ima otaca okrutnih 
i bez ljubavi, otaca koji tuku ženu i djecu, koji zapiju sedmičnu plaću, 
a često i majčinu zaradu — a ima čak otaca koji zbog prestupaka sjede 
u tamnici. Pred tri sam godine imao u školi dječaka čiji je otac sjedio 
u tamnici zbog krađe. Jadnom djetetu, naravno, nije bilo lako pošti- 
vati oca. 

Zbog toga sam i posljednje godine jednom za vrijeme obuke posta- 
vio ovo pitanje: Može li dijete uopće još poštivati i ljubiti oca ako on sjedi 
u tamnici? Neko je vrijeme bilo tiho kao u grobu, a zatim se digla kćerka 
nekog radnika i rekla: »Da, jer ako ga i mi napustimo, postat će još gori.« 
Mislim da je to bio jedini ispravan odgovor. Nisu samo oci čuvari djece, 
nego su i djeca čuvari otaca. Svaki je čovjek povjeren svom bližnjemu 
koji mu ima pružiti ruku kada posrne. Nitko na svijetu ne može propasti 
dok god ima netko koji vjeruje u dobro u njemu. 

Jednom sam u velikoj njujorškoj školi kod nedjeljne pobožnosti čuo 
kako su djeca na početku svečano izgovarala riječi: »Svjetlo je u svakom 
čovjeku koji dođe na svijet.« Svjetlo je i u čovjeku koji se čini da je sav 
zamračen zabludom i krivicom, ali to svjetlo mogu vidjeti samo oni koji 
čovjeka ljube i vjeruju u njega — rijetko državni tužilac, sudac ili tam- 
ničar — većinom su to njegova djeca. Ta djeca možda znadu kako je 
žalosna bila očeva mladost, kako mu je majka rano umrla, kako je loše 
prolazio u životu, kako je noću često uzdisao — i tako im je svet i vrije- 
dan poštovanja u svojoj nesreći. 

Poznavao sam čovjeka koji je skinuo šešir uvijek kad god su mimo 
njega prolazila tamnička kola. Govorio je: »Svi smo krivi što čovjek mo- 

ra u tamnicu; u svijetu imade još previše nemilosrdnosti, premalo bratske 
pomoći i premalo milosrđa — pa tako čovjek vrlo lako pogriješi put.« 

Djeco, vi na žalost znate i to da otac koji put dođe kući pijan — 
jesu li tada djeca zato tu da prezru svog oca? Ne, nipošto! Zamislite npr. 
oca koji je u djetinjstvu teško pao te sada — premda se to izvana ne vidi 
ima hromu i slabašnu nogu, pa je uslijed toga njegov hod gotovo smi- 
ješan i nedostojanstven. Zar mislite da će se on i svojoj djeci činiti smi- 
ješan? A zašto ne? Zato — jer im je poznata njegova skrivena slabost 
i jer znadu kako je do nje došlo. Posve je isto i ako je otac odan piću. 
Djeca možda znadu da ima baštinjenu slabost ili da mu je još u djetinj- 
stvu teška bolest oslabila snagu njegove volje. Možda i s druge strane 
znadu kako je do toga došlo. Neki je župnik uvijek kad je čuo za kojega 
pijanca, običavao reći: »Rado bih vidio što se iza toga krije: zašto čovjek 
pije?« I onda bi uvijek otkrio da se taj čovjek opija da zaboravi kakav 
posrtaj, ili stoga što ga ne veseli njegov posao te premalo zarađuje ili 
zato što mu srce podgriza neka druga nevolja, pa nema nikakvih lijepih 
izvora radosti. 

Doista, ne treba pijanstvo prikrivati — ono ponižava i gadno je, ali 
tko ne razmisli kako čovjek dolazi do njega, neće pronaći pravi lijek. 
Zato ne smijemo nikoga olako podcijeniti zbog toga što je odan piću, po- 
gotovo ako je to tkogod od naših kojemu tako rekavši gledamo u dušu 
i čiji poznamo život. Prezir nagoni čovjeka sve dublje u zapuštenost. Često 
sam u siromašnim gradskim predjelima uvečer vidio kako se žene čas 
plačući čas grdeći upravo očajnički naprežu da svoje muževe izvuku iz 
gostione. Djeca, naravno, nisu za nešto tako, ali mogu na drugi način 
pomoći odvući oca iz gostione, tako — da ga nastave ljubiti i poštovati: 
kada on opazi da mu drugi iskazuju poštovanje, tada će možda i sam 
sebe više cijeniti i držati do sebe. Djeca mogu također mnogo pomoći da 
ocu obiteljski dom omili više od pivnice. Poznam malenu jedanaestgodišnju 
kćerku nekog radnika koja je naučila udarati u citru — da ocu sviranjem 
zasladi veče. Kada je tek započela strugati po žicama, brže bolje je od- 
jurio u gostionu. A kad je zatim stala svirati zanosno stare narodne pjes- 
me, ostajao je kod kuće i pušio, i dok je nepomično pratio plave kolutiće 
dima i potiho pjevao, u njegovu je srcu opet uskrslo mnogo toga što je 
godinama spavalo. 

Zar možda mislite da treba strašno žaliti onu djecu u čijim domovi- 
ma nije sve lijepo, kojima je teško kod roditelja i nedostaje im dobar 
primjer? Zaista ih žalim jer im je mnoga ljepota uskraćena, ali zato ipak 

imaju nešto tako veliko da nam srce jače kuca kada na to pomislimo- 
mogu pokazati što je prava ljubav i što sve ljubav može. Dok ostala djec" 
samo primaju, oni mogu davati. Brzinom nogu, nježnim rukama i glasom 
punim odanosti mogu biti anđeli čuvari ocu. Pa i onda kada nisu uslišani 
i kad ih snađe velika nesreća — neka nipošto ne misle da je njihova ljubav 
uzaludna — ljubav naime ostaje u srcu onoga koji je dariva, i što je više 
daje — biva sve jača. 


ISKAZIVANJE POŠTOVANJA 


->Sađ ste u godinama kad se neizmjerno ponosite svojim svježim bi- 
strim razumom — upravo kako se dječak u svojoj jedanaestoj i dvanaestoj 
godim ponosi da ima svoj sat i više ne mora moljakati starije da mu ka- 
žu koliko je sati. Sa skrivenim veseljem primjećujete da sada razumijete 
knjige koje mace čitaju samo odrasli, da čitate čak knjige koje vaši rodi- 
telji ne poznaju i učite štovati što oni nisu učili — i to vam snažno udara 
u glavu. Vaš vam se razum čini kao neka čudotvorna svjetiljka koja ra- 
svjetljuje najveću tamu i, kad bi netko htio govoriti o tajnama koje još 
ne razumijete, s visoka se smješkate i u sebi mislite: nismo tako glupi 
kako izgledamo, sa šesnaest se godina razumije sve — i mnogo toga što 
se starijima čini tajnom, nama je odavna jasno kao sunce.« 

Nipošto ne želim kvariti vašu radost nad vašim razumom, ali bih 
ipak htio postaviti vam pitanje koje će možda pomoći da budete oprezniji. 
Ne želim vam nametnuti svoje mišljenje, nego samo podsjetiti vas na ne- 
što što ste sigurno i sami već zapazili. Nije li vam već često udarilo u oči 
< kako P° sve drukčije mislite o nekim stvarima u životu kad ste ih osjetili 
na vlastitoj koži i doživjeli u duši? Već ste prije o tomu razmišljali, govo- 
rili i mislili da možete razumom prozreti sve što je bitno, ali tek sada 
vidite da ste zapravo bili posve slijepi dok nije nađošlo iskustvo. Zami- 
slite npr. da niste nikada bili teško bolestni. Priznat ćete mi: ni pojma 
ne biste imali kako je pri duši onomu koji ozbiljno trpi, kakve su njegove 
potrebe i kako gleda na život. Vašoj bi spoznaji ostao sakriven velik dio 
ljudske sudbine — sve kad biste imali najsjajniji um na svijetu. 

Ili pretpostavite da vas je uvijek dosada pratila sreća, da ste bili 
dionici ljubavi, prijateljstva i bogatstva, obdareni i lijepim talentom za 
učenje i rad — što biste tada znali o nesreći, osamljenosti i siromaštvu, 
i kako bi vam bilo nemoguće shvatiti što tišti dušu onoga koji je nena- 
daren i slabić i koliko ga treba sokoliti! 

Zamislite nadalje: netko piše knjigu o tomu kako treba tješiti lju- 
de kad im netko umre, a da sam još nikada nije izgubio nekoga od svojih 
najmilijih, a da sam nije iskusio očajnu osamljenost ostavljenog ni upo- 
znao predbacivanja koja čovjeka muče danju i noću što pokojniku nije 
iskazivao dovoljno ljubavi i olakšavao život. Mislite li doista da ovakav 
pisac razumije ono o čemu piše i da može pružiti pravu utjehu? U takvim 
se zgodama s pravom kaže: »Govori o bojama kao slijepac!« Ono što piše 
samo je blijeda slika života, nedostaju sve boje. Tek doživljaj, unutarnje 
iskustvo daje nam te boje, daje nam istinski sadržaj života. 

Ti se primjeri dadu mnogostruko nadopuniti, ali već sada vidite 
na koju vas istinu želim upozoriti: da nam goli razum baš ništa ne zna 
kazati o najvažnijim i najpotrebnijim stvarima, o unutarnjem životu i unu- 
tarnjem raspoloženju našega bližnjega. Velim: o najvažnijim i najpotreb- 
nijim stvarima, jer je upoznavanje ljudskih duša za naš mir i našu ze- 
maljsku sreću daleko važnije od poznavanja prirode: s ljudskim naime 
dušama moramo u prvom redu provoditi život, a tek zatim dolaze na red 
životinje, drveće i kamenje. 

Što slijedi iz svega toga? Bez sumnje spoznaja da nam o vrlo važ- 
nim stvarima najviše mogu reći ljudi koji su u životu veoma mnogo do- 
živjeli i trpjeli. Tko to shvati, obuzet će ga veliki osjećaj skromnosti; 
bit će nerazumljiva nekadašnja oholost njegova razuma i odjednom će mu 
postati jasno kako mladost malo može razumjeti život upravo zato jer 
joj nedostaje životno iskustvo, a ova nova spoznaja dolazi najbolje do 
izražaja u takozvanom »poštovanju« — poštovanju što ga je tako slobo- 
darski i velik čovjek, Goethe, označio najvažnijim sastavnim dijelom pra- 
ve naobrazbe, čovjek koji je pun poštovanja, pokazuje da je istinski zna- 
lac, da poznaje izvore iz kojih dolazi sva mudrost i sve razumijevanje i da 
ne precjenjuje domašaj svog razuma. Poštovanje je znak da smo sami 
već stekli neko iskustvo života, dok je pomanjkanje poštovanja kod mla- 
dih ljudi zaista uvijek bolan znak djetinjeg neznanja. Prvi i najljepši do- 
kaz onoga pravog znanja leži uvijek u tomu da mlad čovjek svojim rodi- 
teljima iskazuje riječima i djelom bezuvjetno poštovanje. Time pokazuje 

da razumije značenje višeg životnog iskustva, da tom životnom iskustvu 
dobrovoljno iskazuje čast — i da time poštuje samoga sebe i samom sebi 
izdaje svjedodžbu zrelosti. 

Možda ćete me ovdje zapitati: Zar se životna spoznaja uistinu zado- 
biva samo doživljavanjem — pa ni sam Isus Krist nije sve iskusio, nije 
npr. bio oženjen i nije imao djece, pa tako nije ni mogao upoznati najveći ' 
dio ljudskih osjećaja. A ipak mu pripisuju najveću mudrost. Na to odgo- 
varam: Osim iskustva postoji doduše još i drugi izvor duševnog i životnog 
spoznavanja, a to je duboko suosjećanje koje nas stvara vidovitima, ali 
takvog vidovitog suosjećanja čovjek još nema u mladosti. Stječe ga tek 
patnjom, odricanjem i velikom samozatajom, čovjek je u mladosti pun 
sebe i previše zaokupljen samim sobom da bi preostalo tolikog suosjećanja 
i misli za druge koliko je potrebno da se posve prenese u njihov žvot. Ve- 
liki umjetnici to mogu u trenucima zanosnog stvaranja, kad su tako re- ' 
kavši »izvan sebe«, a i Krist je to mogao jer u Njemu nije bilo ni trunke 
sebičnosti. 

^ I ovdje, dakle, ponovo vidite kako nije dovoljan sam razum da nam 
pruži znanje koje nam je najpotrebnije — znanje o bližnjemu — te da je 
poštovanje i najveća skromnost jedini pravi izraz za našu kratkovidnost 
i ograničenost. Istinski naobražen čovjek samo je onaj na čijem je čelu 
napisano spoznan je: »Kako sam malen i kako malo znadem o sebi sa- 
mom — kako žeđam za pomoću svete predaje i za svjetlom genija!« 

»Poštuj oca i mater — da dugo živiš i dobro ti bude na zemlji,« kaže 
Sveto Pismo. Nijedna druga zapovijed nema ovog obećanja. I u tomu je jl 
dubok smisao. Poštovanje je naime velika sila koja dušu širom otvara 
mudrosti koja je više od mudrosti naše glavice. Tko u sebi ne gaji pošto- 
vanja, tko se uzvisuje i sve zna bolje, zaostaje u rastu, zakržlja, usahne 
u nutrinji i propada u životu. Zatvorio si je put do prave znanosti o živo- 
tu: put strahopoštovanja prema prošlosti i prema bogatstvu životnih is- 
kustava što su nam ih namrli najveći mučenici svojim životom i trplje- 
njem. Samo ćemo tim putem postići pravo znanje i pravi pogled za rad 
na budućnosti — na napretku. 


PALO JE INJE 

Mnogi su od vas sigurno čuli ovu pjesmu: 

Zavolio je mladić djevu, 
krišom su pobjegli od kuće. 

Kratkočasnom mladom pjevu 
slomilo je sreću smrtno pruće. 

Krišom su pobjegli od kuće. To je sve. Nije ih mogla pratiti zvijezda 
sreće: bez vjernosti naime — nema sreće na zemlji, i tko — da udovolji 
svojim vlastitim željama — šutke i bez ljubavi napusti oca ili majku, ne- 
će ni nad njegovim prijateljstvom i ljubavi lebdjeti blagoslov vjernosti, 
što zanemarimo kod svojih roditelja, zanemarit ćemo jednom i kod dru- 
gih. Zato je pisano: »Blagoslov roditelja gradi djeci kuće« — čime se 
nipošto ne misli na posredovanja i novac, nego na veliku istinu — da je 
čovjek koji se u životu nije znao ljubezno prignuti pred svojim roditeljima 
i od njih rastati u najljepšem miru, određen za propast u životu jer će da- 
leko teže naći pravi način postupka i samosvladavanje među stranim lju- 
dima te će živjeti i umrijeti bez mira i zaštite. Odnos prema roditeljima 
velika je kušnja u kojoj čovjek dobiva svjedodžbu zrelosti ili nezrelosti 
za život i sudbinu. 

Može se dogoditi da odrasla djeca ne mogu svoju volju žrtvovati 
roditeljima. Ali ako neko od njih tada kriomice ili pun srdžbe i ogorče- 
nja otiđe od kuće, umrijet će i propasti. Upravo u takvim zgodama mora- 
mo znati žrtvovati svu nestrpljivost i s najdubljom ljubavlju i skromnošću 
učiniti sve što treba. Jer samo najveće i najčistije nakane i osvjedočenja 
mogu opravdati sina i kćerku da krenu vlastitim putem, a gdje da se u 
svoj čistoći pokažu najčistija osvjedočenja negoli u načinu na koji se čo- 
vjek rastaje od svojih roditelja? 

{ »Tko ostavi oca i majku radi mene . . . « rekao je Krist. Ali promisli- 
te dobro, rekao je: »radi mene«. Zato se svaki koji za inat ocu i majci 
hoće krenuti svojim putem, mora tisuću puta upitati: Radim li to zaista 
radi Najvišega, a ne samo zbog tvrdoglavosti ili hira ili sebičnosti? 


Sto„a se mlad čovjek u takvim trenucima ne bi morao pouzdavati 

knl? 6 f m °f ' neg ° treba da . S Velikom “bitnosti čita svete i plemenite 
J ge da ostane postojan u ljubavi i da prigodom oproštaja ne proigra 
sreću i zvijezdu vodilju. J 1 igra 


DOBROVOLJNA POSLUŠNOST 


* »dobrovoljna poslušnost« želim već u samom početku nago- 

vijestiti da ne poznajemo samo poslašnost robova i maloljetnika nego i po 
slusnost kojoj se žele podvrći i u njoj vježbati također slobodnf 'judi 

vrgne voli dTuToga? ^ ^ t0 da vlastitu ** 

Najrazumljivija pobuda bit će svakako ona koje smo važnost nagla- 

otnoTsk U us?v Zmatran > ° rado -bjegavamo nadm^S- 

votno iskustvo jer jos ne razumijemo njegova savjeta ili zapovijedi Osje- 
ćamo da je »doživljaj« bezuvjetno potreban za pravilno prosuđivanje života 
upravo onako kao što su putovanja i osobni utisci 

raSa 1 Z a em , alja - Skr0mn ° s P° znan i e vlastite nezrelosti 

brtS?po^«. Sm ° Vldjeh ' PrVi k ° rak k Zrd0Sti 1 *** * « d °- 

bodni SrlS PT j f, daljni , razlog zašt0 su u P ravo J aki i zaista slo- 
bodni ljudi vrlo cesto skloni poslušnosti. Taj će vam razlog biti razumljiv 

ako si zorno predočite stvari koje ste već često opazili: oni ljudi koji se 

S?u samoS- U 1 b TT tn ° W htj6li Mglasiti 1 dru S ima dati na znanje 
da su samostalni i nešto drugo negoli su ostali, nisu naime baš ništa do 

skMakHkidi ni bl jebalo vješati na veliko zvono. Isto tako nisiV istin- 
ski jaki ljudi ni om koji se plaše poslušnosti bojeći se da će time izdubiti 
svoju neovisnost i da njihov vlastiti »ja« neće steći priznanja. Znak prave 
age i pravog bogatstva jest neprestano obilje — tako i čovjek pokazuje 
svoju duboku nutarnju osobinu i neiscrpivu snagu najbolje tako ako -oosve 
irno odluci da slusa i služi: ne treba mu nikakva bučna reklama da upo- 
zori na svoju snagu - jer svoju čvrstoću ne gradi na vanjskim stvarima. 

rnefh^ USU rr am - SV °i U Sl0bodnom os -> ećala najljepše u poslušnosti«, veli 
Goetheova Ifigemja. što to znači? Zar može poslušnost povećavati našu , 

slobodu? Tko pod slobodom razumijeva nešto što znade svaki konj, tj. 
ritanje, otimanje i bježanje, na to će pitanje sigurno jasno odgovoriti, 
čovjek se zaista osjeća slobodnim tek kada se oslobodi tiranije svoje 
sebičnosti. Sve što mu k tomu pomaže, čini ga slobodnim. Ali sve što ga 
čini izvana slobodnim i njegov »ja« pomiče više u središte njegova života 
i nastojanja — ne daju mu ipak, usprkos tolike vike o slobodi, nikada 
da duboko dahne i uživa u istinskoj slobodi. Mnogi misle: progurati se 
ipak je najljepše i čovjeku ulijeva najponosniji gospodski osjećaj. Tako 
misle samo dotle dok ne upoznaju nešto više: samosvladavanje. Zato Goe- 
the i veli: »Sile koja sputava sva bića, oslobađa se čovjek koji svlada 
samoga sebe!« Pobjedilac je samoga sebe, dakle, najslobodniji čovjek. 
A budući da ni glad ni žeđu nije teško svladati kao tvrdoglavost, to je do- 
brovoljna poslušnost ipak najveća pobjeda čovjeka, čovjek se tu najviše 
oslobađa samoga sebe. Tako poslušnost postaje također škola nesebičnosti. 

Sada sigurno razumijete također zašto odrasli ljudi u katoličkim 
redovima polažu zavjet dobrovoljne poslušnosti i zašto poslušnost u kršćan- 
stvu uopće igra tako veliku ulogu. (Podsjećam vas na riječi iz Schillerove 
balade: »Poslušnost je ponos kršćanina.«) Svladavanje samovolje smatrali 
su najtežom i najpotrebnijom predvježbom u nesebičnosti i ljubavi — ne- 
ma naime velike ljubavi bez samoođricanja, bez rastanka od samovolje, 
bez požrtvovnog služenja. U mnogim sredovječnim samostanima postojalo 
je čak formalno natjecanje: tko će dotjerati tako daleko da godinu dana 
bez mrmljanja posluša nemilog poglavara. Tražili su upravo takve prilike 

— mjesto da im se uklanjaju. Bile su im put do unutarnjeg odgoja. Kad 
je Franjo Asiški osnovao franjevački red i postao njegovim poglavarom, 
odabrao je jednoga od subraće i služio mu: radi samozataje — bez koje 
nema napretka čovječanstva. 

Postoji i prirodni red za odgoj i vježbanje u dobrovoljnoj poslušnosti 

— red, u kojemu ste ugledali svjetlo svijeta i kojega ste svi služeći udovi: 
to jest obitelji. I roditelji su vam dani ne možda samo zato da u mladim 
godinama bdiju nad vama nego i za to da njihovom pomoći uzmognete 
završiti veliku školu poslušnosti i da naučite odricati se sebe na onom 
području gdje je to najteže: na području samovolje. 

Poznavao sam dječaka kojemu su zavidjeli svi drugovi jer je imao 
roditelje posve slabiće, koji su mu sve puštali, tako da je zapravo on bio 
gazda u kući. Međutim, u zbilji nije mu ni najmanje trebalo zavidjeti, 
jer je na taj način propustio najvažniju priliku za odgoj svog života: pro- 
igrao je vježbu u poslušnosti, nikada nije zadobio vlast nad svojom voljom, 

postao je rob svoje tvrdoglavosti, nikada nije znao izaći s ljudima na kraj 
i u svom radu nije imao prave snage volje. Samo samosvladavanje donosi 
čovjeku snagu. 

„ . ^o, d a kle, ne mari slušati iz ljubavi prema roditeljima, neka to 

čini iz ljubavi prema samomu sebi: što mu teže biva i što se njegova 
neovisnost većma buni, to će vježba biti plodnija. Obiteljski je blagoslov 
manje u tomu što drugi čine u brizi za nas nego u onomu što možemo mi 
sami učiniti drugima: manje, dakle, u primanju negoli u davanju. A od 
svih tih je davanja dobrovoljna poslušnost najblagoslovenija i najzamašni- 
ja za davaoca samoga. 

To bih vam želio pokazati još s drugog stanovišta, što zapravo zna- 
či izreka: »Tko ne zna slušati, ne -zna ni zapovijedati?« Kako to da je po- 
slušnost predškola zapovijedanja? Ne bi li čovjek pomislio da zapovije- 
dati učimo samo zapovijedajući i da je poslušnost samo škola puzanja 
pred drugima? Ako mislite na sve što smo dosad rekli, već naslućujete 
odgovor: Dobrovoljna je poslušnost jedna od najsnažnijih vježbi u odgoju 
jake volje, a što čovjek ima, snažniju volju, to će sigurnije upravljati 
voljom drugih, tj. znat će zapovijedati, i to bez mnogo riječi i vike. Pravo 
umijeće zapovijedanja jest to kada netko, šuteći, snažnom voljom utječe 
na podređene — umjesto da galami i udara nogama kao slabić iz čije volje 
ne izlazi nikakva snaga koja elektrizira i koji bi pomanjkanje unutarnjeg 
auktoriteta htio nadoknaditi vanjskim zapovijedanjem. Još ne zna pravo 
zapovijedati — volju nije prije učvrstio vježbama u samosvladavanju. Sve 
to možete opaziti već u školi. Ima učitelja koji su još mladi, ali već od 
prvog trenutka imadu u sebi nešto zapovjeđničko, tako da se nitko ne 
usuđuje ni pisnuti mada se ne laćaju batine, niti plaše učenike gromkim 
glasom. Odakle to? Samo od toga što svaka jaka volja zapovjednički đje- 
luje na druge i prisiljava ih da se podlože, a da sami to ni ne primjećuju. 
Ispričat ću vam još jedan primjer, čuo sam jednom o liječniku koji je 
\ eoma uspješno liječio živčane bolesnike. Njegov se uspjeh uglavnom te- 
meljio na njegovoj jakoj volji koja je bolesnike same dovodila do toga da 
se priberu i da se ne daju svladati od bolesti. Taj je liječnik postio redo- 
vito nekoliko dana u mjesecu i kad su ga upitali zašto to čini, odgovorio 
je. »Moram uvijek iznova jačati volju da ne izgubim utjecaj na svoje pa- 
cijente.« Da mu se u kući pružila prilika za dobrovoljnu poslušnost, možda 
bi bio odabrao najsnažniju vježbu volje. Budite, dakle, veseli što vam 


se pruža prilika i iskoristite je dok god možete — i što su zahtjevi teži, 
to se radije prihvaćajte posla. 

Obiteljska je kuća najviši odgojni zavod za svakog čovjeka — samo 
mora znati uhvatiti priliku. 


SMRT KAO PRIJATELJICA 


Sinoć sam prolazio mimo trgovine u kojoj običavam kupovati. Pred 
vratima su stala mrtvačka kola. Dućanski je prozor bio zastrt crnom tka- 
ninom. a na njoj je stajao natpis: »Zatvoreno zbog smrtnog slučaja.« Dje- 
ca su plačući hodala po kući, a sa svih su prozora gledala na ulicu sućut- 
na lica. Umrla je majka. 

Vidio sam je još prije dva dana gdje je u trgovini prodavala, a sada 
je zauvijek sklopila oči. Kako mora strašno biti djeci pri srcu kada ih 
nenadano ostavi njihova zaštita na zemlji! Ali još teže mora biti djetetu 
koje u najintimnijem kutiću srca mora priznati: »Tako sam je često raža- 
lostio i razljutio, a sada ne mogu više ništa popraviti. Prekasno je! Bio 
sam neuljudan i zajedljiv, često sam se pokajao i mislio: Samo počekaj, 
kasnije kad se oženim, uzet ćemo je k sebi i čestito njegovati.« 

Jeste li ikada vidjeli staru sredovjekovnu sliku koja prikazuje Sudnji 
dan sa svim paklenim mukama? Tu jednoga peku, drugoga kliještima šti- 
paju, a trećega šibama šibaju. Ali sve to nije ništa prema bolu srca na 
koji ćemo biti prokleti ako ljubav i zahvalnost budemo odlagali tako dugo 
dok nas ostave oni koje smo htjeli ljubiti i veseliti. Zato kada prolazite 
mimo kuće žalosti, nemojte nikada misliti: Što se to nas tiče? Kod nas su, 
Bogu hvala, još svi živi, nego pomislite kako vam je dano još malo vre- 
mena da riječju i djelom pokažete svu nježnost i ljubav što je osjećate u 
srcu. Tada smrt neće više biti grozna sablast, nego prijateljica koja nam 
prilazi i s dubokim ozbiljnim glasom govori: »Imat ćete dovoljno vremena 
za spavanje kad budete u grobu, a sada ste živi i otvorite širom oči i srca ! 
Ljubite dok ljubiti možete!« 

UČINAK NAŠEG 
DJELOVANJA NA NAS 




BUMERANG 


Mnogi su od vas sigurno čuli o onom osebujnom oružju australskih 
urođenika što se u velikom krugu vrati protiv onoga koji je bumerang 
zavitlao. Ta možda ste i sami jednom dobili na dar takav »bumerang« 
i brzo pobjegli kad se poslije izbacivanja opet nenadano vrtio put vaše 
glave. 

Jeste li već primijetili da se svi ljudski čini mogu usporediti s tak- 
vim australijskim oružjem? Sve što uradimo — dobro ili zlo — ne odjuri 
zauvijek u sinje visine i pogađa ovoga ili onoga, već se podvostručenom 
snagom vraća natrag protiv našoj glavi — iako to odmah ni ne primjeću- 
jemo. Da, čak ako zlo što ga učinimo, onomu kojega smo htjeli udariti 
ne nanese slučajno nikakve štete, nas će same pogoditi šteta tako sigurno 
kao što sunce svake večeri završava svoj put. Čuo sam jednom pogrdnu 
riječ koju je dječak dobacio drugomu preko prozora. Kad ga je zatim 
majka pozvala na red, rekao je: »Hm, pa on me nije ni čuo!« I doista — 
on ga nije čuo. Psovač, međutim, nije znao da je svaka psovka bumerang 
koji sigurno pogađa u glavu upravo onoga koji ga je odapeo. Da je za 
vrijeme psovanja promatrao sebe u ogledalu, sigurno bi odmah znao gdje 
ga je oružje ranilo. Dobacio je riječ »vol« — ali je on sam u tom trenutku 
imao u sebi nešto volujsko, tako nešto zdepasto, grubo, nasrtljivo — na 
žalost ne samo u onom trenutku nego nešto od toga i ostaje — upravo 
onako kao što i svaka srdačna riječ ljubavi i poštovanja ostavlja nešto u 
čovjeku ili kao što svaka gimnastička vježba ostavlja iza sebe pojačanje 
onih mišića koji su bili u pokretu. 

Ili pretpostavimo npr. da udarac šakom ili nogom svog školskog 
druga vratite istom mjerom. »Pravo mu je, zaslužio je, zašto je prvi za- 
počeo«, tako kažete. Nu, ah jeste li zapravo zaslužili da si nanosite štetu 
i izvršite surovost? Njegov vam udarac ne bi bio ništa naškodio, naško- 
dio vam je udarac što ste mu ga vi vratili. To je bio bumerang koji se 
vratio k vama. Ne izdajem vam ovdje nikakve zapovijedi: »Ne vraćajte 
udarac udarcem«, nego vas samo pitam: Jeste li ikada pomislili da sve 
što činite ne činite samo za druge, nego i za se? I je li vraćanje udarca 
tako važno da zbog toga želite postati klipan? Ta drugi može onda doista 
pobjedonosno klicati. Najprije je izbacio vaše tijelo iz ravnoteže, a sada 
čak i dušu, koja je ipak daleko jača od tijela; postigao je što je želio: sve 

se ruši jedno preko drugoga kao ono kod kuglanja, »svih devet kegl a < 

A ako ustrajete i pogledate samo odmahujući glavom, njegov je udarac 
samo pomogao da vas učini još odlučnijim negoli ste bili. 

Ili zamislite: kod ispita u školi izvršili ste malu prijevaru ili nečas- 
nost. Nitko to nije primijetio, i vi ste glatko položili ispit. I ovdje opet 
pitam: Kraj sve svoje lukavosti zaboravili ste jedno. Ipak je tu bio netko 
koji je to primijetio. Naime vaša duša. Zadobila je težak udarac. Kod 
mnogih je takva prva nečasnost bila smrtonosan udarac koji ih je vukao 
u dubine. Jeste li uopće pomislili na to što čovjeku znači strah pred prvom 
malom nečasnosti? što je ocaklina zubima to je strah čovjeku. Kad ne- 
stane ocakline, tada protiv kvarenja ne pomaže više ni pranje ni čačka- 
nje. I kada nestane straha pred prvom malom neispravnosti, počinju se 
pomalo opravdavati i veće stvari. Nema više obrane, nestala je ocaklina, 
čovjek je bespomoćan pred svim mnogim otrovnim napastima koje ga 
tako slatkim ukusom omamljuju . 1 

I kao što zubna ocaklina nastaje iz čvrste koštane tvari, tako iz ono- 
ga što je u čovjeku najtvrđe i najčvrstije nastaje ovaj najosjetljiviji i naj- 
nježniji strah pred najmanjom nečasnosti, ocaklina, koja je jedina dorasla 
prodiranju klica kvarenja — to je, rekli bismo, čvrstoća čovjeka proti sa- - 
mom sebi, proti mekoputnosti, udobnosti i bojažljivosti u njegovoj nutrinji 
— a ova je čvrstoća volje slična istoj tvari iz koje su satkani kičma i slo- 
bodno odvažno čelo čovjeka. 

Budite, dakle, čvrsti i mislite uvijek na to što u vama stvara naj- 
manja nečasnost, čak ako je nitko i ne primjećuje. Sav je život velik ispit, 
ozbiljna kušnja, koju neće izdržati nitko tko je naviknuo na nepoštena 
sredstva i u kojoj trajno pomaže samo ono što čovjek zapravo i jest u svo- 
joj nutarnjoj biti. I kod tog ispita dolaze na vidjelo sve prijevare što ih 
je čovjek počinio u najskrivenijim zakucima, a nagrađena će biti sva vjer- 
nost i nepopustljivost kojom smo suzbijali svoju mekoputnost — nagrađena 
ne vanjskim znakovima, nego mirom srca, pouzdanjem naših bližnjih i ra- 
dosnim osjećajem snage vlastite čvrstoće. 








1) Samo veoma diuiboko kajanje i veliko obraćanje mogu čovjeku pružiti novu 
sigurnost u 'dobru. (Qp. piiis.) 




NEUSLUŽNOST I POHLEPA 

Mnoga djeca — kad im kažemo: »Budite uljudni i susretljivi!« — 
misle da to ne znači ništa drugo nego: Dajte jabuku Milanu i pijte ma- 
nje čokolade da ostane više Pavli. A to im nije nimalo po volji. Govore: 
»Pa čemu misliti uvijek na druge, neka se brinu sami za se, svaki je sebi 
najbliži, i drugi grabe gdje god mogu.« Ljubav i dobrota — umuju takva 
djeca — jesu nešto pri čemu je čovjek na gubitku u korist drugih. Je li 
to istina? Zaista je čovjek na gubitku, ali samo s jedne strane. S druge 
je pak strane postao tisuću puta bogatiji. Ne doduše bogatiji u pogledu 
živežnih namirnica i sličnih stvari kojih i tako nema više kad nesta- 
nu u želucu i davno su zaboravljene, nego bogatiji snagom darivanja 
darivanja upravo onoga što mu je najmilije. A ta je snaga najveći i naj- 
rjeđi dar što ga čovjek može imati. Jer čovjek po svojoj naravi zahvaća 
sve što ga zadovoljava i veseli, i rob je svega što posjeduje. 

što čovjek više daje, to mu srce postaje veće i snažnije. Ako dajemo 
novac, biva ga manje; ako svjetlom zapalimo druga svjetla, plamen os- 
taje uvijek isti ma koliko tisuća svijeća njime zapalili. Poklanjamo li lju- 
bav, biva uvijek veća što je više dajemo. Zato je svako darivanje tako- 
đer dar onomu koji daje, i nije u sv. Pismu badava zapisano: »Blago mi- 
losrdnima.« Tko to nikad nije kušao, taj naravno ništa ni ne zna o tomu. 


NAJMANJI KOMAD 


»S tanjura moraš uvijek uzeti najmanji komad,« rekla je majka 
svome sinu. Čuo sam gdje je upitao: »A zašto?« Što biste mu odgovorili? 
Zar zato — da drugima ostane više? Da, ali upravo to je ono što ne može 
shvatiti. Kad mu baš tako prija, čemu da ga prepusti drugima? »Tko pri- 
je dođe, prije i melje«, kaže poslovica. Možda biste mu mogli reći: »Zato 
što nam je ugodnije i vedrije pri duši ako smo bližnjemu pribavili nešto 
dobro nego da smo ga zadržali za se.« To je, međutim, radost za koju je 
on možda još premlad. Za to mora duša biti već nešto veća i zrelija. 

On misli: Moja je najveća nesreća upravo kad su drugi već prigrabili 
veći komad. Kako da ga, dakle, sklonimo na to da uzme manji komad 7 

Ja bih mu rekao: »Znaš, istina je, veći dio prija najviše i tko ga 
dobije, može biti radostan. Ali zadovoljstvu je doskora kraj. A čovjek 
koji tako grabi velike komade i zatim lovinu požudno proguta, zadobiva 
veoma lako majmunski ili zvjerski izgled. Čini se kao da veliki komadi 
imadu u sebi čaroban otrov koji pretvara u životinju onoga koji za njim 
hvata — štaviše, postepeno posvuda zirka za velikim komadima. Maleni 
komadi naprotiv nose u sebi drugi čar: tko posiže za njima iz prave 
skromnosti ne samo prividno — dobiva oko očiju i usana izraz koji mu 
pribavlja povjerenje svuda gdje se pojavi. Promatrajte samo skromne 
ljude, pa da vidite nisam li u pravu. To je tajna koju mnogi ne znaju, ali 
tko ju je shvatio, neće više posizati za velikim komadima. On zna: pri- 
vidno gubi, ali zapravo zadobiva tajanstvenu moć i lice će mu poprimiti 
mile ljudske crte a ne životinjski izgled. 


PREDSJEDNIK LINCOLN 


Kad je američki predsjednik Lincoln jednom jašući prispio u selo, 
ugledao je svinju kako se koprca u močvari i badava nastoji iskopati se 
iz blata u koje je sve više propadala. Predsjednik je sjahao i pomogao 
svinji izaći iz mulja, ali se pri tom sav zaprljao. Stvar se brzo nadaleko 
i široko pročula, i svi su se čudili kako se predsjednik mogao toliko 
potruditi radi jedne svinje. Na to je odgovorio: »Nisam to učinio samo 
radi svinje nego i radi sebe.« Što je htio time reći? Sigurno da se ne 
tiče samo drugih kad učinimo nešto dobra i milosrdna nego i nas samih, 
jer vježba jača naše snage, a tupost ih otupljuje. »Ne privikni se na to da 
gledaš kako trpi živo biće«, mogli bismo kazati čovjeku. To djeluje kao 
zla čarolija u starim pričama, koja čovjeka pretvara u kamen. Trpjeti 
zajedno s drugim znači živjeti zajedno s drugim, a tko ne može trpjeti 
s drugim, nema više ni života u sebi. Da je Lincoln ostavio svinju dalje 
koprcati se u močvari, naviknuo bi bio glas sućuti u sebi na šutnju — 
kao što čovjek odvikne i od drugoga ako na to ne pazi. Tada bi možda 
i Crnce bio ostavio da se koprcaju u močvari bijede i ropstva, i ne bi bio 

postao osloboditelj robova — pa i tada su ga svega uprljali i često mu 
je bilo pri duši da očajava. Tko želi samo dobro jesti, popodne popiti svo- 
ju kavu, zapušiti cigaretu i zatim spavati — taj se mora odviknuti lju- 
bavi i sućuti — ali zato ostaje bijedan, veoma bijedan čovjek. 


NAPAST 


»Napast« — naslov je malene Pestalozzijeve pripovijesti koju vam 
želim ukratko ispričati jer ćete tako još jasnije shvatiti što mislim kad 
kažem: Što učinimo dobra i poštena nema vrjednosti samo za druge 
nego možda najviše i za nas same — pa čak kada drugi i ne primijete 
nemamo razloga da učinimo nešto nepošteno ili propustimo nešto dobro 
jer što činimo ne prolazi mimo a da ne ostavi traga na nama: najmanja 
pobjeda samoga sebe nas jača, najmanje popuštanje nam oduzima snagu, 
najmanja nevjera i nepoštenje stvaraju nas zatvorenijima i pohlepnijima 
i neodlučnijima u cijelomu našemu životu. Zato ne smijemo nikada misliti 
da su krađa i prijevara dopuštene kada drugomu ukrademo nešto što mu 
ne treba ili čak ne zna da ima; ili da smijemo biti surovi tada kad nas 
drugi izazove ili se čini kao da ne razumije drugog jezika; ne, cijelo naše 
djelovanje nije samo općenje s drugima nego i s nama samima, tj. pri 
tom obrađujemo sami sebe, svoju unutarnjost i stvaramo je surovom ili 
nježnom sa svime što joj dajemo da čini. 

A sada k Pestalozziju! živjela jednom poštena seoska djevojka ko- 
ja je stupila u službu imućnih i razmaženih ljudi. Plaća joj je bila veoma 
malena. Slala ju je starici majci i nosila najsiromašnije haljine radije 
nego da novac potroši za sebe. I približi joj se lukavi sluga Rackoli 
i laskavo joj reče da je sramota što se tako lijepa djevojka oblači u 
prnje. Odgovorila je da nema novaca, a što zasluži šalje majci. Rac- 
koli će na to da bi mogla i na drugi način doći do onoga što joj treba. 
A kada je zaprepašteno uzmaknula, prišapne joj: čovjek mora razliko- 
vati između velike i male krađe, uzme li nešto što gospodari niti ne znaju 
da imaju ili zadrži li kakvu nađenu stvar. Djevojka odgovori: »Svojoj 
gospodarici vraćam najmanju ukosnicu koju nađem u sobi.« Rackoli udari 
tada u preziran smijeh: »Što, zar za ovu ženu koja na svoje psetance 

mjesečno potroši više nego za tebe kroz čitavu godinu, koja baca novac 
kroz prozor kad joj se god pruži prilika, i za tvoga gospodara koji samo u 
jedno veče proigra deset tvojih plaća — zar za takve ljude sakupljaš 
ukosnice? Budalo!« Tako reče i ostavi djevojku samu. Isprva je svom 
snagom od sebe odbijala napasti, ali kad je otvorila oči i vidjela kako 
gospodari sipaju novac, kako njena majka trpi u siromaštvu i kako ona 
sama mora hodati naokolo u prosjačkoj haljini i još gospoda povrh toga 
prigovaraju što tako malo drži do haljina — njen se otpor slomio i, kad 
je prigodom neke kućne proslave našla lijep prsten, zadržala ga je’ mje- 
sto da ga vrati, i odlučila je prodati ga. Budući da je prsten bio veoma 
dragocjen, svi su tragali za njim i po njenom nemirnom držanju domalo 
doznaše gdje se nalazi. Optužili su je ne samo da je prsten našla nego 
da ga je ukrala. Prispjela je u tamnicu i pala u bijedu. Pa ipak, ona je 
bila dobro, čestito dijete, i sigurno ne bi bila nikoga mogla lišiti njegove 
stvari da mu nanese gubitak — nego je pomislila: što to šteti bogatim 
ljudima — ionako će to zaigrati!« Bila bi sigurno spašena da joj je 
poslije Rackolijevih riječi bio pristupio pošten čovjek i rekao: »Draga 
Kunigundo, ne vodi brige o tome što drugi rade s novcem i da li im 
šteti ili ne šteti ako prisvojiš nešto što im pripada — nego misli samo na 
to da onaj koji krade, sam sebi krade: i to krade si čvrstu svetu pouz- 
danost koja bira radije smrt i bijedu nego najmanju nevjeru na tuđem 
dobru, puzdanost, na koju možemo računati tako sigurno kao na put sun- 
ca na nebeskom svodu. A tko nema ove pouzdanosti i tko je ne čuva, bit 
će doskora izbačen iz kraljevstva ljudskog povjerenja kao divlja zvijer 
koju čovjek mora čuvati i na koju ide u lov. Ti nisi budala ni za to 
što se bojiš nepravedno prisvojiti si i najmanju ukosnicu, jer se uopće 
ne radi o tomu treba li je tvoja gospodarica ili ne zna za nju — ne, te- 
bi je potrebna ova vjernost u najmanjoj stvari i sva je tvoja sreća u to- 
mu da ne zadržiš ukosnicu. Tko je naime bezbrižan u pogledu sitnica, ne 
poznaje jednu od najvećih i najvažnijih životnih istina: da sva propast 
potječe iz najmanjih i najnevidljivijih početaka. Stoga je budala onaj 
koji misli da treba biti pošten samo u velikim stvarima, a da se u male- 
nim stvarima za to ne pita — dok se u zbilji veliko nepoštenje krije u 
malenom nepoštenju. Poštenje uopće nema nikakve veze s brojem i veli- 
činom ukradenih stvari, nego s time da li imaš bistro oko i čvrstu ruku 
za strogu granicu između moga i tvoga — ili ti je oko mutno i ruka 
nesigurna i bez nadzora. Od bistrog oka i čvrste ruke ovise tvoje ime, 
sav tvoj mir i sva tvoja sreća. 

Promatrajte na globusu oba kontinenta: Ameriku i Afriku. Dijeli 
ih ogroman ocean. Tko prijeđe ocean i stupi u Afriku, nalazi se u Africi 
a ne u Americi — čak ako stupi samo na krajni rub obale, između njega 
i Amerike leži čitav ocean. Tako i između svijeta poštenja i svijeta ne- 
poštenja leži čitav ocean — i tko prekorači samo krajni rub nepoštenja, 
već je prijeko, a između njega i daleke obale poštenja prostire se sav 
ocean. U stvarima poštenja nema uopće ništa veliko i maleno jer tko 
jednom prijeđe oštru granicu, taj se više ne zaustavlja. Jedino je uporište: 
Ne diraj ništa što ti ne pripada! 

što, dakle, može od nas učiniti najmanje djelo, kako nas same može 
promijeniti i jednim udarcem baciti iz svijeta svjetla u svijet koji zazire 
od svjetla, imajmo na umu uvijek kad smo u napasti da nešto nedopušte- 
no držimo dopuštenim stoga jer u tome ne vidimo nikakvu vidljivu štetu 
za druge ili smo u napasti čak da kome izravno nanesemo štetu. 


UKRADENA BRISALJKA 


Ispričao sam vam malo prije priču o siromašnoj Kunigundi, a danas 
ću vam ispripovjediti istinit doživljaj djevojčice koja može također jed- 
nom postati Kunigunđa ako je prijateljice u pravo vrijeme ozbiljno ne 
upozore na zabludu, prije negoli bude prekasno. 

Malena je učenica potajno uzela brisaljku školskoj drugarici. Kad 
su je za to pozvali na odgovornost i kaznili, odgovorila je da onoj dru- 
goj ništa nije naštetila, ta ona je bogata djevojčica. Vidite, svaki ima 
u svom srcu tako rekavši malenog Rackolija koji bi ga lukavošću pod sva- 
ku cijenu htio odmamiti s pravoga puta. Što biste sad odgovorili maloj 
kradljivici brisaljke? Zar smijemo možda krasti nekome ako taj ima toliko 
da niti sam ne zna da mu nedostaje? Zar ne, krađa je prije svega uvijek 
nešto što čovjek sam sebi čini. Biti čovjek znači držati se granica. Ovce 
i koze pasu po tuđoj djetelini dok ih pas ne najuri, i konj koji vozi 
mljekarska kola brsti po vrtnoj živici dok je mljekar u kući, dok ne iza- 
đe i vikne »hijo« i pesnicom ga ne opali po gubici. Tko se ne drži uske 
granice između moga i tvoga, sličan je pijancu koji putem tetura i ne 
.može više ravno hodati. Zatetura li na lijevo ili na desno ili zaluta li na 


235 


krumpirište ili padne u jarak, nije važno — ta pijan je: to nam kaže- 
dosta, i ne vrijedi dalje trošiti riječi. I uzmeš li brisaljku bogatoj su 
sjedi ili siromašnoj, naneseš li im pri tom štetu, ili ne — tko pre 
koraci granicu poštenja, postao je nepouzdan čovjek, izgubio je čvrst 
korak i time sam sebi nanio štetu koja se nikakvim novcem ne da proci- 
jeniti, i svima je onima koji znadu kamo to mora dovesti — da zaplaču 
Stoga ako u razredu ili među braćom i sestrama imate takvo malo biće 
koje malko tetura, na vašem bih mu mjestu veoma ljubazno ispričao pri 
povijest o zubnoj ocaklini i možda nadodao još ovo: Reci, Anice, jesi li 
možda u novinama ili u izlozima čitala oglas: »Čuvajte se lopova — ov- 
dje se mogu nabaviti ormari sigurni protiv krađe!«? To su čvrsto ukloplje- 
ni ormari da ih nikakvom željeznom polugom ne možeš otvoriti. To je 
sigurno veoma dobro, ali je čovjeku potreban još drugi čuvar protiv krađe, 
čuvar naime protiv malog tata u nutrini koji ga samim malenim nevinim 
izgovorom želi zavesti na stranputicu. Ovaj te maleni tat zaveo da počiniš 
prvu malu nečasnost — a znaš li ti kako ćeš se zaštititi pred njim? 
Samo tako da držiš prste daleko i od najmanjega komadića tuđeg vlas- 
ništva — kao da na sve strane oko njega plamsa vatra. To je jedina za- 
štita pred krađom. Ne zadrži ni pare koja ti ne pripada pa makar ona 
pripadala milijunašu. — Iako za njega nema nikakve vrijednosti, za tebe 
ipak nije nikakva sitnica, nego najvažniji komad novca na svijetu, jer 
sva tvoja čast, cijelo poštovanje pred samim tobom ovisi o tomu da ne 
ostane u tvojim prstima. 

Jednom je u New-Yorku neki milijunaš kupio novine od mladog pro- 
davača novina i dao mu dolar. Dječak nije imao sitnog novca da mu vrati 
ostatak. Milijunaš je kočijašu dao znak da krene dalje, jer nije imao vre- 
mena počekati dok dječak razmijeni dolar u trgovini. Kad se zaustavio- 
pred svojom kućom, već je i dječak sav zadihan bio tu. Dječak je u trgo- 
vini molio da mu brzo razmijene dolar i zatim je do iznemoglosti trčao za 
kolima da vrati novac koji nije bio njegov. Milijunaš je odmah dječaka 
uzeo u službu: Zašto? Znao je: ovaj me dječak neće potkradati, u njega 
se mogu pouzdati. Ne gleda ni na svoje prnje ni na moje bogatstvo, nego 
samo na to da se ne oprlja tuđim vlasništvom. Znade: milijunašu ne zna- 
či ništa da mi dade i novčanicu od sto dolara, ali se ja, siromašno dijete, 
mogu razlikovati od psa na ulici samo time da odlučno odbijem ono što 
nije moje. 

Dakle, draga moja Anice, radi sebe same ne diraj ništa što nije 
tvoje ! Možda ne šteti posjedniku. Ali šteti tebi. 

OBEŠČAŠĆENJE 

Sigurno ste vi svi već čuli riječi: »Ne muči životinju za šalu — jer 
ona osjeća bol kao i ti.« Ima mnogo dječaka koji možda nikada ne muče 
mačku ili psa i ne mogu čak ni muhi zadati bola, ali kada štapom u ruci 
idu po poljima, skidaju s naročitim užitkom glavice biljkama i pri tom 
misle: »Ah, pa to je samo obična biljka koja ne osjeća bol, može joj 
biti svejedno — padne li danas ili sutra.« To je sigurno ispravno, biljka 
ne osjeća. Drugo je, međutim, pitanje, ne šteti li to onomu koji skida 
glavice. Jeste li već razmišljali o tomu? Ta vi znate da ne jačaju samo 
mišići, ako ih vježbamo, nego da i svaki nagon biva jači što mu često 
pružamo priliku da se ispolji. A kako se zove taj nagon koji nas nagoni 
da usput mlatimo po biljkama i kidamo im grančice? To je rušilački nagon. 

I gdje taj nagon u čovjeku postaje jači, to slabiji biva nagon poštede 
i brižljivosti. I vrlo lako se dogodi da takav čovjek zatim postane grub 
i nepažljiv prema svojim bližnjima, kvari im veselje, gazi po njihovim 
bolima, odbija glave njihovim nadama — navika je naime zarazna kao 
otrovanje krvi koje počinje nečujno na jednom mjestu i domalo zahvati 
cijelo tijelo. Hoćete li sada radije da u vama zavlada nagon uništavanja 
ili nagon pomoći i dobrote, poštede i brižljivosti? Mislim: ovo posljednje, 
jer želite radije biti u nebu negoli u paklu. A tko je nepažljiv prema dru- 
gima, dolazi u pakao već u ovom životu, tj. priprema si život bez ljubavi 
i saučešća; tko naime nema pažljivo srce za svoje bližnje i nježne ruke, 
i drugi će s njime grubo postupati. Tako se mnogi osamljenik potuca po 
svijetu i psuje sebičnost ljudsku, a nikako ne vidi da samo žanje što 
je sijao. 

Ispričat ću vam nešto o čemu je vrijedno razmisliti. Uz jednu od 
najvećih tamnica u Americi podižu sada ogroman staklenik za razne vrsti 
cvijeća — da zatvorenici u njemu nauče uzgajati cvijeće. Već su naime 
duže Vremena opažali da čak i na najokorjelije zatvorenike dobro i blago 
utječe ako uzmognu njegovati kakav cvijet. Isprva oni to čine da utuku 
dosadu, a pomalo ih to ispunja veseljem, i dok brižljivo zalijevaju biljke, 
obrazuju suhe listove i brinu se da cvijet ima dovoljno sunca, oživljava 
u njima samima ponovo ono što se činilo već davno mrtvim:, radost oko 
njegovanja raslinja, briga za tuđi život. Možda u mladim danima nisu 
nikada imali prilike da to vježbaju i nauče poznavati, pa tako u njihovoj 

siromašnoj duši nije bilo ničega što bi im pomoglo proti razornom zlom 
nagonu, i oni su tako padali sve dublje i dublje. 

Sada vidite od kakva je značenja za čovječje srce brižljiv postupak 
s biljkama — kad se time čak i zločinci mogu popraviti — pa ćete si 
moći predočiti kako grub postupak s biljkama može u nevinom mladiću 
probuditi sve divlje i bezobzirne nagone. Zatečeš li se, dakle, pri tom da 
odrubljuješ glavice, budi veseo što si još na vrijeme upozoren na tako 
opasnu naviku, i daj da ti za rođendan daruju lonac s cvijećem, i vježbaj 
se u tome da ga tačno svako jutro zalijevaš, izlažeš suncu i brineš se 
za dobru zemlju. To je rosa i sunčev sjaj ne samo za cvijet nego i za 
tvoje srce, i plodna zemlja iz koje će izniknuti mnoge nove i lijepe mla- 
dice — radosno i neočekivano kao prvo proljetno zelenilo. 




SAMOTAN JELAC 


U jednom od predgrađa Berlina živio je neoženjen gospodin koji je 
cijeli dan radio kod kuće i imao samo staru domaćicu. Nosila je uvijek 
snježnobijelu pregaču i bijelu kapicu. Kad je nadošao čas jela, nečujno je 
unišla s priborom i jelom, i rekla: »Dobar tek, gospodine Krugeru!« i za- 
tim opet nečujno nestala. Pomislit ćete: gospodin je Kruger navalio na 
jelo tek što je ona otišla. Nije se trebao ni pred kim stidjeti. Ne, gospodin 
je Kruger pošao u spavaonicu, oprao ruke i očistio nokte dok mu na pr- 
stima nisu sjali kao kapljice rose, zatim je obukao čist haljetak i svečano 
ušao u blagavaonicu gdje nitko nije čekao osim prostrta stola. Ondje je 
isto tako svečano sjeo i zahvalnim naklonom uzimao zdjelu u ruke. Zatim 
je uzimao jela na tanjur ne pohlepno nego lijepo i čedno, kao da mora 
dalje proslijediti još šesterim u bijelo odjevenim gospođama. Zatim je 
stao jesti. Mislite možda da se poslije tolikih ceremonija udobno namje- 
stio i prostački šireći lakte s užitkom mljaskao, srkao i prljao stolnjak. 
Ne, nego upravo obratno. Jeo je tako tiho kao da sluša daleku glazbu i ne 
bi rado prečuo ni jedan ton. Lakte je držao pristojno uz tijelo kao da sjedi 
za stolom gdje objeduje najmanje dvadesetak njih, iako je zapravo bilo 
mjesta samo za petoricu. Od nekih je jela uzeo dvaput, a ako se iz jedne 

zdjele ponudio po treći put, uslužno je zahvalio i ponovo odložio. Poslije 
objeda lijepo je složio ubrus, svečano ustao i opet se latio posla. 

»Ali gospodine Krugeru,« kliknut ćete, »zašto si ne priuštite malko 
udobnosti, ta vi ste posve sami, čemu vam onda sve to otmjeno vladanje, 
pranje i čišćenje nokata? Komu na korist? Pustite da sve ide svojim 
putem!« 

Loše biste se proveli kod gospodina Krugera. »Jeste li možda po- 
šteni samo onda kad vam netko upravo na prste gleda?« upitao bi vas. 
»Kad bi bilo po vašem, trebao bih za stol sjesti u kupaćim gaćicama i jesti 
prstima, zar ne? Zar mislite ozbiljno da je otmjeno i pristojno vladanje 
samo predstava za druge, a ne za nas same? Možda vam je također 
čudno što na stolu imam kitu cvijeća — iako sjedim posve sam? Kažem 
vam, čistim rukama i otmjenim kretnjama kitim si jelo upravo kao naj- 
ljepšim ružama. Što koristi najmirisnija kita cvijeća ako čovjek pri tom 
mljaska, mrlja oko sebe i s uprljanim rukama vitla iznad jela? To je isto 
kao kad bi krava pasla po nasadima šeboja. Da, bilo bi isto!« 

Ovako bi vam odgovorio gospodin Kruger — on naime odgovara 
upravo onako temeljito kao i kad pere ruke. I gospodin je Kruger u pravu. 
Tko se otmjeno vlada samo radi drugih, samo je izvana lakiran čovjek. 
Gospodin Kruger vlada se lijepo i pristojno jer to traži njegova duša. 
Duša naime osjeća sve što se zbiva, kao što i lastavica osjeća proljeće 
i jesenski zrak. I duša želi imati ljupkost i čistoću ne samo u nutrinji 
nego i u svoj svojoj okolini — rado bi boravila u dobru društvu. 

A mis lim da otmjeno i pristojno vladanje djeluje na cijelog čovjeka 
poput planinskog lječilišta na pluća. Ali kad pohlepno navaljivanje na je- 
lo, i neoprano biće, velike mrlje, prostačko pružanje kod stola i bučno 
jedenje pomalo ne bi zarazilo svoga čovjeka i njegovo djelovanje i mišlje- 
nje, tada doista nešto u svijetu ne bi bilo u redu. 

STO MOŽEMO NAUČITI 
BRIŠUĆI PRAŠINU? . 

Da, pitam vas: Što možemo naučiti brišući prašinu? Ovo vas pita- 
nje sigurno začuđuje. Jer da možemo nešto naučiti čitajući knjige, putu- 
jući i đružeći se s pametnim ljudima, znate veoma dobro, ali zar da mo- 
žemo nešto naučiti i kod brisanja prašine? Kako je to dosadan posao 
i koliko prašine progutaš pri tom i kako je opet sve brzo zaprljano, a tek 
smo to jučer očistili — to možda pri tom naučimo, tako mislite, a inače 
što još? Tako gledam starijeg brata u mislima dok s latinskom gramati- 
kom u ruci sjedi kod doručka za stolom, a sestra hoda po sobi i briše 
prašinu. »Kako ću ja postati mudar«, misli on, »a kako će ova djevojka 
ostati glupa s njenim beznačajnim brisanjem prašine! Panis, pulvis, cri- 
nis, finiš . . . tačno, da pulvis znači prašina, pulveris, pulveri, pulverem. 
Ona briše prašinu, a ja je znam sklanjati poput starih Rimljana. Čuj, Mi- 
leno, znaš li ti zapravo kako se kaže prašina u latinskom jeziku?« 

»Ne, meni je posve svejedno, mora nestati iako ima latinsko ime.« 

»Da, takve ste vi, nemate nikava smisla za daljnju naobrazbu, 
zadržavate se uvijek na sitnicama. Uostalom, netko mora biti da briše 
prašinu, inače ne bismo imali vremena za višu naobrazbu.« Zatim je po- 
novo pogledao u knjigu i učio dalje. Milena se začas zaustavila i pogleda- 
la brata. »Kad bih mu samo mogla iz glave isprašiti ovu umišljenost o 
učenosti!« misli ona, a zatim kaže: »Mirko, strašno žalim vas muškarce. 
Nije vam nimalo stalo do vaše daljnje naobrazbe. Zadovoljavate se brzo 
vašim učenim tricama, a zaboravljate pri tom na višu naobrazbu.« Trebali 
ste vidjeti Mirka. »Bezobraznice«, vikne i knjigom izvrne šalicu kave, 
»što . . . što ... što ti ne pada na um? Kažeš li to još jednom, izbacit ću 
te iz sobe, da se nisi usudila još jednom tako nešto izlanuti! Reći da sam 
nenaobražen — beskrajno smiješno.« 

»Zahvaljujem ti, Mirko, što si mi tako brzo dokazao da sam u pravu 
— zar takvu bjesnoću i deranje na slabašno žensko stvorenje ti nazivaš 
višom naobrazbom? Ali ja ti to ne uzimam za zlo jer se samosvladavanje 
ne nauči iz latinske gramatike, i vi bijedne muške glave nemate, kraj 
neprestanog čitanja, vremena da poradite na vašoj daljnjoj naobrazbi,« 
Mirko se osjetio pogođenim, i nije želio da nadođaje nove dokaze svoje 
neobrazovanosti, nego bi rado spasio čast svoje latinske gramatike, pa 

reče: »Zar iz moje gramatike da ne mogu naučiti svladavati samoga se- 
be? Evo na str. 23. stoji posebice pripovijest o Muciju Scevoli koji je 
pustio da mu žeravica pomalo prži ruku. To ti ne bi učinila za sve na 
svijetu — mogu si misliti »kako bi zapomagala!« 

Milena je mirno podnijela ovaj posljednji udarac i samo je rekla: 
»Kaži, mi, Mirko, učiš li ti uspinjati se na preči dvadeset puta uzastopce 
time što čitaš u novinama da je to izvršio Franjo šulce u Niirnbergu i za 
to dobio nagradu? Ne, sam moraš svakog dana vježbati na preči, moraš 
početi s najlakšim — i onda po redu. Moje riječi nisu ni izdaleka bile 
žeravica, pa ih ipak nisi mogao podnijeti a da glasno ne zaurlaš. Držim 
da je usprkos sve vaše učenosti, baš u tomu sve vaše neznanje. Niste 
upućeni u najvažnije stvari, što naime moramo učiniti da se naobrazimo 
ondje gdje nam je to najpotrebnije — u ljubavi, strpljivosti i samosvlada- 
vanju. Ti se tako sažalno smiješiš mom brisanju prašine, ali vjeruj mi 
da se ja brišući prašinu naobražavam dalje, to je za mene vježba u samo- 
svladavanju, upravo onako kako je gimnastičaru potrebna preča, a ne 
latinska gramatika. Vaše je znanje također lijepo i korisno, ali ne daje 
najvažniju naobrazbu, a tko to ne zna, on je neznalica usprkos ogromnog 
znanja. Oprosti što ovako dugo govorim.« 

Mirko joj nije više zamjerio, on je zapravo dobar mladić i pošteno 
želi steći daljnju naobrazbu, samo je do sada krivo mislio da se čovjek 
naobražava to više što više znade i da sav ručni rad ponizuje i zagluplju- 
je. A sada je postao znatiželjan i želi više čuti. »Da, a kako ti to zami- 
šljaš daljnju naobrazbu kod brisanja prašine?« — »Prođi sa mnom po 
sobi«, reče ona, »i ja ću ti pokazati kako čudovito odgojno djeluje ispravno 
rukovanje krpom za brisanje prašine. Evo, odmah na početku primjeću- 
jem veoma jasno da se u meni krije lijeno i nestrpljivo stvorenje. Tu 
odmah započinje daljnja naobrazba. Kad bi sve ovisilo samo o ruci, ona 
bi odmah klonula i samo površno brisala. Tu su potrebne dobre misli i sna- 
ga volje — da se svladaš i krpom uđeš u svaki kutić i među sve drvene 
ukrase. Vi mislite da jedino vi radite duševno. Ne, svaki je ručni rad 
duševni rad, kada ruku vode razmišljanje, strpljivost i revnost — stvari 
o kojima sama ruka ništa ne razumije. Znaš li poslovicu: Tko je vjeran 
u malom, vjeran je i u velikomu? Ova nam poslovica jasno govori da sva 
daljnja naobrazba u najvišim stvarima i za najviše zadatke života mora 
započeti s takvim najmanjim i najneznatnijim poslovima i vježbama. Zato 
nemoj nipošto misliti da brisanje prašine ima posla samo s prašinom i po- 
kućstvom, a ne možda još više s tobom samim. 

Tko riječ o vjernosti u malomu nosi duboko u srcu i time posvuda 
upravolja svojim prstima, odgaja se duševno jer sam radi na tomu da duh 
oblikuje čitavo njegovo djelovanje, pa tako može postati istinski duševan 
čovjek iako ne razumije nijedne učene knjige. A tko čita učene knjige, 
ali svoje djelovanje i riječi ne nauči prožeti duhom tako da mu preko 
usana ne izmakne ništa surovo, bezobzirno i neustrpljivo, ostaje nenaobra- 
žen makar poznavao sve žive i mrtve jezike. 

Ovdje mi na um padaju još i druge riječi: »Tko izdrži do kraja, 
spasit će se!« To ne vrijedi samo za izdržljivost u velikim stvarima nego 
i za ono najmanje djelovanje. Da, izdržljivost se u velikom postizava samo 
ako se započne u malom. Tko izdrži do kraja, tko nije neustrpljiv kad 
mu postane predosadno ili ga privlači nešto drugo, nego pomnjivo briše 
naprijed sve do najzadnjih kutića, bit će spašen, tj., u njemu počinje rasti 
najbolja snaga čovjeka, sveta pouzdanost bez koje je u životu uvijek 
zlo i naopako. 

Vidiš, dakle, koliko se prigoda za odgoj krije upravo u najneznat- 
nijim kućnim poslovima. Ako tko sebe tvrdo prisili da ne ostavi ni naj- 
sitnijeg praška, držim da će postati savjesniji u svemu, tačnije će shva- 
titi istinu i neće dati da na njoj ostane -nikakav prašak neispravnosti ili 
iskrivljavanje — bit će pouzdaniji u njegovanju bolesnika, čistiji u svemu 
svom životu — a sve je to plod neznatnog početka. 

Znaš li što još možemo naučiti brišući prašinu? Pogledaj ove kipove. 
S prednje sam ih strane već temeljito obrisala, ali je iza njih još uvijek 
prašina. Ali to se ne vidi, jer je stražnja strana. Radi se sad o tomu hoću 
li naviknuti raditi samo za vanjski izgled i za ljude ili radi blagoslova 
poštenog rada. Ostavim li prašinu odostrag, naučit ću da se i kod ostalih 
stvari zaustavljam kod privida i vanjštine te ću postati ravnodušna pre- 
ma onomu što je nutarnje i pravo. Da sam trgovkinja, ne bih vodila brige 

0 tomu što je zaista moja roba, nego samo o prividu koji vara kupce. 

1 da trebam graditi kuću, zidala bih zidove lošim šljunkom i svuda bih 
nabavljala najlošiji materijal, ali bih izvana postavljala najljepše sadrene 
ukrase i patvoreno klesano kamenje.« 

»Istina je,« prekine je tu Mirko, »nedavno sam u kupalištu sreo ne- 
ku gospodu koja su na ulici odjevena u najnovija i najpristalija odijela, 
nose lijepe kravate, ali kad su se svukli i kad sam ugledao njihove ko- 
šulje . . . « 

»Ostavi, ostavi, vjerujem, neka čovjek nikad više ne poželi vidjeti 
što bogovi milostivo prekrivaju plaštem noći. Kad bi kao dječaci bili u 

pravo vrijeme prošli liječenje brisanjem prašine, možda bi im se bilo 
moglo pomoći.« 110 

»Consuetuđo est altera natura,« kaže Marko. 

»A što je to?« upita sestra. 

»Ah, to je iz latinske gramatike, naški bi se reklo ovako: Navika 
je druga narav. Tek sada zapravo razumijem što to znači. Uostalom 
sad mi pada na pamet također nešto iz grčke vježbanice, a smisao toga 
tek sada razumijem. Na kipovima što su ih izrađivah grčki umjetnici za 
pročelje visoko gore na hramu, bila je stražnja strana koju čovjek nikad 
nije vidio isto tako brižljivo isklesana kao i prednja strana. Djelo ie 
naime bilo izrađeno^ u čast bogova čije su oči sve vidjele. Oni naplaćuju 
1 1 kažnjavaju ono sto se događa na poleđini našega rada i što ljudi ne 
vide. Na nama se samima osvećuje ilf blagoslivlja kako posao obavimo.« 

»Da, tako je « reče sestra. »I svaki bi se naš posao mogao označiti 
ao Božja služba koja njeguje i jača ono najbolje u nama. Svaki posao 
i onaj najmanji i najneznatniji, može za nas postati koban ako ga obav- 
ljamo nemarno, ili nas može jačati u svemu što je dobro, ako poslušamo 
g as svoje savjesti u nama te ga dobro obavimo: sve je u tomu. 

A sada ću ti još nešto pokazati. Veoma je teško brisati prašinu s 
malih porcelanskih kipova. Gdjekoji postupaju s njima tako nespretno 
da im polome ruke i noge, ih da im čak odleti glava. Svaki kipić moramo 
posve čvrsto ali posve nježno primiti ondje gdje je najčvršći, a onda paž- 
jivo čekati i brisati. Pri tom možemo naučiti kako nam je postupati i s 
ljudima Jer čovjek je upravo takav porcelanski kipić, i osobito je krhak 
ako ga hoćemo isprašiti. Mnogi bi želio i sa svog bhžnjega otresti prašinu 
mislim, mane i prostote, ali pri tom udara tako nespretno da onaj drugi 
izgubi svako poštovanje pred samim sobom i zatim se tek pravo izgubi. 

ovjeka moramo zahvatiti odlučno ah Ijubezno, i na njegovoj najotpomi'- 
joj strani i zatim ga brižljivo upozoriti na njegova zaprašena mjesta. Tada 
ce veoma mnogo podnijeti.« 

»Aha, tako si i ti danas učinila sa mnom, zar ne?« 

»Nisam baš ništa učinila. Ove kipove brišem svako jutro već dvije 
godine, a ti uvijek ponavljaš: navika postaje naša druga narav. Tako sad 
sam gotova. A što da sada učinim s krpom? Da je otresem da se prašina 
razleti po čitavoj sobi? Ne, otrest ću je preko prozora, ah opet ne tako 
da prašina uđe u sobu onima ispod nas. Tko istresa krpu u sobi is- 
trest ce i sve neugodnosti i svaku svađu uvijek glasno u sobi pred ocem 

i majkom i uzdići će svu prašinu umjesto da sve to tiho odstrani. Zar. 
ne, brisanje prašine je prava gimnazi javiše naobrazbe. I ne samo dje- 
vojačka gimnazija nego i za mladu gospodu. Što veliš na to, Mirko?« 

Mirko je odmah zamoho da bude primljen u novu gimnaziju. 


NADAHNUTE RUKE 


čuo sam jednom govoriti o nekoj sestri bolničarki da ima »nadah- 
nute ruke«. Kako da' to shvatimo? Može h se čovječja duša uzdići iz svoje 
tajanstvene dubine i rasprostraniti do vrška čovječjih prsti? Tako — 
kao čovječja krv koju pritisak srca tjera u najdaljnije žihce tijela? Zaista 
ne. Ali kao što dobar sin i u dalekoj tuđini ostaje vjeran riječi majčine 
ljubavi i radi kao da njeno oko počiva na njemu, tako može i čovječja 
ruka biti poslušna duši tako iskreno kao da je sama prisutna u svim vrš- 
kovima prsti i kod svakog pokreta. I tada kažu da je ruka nadahnuta. Ona 
tako miluje čelo bolesnika, tako previja rane i posprema ležaj da bolesnik 
u svakom trenutku osjeća: ruka ne služi želji da se što prije riješi posla 
ih da samo izvana obavi dužnost, nego je vodi najnježnija ljubav, najživ- 
lja briga i promišljenost za sve što bi moglo olakšati i smiriti bolove. 

Ah takvo davanje duše nije djelo jedne same odluke, nego naporno 
vježbanje u najneznatnijim sitnicama, švicarski pjesnik Jeremis Gotthelf 
pripovijeda o maloj siromašnoj djevojčici koju naziva »Jagodica«, a do- 
bila je majku tražeći jagode u šumi. Tako je nježno postupala s jagoda- 
ma da prigodom branja nije povrijedila ni slomila nijednu biljčicu ih 
ubrala nezrelu jagodu ih zgnječila zrelu ih pogazila druge biljke. I sva 
je ta pažnja utisnula njenu biću nešto posve osobito i dobro odgojeno što 
često nemaju ni sama djeca iz najboljih kuća. Zbog toga ju je neka gospo- 
đica koja ju je jednom promatrala u šumi, uzela kao sobaricu u dvorac. 
I plemkinja je pri tom u čudu gledala kako je Jagodica spretna i nježna 
i pri njegovanju bolesnika a da se nikad prije nije vježbala u tomu. Upra- 
vo je otmjenim postupkom s jagodama dobila »nadahnute ruke«. Stoga 
pjesnik s pravom kaže u svojoj pripovijetki: »Nježnost s kojom je Jago- 


247 


di Ca ubirala jagode, donijela je bogate plodove. A i gospođica je tvrdih, 
da jos niltada nije vidjela tako laganu ruku koju gotovo ni ne osjećaš kada 
te dodiruje.« dQa 

Zato naučite i u malenim stvarima udahnjivati dušu svojim rukama- 
jer odgojena ruka može u životu učiniti mnoga čudesa kao i odgojen duh' 
ah je neodgojen duh s neodgojenom rukom bijedna žalost. Vježbajte ruke 
kada prostirete stol ili ispirete posuđe, kada zalijevate cvijeće i zatvarate 
vrata - ili ujutro kada se umivate dok majka i brat još spavaju, nadah- k 
mte sve ljubavlju i pažnjom! Ili kada nalijevate tintu u tintamicu, da 
cak kad jedete, ne mislite nikada da na svijetu postoji ikoji posao koii 
je presicusan i nevrijedan tako te ne bi zaslužio da mu posvetimo sve svoje 
misli i oplemenimo ga time što mu utisnemo dušu. 


ZAŠTO RADIMO? [ 

Recite, djeco, zašto moramo u školi biti marljivi? Kažite mi svoje 
razloge! »Od tebe neće biti ništa«, kaže otac kada čita svjedodžbu. Ili 
učitelj kaže: »Zar te nije stid što tako žalostiš roditelje?« A roditelji opet 
vele: »Kako samo možeš tako naljutiti učitelja?« Moramo, dakle, biti 
dobri da jednom postanemo korisni ljudi — ili iz ljubavi prema roditelji- 
ma ili da razveselimo učitelja. Međutim, čuo sam često: »Dječače, zar ti 
je tako ugodno uvijek među posljednjima u razredu?« što bi nas,’ dakle 
moralo poticati na marljivost? Zar ponos i častoljublje? Zaista ima mno- 
go učenika koje samo veliko častoljublje nagoni da učine sve što mogu 
Poput nekih konja koji ne mogu podnositi da ih drugi prestizavaju, rade 
i om iz dana u dan i od jutra do mraka samo đa budu uvijek prvi Me- 
đutim, niste još pomislili na glavni razlog koji je važniji od svih ostalih 
jer bi morao vrijediti za sve, i za one koji više nemaju roditelje ili učitelja 
kojemu bi poklonili svoju ljubav, a nije im stalo ni do toga da bi uvijek 
bili prvi i postigli čast i priznanje. Koji je to razlog? Pomislimo samo 
Kako na nas utječe kada koji posao izvršimo uredno ili neuredno Kad 
nemarno ili neuredno napišete školsku zadaću, možda mislite: »I onako 
neće opaziti učitelj, pa ako se i naljuti, brzo će zaboraviti, a mi ćemo 
to kasnije nadoknaditi.« Ali pri tom zaboravljate na nešto. Svako prljavo 
i nemarno obavljeno djelo na štetu je vama samima iako nitko na svijetu 

to ne primijeti. Zarazi vas. Sada vam postaje lakše da budete površni 
i bezbrižni i u drugim stvarima — i ondje gdje ćete kasnije gorko žaliti. 
Na satu glasovira sigurno ste već svirali takozvanu »školu vještine«. Ka- 
žem vam: Svaki površno izvršen posao jest nekakva škola u kojoj se učite 
vladati i privikavati se da više ne obavljate u redu ni ono što biste pod 
svaku cijenu savršeno mogli obaviti. Zapitajte se zato u pravi čas: želite 
li zaista posjećivati ovu školu vještine? Uzmimo primjer: Djevojčica je 
navikla posve nemarno nadrljati svoje računske zadatke i pri tom zabora- 
viti na glavnu stvar. I oboli joj majka te ona majci mora u svemu poma- 
gati. Pri tom sve ovisi o marljivosti i čistoći u najmanjim stvarima. I kćer- 
ka će sigurno uznastojati i potruditi se, ali ni najveća pažnja ne može u 
nekoliko minuta zatrti lakoumnu naviku. Kćerka će štogod zaboraviti ili 
površno učiniti. I takva malena pogreška znade često izazvati patnje koje 
mogu potrajati tjednima, a da ni ne govorimo o onomu najstrašnijemu. 
Pomislite npr. i na to: ljekarnički je pomoćnik krivo miješajući lijekove 
koji put skrivio da je čovjek teško obolio ili se čak otrovao. Površno je 
pročitao recept ili staklenu posudu postavio na mjesto kamo ne spada. Tu 
svoju zabunu zahvaljuje popustljivosti prema njegovu prvom nemaru u 
školu. Ili zamislite liječnika koji je pišući recept ispustio važnu sitnicu. 
Možda ćete i sami znati još za kakav primjer. Sada svakako vidite kako 
neizmjerno ovisi o tomu da čovjek ne dopusti da se u njemu ukorijeni ta 
nepažnja i nemar. Ako vam je stoga posao još tako neugodan, preporučam 
vam da ga jednostavno iskoristite kao sredstvo za vježbanje u brižljivosti 
i savjesnosti i da nikada ne zaboravite da školska zadaća nije samo ne- 
što za školu ili radi učitelja, nego nešto čime možete samima sebi neiz- 
mjerno koristiti ili štetiti. Pri radu ne radi se zapravo toliko o tomu što 
čovjek uči ili radi, nego kako radi. Ako učenjak pišući na primjer opsežno 
djelo o kretanju zvijezda; taj posao ne vrši savjesno u najmanjemu, trpi 
na ugledu i doživljava neuspjeh čak ako i sve novine pohvale njegovu 
knjigu — dok naprotiv siromašna žena koja mora čistiti samo stepenice u 
kući, i to obavi brižljivo i potpuno da nigdje ne ostane ni praška, utvrđuje 
svoj značaj i čvrstoću duše, i svoj rad pretvara u blagoslov. Možda će 
djeca već nakon jednog sata ponovo zaprljati stepenice, ali što je žena 
u vlastitoj duši svojim poštenim i temeljitim radom uredila, ne mogu joj 
više izbrisati nikakve ni najprljavije cipele. U tome je prava nagrada nje- 
na rada. 

Ispričat ću vam zgodu o kazališnoj glumici koja je po devedeseti 
put odigrala ulogu u nekom novijem kazališnom komadu. I pisac djela bio 

je u loži kazališta. Kazalište je, međutim, bilo malne prazno. Glumica je 
usprkos toga glumila tako izvrsno i s tolikim zanosom da joj je pisac na- 
kon predstave prišao i rekao: »Nadmašili ste danas samu sebe. Glumili 
ste kao da je to prvi put, a osim toga još ova prazna kuća! Zar vam ta 
praznina nije pokvarila raspoloženje?« — »Ne,« odgovorila je. »Uvijek je 
ovdje netko za koga se isplati dati najbolje od sebe.« Htjela pjesniku reći 
nešto ugodno. »A kada ne bi bio nitko prisutan?« upitao je. Odgovorila je: 
»Tada bih ja bila tu!« 


Odgovorila je sjajno. Odviše je štovala samu sebe da bi loše glumila. 
Glumila je iz uživanja u savršenstvu. Bio prisutan tko mu drago ili od- 
sutan tko mu drago: ona je sama bila tu. 

čovjek treba tako misliti kod svakog posla: »Ja sam tu!« 


ŠTO ČOVJEK MOŽE NAUČITI PIŠUĆI? 


»Kad bi samo završilo ovo dosadno piskaranje«, tako mislite, »to 
je običan ručni rad — ovdje se duh ne vježba!« 

Je li to istina? Mislim da samo o vama zavisi hoćete li pri tom obli- 
kovati duh. Po svoj prilici se sjećate majstorovih riječi iz Schillerove 
pjesma o zvonu: 

I to je što čovjeka resi, 
i zato mu je razum dan: 
što svojom rukom učini 
da u svom srcu osjeti. 


Ako, dakle, srcem sudjelujete u onom što stvara ruka i mislima 
ste pri tom, tako da nijedna crta ne pođe svojim vlastitim putem, nego 
da duh vodi svaki potez ruke, tada se i vaš duh vježba, budi se iz đrije- 
meža, uči biti budan i sudjelovati u svemu što namjeravate, i to ga jača 
kao što jača zaposlenost sve u čovjeku. Stoga je pouka u pisanju također 
pouka duha, a najljepše pri tom jest da kod toga vaš duh ne vježba učitelj, 
nego to činite vi sami: prisiljavajući ga da nadzire sve što rade prsti. 


Dok slušam riječ »prisiljava« — pada mi na um da se kod pisanja 
vježba još nešto drugo što je za nas od beskonačne važnosti: vježba se 
ono što u čovjeku prisiljava i zapovijeda: njegova volja. Duhu je često 
previše dosadno prisustvovati kod tako jednostavnih stvari kakvo je pi- 
sanje, on radije čita priče o Indijancima, pa ga zato moramo tek ozbilj- 
nom voljom prisiliti na to, a to opet jača volju. Volji ne možemo nikako 
zadati dosta, zaposliti je, inače postaje slaba i sve slabija baš kao što 
i vatra gasne ako joj ne dajete hrane. Poslije svakog teškoga napora 
što ga od nje tražimo, pri duši nam je kao kad bi tko u nama potpirio 
vatru, osjećamo se puni žara i snage, iako je posljedica čina volje bio 
samo jedna besprijekorno napisana stranica u bilježnici. Kao što čovjeka 
poslije uspona na goru prožima dvostruka odlučnost, oči sjajnije sjaju 
i mišice se jače napnu, tako i svaki još tako malen napor volje oživljuje 
svega čovjeka i očituje se u odlučnijem koraku, odlučnijim crtama usana 
i u čvršćem stisku ruke. 

Ništa drukčije nije ni u suprotnom slučaju: pisanje može lako po- 
stati opasnost za slabljenje volje — ako smo u rukopisu nemarni. To dje- 
luje kao strah na sve dobre navike i zaplaši ih. čovjek počinje višestruko 
propadati. Pripazite dobro kada kod pisanja počnete ne ispisivati do kraja 
zadnja slova: kako se brzo gube tačke na i te kvačice na č, š, ž, dok 
cijelo piskaranje ne izgleda kao sajam kad je lav provalio iz kaveza. I pri- 
pazite dalje kako takvo drljanje zarazno djeluje na vaše ostalo djelovanje 
— čovjek na koncu uistinu ne svršava ništa čega se prihvatio. A sada mi- 
slite na suprotno: Pokušajte valjano i na pravo mjesto postaviti kvačicu 
na slovo ž, i vidjet ćete kako će i ostala slova osjetiti blagodat ove pažlji- 
vosti; i ona će uspjeti veoma dobro. A navika da pišemo s pažnjom nije 
možda nešto što je u čovjeku osamljeno i bez utjecaja — ne, ta navika 
daje svoj pečat i svemu ostalom čega se latimo, pa tako možemo zaista 
kazati: tko primijeti da pada u mlitavo kolebanje, ne treba u svrhu jača- 
nja poći u kupalište ili stvarati tisuću dobrih odluka, ne, neka započne 
s kvačicama na č, š, ž, zatim s tačkama na i te sa slovima na koncu itd. 
Uspjeh liječenja je zajamčen. 

Da vam dobro razjasnim kako tako neznatni počeci u vježbanju 
volje mogu izvršiti velik utjecaj u čitavoj nutrinji čovjeka, podsjetit ću 
vas na primjer iz prirode. Ako je od vulkana razrovan otok neko vrijeme 
mirovao, počinje na njemu pomalo opet uspijevati bilje. Ali ne odjedan- 
put. Najprije počnu posve polagano klijati najskromniji lišaji i alge na 
pećinama pripremaju tako podlogu za ostalo bilje. A kad i ono svojim 

korijenjem smekša kamenitu površinu, pojavljuje se polagano veće bilje 
Tako je i kod čovjeka i njegovih posve sitnih navika. 

Bit će da ste već čuli da mnogi ljudi tvrde kako znadu iz rukopisa otkriti 
značaj čovjeka. Postoji li za to ikakva mogućnost? Otkriva li se čovjek 
svojim potezima pera? Sigurno — i to upravo zato što sve navike djeluju 
zarazno jedna na drugu. Ako je čovjek na primjer nemarna značaja, to 
će se odraziti i u njegovu rukopisu, to jest, u načinu kako piše slova, ima 
li snažnu volju ili nema, je li promišljen ili nagle ćudi, sve se to otkriva 
u rukopisu, kao i u hodu i u izražaju ustiju. Dakako da ne zna pravilno 
čitati baš svatko tko to za sebe tvrdi. Kao što u rukopisu izlazi na vidjelo 
cijeli značaj, isto se tako rukopisom može i djelovati na cijeli značaj, mo- 
žemo ga tako rekavši uhvatiti — jer tu on istupa prema vani; ta i miša 
najlakše uhvatimo kada izađe iz rupe. Čak i dječaku koji primijeti da je 
u opasnosti da posegne za tuđim vlasništvom ili da grubim i oštrim rije- 
čima prijeđe granice pristojnosti, savjetujem: neka se veoma savjesno 
priuči pisati na papiru s crtama, a ni mala ni velika slova da ne prijeđu 
svojih graničnih crta. Ne manjka mu možda dobra volja, nego mu nedo- 
staje samo izvježbana volja. I tu su upravo sitnice jednake lišajima i al- 
gama na pustom otoku: one pripremaju tlo za veće raslinstvo, one po- 
tiskuju htijenje u pravi smjer i sabranost. 

Tko se brižno i strpljivo vježba u pisanju, možda će doskora kod 
sebe primijetiti bujniji život. Primijetit će, kako se u njemu nastanjuje 
i hvata korijen nešto čvrsto i strpljivo: neće tako lako prigovarati svojoj 
majci ili svađati se s braćom i sestrama, zagospodarit će nad svojim 
riječima kao i nad prstima — i na koncu će doletjeti ptice iz nebeskih vi- 
sina i splesti svoja gnijezda: najljepše i najuzvišenije misli i odluke na- 
stanit će se kod njega i ostati mu vjerne. 


STUPANJE NA PRIJESTOLJE 


Sigurno ste već više puta sanjali da poput mladog kraljevića stupate 
na prijestolje u zemlji gdje već godinama vlada bezvlađe i da vas narod 
pozdravlja kao oslobodioca koji posvuda uvodi red i donosi mir. Samo 
je to daleko teže negoli što se u snu pričinja, i mnogi kraljevski sin nije 


održao svojih obećanja jer je bio preslab da prigrabi i stegne uzde i pri- 
sili zlotvore na pokornost. Ali je bilo kraljevića koji su stupili na prijesto- 
lje doista sa željeznom voljom i nisu mirovali dok se nije predao i zadnji 
narušilac mira. Korak po korak osvajali su nepokorne tvrđave jednu za 
drugom, pojavili su se nenadano gdje ih nitko nije očekivao, gledali su 
da sve bude u redu i brinuli su se da se ne dogodi ništa važno, a da oni to 
nisu znali i odobrili. 

I čovječja je volja takav mladi kraljević. Njegovo stupanje na pri- 
jestolje traje na žalost mnogo godina, a gdjekoji se nikada ne uspne po- 
sve gore, jer je preslab da s neposlušnim podanicima iziđe na kraj. Već 
kod dojenčeta možete promatrati prve korake stupanja na prijestolje. 
Najprije se, kao u snu stanu kretati amo-tamo ruke i noge kao vodene 
biljke u akvariju. Malo pomalo osvaja volja gospodstvo nad udovima. I kod 
učenja u hodanju je najvažnije da upravo volja dobije vlast nad kretnja- 
ma. Nastavak toga stupanja na prijestolje je također mirno sjedenje u 
školi; volja pomalo zadobiva gospodstvo i nad neznatnim koprcanjima 
koja su prije činila što im se prohtjelo. Sjediti mirno cijeli sat jedan je 
od prvih velikih vladarskih čina mladoga kralja, ali nešto takva polazi za 
rukom samo snažnom vladaru. Pođimo dalje! 

Poput mladoga kralja koji obilazi gradove u zemlji i daje se častiti 
i sluša pjesme počasnih gospođica, i volja putuje po raznim dijelovima 
tijela i daje da je časte i iskazuju joj pokornost. Tako npr. dođe ona 
u područje jezika, i traži prisegu vjernosti. Da se razumijemo: Ne tražim 
od vas da šutite, nego vam govorim da je škola mjesto gdje vaša kraljev- 
ska volja može primiti u ruke uzde; zato ne dajte da vas mimoiđe prilika, 
jer ako volja u pravo vrijeme ne zagospodari u kući, onda je poslije 
prekasno — buntovnici rade što hoće. Najgore je s jezikom ako ga odmah 
ne podjarmimo. Upravo jezik izaziva najveću nevolju u kraljevstvu. »Zla 
riječ prebrzo izleti — a drugi vec tužiti odleti.« Kolike je ljude podsmijeh 
smrtno ranio, kolike su tajne izbrbljane zbog manjkavog gospodstva nad 
jezikom, koliko toga nepromišljeno izmakne iz usta za što bismo kasnije 
dali sve na svijetu da nismo nikad izrekli! Upokorite, dakle, svoj jezik, 
mislite na sebe same i na stupanje na prijestolje kad vam za vrijeme obu- 
ke s jezika hoće da pobjegne kakva šala ili primjedba. 

Ima još jedno buntovničko područje gdje rijetko vlada poslušnost: 
područje smijeha. Zar mislite da vam za vrijeme školskog sata zabra- 





njujem smijati se zato jer sam protivnik veselja? Ne, ali smijeh u ne 

Ta iZaZVati V6liku Žalost: zato j e P^etno da volja 
svoj kraljevski pohod izvrši i kod smijeha, i ne otiđe prije negoli posve 

zagospodari. Smijte se za vrijeme odmora, a školski sat upotrijebite la 
stupanje na prijestolje. Smatrajte me maršalom kraljeva dvora Ti na 

JAKI I NEMOĆNI 




KAKO RASPOZNAJEMO ULJUDNOST? 


Sigurno vam je iz starih grčkih pripovijedaka poznato da su Grci 
u ona vremena mnogo jedrili po morima i donosili kući neobične priče 

0 stranim narodima na čije su ih obale vjetrovi bacili ili s kojima su 
trgovali. Čitali ste također po čemu su oni razlikovali uljuđene od obič- 
nih razbojničkih naroda: po načinu kako je takav narod dočekivao neza- 
štićene strance i s njima postupao. Zašto? Sjetite se samo svojih vlastitih 
školskih doživljaja. Ako je dječak prema jačemu uzđržljiv i ljubezan, jeste 
li već posve sigurni da ima plemenito i odgojeno srce? Zaista ne. A zašto 
ne? Jer još ne možemo znati ne čini li to samo od straha ili zbog ulagi- 
vanja. Ispravno. Ne znamo — ima li on tu ljubeznost zaista u svom srcu 
ili je samo glumi, da stekne naklonost jačega. A ako je milostiv i dobar 
prema čovjeku koji se ne može braniti i nemoćan je, možemo zaključiti: 
to dolazi iznutra, to je njegova narav, ovdje se naime ne mora bojati da 
će proći zlo ako postupa drsko i surovo. Tako biva i s narodima. Da li su 
zaista uljuđeni, vidimo po tome kako postupaju sa slabašnima i bespo- 
moćnima. Tu se otkrivaju. Tu se pokaže je li njihova uljudnost istinski 
posjed srca ili samo vanjska uglađenost — da se jačemu ne zamjere. Na 
svaki ćete način priznati da ima naroda koji troše veoma mnogo sapuna 

1 imadu mnoštvo lijepih muzeja i sveučilišta, a ipak su uglavnom još uvi- 
jek pravi barbari — jer ne znaju postupati sa slabašnima i nenaoružanima. 

Postoje još mnoge druge prilike da se prokuša uljudnost čovjeka. 
Želim li npr. doznati da li dječak ima otmjenu narav ili je još obična 
klada, zar ću ga promatrati kako govori s učiteljem ili kako se skromno 
vlada prema moćnom stricu? Ne, pazit ću kako govori s kućnom pomoć- 
nicom kada misli da ga baš nitko ne čuje. Ili ću ga promatrati na škol- 
skom dvorištu — kako ondje postupa s manjima. Tu se često u nekoliko 
minuta vidi tako mnogo da znamo na čemu smo. 

Ili kad bi k meni došla majka i rekla: »Ovdje je mlad čovjek, koji 
bi, čini se, rado uzeo moju kćerku za ženu — poznajete li ga možda pobli- 
že: kakav je on zapravo čovjek, mogu li mu povjeriti svoje dijete?« Želim 
li stvoriti sud o duševnosti toga čovjeka, hoću li prisluškivati kako govori 
sa svojim šefom ili kako nježno šapuće djevojci kad joj predaje kitu cvi- 
jeća? Ne, pazit ću kako govori s podređenima, gdje za njega nema ni- 
kakvih posljedica ako govori oštro i grubo. Molit ću ga da pođe sa mnom 

u gostionicu da vidim, kako postupa s onima koji ga dvore i ne smiju ni 
pisnuti — jer inače neće dobiti napojnice. Ako je ikako moguće, nastojat 
ću si stvoriti sliku kako se vlada prema svojoj starici majci. Vi dim u 
je prema slabašnima kadar surovo i nepristojno govoriti, tada mi može 
ne znam kako mnogo pripovijedati o tomu kako će usrećiti svoju ženu, ne 
vjerujem mu ni riječi. U sebi mislim: Tko zna — kada ona jednom oboli 
i više ne bude tako pristala nego samo još slabašna žena za koju se mora 
brinuti — neće li tada iz njegove nutrinje provaliti na vidjelo sve ono 
neodgojeno i bezobzirno što je sada u sebi samo krotio jer je bio privu- 
čen njenim dražima i njenim novcem? 

Ili ako vidim činovnika koji se svome pretpostavljenom duboko kla- 
nja i svaku rečenicu započinje riječima: »Ako si smijem najodanije do- 
zvoliti da vas najuljudnije upozorim: ne to, velepoštovani gospodine rav- 
natelju . . . « Zar ću reći: »Ovaj mora da je zaista obrazovan čovjek, tako 
uglađen način vladanja — i ovaj čedan nastup!«? Ne, prije negoli to 
kažem, ispitat ću da li on tako uglađeno nastupa i prema podložnicima. | 
Jer samo tada je iskren. 

I po načinu kako različiti narodi postupaju sa svojim ženama, može 
se sa sigurnošću prepoznati koliko su napredovali u uljuđenosti, žene ne 
mogu silom izvojštiti da s njima lijepo postupaju — ali ondje gdje ženu 
poštuju i obzirno s njom postupaju, to je dobrovoljno, i po tome možemo 
prosuditi nutarnju uljuđenost naroda. I na pojedinog se muža smije pri- 
mijetiti poslovica: »Reci mi, kako postupaš sa svojom ženom, i ja ću ti 
reći — tko si.« Grubi narodi i grubi muževi iskaljuju na svojim ženama 
svu svoju razuzdanost zbog koje ne bi nekažnjeno prošli u općenju sa sebi 
ravnima. 

Dobro sredstvo za ispravno spoznavanje ljudi i naroda jest i njihov 
postupak sa životinjama. Baš zato što se većina životinja uopće ne može 
braniti, čak niti nekoga grditi, niti se ikome pritužiti, ovdje se najjasnije 
otkriva kako je samilost duboko ucijepljena u čovjeku ili — koliko se 3 
surovosti u njemu krije. 

OPASNOSTI ZA IAKOGA 


Sigurno se čudite što želim s vama razgovarati o opasnostima za 
jakoga. Obično se govori samo o opasnostima za slabašnije. »U vlastitoj 
jakosti je najveća moć,« kaže Vilhelm Teli. Jaki ne treba ničije zaštite, 
a ako je drugima potrebna, neka je sami potraže. Kakve, dakle, opasnosti 
mogu to biti? Pomoći ću vam s primjerom. Jeste li već možda čuli o opas- 
nostima pri vožnji u zrakoplovu? U čemu su? Uzdigne li se previsoko, zrak 
biva tako rijedak da se više ne može dovoljno oduprijeti pritisku krvi 
— i krv tada poteče iz nosa, ustiju i uši. Same žile nemaju dovoljno snage 
da zadrže krv, potreban im je snažan otpor guste atmosfere oko nas. A sa- 
da pogodite — zašto vam to pripovijedam? Je li to možda u kakvoj vezi 
s jakim čovjekom? Nije li on možda u sličnom položaju kao zrakoplovac 
u prerijetkom zraku? Tko ima posla sa slabašnim i nejakim, uvijek je u 
opasnosti da sve njegove grube i divlje sklonosti i strasti neobuzdano pro- 
vale napolje — jer im nedostaje protupritisak jednako jakih ljudi koji ni- 
šta ne podnose. Svuda gdje su zajedno slabašan i jak čovjek ili gdje se 
susrećemo s jednim samim čovjekom pred kojim se ne moramo obuzda- 
vati jer je ovisan o nama ili možda o našim roditeljima, postoji mnogo 
veća opasnost za nas nego za nejakoga — jer on mora samo podnositi 
mučenje i obijest, ali mu nutrinja ostaje čista, dok su jakomu ugroženi 
srce i duša — jer mu nedostaje protupritisak, pa može izbiti napolje sve 
okrutno i sebično poput bujice kada popuste nasipi. Zato je najsvetiji strah 
pred pravom slabašnoga i najveći obzir u postupku s njim kudikamo je 
potrebniji jakomu za održanje duševnog zdravlja nego slabašnomu za 
zaštitu. Kažem: duševno zdravlje — mnogi je već izgubio pamet jer nije 
bilo čovjeka da ga prisili da se odupre svojim vlastitim hirima i nagonima. 
Sigurno ste već čuli riječ »ludilo cezara«, osobito o caru Neronu koji je 
isprva bio doista blag vladalac, ali ga je konačno vlast opila, tako da se 
izrodio u potpunu zvijer. Kako je opasno za značaj čovjeka ako ga okru- 
žuju samo nejaki ljudi, doznajemo također iz pripovijesti koje govore o 
događajima u sibirskim uzama. Dobroćudni i fino odgojeni časnici koji su 
postavljeni za zapovjednike uza i koji su ondje potpuno vladali nad kažnje- 
nicima i bivaju čak životinjski okrutni — jer imadu danomice posla s lju- 
dima prema kojima se ne trebaju zauzdavati. To je ono što presiže čovje- 
čje snage. I u malome možete to posve dobro vidjeti — ako djecu koja 

imadu samo stariju braću i sestre, usporedite s takvima koji imađu samo 
mlađu braću i sestre. Najstarija su djeca mnogo više u opasnosti da po- 
stanu sebični, drski i bezobzirni jer pod sobom imaju samo slabije, i mogu 
sve što zažele postići šakom ili grubom otresitošću. Pametan će, dakle 
čovjek podrobno promatrati ljude s kojima dolazi u dodir preko dana; ne’ 
ma li među njima koji takav da se ne može braniti, ili je zavisan, te nasu- 
prot takvima čovjek sam dođe u opasnost da se zaboravi. Ako je to pro- 
našao, već je napola spašen, može se naime osigurati proti opasnosti. Kao 
što u kraju gdje vlada malarija ljudi uzimaju kinin za jačanje, tako će 


se protiv one opasnosti za jakoga osigurati ako odluči da s ovim slabašni- 
ma postupa pažljivo i s puno obzira. Sada sigurno također znate zašto je 
zaštita tako važna ne samo za životinje nego i za ljude same. Ta životinje 
su, u usporedbi s čovjekom, ipak većinom bez obrane i slabašne: zato 
je i tu najveća opasnost da ono divlje i zlo u čovjeku — imajući pred so- 
bom bespomoćnu životinju — ne provali napolje kao krv u razrijeđenom 
zraku. Taj nam protupritisak može pribaviti jedino milosrđe. Svi znate 
poslovicu: »Ne muči nikada životinju šale radi, jer i ona osjeća bol kao 
i ti.« Ali ova poslovica još ne kaže dosta. Morala bi kazati: »Ne muči ni- 
kada životinju jer time upropašćuješ sebe više negoli životinju.« Zaštita 
životinja jest zaštita ljudi i postoji zapovijed koja treba da nas čuva ti- 
ranskog uživanja što se — naočigled bespomoćnosti — rađa u nama. Tko 
je grub sa životinjama, postaje sam životinja. To je neumoljiva kazna 
koju sama priroda izriče mučitelju životinja i kojoj se ne može izbjeći, 
iako nijedno ljudsko oko ne vidi ono što radimo. Jeste li čuli za austral- 
skog noja koji je tako navikao trčati kroz gusto šikarje da je pomalo po- 
sve izgubio svoja krila i mjesto njih ima još samo nekoliko okmjaka? 
Takav je zakon prirode; neuporabom propadnu pomalo svi mišići i organi 
kojima se više ne služimo. Ovaj zakon vrijedi i za čovjeka, ali ne samo 
za njegove mišiće nego i za moći njegove duše. Tko može sve provesti 
šakom ili otresitim glasom, njegova će šaka i njegov glas postajati vjež- 
bom iz dana u dan sve jači, ali će za to duša bivati danomice slabija, jer 
je zanemaruje. Već samo zbog toga bi za svakog jakoga bilo dobro da se 
kod kuće i u školi vlada i moli tako, kao da je najslabašniji, da u sebi 
vježba osobine: viteštvo, sućut, skromnost i blagost kojima će pridobi- 
vati srca ljudi. Upravo osvježuje pogled na snažna čovjeka puna nježnih 
obzira, njegovo biće podsjeća na čudovito zvučne gusle, iz . tamne dubine 
kojih izviru najviše i najčistije melodije. 

Jednom sam pročitao: »Ne daj da ti itko bude -rob jer ćeš inače 
i sam postati rob!« Kako da se to shvati? čiji robovi postajemo ako se u 
postupku s podređenima zaboravimo te izrabljujemo ljude koji se 
ne mogu braniti? Pomislite samo na zrakoplov. Naše zle opake strasti 
i hiri postaju sve neobuzđaniji — jer sebi ne postavljamo nikakvih grani- 
ca, idu s nama i rade s našim životom što im se god prohtije. Postajemo 
njihovi robovi. Tako nam se osvećuje nemoćan! 


TKO JE SLABAŠAN? 


Kada govorimo o slabašnima koje smo dužni štedjeti i štititi, sigurno 
mislite uvijek samo na ljude koji su tijelom slabiji ili manji od vas. Ali 
može li se doista govoriti o jakom i slabašnom samo onda kada malen 
stoji nasuprot velikom ili zdrav nasuprot bolesnom? Prije sam npr. go- 
vorio da se već kod djece odgoj srca raspoznaje po -tome kako se vladaju 
prema služinčadi. Zar je sluga doista »slabić« nasuprot dvanaestogodiš- 
njem dječaku? Kad bi se radilo o borbi, jedna bi jedina valjana kuharica 
odjednom mogla izbatinati tri takva dječaka. A zašto to ne učini? Boji se 
da je otpuste i dadu joj na put lošu svjedodžbu u kojoj možda stoji za- 
pisano: »Svadljiva je i gruba s djecom«. I zbog toga se ona ne usuđuje 
upotrijebiti svoju snagu. Ne može se braniti — ako naime netko ne može 
upotrijebiti svoje oružje, isto je kao da ga uopće nema. Ako lav sjedi u 
kavezu, mogu ga najmanji klipani škakljati štapovima — nemoćan je, 
slab, a oni su jaki, i nekažnjeno si sve mogu priuštiti. Dakle, slabašni su 
ne samo tjelesno slabi i još nedorasli -nego i -svi oni koji su u položaju da 
ne mogu upotrijebiti svoje snage. 

Uzmimo još nekoliko primjera: Ako sam zdravom i snažnom čovjeku 
učinio veliku uslugu ili mu u bilo čemu kanim pomagati, on mi je naravno 
veoma zahvalan i rado bi to pokazao. Ako sad iskoristim priliku te s nji- 
me posve oholo i neuljudno govorim ili zbijam svakovrsne drske šale, 
mora si to dozvoliti i »vezane su mu ruke«, kaže se — on je slabašan pre- 
da mnom, ne može se naime braniti jer zavisi o meni. Zato možemo jako 
dobro upoznati ljude po njihovu značaju promatrajući kako se vladaju 
prema onima kojima čine bilo kakvo dobročinstvo ili uslugu. Iskoriste li 


261 


tu priliku te postanu drski i nepristojni, znamo: otmjenost i skromnost 
samo su im plašt koji navlače da zavaraju ljude s kojima imaju posla. Na 
žalost, silno je malo ljudi koji su u tom pogledu zaista odgojem. Napast 
je prevelika, ako dođe čovjek kojemu smo nešto darovali ili mu pomogli 
ili on od nas očekuje uslugu ili nam inače duguje zahvalnost — napast je 
prevelika da prema njemu budemo nemarniji negoli prema onomu koji 
ni u čemu ne zavisi o nama. Sjećam se još školskog druga koji je već kao 
dječak bio u tome pogledu veoma otmjen. Ako si došao k njemu da ti pro- 
tumači zadaću, bio je upravo tako uljudan i pažljiv kao da si k njemu do- 
šao da njemu samom učiniš uslugu. Olakšao ti je nastup svojim veoma 
prijaznim licem, odmah bi donio stolicu i poslije te otpratio do ulice. 
Drugi bi to propustio i ne bi pokazao takvu pažnju, misleći: neka bude sre- 
tan što mu uopće pomažem. A onaj se osjeća poniženim, primjećuje da 
mu se iskazuje manje poštovanja jer je ovisan. A to mu poniženje zagor- 
čuje svaku udijeljenu pomoć. 

Ako malo razmislite, naći ćete još mnogo drugih primjera gdje jaki 
ima pred sobom slaboga, npr. bogataš i siromah. Ako su djeca bogatih 
roditelja u školi zajedno sa siromašnijom djecom, ukazuju se mnoge prili- 
ke da se pokaže pravi odgoj srca: da naime bogat sa siromašnijim po- 
stupa dvostruko skromnije i s puno poštovanja negoli sa sebi ravnim, da 
se ne bi činilo kao da skida kapu samo pred novcem. Nipošto nije otmjeno 
i nije znak uljudnosti i dobrote srca ako drugom čovjeku dajemo na zna- 
nje da smo od njega jači ili nadareniji ili bogatiji. Stari su Grci u tom 
pogledu često bili mnogo ozbiljniji negoli ljudi Novoga vijeka koji se toliko 
diče svojim napretkom. Dakako, stari Grci nisu znali voziti se na dvoko- 
lici, niti su putovali željeznicom — a mi od samog vozikanja dvokolicama 
i željeznicom nemamo vremena da razmislimo u čemu je prava uljud- 
nost. Kada su se npr. u Ateni vršile vebke eleusinske svečanosti i sav je 
narod nagmuo k svetištu, nije se držalo otmjenim da se bogatije građanke 
voze kolima, jer bi time bile zasjenjene siromašnije. Jednom su javno 
osudili nekoga slavnog govornika što se dao u nosiljci nositi u krajevima 
siromašnih stanovnika te se na taj način tako rekavši izrugivao njihovoj 
bijedi. Danas nećeš naći bogataša koji bi se stidio voziti se u kočiji s gu- 
menim kotačima po najsiromašnijim krajevima. 

Ispripovjeđit ću vam još drugi događaj. Sigurno ste već svi čuli o 
velikom rimskom vojskovođi Scipionu koji je osvojio te u prah i pepeo 
pretvorio Kartagu. Znam o njemu kratku zgodu koja mi je dragocjenija 
od svih njegovih ratnih uspjeha. Poslije povratka kući bio je pozvan u ma- 


lo večernje društvo koje se obično sastajalo u kući nekoga Rimljanina. 
Taj Rimljanin pripovijeda da je najljepše što je primijetio kod Sopiona 
bilo njegovo vladanje u društvu. Premda je bio proslavljen junak i po- 
bjednik, nastojao je uvijek da drugi govore i svojom je skromnošću sokolio 
na to bojažljive. Da se nije znalo, nitko ne bi bio opazio da je veliki Sci- 
pion bio među gostima. Bio je jak, ali je njegova otmjenost bila u tom da 
to nikome nije dao osjetiti, nego je nastupao dvostruko skromno. Kako se 
malo ljudi danas još tako vlada! Ako tkogod nešto, uspije i svi ga hvale 
čitaš mu s lica tek što dođe u sobu: »Hej, pozor. Dolazi glavna osoba. 

Ja sam tu!« _ , , . . . . 

Za vrijeme svoga školovanja često sam na žalost opazio kako om 

nadareniji i napredniji u razredu rijetko nasljeđuju Scipionov primjer. 
Većinom daju slabašnijima veoma jasno osjetiti da su prvi mjesto da to 
radije skromno prikriju. 

Ima još drugo područje gdje se može govoriti o slabašnom i jakom. 
Ako je naime koje od vaše braće i sestara ili drug počinio ružan ih zao 
čin ili skrenuo s pravoga puta te je kod kuće i u školi »propao«, tada se 
i na vašem vladanju odmah može primijetiti imate li ono sto nazivamo 
taktom srca. Tko toga nema, vladat će se veoma nadmoćno i ukorenima 
onako s visoka dati do znanja: »Gle, ja sam dobar i bez mane, a ti si 
prljavko!« Izgrađeni naravno nema zaštitnika — svi kljuvaju po njemu 
i ne kažnjeno ga ponizuju - svaki želi uživati da sam nema rasta na 
erbačinu, vi već znate što u takvu slučaju očekujemo od onoga koji je 
dobra srca. Ako je dobar i skroman i tu gdje može nekažnjeno postupati 
oholo i prezirno — tada je on čovjek u koga se možemo pouzdati. Vidimo 
da je skroman iz unutarnje potrebe. 

Iz primjera o kojima smo ovdje raspravljali, vidite da jak nipošto 
nije uvijek samo onaj koji ima jače šake, nego onaj koji je bilo u čemu 
bolji od drugoga. Katkada on takvu prednost ima doživotno, kao npr. ve- 
liku nadarenost, katkada samo za kratko vrijeme. Jučer su Branim pošte- 
no izgrdili i zatvorili, a Dušan se šepirio kao uzor kreposti. Dušan ne 
smije danas zbog laži sjediti kod stola, a Branko se drži neizmjerno čistim 
i dobrim. Svaki, dakle, od vas može u različitim trenucima biti jak ih 
slabašan: ako ste jaki, radi se samo o tomu da ljudima koji imaju manje 
uspjeha, nikada ne date da osjete poraz i zaostalost, nego da postupate 
s njima kao da su nadmoćni. Ako se u školi uhvatite ukoštac s nekim 
koji je isto tako jak kao i vi, proti tomu ne može se ništa reći - iako tuč- 
njava spada u carstvo životinja, a ne u carstvo čovjeka - ali tek sto 

k tomu dođe drugi i napadne ga odostrag, on odmah postaje slabiji, i vi 
morate smjesta prestati is napadajem — ako naime želite da vas smatraju 
plemenitim i čestitim. 

Kod pasa biva to, naravno, drukčije, tu jednog jedinog goni čitav 
čopor. Gornje ne vrijedi samo za tučnjavu nego i za prepirku riječima. 
Kada više njih -navali na jednoga i psuju ga ili ismjehuju ili grde, mora 
se to prezirno odbiti — jer tko je uistinu jak, stidi se udarati po onima 
koji se ne mogu braniti. 

Znam, u tom mi dajete pravo, ali veoma je važno da s takvom mišlju 
razmotrimo i sve ono što preko dana činimo. Često niti ne znamo kako 
svakog trenutka mnogo činimo proti vlastitim načelima. Zamislite npr. 
da vam je školski drug nešto pripovijedao i vi slučajno otkrijete da je 
lagao ili veoma pretjerivao. Sad je u vašoj šaci. Nemoćan je. Pred svima 
ga možete izvrgnuti ruglu i preziru. .Ali ovdje valja misliti na to: vi ste 
jaki, a on je slabašan. Tek što opazite da sve nije u redu, radije presta- 
nite s preslušavanjem i kažite mu u četiri oka svoje mišljenje. Sjećam se 
kako sam jednom prošao. Kao dječak -rekao sam jednom drugima da sam 
bio na Zugspitzi u Bavarskoj. Svi su se divili mom junačkom podvigu. 
Uto je prišao jedan koji je zaista bio gore. Upitao me kojim sam se putem 
uspeo na vrh. »No, duž velikog potoka,« rekao sam. »Pa ondje nema nika- 
kva velikog potoka«, odgovorio je on. I najednom je na mom smetenom 
pogledu vidio da sam lagao. Sad me imao u šakama. Mogao me jako 
osramotiti. I budući da sam mu već više puta napakostio, očekivao sam 
svoju javnu osudu; mjesto toga — uradio je tako kao da se prevario ili 
kao da sam ja mislio na potok u drugoj dolini, i brzo je prešao na drugi 
razgovor. To me tako zasramilo i ganulo da još i danas nisam zaboravio. 

I to je djelovalo na mene više nego da me javno ponizio. Tko odbije da 
iskoristi slabost drugoga, pokazuje da je doista jak i da ne treba nikakvih 
tako jeftinih trijumfa. Kad se npr. brat i sestra porječkaju, nije nimalo 
lijepo ako brat njuška za svakom malenom slabosti u sestrinim odgovori- 
ma i to, ako je zaista rekla nešto glupo i smiješno, odmah objesi na veli- 
ko zvono ili je -time dovede u škripac. Sestra npr. kaže: »Otac je jučer 
pripovijedao da je njegov pradjed bio majmun i da je živio na stablima.« 
A brat će na to: »Nije istina, otac nije to rekao, ti si to krivo razumjela.« 
Sada nastane velika prepirka i oboje pođu k ocu. Brat je bio u pravu. 
Sada je on pobjednik, a sestra poražena. Osramotila se i stidi se. Neote- 
sani brat iskorištava to i smijući se grohotom priča to dalje u prisutnosti 
sestre: kako je glupa guska itd. A ona bi najradije od gnjeva propala u 


zemlju. Ali postoji poslovica: Neprijatelju koji bježi, valja graditi zlatne 
mostove. A to znači: kada neprijatelj bježi, onda je slabašan, bez obrane 
i osramoćen, dolikuje, dakle, da mu omogućimo častan uzmak i ne isko- 
ristimo njegovu nemoć za to da ga do kraja ismijemo i izvrgnemo preziru. 
A ako je taj neprijatelj koji bježi naša sestra, tada most ne može nikada 
biti dovoljno zlatan. Predložite sami: što bi brat mogao kazati u takvom 
trenutku? čini mi se da je najbolje ako reče: »Ne trebaš se stidjeti što 
si krivo razumjela, i meni se prvi put također tako dogodilo, čovjek može 
tako lako krivo shvatiti.« Takva se gradnja mosta isplati i zbog toga što 
će se i vaša sestra kada vas jednom također uhvati u zabludi ili čak u 
maloj laži, možda sjetiti vašega dobrog primjera i neće vas izvrgnuti 
ruglu. 

Možete li mi navesti još i’ druge primjere gdje je čovjek jači i gdje 
je bolje da slabost drugoga pokrije radije negoli da se posluži svojom nad- 
moći? Postoji čak posebna riječ za taj način postupka: to je krepost 
kojom su se stari vitezovi veoma ponosili, a sastojala je u tom da su s 
neprijateljem kojega su bespomoćna imali u rukama, postupali obzirno i s 
poštovanjem, i pridigli bi ga ako je pred njima bio na koljenima. Kako to 
nazivamo? To je velikodušnost. Ova riječ kaže da onaj koji odoli napasti 
da sa slabijim protivnikom postupa bezobzirno i nelijepo, imade veliku 
dušu, široko srce. Da je zaista jak, pokazat će zapravo tek tako da svlada 
napast. Tko se od vas sjeća primjera velikodušnosti iz vaših povijesnih 
knjiga? Jeste li čuli o događaju kako je teško ranjeni Danac na bojnom 
polju zamolio njemačkog vojnika za gutljaj vode, i kad je taj krenuo pre- 
ma potoku da mu donese vode, najednom je potegnuo revolver i opalio na 
njega? Bilo bi pojmljivo kad bi vojnik bio ili ustrijelio ranjenika ili u 
najmanju ruku rekao: »No, sada naravno nećeš dobiti gutljaj vode«. Ali 
bio je velikodušan — ranjenom je neprijatelju najprije oduzeo oružje, a 
zatim mu donio zamoljenu vodu. 

Pripovijesti koje čitamo o velikodušnosti, ponajviše su pripovijesti 
o kraljevima i junacima ili su to bajke i priče u kojima se nemoćnim ne- 
prijateljima iskazuje blagost i opraštanje — sve je to veoma lijepo, ali 
vi mislite da to spada samo u pripovjedne knjige te ih u vašem vlastitom 
životu ne želite nasljedovati. Ili biste ih možda rado nasljedovali, ali ne 
vidite prilike za to. 

A sada mi recite: Zar -se i u vašem životu ne događa u svakom tre- 
nutku, da o vama ovisi hoćete li komu nanijeti težak bol ili ga izvrći ru- 
glu ili nešto mrsko o njemu na sve strane rastrubiti? Možda vas je prije 

silno razljutio i sada je nenadano pao u vaše šake. Vi ste jaki, a on sla- 
bašan, i tu se možete pokazati velikodušnim, ili niskim. Zamislite, školski 
vas drug već dugo ljuti, i sada odjednom doznajete od znanaca o njemu 
nešto što bi ga — da to ispričate — pred cijelim razredom izvrglo ruglu, 
npr. da prigodom oluje vičući pobjegne od straha k majci u krevet ili da 
bježi pred malim psićima. Hoćete li sada to pripovijedati drugima? Hoćete 
li iskoristiti da vam je bez obrane predan u ruke? Netko će pomisliti: 
zašto ne? Ali ja vas pitam: Kada čujete da je Rimljanin Fabricije svome 
neprijatelju Piru u zarobljeništvo poslao čovjeka, koji mu se ponudio da 
će Pira otrovati — zašto dajete pravo Fabriciju, što vas uopće privlači 
k čovjeku koji je velikodušan? Jer je znak velike snage kada čovjek ne 
želi pobijediti niskim sredstvima — to se prepušta slabićima koji znadu 
pobjeđivati samo iz zasjede i iskorištavajući trenutak kada je protivnik 
bespomoćan. Pravi junaci pristaju da se bore samo sa sebi ravnim pro- 
tivnikom, ne žele se s njime mjeriti u njegovu najslabijem, nego u njego- 
vu najjačem trenutku. 

Vidite, dakle, uvijek iznova: čovjeka možemo najbolje upoznati i pro- 
kušati ako ga promatramo kako se vlada prema slabijima i nemoćnima 
i prema onomu koji mu je predan u ruke. Ako želite vidjeti da li vam je 
pas doista vjeran ili još ne osjeća vjernost prema vama, možete to pro- 
kušati samo ako mu skinete uzicu; ili vjernost ptice možete prokušati ako 
je pustite na slobodu i vidite hoće li se vratiti u sobu. Tako je i s čovje- 
kom. želite li znati kakav je, ispitajte kako se drži kad je slobodan — 
dakle, kad ima posla sa slabima. Ako je grub, onda znate: tek izvanj- 
ska neka uzda uzrokuje njegovoj uljudnosti. Ako je fin i viteški — onda 
vidite: obuzdan je u svojoj nutrinji, vezan je svojim vlastitim srcem — 
možete se u nj pouzdati. Položio je ispit. 


KAKO ĆEMO POMOĆI SLABAŠNIMA? 


Znate li — koji je zavjet viteza u Srednjem vijeku bio cijenjen naj- 
više? štititi slabašne. Stoga još i danas nazivaju »viteškim« čovjeka koji 
je npr. prema ženama susretljiv i pažljiv. Kao što velikog bogataša pri- 
znajemo pravim čovjekom samo onda kad od svog suviška daje i biva 



izvor pomoći za mnoge slabašne, tako i jakog čovjeka nazivamo viteškim 
tek onda kada svoju veću snagu upotrebljava za pomoć i spašavanje bliž- 
njega. Pravi se čovjek mjeri ne po broju onih koje je uništio, nego onih 
koje je podigao. Jer bi inače nosorog i bivol morali biti uzorci mužev- 
nosti i njihove bi se slike morale izvjesiti na školskim zidovima na poticaj 
mladeži. Kad vidimo tolike mladiće kako galame po ulicama i na sve na- 
valjuju, čovjek bi pomislio da u džepu nose sliku nosoroga te se od vre- 
mena do vremena okrepljuju na tom plemenitom primjeru. 

U takozvanim godinama razvoja mladost rado vjeruje da se prava 
muškost i junaštvo pokazuje u razuzdanoj vici i lupanju nogom o zemlju. 
»Da si zdravo, zadahtani konju!« povikao bi čovjek kad ovakav dolazi. 
Mnogi to zadržavaju na žalost do smrti, jer nema nikoga da ih u pravi 
čas upozori na zabludu. 

Kad bih znao slikati, prikazao bih lik žene i muža ovako: Žena — 
lijep i miran lik koji u naručju drži usnulo dijete i rukama mu nježno 
miluje čelo; muž — snažno uzbuđen lik koji jednu ruku pruža dolje, da 
podigne paloga, a drugu širi — da ga zaštiti. 

Poznato vam je da danas imamo već cijeli niz lijepih običaja koji 
muškarca tako rekavši stalno podsjećaju i potiču na to, da snage treba 
posvetiti pomora drugih, što je u kršćanskoj crkvi krst za dijete, to je 
za poodrasla čovjeka običaj da pomogne. Kada dječak prvi put pomogne 
svojoj sestri obući kaput ili na ulici staroj nemoćnoj ženi nositi košaru 
koja joj je postala preteška, ili u tramvaju ustupi mjesto gospođi ili sta- 
rijem gospodinu ili preopterećenoj kućnoj pomoćnici; dokazuje da sazri 
jeva u muža. Naprotiv, neki mladići misle da će postati muževi onoga 
dana kada prvi put u nekom tamnom hodniku popuše cigaretu nakon čega 
im bude veoma slabo; ali tako jeftino ne postizava se muževnost, i tko 
polaže važnosti na takve vanjske stvari i misli da se tako postaje odra- 
slim, pokazuje najbolje da bi se zapravo još morao igrati lutkama. 

A sada recite — kakve običaje i obzire imamo da pomognemo dje- 
vojkama i ženama? Već sam spomenuo — da ne sjedimo i ne ostavljamo 
ih da stoje ni u tramvaju ni u kući. Nadalje — da nosimo njihove stvari 
i inače im pomognemo — uopće: da nastojimo uzeti im sve što bi ih moglo 
izmučiti i što zahtijeva tjelesni napor. Kad bismo htjeli misliti na sve 
slučajeve, mogli bismo za to stvoriti tisuću pravila, no glavno je da ima- 
mo ispravno mišljenje, pa ćemo sami u svakom slučaju znati što nam je 
činiti. Način na koji se mnogi jedanaestogodišnji dječaci daju još dvoriti 
od majke ih od kućne pomoćnice, svjedoči da mnogi ljudi trebaju veoma 

dugo dok postanu muški. Takve dječake opravdavam uvijek time što 
mislim: po svoj su prilici prohodali tek u četvrtoj godini života i u šestoj 
su još uvijek pili mlijeko iz boce. 

Daljnje je pravilo — da na ulici žene hodaju uvijek s desne strane. 
Može se dogoditi da od toga pravila treba odstupiti — ako je upravo na 
desnoj strani najneudobniji i najprljaviji put. Zato u Americi imadu također 
pravilo — da muškarac pušta da žena uvijek ide po nutarnjoj strani pločni- 
ka — da ne bi morala gacati po uličnom blatu, ako je pločnik pretijesan. 
I ovom običaju možemo dati slikovito značenje: da muškarac i u životu 
dragovoljno preuzme na vlastita leđa sve nepravde i poteškoće. Mnogi si 
umišljaju da su već savršeni vitezovi ako prema ženama izvrše neke 
udvornosti. To je posve krivo. Te su udvornosti slične plutačama sa svje- 
tlom koje pokazuju brodovima put u luku: tako i ti običaji treba da služe 
sami za to da nam pokazuju smjer kojim ćemo ući u luku obzira i viteštva. 
Moramo dalje razmisliti kako da usmjerimo sve naše dnevne riječi i čine 
ako zavjet viteštva želimo održati ne samo na vanjski način. 

Tko, dakle, želi prema ženama biti susretljiv i viteški, ne smije 
se zadovoljiti samo s nekoliko običaja, nego mora samostalno razmišljati 
što je sve sadržano u riječi pomoć. Treba ispitati u čemu žene trebaju 
najviše obzira. Promatrajte npr. vaše majke. Ono na što se većina majki 
tuži — jesu živci. Živci su im veoma rastrojeni uslijed noćnog bdjenja, 
dječje vike i briga. Daleko važnije od toga da iznad žene držimo kišobran 
ili joj pribavimo sjedalo, jest da joj pomognemo smiriti živce i da s njom 
postupamo tako da ne postane još nervoznija. A u tom pogledu većina 
djece nema nikakva obzira. Vrište i lupaju vratima takvom snagom da bi 
i slona razdražili. A kada su kod kuće, tada zuje kao muhe i majci vječno 
dosađuju molbama. 

Drugi put se s majkom prepiru i žele imati zadnju riječ, pa makar 
majka u tom rječkanju morala istrošiti posljednju snagu živaca. Zar vam 
to škodi ako ste jednom zaista u pravu, a majka u zabludi? Tisuće su ple- 
menitih muževa i žena u svijetu nedužni čak i umrli vedra i odlučna lica, 
a vi ne možete ni jednom progutati nepravedan ukor ili nesporazum! Ali 
onda, učinite mi barem uslugu i ne divite se junacima ili junakinjama ko- 
ji su mirno umrli, nego se radije divite bilo kojem lajavom psetu na ulici 
koje neće da umukne. 

Uopće smatram da je riječ »pomoć« najsadržajnija riječ na svijetu, 
ako je do kraja prosudimo. Pomoći čovjeku i poduprijeti ga ne znači samo 
darovati mu novac ili pružiti ruku ili dati savjet. Ima npr. ljudi koji žele 






pomoći drugomu i to čine tako neuljudno da ga teško ponizuju i time mu 
naravno oduzimaju snagu da se opet pridigne. Istinski pomaže samo onaj 
koji u drugomu jača samopouzdanje i pomaže mu da si sam pomogne. 
Stoga čovjek ne može prema siromašnijima biti dovoljno oprezan u načinu 
kako daje — da poštedi njihovu osjetljivost i sam im pomogne da prijeđu 
neugodnosti primanja. To je pomoć. 

Njegovanje je bolesnika također područje gdje se može vidjeti kako 
je neiscrpno bogata riječ pomoć. Njegovanje bolesnika jest daleko, daleko 
više nego povezivanje rana i pružanje lijekova:. Recite sami: što sve mo- 
žemo učiniti da bolesniku uistinu pomognemo? 

Prvo treba: paziti na način kako s njima govorimo i umirujuće dje- 
lovati na njih — umjesto da ih umaramo glasnim brbljanjem. Drugo: go- 
vorom po mogućnosti odvraćati njihove misli od bolesti i maštu zaokupiti 
im ugodnim slikama. Treće: kazati i dati im osjetiti kako su prijeko po- 
trebni i kako se svi silno raduju njihovu ozdravljenju. Četvrto: donositi 
im cvijeće i iskazivati im druge malene usluge. Peto: nikad ne pokazati 
umornost ili čak nestrpljivost, nego im dati da primijete kako rado nje- 
gujemo bolesnike i s njima zajedno boravimo. Konačno: i raspravljati s 
njima o budućim planovima kada ozdrave, jer ih to sigurno odvraća od 
misli na bolest i pruža im jamstvo da će opet ozdraviti. Šesto: skrenuti 
im pažnju na dobre strane njihove bolesti: kako su zavidni mir i tišina 
bolesničke sobe i kako je pogibeljno za dušu čovjeka ako nikada ne nađe 
tako mirne dane za ispitivanje svoga vlastitog života. 

Još ovaj primjer: Na vašim izletima i šetnjama zacijelo vam se već 
često desilo da se tkogođ umorio ili je bio loš pješak te stalno zaostajao. 
Je li to prava pomoć ako mu neprestance dovikujemo: »Lijenčino, pužu, 
gdje si? Nećemo te tako skoro povesti više sa sobom!« Ne, moramo ga 
ohrabriti — kod umomoeti je naime vrlo važno kakvo je raspoloženje u čo- 
vječjoj duši. Kod planinskih izleta slabašan ide uvijek prvi, jer ga silno 
tišti pomisao da ne bude zadnji. Ako je slabi sprijeda, može sam određi- 
vati brzinu hoda. Moramo po mogućnosti i ugodnom zabavom nastojati 
od lošeg pješaka odvraćati osjećaj umornosti. To je dužnost jakih da 
daju od svog suviška. A kako je zahvalan ovakav slabic kad mu pleme- 
nita ljudina neprimjetno pomogne, a da to ostali niti ne opaze — da, a da 
najprije ni on sam ne primijeti! 

BORBA S UČITELJEM 

Već smo vrlo mnogo govorili o jakima i slabašnima, pa bih rado 
vidio jeste li doista sve razumjeli. Porazgovorit ćemo se o nekom pri- 
mjeru iz škole, i rado bih čuo vaše mišljenje da vidim — dajete li mi pra- 
vo u onomu što sam kazao o dužnostima i pogiblima koje prijete jakomu. 

Znam kako se učenici uvijek raduju kada ponovo u razred uđe 
mladi kandidat da održi pokusno predavanje. Sve postane živo kao u vuč- 
jem čoporu kad se približava plijen. I tek što se učitelj našao sam s raz- 
redom, digne se oluja. Kuglice od papira lete. Kako da se učitelj s njima 
uhvati ukoštac? Zar da odlučno krene po razredu udarajući snažno i vi- 
čući da prestane vika — i da na taj hačin steče ugled? Ili da u svom vla- 
danju i nastupu bude tako odlučan i samosvjestan, da je već u početku 
sve smiri, a to nije lako: takvi su kandidati većinom još neiskusni i plahi; 
mnogi najfiniji, najnadareniji i najuljuđeniji među njima nisu uopće u 
stanju da bezobzirno udaraju i viču, pa su u općem metežu i buci posve 
bespomoćni. To je i zato što nerado stvar prijavljuju ravnatelju, jer bi on 
odmah opazio da su nesposobni dječake držati na uzdi. Stoga, takav učitelj 
nastoji, usprkos galami, poučavati kako najbolje može, a kući dolazi teško 
izmoren i žalostan jer ne zna što će iz toga biti. Od srca se radovao svo- 
jem zvanju, a morat će ga možda napustiti kao što mora ostaviti zvanje 
kočijaša onaj koji ne zna obuzdavati konje. A zamislite što za takvog uči- 
telja znači promijeniti zvanje. Pet je godina učio, a s onim što je učio 
ne može postati graditelj ili svećenik. Zamislite da tako dođe kući vaš sta- 
riji brat. Kako biste ga nastojali osokoliti, kako biste stiskali pesnice pro- 
ti učenicima! A možda ste, premda toga niste svjesni, svojim ispadima 
već žalostili i tjerah u očaj ne jednog jedinog čovjeka nego i sve koji ga 
ljube i o njemu ovise. Zamislite, majka je željno čekala da vaš brat po- 
stane samostalan, i da ona sada uzmogne učiniti štogod za mlađu djecu, 
a on eto dolazi kući i kaže: »Ne mogu više, uništit će me, glava me boli 
i oduzeli su mi svu radost . . . « Možda će zadržati svoje zvanje njoj za 
ljubav, ah je u njemu zamrla životna radost. 

Ako učitelj i učenik stoje tako jedan prema drugom, recite, tko je 
jači? Po svoj prilici ne mislite — »učitelj«, jer je veći od dječaka i ima 
jače mišice. U takvom je slučaju učitelj slabiji, a zašto? Bespomoćan je, 
ne može se braniti, osim toga: on trpi. Za razred bezobzirnih dječaka 

nije nikakva umjetnost onemogućiti obuku jednom jedinom čovjeku ako on 
neće da tuče i pozove ravnatelja. Zato i ovdje možemo istinski odgojene 
upoznati po tomu što ne sudjeluju u takvim prizorima, već se unaprijed 
od njih ograđuju. Najveće mladenačke ludorije može čovjek oprostiti, ah 
najnevinija stvar učinjena čovjeku bez obrane i zaštite nije šala, nego 
obično prostaštvo. Zar mislite da čovjek može biti vitez sanro prema že- 
nama? Ne, nego i prema učiteljima — onda naime kad su na šteti i u te- 
škom položaju. Tko izrabi takvu priliku da iskah svoje divljaštvo i odbaci 
svaki obzir pred bespomoćnim učiteljem, uputio se u opasne krajeve o ko- 
jima sam već govorio, krajeve grube nadmoći gdje vladaju zle groznice 
i često nanose štetu za čitav život. Tko je jednom svladao i osramotio 
čovjeka koji se nije mogao braniti, teško se od toga oporavi, i samo onda 
temeljito ozdravi ako se zbog vlastite nevaljanosti naknadno čestito pro- 
trese i oblije ga znoj pri pomisli na sve ružne i žalosne slike takve borbe 
protiv slabašnomu. A najbolje je ako posjeti učitelja i prizna mu kako 
žah što je sudjelovao u takvoj nepodopštini. 

POSTUPAK S NAPRASITIMA 
I RAZDRAŽENIMA 

Malo je što teže negoli ostati miran i hladnokrvan kada čovjek ima posla 
s naprasitim i razdraženim ljudima. Imali mi ne znam kako dobre nakane, 
sve ćemo brzo zaboraviti čim se naprašiti uzruja i obezumi. Njegova 
uzrujanost i surovost zarazuje brže od ospica i šarlaha, a zaraženi zatim 
bjesni često još jače od onoga koji je započeo. Kasnije često gorko žali 
što se ponovo dao zavesti, a ipak ne zna kako bi to bio mogao izbjeći, 
što da se tu učini? Danas vam želim iznijeti sredstvo koje doduše nije ne- 
pogrešivo, ali ipak mnogo pomaže: čovjek mora zamisliti da je liječnik 
i da ima posla s bolesnikom. Naprasit čovjek doista nije zdrav, u najmanju 
ruku trpi od neke slabosti živaca i u trenutku napada srdžbe mora se s 
njime postupati kao s duševnim bolesnikom i sažaHti ga, a ne odgovarati 
mu kao zdravom čovjeku i sve više čeprkati po njegovim bolesnim živcima. 

A kako se postupa s umobolnim? Njihove uobražene misli nastojimo 
neopazice svratiti nekamo drugamo. Ne protuslovimo im, nego veoma pri- 
jazno pristajemo uz njihove misli, činimo kao da se s njima posve slaže- 
mo, i nastojimo ih na takav način, a da to niti ne primijete, smiriti. Neki 
je moj prijatelj jednom posjetio umobolnicu i našao se s jednim umobol- 
nim na balkonu četvrtog kata. Uto mu bolesnik reče: »Skoči dolje! Ja 
sam sam dragi Bog i pobrinut ću se da posve zdrav prispiješ dolje.« Da 
je tada protuslovio »dragomu Bogu«, bio bi možda nastupio napadaj bjes- 
nila i »dragi Bog« bi ga bio bacio s balkona. Zato mu je moj prijatelj 
rekao: »Dragi Bože, čvrsto ti vjerujem da ću zdrav prispjeti dolje, ali ti 
znaš da je ovdje kod tebe u nebesima tako lijepo da bih radije ostao ovdje 
kod tebe još neko vrijeme.« Tada se »dragi Bog« osjetio polaskan, nasmi- 
ješio se i bio je zadovoljan. I tako, vidite, možemo najljepše svršiti s na- 
prasitim i s uzrujanim ljudima. Ne smijemo im oštro prigovarati, nego 
smirivati ih tako kao da pristajemo uz njihove misli i dosjetke, te ih 
nastojimo, a da ni ne primijete, odvratiti od bezumnosti — ili ćemo poče- 
kati na drugo zgodnije vrijeme da na njih utječemo. Susretnemo li na 
cesti kočiju u divljoj vožnji, nećemo skočiti pred pobješnjele konje niti 
ih nenadano ščepati za uzde, nego ćemo najprije dio puta trčati zajedno 
s njima. Inače bi nas oborili na tlo i ne bismo ih mogli zaustaviti. Upravo 
je tako i s ljudima koji su izgubili uzde prisebnosti da njima zavladaju 

strah i bijes i ovdje moramo komadić puta »trčati zajedno«, inače će 
postati još bješnji i nas će same pregaziti. 

Razjarenim i uzbuđenim ljudima trebah bismo prije svega pokazati 
mnogo ljubavi i nježnosti posebice kad su »izvan sebe« — jer uskipjelost 
dolazi zapravo odatle što si takvi osjetljivi ljudi u svakoj prilici umišljaju 
da će ih netko napasti, uvrijediti ili nanijeti im štetu, pa odmah grozniča- 
vo ustaju na obranu — upravo tako kao što u slabunjavu tijelu kod mnogih 
ljudi i najmanja smetnja izaziva groznicu i kucanje srca. 

Kad svjetujem popustljivost i blagost, time ne mislim nipošto kazati 
da si jednostavno treba sve dozvoliti od uzbuđenih i neobuzdanih ljudi. 
Time bismo njima samima iskazali najlošiju uslugu. Kažem samo: sve 
u pravo vrijeme. Ukor i prigovor u trenutku uzbuđenja samo dolijevaju 
ulje na vatru. Istina, uzbuđeni tada dođete k svijesti da se vlada nedo- 
stojno, ali ga baš to još više razbjesnjava protiv onoga koji ga je uzrujao. 
Nastupimo li, međutim, veoma dobrostivo i mirno — što je katkada zaista 
izvanredno teško — to će onoga kasnije duboko zasramiti i bit će nam 
zahvalan, a mi ćemo tada naći zgodno tlo da ozbiljno izrazimo žalost i ču- 
đenje zbog nemilog prizora. I tu moramo »graditi zlatne mostove nepri- 
jatelju koji bježi« i ne smijemo zaći predaleko u ponizivanju, radije pri- 
znajmo da je tada bio malko bolestan: ta inače je već pokazao da svla- 
dava samoga sebe, a znade također da mu mislimo dobro i da ga ne že- 
limo vrijeđati. Kućni liječnici nisu samo doktori koji liječe bolesti — ne, 
pravi kućni liječnici jesu oni ljudi koji u vlastitoj kući nisu galamdžije 
i lajavci, nego blagi i dobri mirotvorci koji znadu mudro postupati sa 
šugavcima i naći pravi lijek kod nenadanih napadaja srdžbe te kazati 
ohlađujucu riječ kad je temperatura već dosegla 39 stupnjeva. 

Živjeli takvi kućni liječnici i kućne liječnice! 


TICALA 


Jeste li već promatrali ticala puževa i leptira? Te životinje ne čekaju 
da se tijelom dotaknu nekog predmeta, nego izvlače svoja fina ticala koja 
su daleko, daleko osjetljivija i nježnija od ostalih tjelesnih organa, pa 
stoga mogu odmah javiti kakve je vrsti predmet koji im se približava. 



Katkada moram pomisliti da bi i za ljude bilo dobro kad bi mogli 
izvlačiti i protezati takva ticala ne samo da se zaštite nego i da s malko 
više tankoćutnosti ispitaju kako je pri duši ljudima s kojima dolaze u do- 
ticaj, da bi s njima pravo postupali i ne vrijeđali ih i dosađivali im na 
svakom koraku. 

Vidio sam nedavno ženu u tramvaju. Morala je doživjeti nešto veo- 
ma žalosno jer je imala od plača naduvene oči i niti pred ljudima nije 
mogla suzdržavati suze. Njoj su nasuprot sjedjela dva dječaka i veoma 
joj radoznalo i nametljivo buljila u lice. Nisu imali nikakvih ticala pa da 
uvide: da je ženi ovo buljenje moralo biti veoma nesnosno i da bi bila 
veoma zahvalna kad bi dječaci gledali u stranu ili se držali kao da ništa 
ne vide. Ali to obojici ni na um nije palo. Uvjeren sam da bi baš tako 
bili šaputali i buljili kad bi unišao neki grbavko, ili grbavac, ili žena s 
brkovima. Ljudi ni časka ne promišljaju da čovjek koji na sebi ima nešto 
što smeta ili upada u oči, biva još više potišten i plašljiv ako opazi da 
tkogod upozorava drugoga na njega ili pogledom pokazuje kako mu je 
to čudno. Ne znaju ništa o tomu kako je drugomu u takvu položaju 
pri srcu. 

Kad bi ljudi znali kakav dar poklanjaju takvu čovjeku time što 
se ne obaziru na smiješno ili bolećivo i neobično na njemu — kao da 
uopće ne pobuđuje njihovu pozornost — ne bi činili radije ništa drugo 
nego to. Ali nedostaju im ticala. 

Možda bi čovjek mjesto tjelesnih mogao pribaviti nekoliko duševnih 
ticala? Kad bi npr. vježbao uživljavati se u druge i iz svakojakih vanj- 
skih znakova zaključivati što se zbiva u nutrinji bližnjega — upravo kao 
što i mladi Indijanac uči raspoznavati trag stopala iz tek malo prignute 
travke! 

Poznajem ljude koji imadu takva duševna ticala i odmah s neobič- 
nom tankoćutnosti ispipaju raspoloženje i potrebe svoga bližnjega, i pre- 
ma tomu ipostupaju s njim. To je, međutim, teško umijeće. Možda se iz 
Homera sjećate kralja Alkinoja koji je naredio pjevaču da zašuti čim 
je opazio da sadržaj pjesme nagoni Odiseja na plač. To je bilo onda, pred 
tri tisuće godina, a meni se čini da od onda nisu mnogo narasla naša 
duševna ticala, možda su čak i zakržljala, jer se sve manje prisiljavamo 
da mislimo na svog bližnjega. 

Stari su Egipćani bili čak već tako naprijed da je bila izdana zapo- 
vijed: »Ne smij se dok netko plače i ne plači dok se drugi smije!« Još 

danas, poslije više tisuća godina nalazimo ovu rečenicu napisanu na grob- 
nicama u piramidama. A kako je s time kod nas? Koliko vam se već puta 
dogodilo da ste svojim mrzovoljastim bićem rastjerali veselo društvo ili 
svojim bučnim veseljem potištene ljude povrijedili u njihovu raspoloženju! 

, u s ^ a S dasn jem životu ima jako mnogo prilika kad bi nam dobro 
dos o nekoliko dobrih ticala. Kad npr. grde kojega od vaše braće i sestara 
a li je lijepo i uljudno ostati u sobi i slušati kako ga ponizuju? Ako posve 
tiho nestanete razveselit ćete ga više nego da mu darujete deset kilo- 
grama najboljih bombona. A tko ne izvlači ticala da ispita kako je drugo- 
mu neugodno kad njegov brat sve čuje, ostat će, naravno, mirno u sobi. 
J __. Ist0 tako m ° ra mo se oprezno služiti svojim ticalima kad pripovije- 




, . . uLauuid KČIU priDOVlie- 

damo o svojoj sreći i o divnim putovanjima — nemamo li možda posla sa " 


^ koji je nesretan i _ živi oskudijevajući u koječemu, pa zato dvo- 


struko teže podnosi svoju sudbinu. 


, ,. , ako Je divno imati sestru!« Tko tako govori u prisutnosti prija- 
e ja koji je tek pred nekoliko tjedana izgubio sestru, pokazuje da nema 
ni maga osjetila opipa za ono što druge ranjava ili žalosti. 


Kad se odrasli svađaju, dijete treba da uvijek izađe. Nije teško 
pogoditi da će odraslima poslije biti veoma teško ako je tkogod tada bio 
prisutan. 


Veoma je malo djece koja su doista fina i obzirna prema svojim 
roditeljima. Zacijelo, imadu dobru volju, ali tko ne osjeća što roditeljima 
Ueba, ne može živjeti kako oni žele. Djeca bi morala uzgojiti ticala da 
na vrijeme mogu opaziti kada je ocu potreban mir ili kada je majka od 
mnogoga kućnog posla razdražena — i onda im na neko vrijeme ne dosa- 
đivati bukom i pitanjima. I kod njege bolesnika — kad je taj često posve 
izmučen da ne može govoriti — ne možemo ništa Domoći ako po izrazu 
njegova lica nismo naučili odgonetnuti što mu treba. 

... , Surovo J ’ e također ako se izrugujemo pokrpanim hlačama ili pre- 
velikim cipelama ili smiješnom odijelu svojih drugova, ta djeca siromašnih 
roditelja rijetko mogu imati nešto novo i moraju si dati prekrojiti nešto 
iz ponesenih stvari, koliko se još to dade. Tko se tu podruguje, upravo je 
onako osjećajan kao onaj koji se ruga siromahu zato što nema novaca. 

Zaista, za život je mnogo važnije steći nekoliko ticala negoli par 
klizaljki ili đvokolicu. A najvrednije pri tom jest da ticala ništa ne koštaju 
i da ih nitko ne može ukrasti. 

MATERINSTVO 


Nadođu godine kad se dječaci stanu dijeliti od djevojčica i sami se 
igrati. U Schillerovoj pjesmi »Zvono« rečeno je: »Od djevojčice dječak se 
dijeli — u život l udo on juri.« Iako dječaci u vašoj dobi mogu većinom još 
lijepo ostati kod kuće i ne moraju van u svijet, ipak bježe divlje iz sobe 
lutaka i radije udaraju loncima ili u susjedstvu razbijaju prozore ili se 
igraju razbojnika i Indijanaca. U tim godinama postaju katkada i drski 
prema svojoj majci i prave se kao da od nje ništa više naučiti ne mogu, 
nego je od sada dalje uzor njihova života »Posljednji Mohikanac« ili »Vo- 
nadonga, trepet Apaša« ili bilo koji drugi skidač skalpova iz prerije. 

Ovom prilikom želim da vas potaknem na neku misao. Sjećate li 
se još da smo u jednom od posljednjih razgovora govorili o tomu koji je 
bio najviši zavjet vitezova u Srednjem vijeku? Pomoći nevoljnima i po- 
tlačenima. Kao što se pravo bogatstvo pokazuje u tomu da možemo da- 
rivati i dijeliti, jer imamo daleko više nego što sami možemo potrošiti, 
tako se prava snaga pokazuje u tom da drugima pomažemo. Pomoć i paž- 
nja uvijek su dokaz snage, sebičnost i surovost znak su slabosti. Zato je 
čovjek i u doba razvitka, u takozvanim godinama ludosti, često grub i se- 
bičan, jer rast u to vrijeme traži sve čovjekove snage, tako da rijetko 
posjeduje viškove za bližnjega: samo su veoma jaki ljudi vec u ludim 
godinama viteški i puni brige za druge. Zato je i razumljivo da ce upravo 
snažan mlad čovjek poštovati svoju majku ne samo zato jer mu je majka 
nego i zato jer nam materinska ljubav najsavršenije utjelovljuje junačku 
snagu nesebične pomoći i jer nas njen lik uvijek opominje da sva ljudska 
snaga postizava svoj cvat i posvećuje se tek onda kad se razvije u ljubav 
koja služi i brine se za drugoga. Isto tako se u zvanju čovjeka neće npr. 
prava snaga očitovati u tom da snažno udara laktima oko sebe, da svoju 
korist postizava na račun ostalih i brine se i misli samo na sebe, nego 
u tomu da djeluje i nastoji viteški, tj. da bude prožet brigom za sve one 
koji su ovisni o njegovu radu — pa bio on najviši državni činovnik ili 
skretničar ili tvorničar. Zato bi morali svi — ako svoje zvanje smatraju 
svetinjom — dati da njih i njihov svagdašnji rad blagoslovi najviša mate- 
rinska ljubav. 

Katkada za malu djevojčicu kažu: »0, u sebi već ima nešto mate- 
rinje.« Da to kažete dječaku, uvrijedio bi se. A upravo to je krivo. Jer što 

je viteštvo drugo do li materinstvo — nježna ljubav za povjereni život 7 
Muž i dječak to su plemenitiji i dostojniji povjerenja što im »materinstvo« 
više oplemeni i obuzda žestoku ćud. To je kao da su dječaci primljeni 
u viteški stalež tek onda kad su to posve shvatili srcem. Malajci priznaju 
mladića mužem tek onda kad neprijatelju odrubi glavu, dok bi kod nas 
mladić trebao vrijediti kao muž tek pošto je izvršio neko teško djelo njege 
i pomoći. Kako materinstvo stvara mlada čovjeka mužem, može se vidjeti 
u obiteljima gdje je otac prerano umro i gdje najstariji sin mora biti pot- 
pora majci i zaštitnik braće i sestara. Ovakvi su mladići kasnije u životu 
najčvršći i najplemenitiji muževi: najveći je naime neprijatelj muževnosti 
sućut prema samom sebi, a od toga se odviknu većinom samo oni koji 
- moraju već zarana misliti na druge i za njih raditi. A oni koji imaju po- 
gan jezik i u sve se petljaju, neće postati pravi muževi. Previše su naime 
zaposleni sa samima sobom, pa se u teškim kušnjama otkrije da su meka- 
ni prema sebi i da su kukavice i slabići. I budući da su svu svoju snagu 
iscrpili u buci i lupanju, ne preostane im ništa za onda kada se prihva- 
te posla. 

Možete li isi predstaviti hotelskog vratara s materinjim osjećajem? 
Ja to mogu veoma dobro: način kako natovaruje kovčege, kako pomaže 
ljudima pri ulasku i silasku s autobusa i kako se vlada prema hotelskoj 
posluzi — sve to pokazuje da li je »majku« odabrao za svog anđela čuvara 
ili je samo nespretan nadničar. I vlasnik će hotela s nešto materinjeg 
osjećaja biti posve drukčiji čovjek nego onaj koji poput lava ričući obilazi 
po hodnicima i otresa se na službenike. 

»Materinstvo« prema gostima značilo bi: ne posluživati ih pokvare- 
nim jelima, ne podmetati im vlažne i hladne krevete, brinuti se za mir 
i tišinu u kući, držati u svemu najveću čistoću. Materinstvo prema služ- 
benicima značilo bi: ne samo davati im pristojnu plaću nego i brinuti se 
za njihov dovoljan noćni počinak i krepku hranu, a i za slobodno poslije- 
podne ! 

Ali ne samo u zvanju nego i u svemu dnevnom životu i saobraćaju 
dade se pokazati ovakvo materinstvo, tako nježna i snažna briga koja već 
unaprijed misli na ono najsitnije, koja pogađa želje prije negoli su izre- 
čene te je u svakoj riječi puna pomoći i obzira. »Moj je otac kazao da su 
mesari većinom surovi ljudi«,- izjavio je Milan u razredu premda je znao 
da je otac njegova školskog druga mesar. Zar je to materinski, obzirno 
i suosjećajno? Ima nadalje dječaka i djevojčica koji se izruguju vjeri 
drugih ili govore s mržnjom o njoj: i to je surov udarac u lice, a smisao 

materinstva je u tome da odbija udarce i širi ruke nad ranjenim i osjet- 
ljivim mjestom. 

Slušao sam jednom kako su djevojke u sjenici veoma zlobno i nepri- 
jazno ogovarale odsutne školske drugarice, redom jednu za drugom. Po- 
slije sam na svoje zaprepaštenje opazio da su dopustili da ih sluša malena 
osamgodišnja djevojčica. Je li to bilo materinski? Nije li ovakva nepro- 
mišljenost još daleko opasnija negoli da se nježno dijete izvrgne studenom 
vjetru? 

Kažem vam da materinstvo ne učimo igrajući se lutkama ili vodeći 
brigu o njima, nego samo tako da sami sebe odgajamo u najvećoj pažlji- 
vosti za sve što bi moglo bližnjega potištiti ili povrijediti, i da pronalazi- 
mo svaku vrst velike i male pomoći. I vjerujte da ništa nije ljupkije i ljep- 
še od čovječjeg lica koje je ozareno istinskom sućuti i obzirnom ljubavi, 
i ništa žalosnije od uskogrudna i plašljiva lica čovjeka koji se vječito vrti 
oko svoga malenog »ja«. 

Čini se da je dar požrtvovne ljubavi upravo prirođen mnogim lju- 
dima. Da li pak znate da ljubav možemo također učiti? Da možemo svo- 
je oči odgojiti za istinsku pažnju, čitavo svoje biće naviknuti na materin- 
sku brižljivost i vjernim se služenjem osloboditi bojazni za svoju ma- 
lenkost? 

Vježbajte se tiho zatvarati vrata za sobom, nečujno postavljati ta- 
njure i ostalo posuđe, sve stvari gotovo s poštovanjem i nježnošću a ipak 
čvrsto prihvaćati, kod stola upravljati oči ne na najveće zalogaje, nego 
na ono što otac ili majka ili gosti upravo trebaju; pomaknite se kućnoj 
pomoćnici kad na stol želi postaviti teške i vruće zdjele, pazite da raz- 
govarate samo o onomu što vašem umornom ocu služi za odmor i počinak 
mjesto da ga ljutite i uzbuđujete — i vidjet ćete kako materinsko i vite- 
ško biće poput cvijeta pomalo izbija iz vaše mladenačke snage. 


MILOSRDNA SESTRA 


Susreo sam nedavno velikog bogataša koji je proputovao sav svijet 
i vidio i doživio mnogo toga o čemu mnogi od nas jedva može sanjati. Kad 
sam ga upitao: »Kad ste se osjećali najsretnijim u svom životu?« ođgo- 

vorio je: »Kad sam u Miinchenu obolio od tifusa i ležao u bolnici.« — »I to 
su bili vaši najljepši dani?« upitao sam ga u čudu. — »Da, dvorila me mi- 
losrdna sestra, i nikad u životu neću zaboraviti njenu anđeosku milim ) 
i strpljivost. Bio sam joj stranac, a osim mene morala je dvoriti još i dru- 
ge bolesnike, i još po danu i po noći vršiti tešku službu, ali sam kroz svih 
osam sedmica gledao kako s njenog lica uvijek odsijeva dobrota — nikad 
nije pokazala ni najmanji trag mrzovolje i razdraženosti. Da, tada sam 
bio u nebu.« 

U bolnici je, dakle, proživio najsretnije dane života! A sada zami- 
slite kako svi siromasi zavide ovom bogatom čovjeku. Pa on mora živjeti 
u nebu, tako misle oni. Svakog dana može potrošiti više tisuća. Više puta 
na dan može jesti, može kupiti što god zaželi i putovati kamo hoće. Pu- 
tuje kroz život u prvom razredu! I ovaj čovjek žali za bolnicom u Miin- 
chenu, gdje je ležao bolestan od tifusa i gdje ga je dvorila milosrdna 
sestra. Zašto tuguje? Jer je nebo u ljubavi, a ne u kesi. Najljepše i naj- 
ganutljivije na svijetu jest milosrdna ljubav koja sama za se ništa ne tra- 
ži, a želi samo drugima služiti i druge liječiti. Sve što možemo kupiti za 
novac nije zapravo ništa prema dobrohotnom licu što se sagiba nad nama 
i tješi nas. I što netko ima više novca, to će mu većinom manje istinske 
ljubavi pasti u dio. Kao što naime magnetska planina u priči privlači sve 
željezo na brodovima što plove mimo nje, tako i novac privlači sve gram- 
zivo i surovo u čovjeku. 

Zato milosrdna sestra sa svojom uvijek jednakom tihom pomoći po- 
put zvijezde sja u ovoj mračnoj zemaljskoj dolini svađa i nestrpljivosti 
i raspaljuje duboku čežnju za svime što je lijepo i sveto. 

Držite li možda da samo ovaj veliki bogataš tuguje za milosrdnom 
sestrom? Ne, tuguje još i mnogi drugi koji takve nikada nisu upoznali, 
a i mnogi koji su sami grubi i nemilosrdni i kojima se na licu ne vidi 
tugovanje. Jer svaki u dubini srca znade da samo strpljiva ljubav spa- 
šava i da izvan nje nema neba, ali ljudi ne znaju naći put do nje. Traže 
primjer, uzor dobrote, anđela čuvara proti svojoj surovosti, i ne nalaze 
ga. Imade, na žalost, veoma malo milosrdnih sestara. I one su samo za 
bolesnike. Zdravi ih još nemaju. A ipak ih možda zdravi isto toliko tre- 
baju. Jer često nose u duši mane i rane koje trebaju mnogo više strp- 
ljivosti i požrtvovnosti negoli tjelesne bolesti. Ako je tkogod ohol, to se, 
naravno^ ne vidi tako kao otečena noga, ali da li je zato manje boležljiv? 
Ima otečenu dušu i mora je liječiti kudikamo ozbiljnije i s više ljubavi 
negoli otečeno lice ili otečene noge. Ni nogu ne liječimo tako da na nju 

stajemo, a nekmoli dušu! Ili ako je naoko zdrav čovjek naprasit ili 
osjetljiv ili sumnjičav, nije li možda bolestan ili ima negdje u svom 
bitku upalu, ne treba li posebne njege i ne može li propasti uslijed unu- 
tarnje bolesti zato što smo bešćutni i nemilosrdni? A tko je uopće posve 
zdrav? Oni koji leže u bolnici imadu često zdraviju dušu i živce od onih 
koji šeću na suncu. Svatko je negdje bolestan i ranjen, a drugdje sna- 
žan i jak. 

Zato bih vam rado od sveg srca preporučio: postanite milosrdne 
sestre. Ne mislim time da trebate poći u bolnice. Ne, nego sjetite se one 
milosrdne sestre iz miinchenske bolnice i upitajte se ne biste li joj že- 
ljeli biti slični i postoji li na svijetu nešto ljepše negoli je biti žarište 
takva svjetla? Kako bi na svijetu bilo drukčije kad bi takve sestre vršile 
službu ne samo u bolnicama nego i posvetile se zdravima i jakima, 
gnjevnima i naduvenima, gramzivima i uskogrudnima, prkosnima d oko- 
rjelima? Kad bi svi ti npr. osjetili što je ljubav i požrtvovnost i zažudjeli 
za njima! 

Međutim, nemojte misliti da možete tako posve bez pripreme po- 
stati časne sestre, što sve mora učiti sestra bolničarka? Mora učiti kako 
se nježno i pažljivo postupa s bolesnikom, kako ga treba smirivati i bo- 
driti, kako mu krevet prostirati. I svu svoju udobnost mora utopiti u 
moru strpljivosti. A postati milosrdna sestra za zdrave malne je još 
teže, jer ne pobuđuju tako mnogo našu samilost i jer nas razdražuju 
više negoli nemoćni bolesnici. Ali vježbanjem možemo to naučiti, i ono- 
mu koji tako pravo od srca čezne da postane sunce svojim bližnjima, 
konačno će zasjati vedrina na čelu. Počnite s ovim: kad čujete loše go- 
vore o drugima ili neugodno ogovaranje vaših znanaca te padnete u na- 
past da se tomu pridružite, postanite tada milosrdna sestra: kažite op- 
tuženomu da nije tako zao kako se čini, da ima dobrih strana od kojih 
možemo štogod naučiti, i što kaže, ne misli tako zlo kako se čuje — jed- 
nom riječi: govorite dobrom — umirite uzrujanog. 

A kad imate posla s osjetljivim i svadljivim ljudima, sklopite uvi- 
jek tiho ruke ispod stola i svečano obećajte da se nećete iznevjeriti lju- 
bavi, nego je strpljivo njegovati i ostati vedri, e da se uzmogne jednom 
i o vama kazati: »Da, tada sam bio u nebu.« 

ZAGOVORNICE 

Danas se žene laćaju svih muških zvanja i među njima ima iz 
dana u dan sve veći broj liječnica, pravnica, učenjaka i tome slično. 

Danas vam želim govoriti o najljepšem od svih zvanja — o zvanju 
kojim se čovjek može baviti kraj svih ostalih zvanja. 

U Katoličkoj Crkvi štuju Presvetu Djevicu Mariju kao Zagovornicu 
svih skrušenih grešnika. »Sveta Marijo, Majko Božja — moli za nas« 
moli vjernik i vjeruje da će Marija koja se iz ovog smrtnog života i trp- 
ljenja uzdigla do najvećeg štovanja pred Božjim prijestoljem, reći koju 
riječ punu milosrđa za smrtnika. 

Zar vam se ne čini da je i ovdje na zemlji najljepši poziv žene da 
postane zagovornicom? Da se — kada optuže i osude čovjeka — zauzme 
za nj i ublaži strogost suda. A nije li sav ljudski život sa svojom mrž- 
njom, svojim tvrdim ogovaranjem i slijepim nerazumijevanjem beskraj- 
no polje zagovora? 

Kad čovjeka nemilosrdno ogovaraju i osuđuju, postoje uvijek dvi- 
je mogućnosti od kojih ljudi na žalost iskorišćuju većim dijelom samo 
prvu: ili mogu pristati i još sami pomoći izvrgavati ruglu i preziru bliž- 
njega ili ga mogu uzeti u obranu, razjasniti i opravdati njegovo vlada- 
nje, iznijeti na vidjelo i njegove dobre strane te odstraniti nesuglasice. 
Kako je čovjeku ugodnije pri srcu ako se odabralo ovo posljednje, ako 
je odsutnomu bio anđeo čuvar, a time i onima koji ga nemilosrdno i pre- 
zirno osuđuju, štoviše, mislim čak, kad se radi o neprijateljima i pro- 
tivnicima naših najmilijih, neka žena nikada ne nastoji potpirivati sr- 
džbu i nenaklonost, nego neka i tu nastoji biti zagovornica te odvratnost 
protivnika prikazati u blažem svjetlu, neka nastoji obrazložiti, neka čak 
i upita nije li možda i njima nanesena krivica: time će pomoći i svojima. 
Jer sve što govorimo ili činimo iz prevelikog neprijateljstva i odvratnosti, 
osvećuje nam se bilo gdje i bilo kako u životu, pa i samo tako da sami 
podivljamo ili oslijepimo. 

Da postaneš zagovornicom — i taj se poziv mora studirati, učiti 
i vježbati: moraš otvoriti oči i pretresti život i govor čovjeka tražeći 
prilike da se štogod ublaži i obrani — i pronaći ćeš više prilika negoli 



je zvijezda na nebu! I na vlastito zaprepaštenje, opazit ćemo u koliko 
smo tisuća velikih ili malih zgoda huškali i psovali umjesto da smo 
zagovarali, i vidjet ćemo također koliko samosvladavanja i hrabrosti 
traži zagovor. 

U svom novom pozivu usvojite kao geslo one divne riječi što ih 
je grčki pjesnik Sofoklo pred više od dvije tisuće godina postavio u usta 
svoje junakinje Antigone: 

»Ne rodih se da mrzim, nego da ljubim.« 


ZAR SE OD DIEVOJČICA 
NIŠTA NE MOŽE NAUČITI? 


Danas vam želim pripovijedati o veselom prizoru koji sam nedavno 
vidio. Pod seoskom lipom sakupili su se dječaci i djevojčice i promatraju 
malenu ljupku djevojčicu koja je dražesno uzdignutom suknjicom izvo- 
dila novi ples što ga je u plesnoj školi upravo naučila. Iza nje ide dječak 
nastojeći da je oponaša te raširenim prstima drži hlače i pokušava ki- 
mati glavom upravo tako ljupko kao i djevojčica, ali mu to naravno ne 
polazi za rukom, i pri tom izgleda strahovito glupo. Ali ipak moram ka- 
zati da ne bi ništa štetilo kad bi dječaci išli djevojčicama u školu i od 
njih naučili nešto više lijepog vladanja i ljupkosti u kretnjama. I ne 
samo u kretnjama nego i u glasu i uopće u svemu nastupu. Mislite li 
možda da je sramota dječaku ako štogod nauči od djevojčice i da je 
muški samo ako nespretno i neukusno prilazi, bezobrazno se dere, hala- 
buči i za sobom zalupi vratima da se sva kuca trese? Znate li zašto vje 
rujem upravo protivno? Jer sam često promatrao ljude pri klizanju i pri 
tom opazio da upravo najveći nespretnjakovici i slabici najviše viču i po 
ledu stružu kao da grebu po loncu s pekmezom i ne znaju kamo bi s ru- 
kama i nogama. Povrh toga ne znaju ni maknuti se s puta drugomu, 
nego jedre divlje i svakog se trenutka s nekim sudaraju tako da nastaje 
velika gužva. Koji je pak snažan i izvježban i ima željezne mišiće, taj 
lebdi lako i gizdavo poput plesačice da se jedva primijeti neki napor: 

ne sukobljuje se ni s kim, nego se vješto provlači kroz najgušće redove, 
pa ako se i sudari s nekim nespretnjakovićem, ne vikne samo »hopla« 
i mumljajući pojuri naprijed, nego palomu priskače u pomoć, podigne ga 
i očisti, ispriča se i zatim veličanstveno odjuri naprijed. Na tomu pozna- 
ješ jakoga koji vlada svojim mišićima. A to ne vrijedi samo za kliza- 
nje nego i za sav život. Glupim i bučnim vladanjem, nečednim i bezob- 
zirnim nastupom ne pokazuje se nimalo muževnost, nego samo slabost. 
Početnik si i šeprtlja, a ne majstor. Mnogi i premnogi ostaju šeprtlje 
svega života i kao što nevješt sklizač naleti na svakog trećeg čovjeka, 
tako se glupači također svakog trenutka u svojoj nutrinji svađaju i nika- 
da se ne znaju ukloniti na vrijeme, nego moraju uletjeti ravno u svađu. 
Nikada, dakle, ne mislite da su obzir i spokojstvo i umjerenost znak 
slabosti i da dječaku slabo pristaju. Ne, što netko ima više snage, to više 
može i biti uljudniji i ljubezniji. Grubo petljanje neka prepusti glupani- 
ma koji ne vladaju ni rukama mi t nogama ni jezikom i kojima možemo 
oprostiti jer još nemaju prave snage. 



SAN BUDUĆNOSTI 


»Prije 2000 godina« ili »Putovanje u budućnost« — takvi su naslovi 
knjiga koje nam pričaju o čudesnim iznašašćima i otkrićima što ćemo 
ih doživjeti u idućem tisućljeću da se ljudima olakša i uljepša život. Ta- 
kve nam ljepote obećavaju ne samo knjige prepune bujne mašte nego 
nas često čak i znanstvene knjige upozoruju na to da će čovjek u buduć- 
nosti pomoću električne sile i kemije pronaći stvari o kojima još danas 
nemamo ni pojma. I često pobuđuju dojam kao da je sva čovjekova sre- 
ća u elektrici, mlaznim avionima i dužini telefonskih žica i kao da će 
to otrti suze i i rastjerati sve brige. Mislite li i vi tako? 

Kad već sanjamo, čini mi se da ipak postoje mnogo ljepši snovi, 
i to o stvarima koje su za ljude mnogo važnije od sve vanjštine. Ispričat 
cu vam o čemu su sve snivali neki izumitelji i pronalazači i ujedno 
spomenuti o čemu bih ja rado sanjao da sam na njihovu mjestu. 

Sigurno ste već čuli da neće dugo potrajati i mi ćemo kemičkim 
putem pretvarati ugljen u ukusnu mesnatu hranu i iz drva peći kruh. 

Sve bi to bez sumnje bilo lijepo, ali mislimo u sebi: Kako su drvo i ugljen 
vrijedni da im možemo zavidjeti — kad se našao netko koji će^ iz njih 
učiniti nešto posve novo, dragocjeno što prije nitko od njih nije očekivao! 
Da li bismo se uopće dosjetili da ćemo jednom u bliskoj budućnosti uži- 
vati kao tekućinu crnu tvar kojom sada prljamo ruke? A nas se bijelih 
ljudi koji ne gubimo boje, vrlo rijetko tko sjeti — da u nama potraži 
najskrivenije darove i snage te nas pretvori u nešto posve novo i drago- 
cjeno! štaviše, teško ćemo naći čovjeka koji bi uopće vjerovao da mi 
u sebi imamo još nešto posve drugo uz ono što smo već postigli i da se 
konačno radi samo o pravilnim promjenama koje se imadu izvršiti u 
nama. Kako možemo uopće zamisliti da 'bismo iz ugljena mogli pripre- 
miti hranjivu juhu? Jer znamo da ugljen ima u sebi sve potrebne tvari 
za juhu — samo što su neraštopljene i u drugim spojevima. Nemamo li 
i mi sami sve tvari za razna dobra — samo što one nisu slobodne i pro- 
buđene i uz njih se prilijepilo toliko toga što je loše i ružno? Ne bi li 
bilo upravo čudesno kad bismo pronašli putove i načine da mijenjamo 
i ljude i neotesane uglove među njima malko ugladimo? Koliko bi to 
bilo veličanstvenije umijeće od pjesme o novoj tečnoj juhi! Čemu nam 
na kraju krajeva sva otkrića, sva iznašašća o preradbi drva i ugljena 
ako uz novu juhu i novi kruh još uvijek sjede stari ljudi koji se među- 
sobno prepiru i jedni drugima zavide? Tko zna hoćemo li ikad u buduc 
nosti upoznati umijeće koje bi nam u općenju s ljudima pomoglo sakri- 
vene snage dobra spasiti iz zagrljaja zla? Katkada naslućujemo svetost 
toga umijeća kada sretnemo takva nadarenog čovjeka čija blizina utječe 
da izrečemo dobru riječ i u čijoj se prisutnosti osjećamo bolje, čovjeka, 
koji od nas postizava sve što želi i već sam njegov glas utječe na nas 
da zaboravimo na sve što je u nama surovo, divlje i da đišemo i živimo 
samo s nnim što je njemu slično. Ili zaista dolazi vrijeme kad ćemo 
svi bez iznimke shvatiti tajnu o preobrazbi ljudi i kad ćemo jedan dru- 
gomu svakom riječi i svakim činom pomoći do ljepšeg života? 

?> Kađ izrađuju velik dalekozor, čujemo svakojaka mišljenja o tome 
kako ćemo jednom u budućnosti daleko vidjeti. Zar ćemo možda konač- 
no ugledati kako na Marsu sve vrvi od mnoštva ljudi, ili barem njihove 
kuće i trgovine? I što nam još sve ovo povećalo neće otkriti u svijetu 
gotovo nevidljivih malenkosti, i hoće li nam uspjeti otkriti sve one sitne 
neprijatelje čovječanstva, takozvane bacile? Kad pomislim na te izume, 
uvijek me žalošću ispunja misao — kako doista malo koriste čovjeku. 

Kudikamo više negoli s bacilima i zvijezdama povezana je sudbina čo- 
vjeka sa zbivanjima u njegovoj vlastitoj duši — kamo ne možeš zaviriti 
ni dalekozorom ni sitnozorom. Ali kad bismo imali povećalo koje bi nam 
pokazalo najmanje slabosti kakve će biti poslije dvadeset godina i ono 
što su one sve skrivile u našem životu — i kad bismo pronašli sitnozor 
koji bi nas upozorio na klicu laži i nemarnosti u najnevinijem razgovoru, 
i pokazao nam u najneznatnijim našim navikama zametak bezobzirne 
sebičnosti — o, da, tada bismo znali gospodariti svojim životom. 

Slutim da ćemo možda jednom zajedničkim zapažanjem i razmi- 
šljanjem o samima sebi naučiti promatrati svoju nutrinju povećalom i da 
ćemo moći riješiti se podmuklih mana prema kojima smo do sada još 
bespomoćni. Još je pred nama danas dug put, danas naime promatramo 
svoje opasne nagone samo još kroz staklo za umanjivanje i mislimo na 
njih tek kad već toliko narastu da gotovo nema više spasa. 

Trenutačno se opet bave pronalaskom koji će, posreći li se, biti 
velik blagoslov za poljodjelstvo. Tmaste oblake nastoje rastjerati topov- 
skim hicima i u tu svrhu upotrebljavane sprave nazivaju »vremenskim 
topovima«. Tko bude što čuo o tomu, blagosivljat će sigurno pronala- 
zača, a i mislit će: Bilo bi zaista sjajno kad bi mogli pronaći vremenski 
top kojim bi se također rastjerali tmasti oblaci ljudskih strasti prije 
negoli se razornom snagom razbjesne nad mirnim selima i kućama! Či- 
ni mi se upravo mučno živjeti u doba kad smo još posve nemoćni pred 
olujama ljudske srdžbe i razdraženosti, dok bi se najstrašnije oluje pod 
nebeskim svodom mogle rastjerati za nekoliko minuta. Doista, divno je 
sanjati o izumitelju koji će nam jednom pomoći do pouzdana sredstva da 
obuzdamo divlje snage ljudskog srca! Nepobitna je naime činjenica da tu- 
ča i gromovi ni izdaleka ne poharaju polja i ne uništavaju poljske plodo 
ve toliko koliko grmljavina naših neobuzdanih strasti! 

Ljudi očekuju najveće stvari od električne struje. Električnom ćeš 
željeznicom za nekoliko sati stići iz Pariza u Lenjingrađ i u kojem god 
ćeš dijelu svijeta telefonski moći razgovarati s prijateljem. Na taj način 
neće ljudi biti više odijeljeni, moći će uvijek razgovarati jedni s drugima, 
i svaki će trenutak znati kad će se moći sastati. 


Sve je to doduše lijepo, i ljudi koji će nam pomoći da to postignemo, 
vrijedni su priznanja, ali koja nam korist od svih tih telefonskih razgovo 
ra diljem svijeta ako smo jedni prema drugima surovi i ako se ružna ogo- 


varanja i 


klevete budu širile svijetom brže negoli prije? I ako nam 

trične željeznice budu služile samo da što brže prebacimo čete i nastu- 
pimo sa svom neumoljivosti — kad bismo inače morah uljudno moliti 
oproštenje? 

Svetija će i važnija biti budućnost kada ljubav prema bližnjemu 
bude obuhvatila i najudaljenije krajeve, kad se pravednost i milosrđe ne 
budu zaustavili na granicama vlastite domovine, nego će poput električne 
iskre brzojava poletjeti u sve krajeve svijeta, budućnost, kad će ne samo 
svaka kuća i zemlja imati telefonske veze sa svim drugim kućama nego 
će svako gorje i svaki pusti kraj primiti riječ utjehe i sućuti i neće biti 
plahe molbe koja bi naišla na gluhe uši, budućnost, kad više neće brat 
napustiti brata u srdžbi i nerazumijevanju, nego će se sve opet izgladiti 
i urediti s osjećajem žaljenja prije nego prođu dani i sedmice i ne ukori- 
jeni se tvrdoglavost. 

Tek će si onda naša srca biti blizu. Ah bez istinski veće ljubavi sve 
će to: i žičana mreža među kućama, zvrndanje brzojava i zujanje telefona 
ostati bez ploda. 

STARI GLASOVIR 

U nekom konačištu u švarcvaldu imali su stari glasovir Učitelj je 
na njemu svake godine svirao seljacima kad su iz doline dolazili na ples. 

I naveče kad su ondje sjedili izletnici, svi su snažno udarali po jadnom 
starom glasoviru; morao je pratiti studentske pjesme i neumorno se prila- 
gođavati svakom raspoloženju dok ne bi došla gostioničarka i utrnula svje- 
tlo. Zatim je ostao sam u zadimljenoj sobi i čekao dok koji od studenata 
narednog jutra nije opet započeo: »Došao je svibanj . . . « 

Tko će se čuditi ako je glasovir uslijed takva postupka bio sav ra- 
zuđen te je samo tankim i prigušenim glasom mogao pratiti pjevače? 

Neke je večeri došao u konačište velik umjetnik upravo kad je sunce 
svojim posljednjim zlatnim zrakama uranjalo u Rajnu i zapadalo onamo 
otrag Vogeza. Prišao je k prozoru i još jednom razgledao onu divotu. Za- 
tim je sjeo k glasoviru i zasvirao. Glasovir je jeknuo tiho i stidljivo poput 
djeteta kad ga nagovori velik gospodin. Ali srce je umjetniku bilo prepuno 
osjećaja da bi se time zadovoljio. Snažno je udarao po tipkama: činilo se 
kao da ih želi i milovati i do dna potresti. I bilo je kao da se stari glaso- 
vir budi. Gosti su za stolom prisluhnuli, punina se divnih zvukova razlije- 
gala krajem koji je tonuo u mrak. činilo se kao da glasovir nenadano 
želi dati oduška srcu i ispjevati sve što je godinama morao prigušivati uz 
plesne melodije i ulične pjesme. Gostima je bilo da i oni zapjevaju iz sve- 
ga grla i osjećali su da će se rastopiti od miline. Svuda naokolo mrtva 
tišina! Još jedan radostan krik snažnih zvukova — i umjetnik je nenadano 
prestao svirati. 

Kad su gosti već davno usnuli, stari je glasovir još dugo podrhtavao 
u svom kutu. Gostioničarka je ujutro kazala da je svu noć potiho zvučao. 
A umjetnik bijaše još prije izlaska sunca otišao. Glasovir je opet od sebe 
davao suhe glasove bez duše. 

»što će nam ovaj stari neusklađeni sanduk!« govorili su ljudi i ne- 
milice lupali po tipkama. 

Eto, sada znate istinu o starom glasoviru — da, stari glasovir — 
događa mu se kao i mnogim ljudima U ovom životu. Šeprtlje su ih uvijek 
zlostavljali i surovo udarali — nikada nisu naišli na velikog umjetnika 
ljubavi koji bi bio znao probuditi njihov skroviti život, i ako je jednom 
došao, opet je prije izlaska sunca nestao. 

Ne samo kod glasovira — ne,- od kudikamo je većeg značenja kod 
ljudi tko igra i kako igra, znade li udarati po svim onim žicama punom 
snagom, ali ipak nježno . . . Da, u tom leži tajna. 


DRUGI GLAS 


Tako, to je danas bio naš prvi pokušaj da pjevamo dvoglasno. Nije 
to tako lako, zar ne? U čemu je zapravo teškoća? Da nas ne zavede glas 
drugoga. Između prvog i drugog glasa vječita je borba. Tko je sigurniji 
u svom napjevu i tko se od drugoga ne da zavesti. I previše je zamamno 
kada nam uza samo uho odjekuje druga melodija! Uopće ne smijemo 
prisluškivati susjeda, nego misliti samo na svoje note. Naravno, moramo 

valjano vježbati svoju melodiju, pa ćemo biti sigurni i u zbornom pje- 
vanju. 

Da li znate da nam u životu često može koristiti ako znamo držati 
svoj glas, pjevao drugi što mu drago? Ako se vaš brat otrese na vas 
razdrazemm i oholim glasom, tada je neizmjerno teško ne upasti u nje- 
gov glas, nego ostati vjeran vlastitoj melodiji. Zamislite da se takav raz- 
govor čuje iz druge sobe. Ako se prepirete jednoglasno, ne čujete ništa 
- nego nerazumljivu galamu srditih glasova, a ako je pri tom netko koji 
zna pjevati drugi glas, redaju se naizmjenice oštri i mirni glasovi, i na 
'raju ćete ćuti kako strpljivi i tihi glas pomalo prevladava nad onim 
drugim i smiruje ga. 

Koliko ovdje na satu pjevanja dobijete na sigurnosti glasa, koristit 
ce vam kad vas u općenju s bližnjim izazove glas drugoga da napustite 
svoj ton pa ako u općenju s braćom i sestrama i drugovima uspijete uz 
grubi glas odlučno, uljudno i mirno razgovarati dalje, učinit će vas to 
jacima i u dvoglasnom i u zbornom pjevanju. 

„. * edte mi: Zašto Pjevamo zapravo dvoglasno? Zar samo zato da 
zvuci ljepše? Bez sumnje - prije svega zato jer tako možemo više izra- 
Ziti Kao sto orkestru služe različiti instrumenti za to da njima izrazi raz- 
tata raspoloženja, tako i kod pjevanja različiti glasovi služe ne samo 
radi bogatijeg zvuka nego i radi boljeg izražavanja. Zasvirat ću vam nešto 
iz Beethovena i moći ćete posve jasno čuti kako se isprepliću različiti 


glasovi i melodije od kojih jedna zvuči veselo i pobjedonosno, dok se druga 
čini još mračna i puna borbe. Time se čovječja duša i njen nutarnji život 
izrazuju istinitije i savršenije negoli se može izraziti jednim glasom. Tako 
je i kod pjevanja. Uzmite npr. pjesmu: Došao je svibanj ... što izražava 
ova melodija? Pravu kliktavu radost života. Ako pak pjevate sami drugi 
glas, imat ćete osjećaj da zvuči žalosno i bolno, čovjeka prožima osjećaj 
kao da nas onaj koji pjeva drugi glas usred sve radosti želi podsjetiti na to 
da je sve ovo cvjetanje prolazno ili: koliki ljudi danas dok se mi veselimo 
smireno leže na posteljama bola ili žive u teškim brigama gledajući suz- 
nim očima u svijet koji buja. Ako pjevate oba glasa zajedno, pjesma zvuči 
također vedro i čisto, ali s posve tihom i blagom sjetom da svi nemaju 
svojega svibnja — pa tek ovakav ozbiljan donji glas posvećuje zapravo 
svu radost. 

Vidite, dakle, drugi glas nije samo sluga prvoga koji pjeva tamni- 
je — da se ljepše istakne zvučan sjaj glavnog napjeva, nego ima svoju 
posebnu zadaću, možda čak i finiju i veću zadaću: služi najvjernijoj isti- 
nitosti, podsjeća na mnogošta što čovjek zaboravlja i prezre kad ga obuz- 
me velik osjećaj — kao što pri sanjkanju zaboravljate od samog veselja 
očistiti vani cipele i time zadajete težak posao kućnoj pomoćnici. 

Pri tom mislim uvijek na ljudski život. I tu ima ljudi koji štono 
riječ sviraju u prve gusle ili pjevaju prvi glas — i ljudi, koji moraju 
preuzeti drugi glas. Tako je u svakoj kući, u svakom zvanju i posvuda. 
I tu eto ima mnogo njih koji su strašno nesretni ako nemaju glavne me- 
lodije, nego moraju obavljati neznatan i podređen posao i stajati u poza- 
dini. Trebali bi uvijek misliti na to da drugi glas može izraziti beskonačno 
mnogo što prvi mora propustiti — a često upravo najljepše i najnježnije: 
Tako može čovjek i u podređenom i skromnom položaju, ili ako ga zbog 
njegove pojave ili nadarenosti malo cijene, ipak u svom životu i djelova- 
nju izraziti dobrotu i vjernost u malim stvarima i opet popraviti i dopuniti 
ono što veliki i uspješni ljudi u opojenosti svog vodećeg položaja prezru, 
ne učine ili pogrešno naprave. Stoga kaže štajerski pjesnik Stieler: 

»što ljudi veliki 
često propuste. 

Bog često dade 
da maleni izvrše!« 

TIHO PJEVANJE 


što je zapravo lakše: pjevati glasno ili tiho? Lakše je pjevati glas- 
no. To znade svaki vol u staji. Međutim, tiho je pjevanje tako teško jer 
moramo pri tom gospodariti svojim glasom više negoli kod glasnog pjeva- 
nja. Tiho je pjevanje zapravo proti našoj prirodi — prirođeno nam je 
naime urlanje — kako što je za čovjeka i razumljiva težnja da se posvuda 
što jače istakne. 

Samo pokušajte: što tiše pjevate, to više osjećate kolik je to napor 
za glasnice. Naročito u prijelazu na tiho pjevanje — tu glas hoće da pro- 
vali poput bujice, i potrebna je već velika vježba da ga od početka stiša- 
mo tako da se tačno prilagodi zadaći koju ima izvršiti. 

Znate li uostalom da tiho pjevanje nipošto ne učimo samo na satu 
pjevanja? Ne, svuda možemo to Vježbati. Ako vaš otac ili majka spavaju 
u susjednoj sobi ili ako vas koje od braće i sestara nadraži na galamu da 
biste najradije veoma glasno i nepopustljivo psovali i prepirali se. Pri 
tom nas kao sakriven amulet mora pratiti misao da galama nije znak 
snage, nego slabosti: nemamo vlasti nad glasom, otima nam se kao konj 
s nedjeljnim jahačem. 

Pjevati tiho možemo i u saobraćaju s bližnjima — i ako je netko u 
t tom daleko dotjerao, to se odmah primjećuje na satu pjevanja. 


POVIJEST GLASA 


Danas ćemo govoriti o izrazu glasa. Pri tom vam ne želim prešu- 
tjeti da istinski izraz mora uvijek izaći iz srca. Učitelj nam ga ne može 
dati, on može najviše pokazati sredstva za njegovanje glasa, da izvanjski 
istaknemo što osjećamo u srcu. Uzmimo npr. riječi: Kako su mili vjesnici 
što mir nam navještaju. Tko to želi valjano pjevati, mora doista iskreno 
ljubiti mir, i onda će sam od sebe pogoditi glas. A tko ne osjeća ljubavi 
prema miru, neće ni uz najbolju volju doći do pravog izraza. Zvuk je sav 
nekako bez mira. čovječji naime glas poprima u svom zvuku prizvuk ko- 




296 


jim se čovjek najčešće služi: svađa li se i mnogo prepire, glas zadobiva 
nešto oštro, surovo i hladno. Svaki glas ima tako rekavši svoju povijest 
koju bi iskusan promatrač mogao odmah odgonetnuti ili, štaviše, čuti: 
osjeća se što je glas najradije govorio. Jeste li npr. presuđivali tuđe gla- 
sove na telefonu gdje se čuje samo zvuk i ništa drugo vam ne smeta? 
Kako se tu po zvuku glasa jasno raspoznaju različite vrste ljudi i kako nas 
jedan odbija, a drugi privlači! Izraz glasa upravo ovisi o njegovoj povi- 
jesti. Na sreću, i mi sami raspolažemo malko s tom povijesti: tko hoće 
učiti lijepo i umiljato pjevati, neka svoj glas čuva ne samo od gadne pre- 
pirke i u prvom redu od prostačkih riječi. I sve će mu to pomoći do do- 
brog zvuka! 


POGODITI GLAS 


Kako je često teško pogoditi pravi glas! Mnogi jednostavno nemaju 
potrebnog sluha i uvijek iznova krivo pogađaju. Ipak, vježbom i pažnjom 
možemo mnogo naučiti. Ali sve je to, pa i samo najispravnije pogađanje, 
ipak tek početak u odgoju glasa. Daleko je važnije i na žalost još mnogo 
teže pogoditi pravi ton u općenju s ljudima — u pravom trenutku uvijek 
pogoditi pravi glas koji smiruje i ne uznemiruje, koji znade grditi manu 
tako da ne djeluje uvredljivo ili odbojno, koji tvrdnje s kojima se drugi 
ne slažu, iznosi tako obzirno i ispitivački ili barem bez ohole sigurnosti 
— da, tu je svima nama vrlo žurno potrebna pouka u oblikovanju glasa. 
Jer nevjerojatno mnogo uspjeha i neuspjeha u životu ovisi samo o tomu 
da pogodimo pravi glas. Ovdje ne može na žalost mnogo učiniti pouka, 
moramo sami učiniti tako da se veoma temeljito uživimo u položaj bliž- 
njega. Tada će srce samo već naći pravi glas ! 

BORBA S NESREĆOM 

/ 



ANĐEOSKA KRILA 


Sigurno se iz ranog djetinjstva svi još sjećate priče o malom gr- 
bavku kojega su dječaci zbog njegove velike grbe uvijek ismijavali i, zbog 
slabašnosti, isključivali iz radosnih igara školske mladeži. Siromašni dje- 
čak nije dugo živio, umro je jednog lijepog proljetnog dana, ali kad su 
ga htjeli položiti u grob, našli su na mjestu grbe dva velika anđeoska krila 
kojima se uzvinuo prema nebu. Svi su u čudu gledali za njim i jedan 
drugoga pitali: kako su lijepa krila izrasla iz ružne grbe? 

I ja vas to pitam? čini mi se da ova priča ima duboko značenje, 
i tko ju je napisao, duboko je pogledao u život. Kad je čitam, mnogo mi 
toga pada na um — i o tom vam želim pripovijedati. Niste li već opazili 
da ljudi lijepa lica nerijetko imadu veoma hladno i tvrdo srce, dok drugi- 
ma s posve nagrđenim crtama lica često u očima blista tolika dobrota 
te nam se čine kao anđeli u ljudskom obličju? Odakle to? 

Držim da lijepi ljudi osvajaju samo svojom vanjštinom, ne trebaju 
stoga naprezati srce, pa zato lako protrate i unište svoj unutarnji život; 
ružni, međutim, nemaju na svijetu ništa čime bi otvorili dušu svojih bliž- 
njih osim cara ljepote srca, pa tako nađu put k dobroti lakše nego ostali. 
Njihova je ružnoća kao blagoslov dan odozgo koji ih štiti pred taštinom 
i oholosti te ih održava čistima i skromnima. 

Jeste li već opazili da veoma razmaženi ljudi misle samo na se i ži- 
ve samo za se te bivaju odmah ljuti i ne strpljivi kada u životu biva druk- 
čije negoli što su željeli? I jeste li već iskusili kako su često blagi, ustrp- 
ljivi i susretljivi ljudi koji trpe velik bol i sa sobom vuku tešku tjelesnu 
manu? Takvi se ljudi nisu mogli umiješati u kolo radosti i opojiti vlasti- 
tim uspjehom, nego su učili odricati se i žrtvovati svoje želje i nade, pa 
su im se kroz to otvorile oči za druge i postali su dobri anđeli za svoje 
bližnje. Poznavao sam kćerku brojne obitelji koja je imala veliku grbu, 
i već je davno mrtva. Svojom je vedrinom bila svijetlo cijele obitelji i iz 
njene se duše tako razlijevao nad braćom i sestrama blagoslov tihe i ne- 
umorne ljubavi — oslobodila se tijela davno prije odlaska u zemlju smrti. 
Vjerujem da su u njenoj grbi bila anđeoska krila. 

Veoma mnogo ljudi ima takvu grbu; bilo koji tjelesni bol, brigu, te- 
ško razočaranje ili nenadoknadiv gubitak. Hoće li nam iz toga izrasti 
anđeoska krila ili samo ogorčeno lice i mrzovoljasta duša, ovisi o tomu 

da li će nesreća u njima probuditi snagu strpljivosti i predane ljubavi, onu 
divnu snagu koja rijetko procvjeta u čovjeku kojemu se gotovo sve želje 
ispunjaju a premalo mu se toga uskraćuje. 

Bol i teški udarci sudbine ne pogađaju samo odrasle. I djecu sna- 
laze teška duga bolovanja, ili im u nježnoj dobi umiru najmiliji i najdraži, 
ili u kuci zavladaju nevolja i nemir. Tada sve ovisi o tomu kakvu će važ- 
nost pridati svom trpljenju. Ako se nad vašom kućom ikada nađvije takav 
tmasti oblak, sklopite ruke i u pobožnom iščekivanju recite: Sada ću naj- 
bolje moći upoznati što je čovjeku dano: ustrpljivost, koja se nikad ne 
tuži i nikad ne uzmiče, sućut, koja nikad ne mrzi i nikada se ne srdi, 
tiha pomoć, koja uvijek pronalazi nove putove spasa — veliko čudo i taj- 
nu velikoga srca ! 


V. 


BLAGO ONIMA KOJI SU PROGONJENI 


Jeste li već čuli Kristove riječi: »Blago onima koji su progonjeni?« 

Kako da shvatimo ove riječi? Kako može uopće netko biti sretan 
ako ga zadesi nesreća? Zar ne poduzimamo sve da izbjegnemo nesreći? 
I sada najednom čujemo: »Dobro je za vas da vas snađe bol.« Kako tuma- 
čite to? Koja nam korist od trpljenja? 

Recite kada nam mišići postaju jači: kad se uzbrdo uspinjemo 
brdskom željeznicom ili kada to činimo pješke? 

Odgovor je jasan. Bolje je da sami svladavamo otpor uzbrdice nego 
da to za nas uradi željeznica. Ne smatrate li da bi za nas bilo veoma do- 
bro da se u životu maramo boriti s teškom sudbinom i zaprekama, mjesto 
da plivamo glatko u sreći i da nam se bez muke ispunja sve što želimo? 
Zar se možda u nama ne čeliče mnoge snage koje bi inače ostale neuvjež- 
bane, i zar ne spoznajemo mnogo toga za što bismo inače ostali slijepi — 
kao što i gorske gudure upoznajemo bolje kada idemo pješke negoli kad 
se visoko gore iznad njih vozimo preko željezničkog mosta? 

Tko npr. nikada nije bio bolestan, ne zna kako je bolesniku pri duši. 
Stoga ni ne može imati pravog osjećaja sućuti niti pomoći bližnjemu. 
Tko nikada nije bolestan, nikad ni ne doznaje kolika je snaga duha nad 
tijelom. Nema prilike da to iskusi. Stoga, blago onomu kojemu se u životu 

pruža prava prilika da duševno ojača u borbi s tijelom! Često bolesnik 
mnogo trpi zbog nerada. Kao da tiha strpljivost i ljubezan i skroman po- 
stupak s ljudima koji ga dvore nije rad i to rad koji ga stvara učiteljem 
i duhovnim pastirom za sve koji za njega čuju! Njegova bolest može tako 
postati velik blagoslov za njega i ostale! 

Hrabar čovjek stoga u bolesti ne vidi samo nesreću, nego i korist. 

Ili zamislite da u nekoj kući umre otac. Zaista je to najveći bol koji 
može snaći čovjeka, i tu bi Kristova utjeha glasila: Tvoja ti patnja može 
biti na korist ako mlađoj braći i sestrama zamijeniš oca i majci postaneš 
muževna pomoć. Da ti je život teži, to je sreća koja ti je dana kao utjeha 
za nesreću! Veći će ti zadaci ojačati i obogatiti volju i ljubav. 

Ili pretpostavimo slučaj da teške novčane brige zaokupe obitelj. 
Gdje je tu sreća — kraj tolike patnje? Možda u tomu — da nevolja poveže 
tješnje sve članove obitelji i da se stanu natjecati u nesebičnosti i odrica- 
nju, a to braći i sestrama donosi blagoslov i snagu za cijeli život. Korist 
je takve nesreće i u tomu da na vrijeme upoznajemo nevolju i oluje života. 
To nas čini zrelijima za vlastitu borbu sa sudbinom i stvara blažima i mi- 
losrdnijima prema drugima. 

Goethe je o korisnoj spoznaji što je dobivamo u nesreći, 
jednom rekao: 

»Tko nikad kruha jeo nije, 
što suze su ga njegove natopile, 
tko u plaču noći probdio nije, 
ne poznaje vas, o nebeske sile!« 

Nebeske sile — to su sve one spasonosne misli, pobudni uzori posto- 
janosti i strpljivosti što se rađaju iz misli i života velikih ljudi i svijetliti 
nam stanu tek u nesreći — kao što zvijezda ne vidimo po danu nego tek 
kada sunce zapadne. Tko nikad kruha jeo nije što suze su ga njegove 
natopile — tome nepoznate su nebeske sile. 

BOJNI POZIV 



Sigurno se još sjećate priče o trojanskom ratu, kako je Odisej uspio 
dovesti u logor Ahila kojega je majka, da ga ne otkriju, u djevojačkim 
haljinama dala odgajati s kćerima drugoga kralja. »Odmah ću otkriti tko 
je između djevojaka momak«, rekao je Odisej i naredio da pred kralje- 
vom kućom gdje su sakrivali Ahila, zatrube u bojnu trubu. Djevojke se u 
divljem bijegu razbježaše od straha, a mladić pograbi oružje što je visjelo 
na zidu. Tako su ga otkrili. Tko je među ljudima junak, a tko slabić i ku- 
kavica, vidimo odmah čim na vratima zakuca nesreća. 

Hrabar će čovjek odmah poseći za oružjem duha i neće se dati iz- 
nenaditi. Bit će neranjiv poput Ahila, jer ima moć đa svaku nesreću pre- 
tvori u sreću. Borba protiv nesreće u tome je — da iz toga znamo izvući 
veću korist, a ne da klonemo ili da se vičući damo u bijeg. 

Nedavno si je neki učenik oduzeo život jer je propao u školi. Trublja 
je nesreće zazvučala u njegovu životu. Obuzeo ga je strah, mjesto da je 
pograbio oružje i prisilio nesreću da mu pomogne do sreće — kao što ča- 
robnjak u starim pričama prisiljava zle duhove da mu priskrbe zlato 
i dragulje. 

Kakvo oružje imamo u nesreći kada netko ponavlja razred? Prije 
svega, tu je čvrsta odluka da ćemo iz ovog poraza crpsti snagu za nove 
odluke koje možda nikada ne bismo stvorili da nam je sve glatko uspjelo. 
I povrh toga: odluka da ćemo na ostalim područjima nadoknaditi dvo- 
struko što smo ovdje propustili, da ćemo postati oslonac majci, primjer 
ljubavi i ustrpljivosti braći i sestrama, i pomoć za rad u cijeloj kući. Spre- 
mna je cjelokupna djedovska dvorana oružja, dvorana novih odluka i na- 
vika, treba ih samo prihvatiti! 

Jeste li vidjeli kovača kako žilavom pesnicom kuje željezo, ili tvor- 
nicu gdje na jednoj strani dovoze sirovine, a na drugoj izvoze najljepše 
oruđe i naprave? 

čovjek bi također trebao biti takva kovačnica gdje se svaka sirovina 
pretvara u oruđe za rad. Nesreća je sirovina, a ti sam kovač si koji si- 
rovinu prerađuje u oruđe hrabrog, radinog života! 

Ako kuša te sudba — dobro znade zašto, 
trijezna te želi — poslušaj samo! 



PONIZNOST 

OPASNOST BOGATSTVA 

»Lakše će proći deva kroz uši od igle negoli bogataš u kraljevstvo 
nebesko.« 

Razumijete li što je Krist mislio tim riječima? 

Recite — nije li zapravo opasno za mladića ako dobije mnogo dže- 
parca? Zašto? 

Nauči se udovoljavati svim svojim željama i polako postaje rob 
svog tijela. Njegov će apetit za slatkišima i uživanjem porasti toliko da 
će postati jači od obzira prema bližnjima. I na taj će način on postati 
tvrda i hladna srca i misliti samo na svoj mili »ja«. 

Ne velim da svako dijete sa džeparcem mora postati takvo, ali po- 
gibelj je velika. Strahovito je teško prisiljavati sama sebe i ostati umjeren 
i jednostavan. Zato bogat dječak, ako želi postati plemenit čovjek a ne 
čovjek grla i želuca, tisuću puta mora više paziti na sebe negoli siro- 
mašan dječak. Siromašnom dječaku uskraćuje život sladokusne želje, bo- 
gati dječak mora ih sebi sam uskraćivati. Za to je potreban veoma snažan 
duh, a toga nema svaki. Zato je i rečeno: »Lakše će deva proći kroz uši 
od igle negoli . . . « 

Opasnost sladokustva, međutim, nije jedina opasnost. Mislite na to 
kako je često djetetu koje se bogato rodilo. Sa svih ga strana dovode u na- 
past da prema drugima postupa oholo i drsko, jer se ljudi uvijek klanjaju 
novcu njegovih roditelja i koješta mu propuštaju što bi inače siromašnom 
djetetu zapisali u zlo. Tako jadni bogatašić niti ne opazi da mu već zarana 
sakrivaju njegove vlastite mane, dok jednoga dana ne dođe u veliki svijet 
gdje će za svoje pogubne navike svagdje naići na gnjev i odvratnost. 

Jeste li već pročitali Schillerovu pjesmu »Prsten Polikratov«? Stari 
su Grci vjerovali da se bogovi osvećuju čovjeku ako mu u životu ide pre- 
dobro i ispunja mu se svaka želja. Schillerova pjesma pripovijeda o kralju 
Polikratu na otoku Samu kojemu se posrećio svaki pothvat i koji je stoga 
od straha pred osvetom bogova bacio u more svoj najskupocjeniji i naj- 
miliji prsten, da umiri bogove. Prsten je progutala riba i već ga je idu- 
ćeg dana donio ribar koji je uhvatio baš tu ribu i našao prsten u njenoj 
utrobi. Svi su prijatelji tada napustili Polikrata i malo zatim srušila se 
njegova vladavina. 

Ta nam priča zapravo želi kazati da čovjeka veoma lako uzohole 
sreća i uspjeh, i oduzmu mu obzirnost i skromnost, tako da na njegovu 
glavu zazivaju mržnju i zavist svih prezrenih i uvrijeđenih, a i zamračuju 
i uništavaju njegov život. 

Da se toga očuvamo, nije dovoljno baciti prsten u more. Bogovima 
je malo stalo do toga. I ako je koji od vas iz bogate kuće i razbije skupo- 
cjenu porcelansku vazu na tisuću komada i zatim majci — koja je, sva 
usplahirena zbog toga, doletjela u sobu — reče: »Htio sam pomiriti bo- 
gove s našom srećom«, taj malo pozna bogove. Ne, potrebno je mnogo 
više. Moramo znati žrtvovati svoju oholost i drskost, i vježbati se svakog 
dana u mislima na druge te lijepo ‘postupati s ljudima koji su nižeg po- 
ložaja. To je mnogo teže negoli bacati prstenje u vodu. Ali takve žrtve 
zadovoljavaju zatim i bogove, a to znači: ljubav što je iskazujemo, sveto 
je okrilje koje upravlja našim činima i pothvatima. 


POGIBELJ PENJANJA NA PLANINE 


Mnogo čitamo o opasnostima što ih sa sobom donosi penjanje u pla- 
ninama. Ljeti jedva prođe koji dan a da novine ne jave o kakvoj nesreći. 
Lavine, kamenje koje se ruši, magla, ledenjačke napukline, klizanja tla 
— same opasnosti o kojima se govori najviše. Najveća pogibelj kod svakog 
penjanja na strme litice jest i ostaje vrtoglavica. Kad bi penjač mirno 
gledao preda se u visoku stijenu na koju se želi uspeti, možda bi sigurno 
prispio na vrh. Ali nešto ga mami da pogleda dolje u dolinu prema ljud- 
skim naseljima, da vidi kako je već daleko dotjerao, kako lebdi visoko 
nad svijetom ondje dolje. I tek što se okrenuo, gle — kao da ga neka ča- 
robna sila vuče u strahovitu dubinu, gubi oslonac i u nekoliko se časaka 
strmoglavi u ponor nad kojim se satima penjao. Ilustrator priča slikar 
Moric Schwinđ (Švind) dirljivo je to prikazao na jednoj slici: gorski se 
lovac rukama drži za pećinu, prema njemu leti maglovita prikaza i ma- 
meći ga obavije rukama oko vrata, da ga povuče u dubinu. 

Tako ne biva samo kod penjanja na planine. I kada čovjek čezne 
da postane bolji i čistiji i uzvine se iz maglovite doline niskih želja k naj- 



višim vrhuncima isamosvladavanja, i tu vrebaju na njega teške opasnosti. 
I tu vreba na nj strašna opasnost da naglo padne — ako ne gleda prema 
najvišem cilju, nego se ogledava natrag da mu se oko naslađuje u tome: 
koliko je daleko prestigao ostale, kako se u sumraku tek pojavljuju ma- 
lene kućice dolje, a njega već grije jutarnje sunce. 

Tko želi postati bolji, ne smije nikada gledati iza sebe ni ispod sebe 
— da vidi koliko je viši od ostalih: može mu se naime približiti oholost 
i povući ga poput vrtoglavice nepovratno u bezdan. Naime: krepost po- 
praćena umišljenošću najteži je pad koji čovjek može doživjeti. Tada uza- 
ludno postaje sve što je postigao — zapada u tamnu dubinu hladnoće srca, 
za visine je uvijek izgubljen. Te se vrtoglavice može čovjek očuvati samo 
onda ako nikad ne misli na ono što je već učinio i izvojštio, nego misli 
samo na cilj u visini, ako čvrsto upre pogled u primjer najčistijih i najve- 
ćih ljudi i posve se ispuni osjećajem kako je još daleko ispod njih i koliki 
je još put pred njim. Tada je osiguran protiv vrtoglavice. 

Preveo STANKO BELAJ 

FRIDRIK WILIM FOERSTER 

Ovu je knjigu pred šezdesetak godina napisao širom svijeta poznati 
njemački pedagog i pedagoški pisac dr Fridrik Foerster. Rodio se dne 
2. svibnja 1869. u Berlinu, a umro je 9. siječnja 1966. u 97. godini života 
u Kirchbergu u Švicarskoj. Sav je svoj bogati život posvetio samo jednom 
cilju: borbi za dobro i plemenito i proti svemu što ugrožava istinu, do- 
brotu i pravednost. Sva njegova brojna djela odišu dubokim kršćan- 
skim duhom i mišljenjem i osjećajem za umjerenost i ljepotu. 

Već je zarana, odmah nakon dovršenih studija u Freiburgu, stao 
izdavati tjednik » Zeitschrift fur ethische Kultur« (Časopis za etičku 
kulturu). V tom je časopisu 1895. osudio zabludu njemačkog militarizma 
i grube sile zagovarajući mirno saživljavanje među narodima. Odbijao 
je svako nasilje. Zato su ga osudili na tri mjeseca zatvora u tvrđavi. 
Poslije izdržane kazne otišao je u Švicarsku i ondje u gradu Ziirichu 
započeo sa znamenitim uzgojnim tečajevima. Od 1901 — 1912. predavao 
je na sveučilištu u Ziirichu, od 1912 — 1914. u Beču, i od 1914 — 1920. 
u Miinchenu u Bavarskoj. Od g. 1927. živi djelomice u Parizu djelomice 
u Londonu, gdje održava predavanja i piše članke i knjige. God. 1920. 
postao je član poljske Akademije znanosti. God. 1948. podijelio mu je 
protestantski Teološki fakultet u Leipzigu naslov časnog doktora, a god. 
1950. predalo mu je Katoličko sveučilište u Windsoru u Kanadi zlatnu 
medalju za kršćansku kulturu. 

Za svog plodnoga života i djelovanja napisao je više vrijednih i 
zapaženih djela. Već za boravka u Švicarskoj napisao je knjigu » Jugend - 
lehre « (Pouka mladeži), » Lebenskunde « (Mudrost života), »Schule und 
Charakter « (Škola i značaj). God. 1918. napisao je knjigu »Weltpolitik 

und Weltgewiessen« (Svjetska politika i svjetska savjest) izazvavši njome 
buru i nerazumijevanje u svijetu. U njoj je naime svjetskim političarima 
i državnicima pokazao put kojim će u istinitosti evanđelja izaći iz teške 
stiske. Iza toga izlaze njegove knjige: »Christentum und Klassenkampf« 
(Kršćanstvo i klasna borba), » Auktoritat und Freiheit« (Autoritet i slo- 
boda), »Schuld und Siihne« (Krivnja i kajanje), pa »Religion und Charak- 
terbildung « (Religija i oblikovanje značaja). Zbog knjige » Europa und 
die deutsche Frage« (Evropa i njemačko pitanje), u kojoj na jedinstven 
način prikazuje kako se mnogo zamršeno pitanje svjetske politike dade 
riješiti u svjetlu evanđelja, njemačka ga je nacistička vlast osudila i 
oduzela mu državljanstvo. 

V želji da i našoj mladeži pružimo bar nešto iz bogate duševne riz- 
nice ovoga velikog odgojitelja i pisca, izdajemo u prijevodu njegovo 
djelo »Lebenskunde«, što u našem jeziku znači » Mudrost života«. 

Ne jednan ilustrativni primjer (i više mjesta) u ovoj knjizi vodi 
nas u vrijeme kad je djelo pisano — pred šezdesetak godina, štaviše, 
neka mjesta djeluju gotovo anahronistički. Nadamo se da će čitatelji ra- 
zumjeti te okolnosti, kao i činjenicu da je djelo pisao protestantski pisac. 

PREVODILAC 

